\NormalFont\ShortTitle{Nahumu}

{\MTB Ko te Pukapuka a

\par }{\MT Nahumu



\par }\ChapOne{1}{\PP \VerseOne{1}Ko te poropititanga mō Ninewe. Ko te pukapuka o te kite a Nahumu Erekohi.


\par }{\SH Te Riri o Ihowā ki a Ninewe
\par }
{\Q \VS{2}He Atua hae a Ihowā, he rapu utu;

\par }{\QB he rapu utu a Ihowā, ā, kī tonu i te riri;

\par }{\Q e rapu utu ana a Ihowā i ōna hoariri,

\par }{\QB ā, e rongoātia ana e ia he riri mō ōna hoariri.


\par }{\Q \VS{3}He pūhoi a Ihowā ki te riri, he nui tōna kaha,

\par }{\QB e kore rawa e whakaharakoretia e ia te tangata hara.

\par }{\BB \par }
{\Q Ko tō Ihowā ara kei te tūkauati, kei te paroro,

\par }{\QB ko ngā kapua te puehu o ōna waewae.


\par }{\Q \VS{4}E rīria ana e ia te moana, ā, meinga ana kia maroke,

\par }{\QB ā, whakamaroketia ana ngā awa katoa.

\par }{\Q E ngohe ana a Pahana, me Karamere,

\par }{\QB ā, kahakore noa iho te puāwai o Repanōna.


\par }{\Q \VS{5}Wiri ana ngā maunga i a ia,

\par }{\QB rewa ana ngā pukepuke;

\par }{\Q huamo ake ana te whenua i tōna aroaro,

\par }{\QB āe rā, te ao, me ngā tāngata katoa e noho ana i reira.


\par }{\Q \VS{6}Ko wai e kaha ki te tū i mua i tōna āritarita?

\par }{\QB Ko wai e kaha ki te whakatika, ina mura tōna riri;

\par }{\Q ko te ringihanga mai o tōna weriweri, ānō he ahi;

\par }{\QB ko ngā kāmaka wāhia iho e ia.


\par }{\Q \VS{7}He pai a Ihowā,

\par }{\QB he pā kaha i te rā o te raru;

\par }{\Q e mōhio ana hoki ia ki te hunga

\par }{\QB e whakawhirinaki ana ki a ia.


\par }{\Q \VS{8}Otiia ka mōtī tō reira wāhi i tāna waipuke e ngawhā ana;

\par }{\QB ka whāia anō e ia ōna hoariri ki roto ki te pōuri.


\par }{\BB \par }
{\Q \VS{9}Ko te aha tā koutou e whakaaro nā ki a Ihowā?

\par }{\QB Ka mōtī rawa i a ia;

\par }{\QB e kore e tuaruatia te putanga ake o te aituā.


\par }{\Q \VS{10}Nō te mea, ahakoa rite rātou ki te tātarāmoa e whiwhi ana,

\par }{\QB ahakoa ki ngā kōpū anō nā tā rātou wāina,

\par }{\QB ka tino pau rātou, ānō he kakau wīti kua maroke.


\par }{\Q \VS{11}Kua puta mai i roto i a koe

\par }{\QB tētahi e whakaaro ana i te hē mō Ihowā,

\par }{\QB he kaiwhakatakoto i te whakaaro kino.


\par }{\SH He Rongo Pai mō Hūrā
\par }
{\PP \VS{12}Ko te kupu tēnei a Ihowā,

\par }{\Q “Ahakoa tino kaha rātou, ahakoa tini,

\par }{\QB heoi ka tapahia rātou, ka pahemo ia.

\par }{\Q Ahakoa i whiua koe e ahau,

\par }{\QB e kore koe e whiua e ahau ā muri ake nei.


\par }{\Q \VS{13}Nā, ākuanei ahau wāhi ai i tāna ioka i runga i a koe,

\par }{\QB momotu ai i ōu here.”


\par }{\BB \par }
{\Q \VS{14}He whakahau hoki tā Ihowā mōu, arā:

\par }{\QB “Kia kaua e whakatōkia tētahi o tōu ingoa ā muri ake nei;

\par }{\Q ka hātepea atu e ahau te whakapakoko tārai

\par }{\QB me te whakapakoko whakarewa i roto i te whare o ōu atua.

\par }{\Q Ka hangā e ahau he urupā mōu; nō te mea he kino koe.”


\par }{\BB \par }
{\Q \VS{15}Nanā, kei runga i ngā maunga ngā waewae

\par }{\QB o te kaikawe mai i te kōrero pai,

\par }{\QB o te kaikauwhau i te rongo mau!

\par }{\Q Mahia āu hākari, e Hūrā,

\par }{\QB whakamanā āu kupu taurangi;

\par }{\Q nō te mea heoi anō haeretanga atu o te tangata kino nā waenga i a koe;

\par }{\QB kua hātepea rawatia atu ia.




\par }\Chap{2}{\SH Te Urupatu o te Pā Kino
\par }
{\Q \VerseOne{1}Kua tae ake te kaiwāwāhi ki tōu aroaro.

\par }{\QB Tiakina te pā,

\par }{\QB tūteia te ara,

\par }{\Q kia kaha tōu hope,

\par }{\QB kia ū rawa tōu kaha.


\par }{\BB \par }
{\Q \VS{2}Nō te mea ka whakahokia mai e Ihowā te korōria o Hākopa,

\par }{\QB me te korōria o Īharaira;

\par }{\Q kua takoto kau hoki rātou i ngā kaiwhakatakoto kau,

\par }{\QB kua hē anō ā rātou manga wāina i a rātou.


\par }{\BB \par }
{\Q \VS{3}Kua oti te whakangungu rākau a āna mārohirohi te whakawhero,

\par }{\QB he ngangana te kākahu o ngā māia.

\par }{\Q Kei te rino e kanapa ana te rite o ngā hāriata

\par }{\QB i te rā e takatū ai ia,

\par }{\QB ā, ko ngā tao wiri rawa.


\par }{\Q \VS{4}Ngana tonu ngā hāriata i ngā ara,

\par }{\QB taututetute ana ki a rātou anō i ngā waharoa;

\par }{\Q ko tō rātou āhua ānō he roherohe,

\par }{\QB e rere ana me he uira.


\par }{\Q \VS{5}Ka mahara ia ki āna metararahi;

\par }{\QB ka tapatu rātou i a rātou e haere ana;

\par }{\Q ka hohoro rātou ki tō reira taiepa,

\par }{\QB ā, ka rite te ārai.


\par }{\BB \par }
{\Q \VS{6}Ka whakatuwheratia ngā kūwaha o ngā awa,

\par }{\QB ka papahoro te whare kīngi.


\par }{\Q \VS{7}Nā, kua tū tahanga a Huhapa, kua maua atu ia,

\par }{\QB ā, ka tangi āna pononga wāhine,

\par }{\Q ko te reo koia anō kei tō te kūkupa,

\par }{\QB ko ō rātou uma hei timipera mā rātou.


\par }{\Q \VS{8}Ko Ninewe ia, ko tōna rite mai onamata, kei te puna wai.

\par }{\QB Heoi, ka tahuti rātou;

\par }{\Q ka karanga, “E tū, e tū!”

\par }{\QB Heoi, e kore tētahi e titiro whakamuri.


\par }{\Q \VS{9}Pāhuatia te hiriwa,

\par }{\QB pāhuatia te kōura;

\par }{\Q kāhore hoki he mutunga o ngā rawa,

\par }{\QB o te korōria i roto i ngā taonga āhuareka katoa.


\par }{\Q \VS{10}Kua takoto kau ia, kāhore āna mea, mōtī rawa!

\par }{\QB Harotu kau te ngākau, kei te āki anō ngā turi ki a rāua,

\par }{\Q he nui te mamae kei ngā hope katoa,

\par }{\QB kua kōmā ngā mata o rātou katoa.


\par }{\BB \par }
{\Q \VS{11}Kei hea te nohoanga o ngā raiona,

\par }{\QB te wāhi kai a ngā kūao raiona,

\par }{\Q te wāhi i hāereere ai te raiona, me te raiona kātua,

\par }{\QB me te kūao raiona, tē ai he kaiwhakawehi?


\par }{\Q \VS{12}I haehaea mai e te raiona he mea e mākona ai āna kūao,

\par }{\QB nōtia ana e ia te kakī hei mea mā āna raiona uha,

\par }{\Q whakakīia ana e ia ōna rua ki te kai,

\par }{\QB ōna nohoanga hoki ki te mea i haehaea.


\par }{\BB \par }
{\Q \VS{13}“Nanā, hei hoariri tēnei ahau mōu,”

\par }{\QB e ai tā Ihowā o ngā mano,

\par }{\Q “ka tahuna anō e ahau ana hāriata i roto i te paowa,

\par }{\QB ka pau āu kūao raiona i te hoari.

\par }{\Q Ka kore i ahau he haehaenga māu i runga i te whenua,

\par }{\QB e kore anō te reo o āu karere e rangona ā muri ake nei.”




\par }\Chap{3}{\SH Ka Tata te Turaki
\par }
{\Q \VerseOne{1}Auē te mate mō te pā toto!

\par }{\QB Kua kī katoa i te teka, i te pāhua –

\par }{\QB kāhore e mutu te muru taonga!


\par }{\Q \VS{2}Ko te haruru o te whiu,

\par }{\QB ko te ngaehe o ngā wīra e kekē ana;

\par }{\Q ko ngā hōiho e takatakahi ana,

\par }{\QB ko ngā hāriata e tarapekepeke ana.


\par }{\Q \VS{3}Ko ngā kaieke hōiho e ekeeke ana,

\par }{\QB ko te wheriko o te hoari,

\par }{\Q ko te kanapa o te tao;

\par }{\QB ko te tini o te tūpāpaku,

\par }{\QB me te pūranga nui o ngā tinana mate –

\par }{\Q ā, kāhore he mutunga o ngā tinana;

\par }{\QB tūtuki ana te waewae ki ō rātou tinana.


\par }{\Q \VS{4}He maha hoki nō ngā kairautanga o te wahine ātaahua i kairau nei;

\par }{\QB ko te rangatira nei ia o ngā mākutu,

\par }{\Q e hoko nei i ngā iwi ki āna kairautanga,

\par }{\QB i ngā hapū anō ki āna mahi mākutu.


\par }{\BB \par }
{\Q \VS{5}“Nanā, hei hoariri tēnei ahau mōu,”

\par }{\QB e ai tā Ihowā o ngā mano,

\par }{\QB “ka hurahia anō e ahau ngā remu o tōu ki tōu aroaro;

\par }{\Q ka whakakite anō ahau i a koe e noho tahanga ana ki ngā iwi,

\par }{\QB me tōu whakamā ki ngā kīngitanga.


\par }{\Q \VS{6}Ā, ka makā e ahau he mea whakarihariha ki runga ki a koe,

\par }{\QB ka whakaititia koe e ahau,

\par }{\QB ka meinga hei tirohanga atu.


\par }{\Q \VS{7}Nā, ko te hunga katoa e kite ana i a koe

\par }{\QB ka rere atu i a koe, ā, ka mea,

\par }{\Q ‘Kua ururuatia a Ninewe; ko wai hei tangi ki a ia?’

\par }{\QB Me rapu e ahau ki hea he kaiwhakamārie mōu?”


\par }{\BB \par }
{\Q \VS{8}He pai ake rānei koe i Noamono,

\par }{\QB i tū nei i roto i ngā awa,

\par }{\Q he mea karapoti e ngā wai,

\par }{\QB ko tōna pekerangi ko te moana,

\par }{\QB nō te moana anō tōna taiepa?


\par }{\Q \VS{9}Ko tōna kaha ko Etiopia,

\par }{\QB ko Īhipa, kāhore hoki he mutunga;

\par }{\QB he āwhina nōu a Putu, a Rūpimi.


\par }{\BB \par }
{\Q \VS{10}Heoi, kua whakaraua atu ia,

\par }{\QB kua riro hei pārau.

\par }{\Q Ko āna kōhungahunga tāia iho

\par }{\QB i te ahunga mai o ngā ara katoa,

\par }{\QB mongamonga noa,

\par }{\Q i maka rota rātou mō ōna tāngata nunui,

\par }{\QB ko ōna tāngata rarahi katoa

\par }{\QB here rawa ki te mekameka.


\par }{\BB \par }
{\Q \VS{11}Tērā anō koe ka haurangi,

\par }{\QB ka huna koe;

\par }{\Q ā, ka rapu koe

\par }{\QB he wāhi kaha i te wehi o te hoariri.


\par }{\Q \VS{12}Ko ōu pā taiepa katoa ka rite ki te piki

\par }{\QB he hua mātāmua nei ōna –

\par }{\Q ki te rurerurea, ka taka

\par }{\QB ki roto ki te māngai o te tangata e kai ana.


\par }{\Q \VS{13}Nanā, he wāhine ōu tāngata

\par }{\QB i waenganui i a koe.

\par }{\Q Ko ngā kūwaha o tōu whenua

\par }{\QB tuwhera pū ki ōu hoariri;

\par }{\QB ka pau ōu tūtaki i te ahi.


\par }{\BB \par }
{\Q \VS{14}Utuhia he wai mōu mō te whakapaenga,

\par }{\QB whakakahangia ōu pā taiepa;

\par }{\Q haere ki te mahi paru,

\par }{\QB takatakahia te mea pokepoke,

\par }{\QB kia ū te tahunga pereki.


\par }{\Q \VS{15}Ka pau koe i te ahi i reira,

\par }{\QB ka hātepea atu koe e te hoari,

\par }{\QB ko tāna kai i a koe ka rite ki tā te tātarakihi.

\par }{\Q Whakaraneatia koe, kia rite ki te tātarakihi,

\par }{\QB whakaraneatia koe, kia rite ki te māwhitiwhiti.


\par }{\Q \VS{16}Ko āu kaihokohoko

\par }{\QB whakatokomahatia ake e koe i ngā whetū o te rangi.

\par }{\QB Ko tā te tātarakihi he pāhua, ā, rere ana.


\par }{\Q \VS{17}Ko ōu tāngata i te pōtae kīngi,

\par }{\QB ko tō rātou rite kei te māwhitiwhiti,

\par }{\Q ko ōu rangatira rite tonu ki ngā pōkai māwhitiwhiti

\par }{\QB e noho nei i ngā taiepa

\par }{\Q i te rā māeke i te whitinga o te rā ka rere rātou,

\par }{\QB kāhore hoki e mōhiotia tō rātou wāhi, kei hea rā?


\par }{\BB \par }
{\Q \VS{18}Kei te moe āu hēpara,

\par }{\QB e te kīngi o Ahiria;

\par }{\QB ko āu metararahi kei te takoto.

\par }{\Q Kua marara atu tōu iwi ki runga ki ngā maunga,

\par }{\QB kāhore hoki he kaihuihui.


\par }{\Q \VS{19}Kāhore he whakamāhunga i tōu pakaru;

\par }{\QB he mamae rawa tōu marūtanga.

\par }{\Q Ko te hunga katoa e rongo ana i te rongo ki a koe,

\par }{\QB ka papaki ō rātou ringa ki a koe.

\par }{\Q I kore hoki ki a wai

\par }{\QB te pānga tonutanga o tōu kino.

\par }