\NormalFont\ShortTitle{Hona}

{\MTB Ko te Pukapuka a

\par }{\MT Hona



\par }\ChapOne{1}{\SH Ka Oma atu a Hona i a Ihowā
\par }
{\PP \VerseOne{1}Nā, i puta mai te kupu a Ihowā ki a Hona, tama a Amitai, i mea:

\VS{2}“Whakatika, haere ki Ninewe, ki taua pā nui, karangatia he hē mōna; kua tae ake hoki tō rātou kino ki tōku aroaro.”


\par }{\PP \VS{3}Ko Hona ia i whakatika, he rere ki Tarahihi i te aroaro o Ihowā; haere ana ia ki raro, ki Hopa, ā, ka kitea e ia tētahi kaipuke e rere ana ki Tarahihi. Ka hoatu e ia te utu mō te ekenga ki runga, kia haere atu ai ia i roto i a rātou ki Tarahihi i te aroaro o Ihowā.


\par }{\PP \VS{4}Nā, ka tukua e Ihowā he hau nui ki te moana, ā, he nui te āwhā i te moana, nō ka kīia ka pakaru te kaipuke.

\VS{5}Nā, ka wehi ngā kaiwhakatere, ka karanga ki tōna atua, ki tōna atua; ā, ākiritia ana e rātou ngā taonga o runga o te kaipuke ki te moana kia māmā ai ki a rātou.

\par }{\PP Ko Hona ia kua riro ki roto rawa i te kaipuke, ā, ka takoto ia, ka moe, au rawa.

\VS{6}Nā, ko te haerenga atu o te rangatira o te kaipuke, ka mea ki a ia, “He aha tāu, e te tangata e moe nā? Maranga, karanga ki tōu Atua, me kāhore te Atua e whakaaro ki a tātou, kei ngaro tātou.”


\par }{\PP \VS{7}Nā, ka mea rātou ki tōna hoa, ki tōna hoa, “Haere mai, kia makamaka rota tātou, kia mōhio ai ko wai te take o tēnei hē ki a tātou.” Nā, kei te makamaka rota rātou, ā, ka tau te rota ki a Hona.


\par }{\PP \VS{8}Kātahi rātou ka mea ki a ia, “Tēnā rā, whakaaturia ki a mātou ko wai te take o tēnei hē ki a tātou? He mahi aha tāu? I haere mai koe i hea? Ko hea tōu whenua? Nō tēhea iwi koe?”


\par }{\PP \VS{9}Anō rā ko ia ki a rātou, “He Hiperu ahau; e wehi ana hoki ahau i a Ihowā, i te Atua o ngā rangi, nāna nei i hanga te moana me te whenua maroke.”


\par }{\PP \VS{10}Nā, nui atu te wehi i wehi ai aua tāngata, ka mea rātou ki a ia, “He aha tēnei i meatia nei e koe?” I mōhio hoki aua tāngata e rere ana ia i te aroaro o Ihowā, nāna hoki i whakaatu ki a rātou.


\par }{\PP \VS{11}Nā, ka mea rātou ki a ia, “Me aha mātou ki a koe, kia marino ai te moana ki a tātou?” E nui haere ana hoki te ngaru o te moana.


\par }{\PP \VS{12}Ā, ka mea ia ki a rātou, “Hāpainga ake ahau, makā ki te moana; kātahi ka marino te moana ki a koutou; e mōhio ana hoki ahau he whakaaro ki ahau i puta mai ai tēnei paroro ki a koutou.”


\par }{\PP \VS{13}Heoi, hoe tonu aua tāngata kia ū ai rātou ki uta; otiia kīhai i taea. E nui haere ana hoki te ngaru o te moana hei ārai i a rātou.

\VS{14}Kātahi aua tāngata ka karanga ki a Ihowā, ka mea, “Auē, e Ihowā, kaua rā mātou e whakangaromia hei utu mō te matenga o tēnei tangata. Kaua anō e utaina he toto harakore ki runga ki a mātou. Kua mahia nā hoki e koe, e Ihowā, tāu i pai ai.”

\VS{15}Nā, hāpainga ana a Hona e rātou, makā ana ki te moana; ā, mutu ake te riri o te moana.

\VS{16}Nā, he nui te wehi i wehi ai aua tāngata i a Ihowā; patua iho e rātou he patunga tapu ki a Ihowā, puaki ana ā rātou kupu taurangi.


\par }{\PP \VS{17}Nā, kua rite mai i a Ihowā tētahi ika nui hei horo i a Hona; ā, e toru ngā rā, e toru ngā pō o Hona i roto i te kōpū o te ika.




\par }\Chap{2}{\SH Te Īnoi a Hona
\par }
{\PP \VerseOne{1}Kātahi a Hona ka īnoi ki a Ihowā, ki tōna Atua, i roto i te kōpū o te ika.

\VS{2}I mea ia:

\par }{\Q “I karanga ahau, he ngākau mamae nōku, ki a Ihowā;

\par }{\QB ā, whakahoki mai ana ia ki ahau;

\par }{\Q i tangi atu ahau i roto i te kōpū o te rēinga,

\par }{\QB ā, whakarongo ana koe ki tōku reo.


\par }{\Q \VS{3}I makā hoki ahau e koe ki te rire,

\par }{\QB ki waenga moana,

\par }{\QB ā, karapotia ana ahau e ngā roma;

\par }{\Q tika ana āu tūātea katoa me āu ngaru

\par }{\QB i runga i ahau.


\par }{\Q \VS{4}Nā, ka mea ahau, ‘Kua oti ahau te pei

\par }{\QB i mua i ōu kanohi;

\par }{\Q otiia tērā ahau e titiro atu anō

\par }{\QB ki tōu temepara tapu.’


\par }{\Q \VS{5}Karapotia ana ahau e te wai,

\par }{\QB tae tonu iho ki te wairua;

\par }{\Q i ōku taha katoa te rire ā taka noa;

\par }{\QB he rimu ngā tākai o tōku māhunga.


\par }{\Q \VS{6}I haere ahau ki raro ki ngā take o ngā maunga;

\par }{\QB kopia ana ahau e te whenua me ōna tūtaki ake ake;

\par }{\Q heoi whakaputaina ake ana e koe tōku ora i roto i te poka,

\par }{\QB e Ihowā, e tōku Atua.


\par }{\BB \par }
{\Q \VS{7}“I te hemonga o tōku wairua i roto i ahau,

\par }{\QB i mahara ahau ki a Ihowā;

\par }{\Q i tae atu anō tāku īnoi ki a koe

\par }{\QB ki tōu temepara tapu.


\par }{\BB \par }
{\Q \VS{8}“Ko te hunga e pupuri ana i ngā mea tekateka noa

\par }{\QB e whakarere ana i te atawhai mō rātou.


\par }{\Q \VS{9}Ko ahau ia ka mea patunga tapu ki a koe

\par }{\QB i runga i te reo whakawhetai;

\par }{\Q ka whakamanā e ahau āku kupu taurangi.

\par }{\QB Nā Ihowā te whakaoranga!”


\par }{\BB \par }
{\PP \VS{10}Nā, ka kōrero a Ihowā ki te ika, ā, ka ruakina e tērā a Hona ki te wāhi maroke.




\par }\Chap{3}{\SH Te Whakahuringa o Ninewe
\par }
{\PP \VerseOne{1}Nā, ka puta tuarua mai te kupu a Ihowā ki a Hona, i mea ia,

\VS{2}“Whakatika, haere ki Ninewe, ki taua pā nui, kauwhautia hoki ki reira te kauwhau e kōrerotia e ahau ki a koe.”


\par }{\PP \VS{3}Nā, whakatika ana a Hona haere ana ki Ninewe, pērā ana me tā Ihowā i kōrero ai. Nā, he pā nui rawa Ninewe, e toru ngā rā e haerea ai.

\VS{4}Nā, ka tīmata tā Hona haere ki roto ki te pā, kotahi te rā i haere ai, kei te karanga, kei te mea: “Kia whā tekau ake ngā rā, ka hurihia a Ninewe.”

\VS{5}Ā, whakapono tonu ngā tāngata o Ninewe ki tā te Atua; karangatia ana e rātou he nohopuku, he taratara ō rātou kākahu, o ngā mea rarahi o rātou tae rawa iho ki ngā mea ririki.


\par }{\PP \VS{6}Nā, ka tae he kōrero ki te kīngi o Ninewe, ā, whakatika ana ia i runga i tōna torōna, whakarērea atu ana e ia tōna koroka, kei te hīpoki i a ia ki te kākahu taratara, noho ana i roto i te pungarehu.

\VS{7}I meinga anō e ia kia karangatia te kōrero i roto i Ninewe:

\par }{\PP “He mea whakatakoto nā te kīngi rātou ko āna metararahi, i mea ia:

\par }{\PI “Kaua te tangata, te kararehe rānei, te kau rānei, te hipi rānei e pā ki tētahi aha. Kaua rātou e kai, e inu wai rānei.

\VS{8}Engari, kia hīpokina te tangata me te kararehe ki te kākahu taratara, kia kaha anō tā rātou karanga ki te Atua. Āe rā, kia hoki anō ngā tāngata i tōna ara kino, i tōna ara kino, i te tutū anō o ō rātou ringa.

\VS{9}Ko wai ka tohu tērā pea te Atua ka tahuri, ā, ka puta kē tōna whakaaro, ka tahuri atu hoki i te muranga o tōna riri, ā, e kore tātou e ngaro?”


\par }{\PP \VS{10}Ā, ka kite te Atua i ā rātou mahi, kua tahuri atu rātou i tō rātou ara kino; nā, ka puta kē te whakaaro o te Atua mō te kino i kīia e ia kia meatia ki a rātou; ā, kīhai i meatia e ia.




\par }\Chap{4}{\SH Te Riri o Hona me te Mahi Tohu a te Atua
\par }
{\PP \VerseOne{1}Otiia ki tā Hona, nui atu te hē, ā, mura ana tōna riri.

\VS{2}Ā, ka īnoi ia, ki a Ihowā, ka mea, “Auē, e Ihowā, he teka ianei ko tāku tēnei i mea ai i ahau anō i tōku whenua? Nā reira ahau i rere wawe ai ki Tarahihi; i mōhio hoki ahau he Atua atawhai koe, he tohu tangata, he pūhoi ki te riri, he nui te aroha, e puta kē ana te whakaaro mō te kino.

\VS{3}Nā, tērā rā, e Ihowā, kia mate ahau āianei; he pai atu hoki i te ora te mate mōku.”


\par }{\PP \VS{4}Anō rā ko Ihowā, “He mea pai rānei kia riri koe?”


\par }{\PP \VS{5}Nā, ka puta a Hona i roto i te pā, ā, noho ana i te taha ki te rāwhiti o te pā; kei te hanga i tētahi tīhokahoka mōna ki reira, noho ana i raro i te taumarumarunga iho, kia kite rā anō ka ahatia rānei te pā.


\par }{\PP \VS{6}Nā, kua rite i a Ihowā tētahi hue, meinga ana e ia kia eke ki runga ki a Hona, hei whakamarumaru mō tōna māhunga, hei whakaora mōna i a ia i mamae rā. Nā, nui atu te koa o Hona ki te hue rā.

\VS{7}Nā, kua rite anō i te Atua he huhu i te aonga ake o te rā, ā, ngaua iho e tērā te hue, nā, kua maroke.

\VS{8}Nā, i te whitinga o te rā kua rite mai anō i te Atua tētahi hau pūmāhu, he marangai; āki tonu mai te rā ki runga ki te māhunga o Hona, whakaruhi noa iho, ā, īnoi ana mōna kia mate ia, i mea ia, “Pai atu i te ora te mate mōku.”


\par }{\SH Ka Rīria a Hona
\par }
{\PP \VS{9}Nā, ka mea te Atua ki a Hona, “He pai rānei kia riri koe ki te hue?”

\par }{\PP Anō rā ko ia, “He pai anō kia riri ahau ā mate noa.”


\par }{\PP \VS{10}Anō rā ko Ihowā, “I manawapā koe ki te hue kīhai nā i mahia e koe, kīhai anō i whakatupuria e koe; kotahi anō te pō i tupu ake ai, kotahi anō te pō i kore ai.

\VS{11}Ā, kaua ianei ahau e manawapā ki Ninewe ki taua pā nui, he tokomaha nei ōna tāngata i ngā mano e ono tekau tōpū, he hunga kāhore nei e mōhio ki ō rātou ringa matau, ki ō rātou ringa mauī, he maha anō hoki ngā kararehe?”

\par }