\NormalFont\ShortTitle{Hiperu}

{\MTB Ko te Tuhituhi a Pāora Āpōtoro ki ngā

\par }{\MT Hiperu



\par }\ChapOne{1}{\SH Te Kupu a te Atua i roto i Tāna Tama
\par }
{\PP \VerseOne{1}He maha ngā wāhi, he maha ngā huarahi i kōrero ai te Atua i mua, arā ngā poropiti, ki ngā mātua,

\VS{2}i ēnei rā whakamutunga nā tāna Tama āna kōrero ki a tātou, ko tāna hoki tērā i mea ai māna ngā mea katoa, ko tāna kaihanga hoki tērā o ngā ao.

\VS{3}Ko ia te kānapatanga o tōna korōria, te tino āhua o tōna pūmautanga, e whakaū nei i ngā mea katoa ki te kupu o tōna kaha, ka oti i a ia ake anō te horoi ō tātou hara, nā noho ana ia i te ringa matau o te Nui i runga rawa.


\par }{\PP \VS{4}Ā, meinga ana ia kia pai ake i ngā anahera, kia pērā me te ingoa i riro i a ia he nui atu i tō rātou.


\par }{\SH Te Nui o te Tama a te Atua
\par }
{\PP \VS{5}Ki a wai hoki o ngā anahera tāna meatanga i mua,

\par }{\Q “Ko koe tāku Tama,

\par }{\QB nō nāianei koe i whakatupuria ai e ahau”?

\par }{\MM Me tēnei anō,

\par }{\Q “Ko ahau hei Matua ki a ia,

\par }{\QB ko ia hei Tama ki ahau?”


\par }{\MM \VS{6}I tāna kawenga mai anō hoki i te whānau mātāmua ki te ao, ka mea ia,

\par }{\Q “Kia koropiko ngā anahera katoa a te Atua ki a ia.”


\par }{\MM \VS{7}Ko tāna kupu ia mō ngā anahera,

\par }{\Q “Meinga ana e ia āna anahera hei wairua,

\par }{\QB āna kaimahi hei mura ahi.”


\par }{\MM \VS{8}Mō te Tama ia, i kī ia,

\par }{\Q “Pūmau tonu tōu torōna, e te Atua, ake, ake;

\par }{\QB ā, ko te hēpeta o te tika te hēpeta o tōu kīngitanga.


\par }{\Q \VS{9}I arohaina e koe te tika, i kinongia e koe te hara;

\par }{\QB nō reira nui atu i tō ōu hoa

\par }{\QB te whakawahinga a te Atua,

\par }{\Q a tōu Atua, i a koe ki te hinu o te hari.”


\par }{\MM \VS{10}Me tēnei anō,

\par }{\Q “Nāu, e te Ariki, i te tīmatanga i whakatakoto te whenua;

\par }{\QB he mahi anō ngā rangi nā ōu ringa.


\par }{\Q \VS{11}Ko ērā e hemo atu, ko koe ia e mau tonu:

\par }{\QB ka tawhitotia katoatia hoki ērā me he kākahu.


\par }{\Q \VS{12}Ka pōkaitia e koe, ānō he koheka,

\par }{\QB ka whakaputaia kētia.

\par }{\Q Ko koe tonu anō ia koe,

\par }{\QB kāhore hoki he mutunga o ōu tau.”


\par }{\MM \VS{13}Ki tēhea hoki o ngā anahera tāna meatanga i mua,

\par }{\Q “Hei tōku ringa matau koe noho ai,

\par }{\QB kia meinga rā anō e ahau ōu hoariri

\par }{\QB hei tūranga waewae mōu”?


\par }{\MM \VS{14}He teka ianei he wairua kaimahi rātou katoa, he mea tonotono hei minita, he whakaaro ki te hunga mō rātou nei te ora?




\par }\Chap{2}{\SH Te Whakaoranga Nui
\par }
{\PP \VerseOne{1}Nā, ko te tikanga tēnei, kia kaha ake tō tātou whakaaro ki ngā mea kua rangona, kei pahuhu atu i a tātou.

\VS{2}Mehemea hoki te kupu i whakapuakina e ngā anahera he pūmau, ā, he tika tonu te utu i whakahokia mō ngā pokanga kētanga katoa, mō ngā mahi tutū;

\VS{3}me pēhea ka mawhiti ai tātou ki te paopao tātou ki tēnei ora nui; i tīmataia nei te kōrero e te Ariki, ā, kua whakaūkia mai ki a tātou e te hunga i rangona ai;

\VS{4}me te whakaatu anō te Atua ki tā rātou, i runga i ngā tohu, i ngā mea whakamīharo, i tōna tini o ngā merekara, i ngā tūwhanga mai anō hoki o te Wairua Tapu, he pērā anō me tāna i pai ai.


\par }{\SH Ko te Mea i Ārahi nei i a Mātou ki te Ora
\par }
{\PP \VS{5}Kāhore hoki i waiho e ia ki raro i ngā anahera te ao meāke nei puta, tā mātou e kōrero nei.

\VS{6}Heoi, i whakaaturia mai e tētahi i tētahi wāhi, i mea mai:

\par }{\Q “He aha te tangata, i mahara ai koe ki a ia?

\par }{\QB Te tama rānei a te tangata, i tirohia ai ia e koe?


\par }{\Q \VS{7}Nohinohi nei te whai i whakaititia iho ai ia e koe i ngā anahera;

\par }{\QB kua karaunatia ia e koe ki te korōria, ki te hōnore,

\par }{\QB kua waiho anō ia e koe hei rangatira mō ngā mahi a ōu ringa.


\par }{\Q \VS{8}Kua waiho nei e koe ngā mea katoa ki raro i ōna waewae.”

\par }{\MM Nā, i ngā mea katoa ka waiho nei i raro i a ia, kāhore i mahue tētahi mea kīhai nei i waiho i raro i a ia. Otirā, kāhore anō tātou kia kite noa i ngā mea katoa kua oti te waiho i raro i a ia.

\VS{9}Ka kite rāia tātou i a Īhu, he nohinohi nei te wāhi i whakaititia iho ai ia i ngā anahera ka oti nei te karauna ki te korōria, ki te hōnore, i muri nei i tōna ngaunga e te mate; he meatanga nā tō te Atua aroha noa kia pāngia ia e te mate mō ngā tāngata katoa.


\par }{\PP \VS{10}Ko tāna tikanga tika hoki ia, māna nei ngā mea katoa, nāna anō hoki ngā mea katoa i a ia e ārahi ana i ngā tama tokomaha ki te korōria, kia waiho ngā mamae hei mea e tino rite ai te take o tō rātou whakaoranga.

\VS{11}Ko te kaiwhakatapu hoki, rātou ko te hunga e whakatapua ana, nō te pū kotahi rātou katoa. Koia ia tē whakamā ai ki te hua i a rātou he tēina;

\VS{12}e mea nei ia,

\par }{\Q “Māku e kōrero tōu ingoa ki ōku tēina;

\par }{\QB ka hīmene atu ahau ki a koe

\par }{\QB i waenganui o te whakaminenga.”


\par }{\MM \VS{13}Me tēnei anō hoki,

\par }{\Q “Ka ū pū ahau ki a ia.”

\par }{\MM Me tēnei anō,

\par }{\Q “Nanā, ahau nei me ngā tamariki i hōmai e te Atua ki ahau.”


\par }{\PP \VS{14}Nā, kei ngā tamariki he kikokiko, he toto, koia hoki ia i whakawhiwhia ai anō hoki ki aua mea; kia ai ai tōna matenga hei whakakāhore mō te rangatira o te mate, arā mō te rēwera;

\VS{15}kia whakaputaina mai ai hoki e ia ki waho te hunga i meinga e te wehi o te mate hei taurekareka i ngā wā katoa i ora ai rātou.

\VS{16}Kīhai hoki ia i mau ki ngā anahera; engari i mau ia ki te uri o Āperahama.

\VS{17}Nā konei i tika ai kia whakaritea ia ki ōna tēina i ngā mea katoa, kia waiho ai ia hei tohunga nui e atawhai ana, e pono ana i ngā meatanga ki te Atua, hei whakamārie mō ngā hara o te iwi.

\VS{18}I te mea hoki ka whakamātautauria ia, ā, mamae iho, e taea e ia te āwhina te hunga e whakamātautauria ana.




\par }\Chap{3}{\SH He Nui kē ake a Īhu i a Mohi
\par }
{\PP \VerseOne{1}Nā, e ōku tēina tapu, e te hunga kua uru nei ki tā te rangi karanga, whakaaroa a Īhu Karaiti, te Āpōtoro, te Tohunga Nui o te tikanga kua whakaaetia nei e tātou;

\VS{2}i pono nei ki tōna kaiwhakarite mai, i pērā anō me Mohi i tōna whare katoa.

\VS{3}I tika hoki kia nui ake te korōria mō tēnei tangata i tō Mohi, nō te mea nui ake i tō te whare te hōnore o te kaihanga.

\VS{4}He mea hanga hoki nā tētahi ngā whare katoa; ko te Atua ia te kaihanga o ngā mea katoa.

\VS{5}Ā, i pono anō a Mohi i roto i tōna whare katoa, i pērā me te pononga, hei whakaatu mō ngā mea ka kōrerotia i muri;

\VS{6}ko te Karaiti ia i rite ki te tama i tōna whare anō; ko tōna whare tonu hoki tātou, ki te ū tō tātou māia me te whakamanamana ki te mea e tūmanakohia atu nei, ā taea noatia te mutunga.


\par }{\SH He Okiokinga mō te Hunga a te Atua
\par }
{\PP \VS{7}Nā, kia rite ki tā te Wairua Tapu i mea ai:

\par }{\Q “Ki te rongo koutou ki tōna reo āianei,


\par }{\QB \VS{8}kaua e whakapakeketia ō koutou ngākau,

\par }{\Q kei pērā me o te whakatoinga,

\par }{\QB i te rā o te whakamātautauranga i te koraha.


\par }{\Q \VS{9}I ahau i whakamātautauria e ō koutou mātua, i ahau i āta mōhiotia,

\par }{\QB e whā tekau ngā tau i kite ai rātou i āku mahi.


\par }{\Q \VS{10}Nā, ka hōhā ahau ki taua whakatupuranga, ka mea,

\par }{\QB ‘Kotiti kē tonu ō rātou ngākau;

\par }{\QB kāhore rātou e mōhio ki āku ara.’


\par }{\Q \VS{11}Nā reira i riri ai ahau, i oati ai hoki:

\par }{\QB ‘E kore rātou e tae ki tōku okiokinga.’ ”


\par }{\PP \VS{12}Kia tūpato, e ōku tēina, kei noho te ngākau kino, whakapono kore i roto i tētahi o koutou; kei whakarērea te Atua ora.

\VS{13}Engari, me whakahau koutou tētahi i tētahi i tēnei rā, i tēnei rā, i te mea e kīia ana “Ko tēnei rā,” kei whakapakeketia tētahi o koutou e te tinihanga o te hara.

\VS{14}Ka uru hoki tātou ki tā te Karaiti, ki te mea ka mau i a tātou te tīmatanga o te whakaaro pūmau, taea noatia te mutunga.

\VS{15}I te mea hoki e kōrerotia ana:

\par }{\Q “Ki te rongo koutou ki tōna reo āianei,

\par }{\QB kaua e whakapakeketia ō koutou ngākau,

\par }{\QB kei pērā me o te whakatoinga.”


\par }{\PP \VS{16}Ko wai hoki i whakatoi i tō rātou rongonga? He teka ianei ko te hunga katoa i haere mai i Īhipa, a Mohi i ārahi rā?

\VS{17}I riri hoki ia ki a wai i ngā tau e whā tekau? He teka ianei ki te hunga i hara, i hinga rā ō rātou tinana ki te koraha?

\VS{18}I oati anō ia ki a wai, e kore rātou e tae ki tōna okiokinga? He teka ianei ki te hunga kīhai nei i whakapono?

\VS{19}Nā, ka kite nei tātou kīhai rātou i āhei te tae atu i te kore o te whakapono.




\par }\Chap{4}{\PP \VerseOne{1}Nā, kia mataku tātou, i te mea ka tukua iho nei he kōrero pai mō tātou kia tae atu ki tōna okiokinga, kei tirohia mai tētahi o koutou kua mahue ki muri.

\VS{2}He mea kauwhau hoki te rongopai ki a tātou, he pērā anō me tērā i a rātou. Heoi, kīhai te kupu i rangona i whai pai ki a rātou; nō te mea kīhai i whakananua ki te whakapono i roto i te hunga i rangona ai.

\VS{3}Ka taea hoki te okiokinga e tātou kua whakapono nei; ka rite ki tāna i kī rā:

\par }{\Q “Nā reira i riri ai ahau, i oati ai hoki,

\par }{\Q ‘E kore rātou e tae ki tōku okiokinga!’ ”

\par }{\MM Kua oti nā hoki ngā mahi i te tīmatanga rā anō o te ao.

\VS{4}Ko tāna kupu hoki tēnei i tētahi wāhi mō te rā whitu, “Ā, ka okioki te Atua i te rā whitu i āna mahi katoa.”

\VS{5}I tēnei wāhi anō hoki, “E kore rātou e tae ki tōku okiokinga.”


\par }{\PP \VS{6}Nā, tērā atu anō he taenga mō ētahi ki reira; kīhai hoki te hunga i kauwhautia ai te rongopai ki a rātou i mua i tae, nō te mea kāhore ō rātou whakapono;

\VS{7}ā, ka motuhia mai e ia tētahi rā, i a ia i mea rā i tā Rāwiri, Hei āianei, i muri i taua wā roa rā; ko te kupu hoki tēnei:

\par }{\Q “Hei āianei, ki te rongo koutou ki tōna reo,

\par }{\QB kaua e whakapakeketia ō koutou ngākau.”


\par }{\MM \VS{8}Mehemea hoki i whai okiokinga rātou i a Hohua, e kore e kōrerotia e ia tētahi atu rā i muri iho.

\VS{9}Inā, tērā atu anō he hāpati okiokinga mō te iwi o te Atua.

\VS{10}Ki te tae hoki te tangata ki tōna okiokinga, ka okioki anō ia i āna mahi ake, ka pērā me te Atua i okioki i āna mahi ake.

\VS{11}Nā, kia puta tō tātou uaua ki te tomo ki taua okiokinga, kei pērā te whakapono kore o tētahi, ā, ka hinga.


\par }{\PP \VS{12}Ora tonu hoki te kupu a te Atua, mana tonu, koi rawa atu i tētahi hoari matarua, ngoto tonu, ā, wehea noatia te ngākau me te wairua, ngā ponapona me te hinu wheua, e wawae ana anō i ngā whakaaro, i ngā hihiritanga o te ngākau.

\VS{13}Kāhore hoki he mea hanga i ngaro ki tōna aroaro. Heoi, e takoto kau ana, e tuwhera ana ngā mea katoa ki ōna kanohi, kei a ia nei he kupu mō tātou.


\par }{\SH Ko Īhu te Tohunga Nui
\par }
{\PP \VS{14}Nā, he tino tohunga nui tō tātou, kua tomo ki ngā rangi, a Īhu, te Tama a te Atua, kia mau pū tātou ki te tikanga i whakaaetia e tātou.

\VS{15}Ehara hoki tō tātou i te tohunga nui e kore e āhei kia mamae tahi me tātou e ngoikore nei; i whakamātautauria nei hoki ia i ngā mea katoa, i pēneitia me tātou, kāhore ia he hara.

\VS{16}Nā, kia haere māia atu tātou ki te torōna o te aroha noa, kia puta mai ai ki a tātou te mahi tohu, kia kitea ai e tātou tā te aroha noa hei āwhina mai mō ngā wā e mate ai.




\par }\Chap{5}{\PP \VerseOne{1}Ko ia tohunga nui hoki e tangohia nei i roto i ngā tāngata, he mea whakatū rātou mō ngā mea a ngā tāngata ki te Atua, hei tāpae i ngā whakahere, i ngā patunga tapu mō ngā hara.

\VS{2}E taea e ia te āta hanga ki te hunga e kūware ana, e kotiti kē ana; nō te mea e muia ana anō ia e te ngoikore;

\VS{3}nā konei i tika ai, kia rite ki tāna mō te iwi tāna e tāpae ai mōna ake, hei whakahere mō ngā hara.


\par }{\PP \VS{4}E kore anō hoki tētahi e tango i tēnei hōnore ki a ia anō, engari te tangata e karangatia ana e te Atua, e pērātia ana me Ārona.

\VS{5}Waihoki ko te Karaiti kāhore āna whakanui i a ia hei tohunga nui; nā tērā kē i kī rā ki a ia:

\par }{\Q “Ko koe tāku Tama,

\par }{\QB nō nāianei koe i whakatupuria ai e ahau.”


\par }{\MM \VS{6}Pērā hoki me tāna i kī ai i tētahi atu wāhi,

\par }{\Q “Hei tohunga koe ake ake

\par }{\QB i runga i te ritenga o Merekihereke.”


\par }{\PP \VS{7}I ngā rā o tōna kikokiko, i tukua e ia he īnoi, he karakia, i runga i te kārangaranga kaha, i te roimata, ki te Mea kaha ki te whakaora i a ia i te mate, ā, whakarangona ana mōna i wehi ki te Atua;

\VS{8}ahakoa he Tama ia, i whakaakona ia ki te ngohengohe e ōna mamae.

\VS{9}Ā, ka meinga nei ia kia tino rite, ka waiho ia hei take mō te ora tonu ki te hunga katoa e ngohengohe ana ki a ia;

\VS{10}he mea karanga nā te Atua hei tohunga nui i runga i te ritenga o Merekihereke.


\par }{\SH He Whakatūpato ki Whakarērea te Whakapono
\par }
{\PP \VS{11}He maha nei ā mātou kōrero mō tēnei, he uaua ki te whakamārama, he pūhoi hoki nō koutou ki te whakarongo.

\VS{12}I te mea hoki ka tika kia waiho koutou hei kaiwhakaako nō te mea ka roa nei, nā, me tuarua te whakaako i a koutou ki ngā tīmatanga rawatanga o ngā kupu a te Atua; me waiū hoki he kai mā koutou, kauaka te kai pakeke.

\VS{13}Ko ngā tāngata katoa hoki e kai ana i te waiū, he kūware rātou ki te kupu o te tika, he kōhungahunga hoki.

\VS{14}Mā ngā pakeke e tika ai te kai mārō kua taungatia nei ō rātou hinengaro e ngā meatanga maha, e wehe ai i te pai, i te kino.




\par }\Chap{6}{\PP \VerseOne{1}Nā, kāti tātou te kōrero i ngā tīmatanga o tā te Karaiti ako, hoake tātou ki te tino tikanga; kaua e tuaruatia te whakatakoto i te tūranga, arā i te rīpenetā ki ngā mahi mate, i te whakapono hoki ki te Atua,

\VS{2}i te whakaako ki ngā iriiri, ki te whakapānga o ngā ringaringa, ki te aranga o ngā tāngata mate, ki te whakawākanga mutungakore.

\VS{3}Ā, ka meatia anō tēnei e tātou ki te tukua e te Atua.


\par }{\PP \VS{4}Ko te hunga hoki kua oti te whakamārama, kua pā ki te mea i hōmai i runga i te rangi, kua whiwhi ki te Wairua Tapu,

\VS{5}kua kitea anō te pai o tā te Atua kupu, me ngā mea kaha o te ao meāke nei puta;

\VS{6}ki te taka atu rātou, e kore rātou e taea te whakahou ake ki te rīpenetā; ka rīpekatia houtia hoki te Tama a te Atua e rātou nei anō, ka meinga hoki kia tāwaia nuitia.


\par }{\PP \VS{7}Ko te whenua hoki e inu nei i te ua honohono te heke ki runga ki a ia, ā, e mea ana i te otaota pai kia tupu ake mā te hunga i mahia ai, ka whiwhi ki tā te Atua manaaki.

\VS{8}Ki te tupuria ia e te tātarāmoa, e te tūmatakuru, ka whakakinoa, ka tata ki te kanga: ko tōna whakamutunga ka tahuna.


\par }{\PP \VS{9}Otiia, ahakoa pēnei noa tā mātou kōrero, e ū ana anō tō mātou whakaaro, e ōku hoa aroha, ki ngā mea pai kē atu kei a koutou, he mea hoki mō te whakaoranga.

\VS{10}E kore hoki te Atua e hē, e wareware ki tā koutou mahi, ki te uaua o tō koutou aroha, i whakakitea mai e koutou ki tōna ingoa, i a koutou i atawhai i te hunga tapu, ā, ka atawhai nei anō.

\VS{11}Otiia, e hiahia ana mātou kia whakakitea taua uaua nā anō e tēnei, e tēnei o koutou, kia taea rawatia te pūmautanga o te whakaaro i tūmanako ai koutou ā te mutunga rā anō.

\VS{12}Kia kaua e pūhoi, engari kia rite ki tā te hunga i whakapono, i whakamanawanui, ā, riro mai ana i a rātou ngā mea i whakaaria mai.


\par }{\SH Te Kupu Whakaari Tūturu o te Atua
\par }
{\PP \VS{13}I tā te Atua whakaaringa mea ki a Āperahama, i te mea kāhore tētahi i nui ake hei oatitanga, ka oatitia e ia a ia ake anō,

\VS{14}ka mea, “Inā, ka manaakitia rawatia koe e ahau, ka whakanuia rawatia anō hoki koe.”

\VS{15}Heoi, whakamanawanui ana ia, ā, riro ana i a ia te kupu whakaari.


\par }{\PP \VS{16}Ko te mea nui ake hoki tā ngā tāngata e waiho ai hei oati; ā, ki a rātou hei mutunga mō ngā whakahokihoki kupu katoa te oati whakaū.

\VS{17}Nō reira, i te mahara o te Atua kia tino whakakitea ki te hunga mō rātou nei te kupu whakaari te pūmau o tōna whakaaro, ka whakaurua mai e ia he oati,

\VS{18}kia rua ai ngā mea pūmau, he mea e kore ai e āhei kia teka te Atua. Mā reira ka kaha ai he whakamārie mō tātou, mō te hunga kua rere ki te pupuri i te mea e takoto mai nei i te aroaro, e tūmanakohia atu nei.

\VS{19}Hei punga anō tēnei mā tātou mō te wairua, he tūmanako mau tonu, ū tonu, tae tonu atu anō hoki ki te mea i roto i te ārai;

\VS{20}ki te wāhi kua tapoko atu nei a Īhu ki reira, hei mātāmua mō tātou, i a ia i meinga hei tohunga nui mō ā mua tonu atu, i runga i te ritenga o Merekihereke.




\par }\Chap{7}{\SH Te Tohunga Merekihereke
\par }
{\PP \VerseOne{1}Ko tēnei Merekihereke hoki, kīngi o Harema, tohunga o te Atua o te Runga Rawa, i tūtaki nei ki a Āperahama i a ia e hoki ana i te patunga i ngā kīngi, i manaaki nei i a ia,

\VS{2}ā, hoatu ana e Āperahama ki a ia ngā whakatekau o ngā mea katoa. Ko te whakamāoritanga o tōna ingoa i te tuatahi ko te Kīngi o te tika, i tō muri hoki ko te Kīngi o Harema, arā ko te Kīngi o te rangimārie.

\VS{3}He mea matuakore, whaeakore, kāhore nei ōna whakapapa tūpuna, kāhore he tīmatanga o ōna rā, kāhore he mutunga o tōna ora; he tangata kua whakaritea ki te Tama a te Atua, mau tonu ana ia hei tohunga.


\par }{\PP \VS{4}Nā, whakaaroa te nui o tēnei tangata i hoatu nei ki a ia e te tupuna nui, e Āperahama, ngā whakatekau o ngā taonga parakete.

\VS{5}Ko ngā tama hoki a Rīwai, arā ngā mea kua riro nei i a rātou te mahi tohunga, he ture kei a rātou kia tangohia tā te ture i whakarite ai, ngā whakatekau a te iwi, he mea nā ō rātou tēina i puta mai nei anō i te hope o Āperahama.

\VS{6}Ko tēnei tangata ia, ehara nei i te mea nō tō rātou kāwai, riro ana i a ia ngā whakatekau a Āperahama, ā, manaakitia ana e ia te tangata i a ia nei ngā kupu whakaari.

\VS{7}E kore rawa ia tēnei e taea te whakateka, arā ko te mea iti e manaakitia ana e te mea nui.

\VS{8}I konei e riro ana ngā whakatekau i ngā tāngata, he matemate nei; i reira ia, i tērā e kīia nei kei te ora ia.

\VS{9}Me pēnei anō te kī, ko Rīwai e tango whakatekau nei, hoatu ana e ia he whakatekau i tā Āperahama meatanga rā.

\VS{10}I roto tonu hoki ia i te hope o tōna pāpā i te tūtakitanga o Merekihereke ki a ia.


\par }{\PP \VS{11}Nā, ki te mea nā tā te Rīwai mahi tohunga i tino rite ai, ā, i nā runga hoki i tērā te rironga o te ture i te iwi, he aha atu te mea e whakatika ake ai tētahi atu tohunga i runga i tō Merekihereke ritenga; tē kīia ai i runga i tō Ārona ritenga?

\VS{12}Ka whakaputaia kētia nei hoki te mahi tohunga, ina kua puta kē anō hoki te ture.

\VS{13}Ko te tangata hoki mōna ēnei kōrero, he hapū kē tōna, kāhore nei tētahi o rātou i whakatata ki te āta.

\VS{14}He mea takoto mārama hoki tēnei, i puta ake tō tātou Ariki i roto i a Hūrā: hore rawa he kupu a Mohi mō te mahi tohunga a tērā iwi.


\par }{\SH Tētahi atu Tohunga i te Ritenga o Merekihereke
\par }
{\PP \VS{15}Ā, ka tino mārama rawa tā mātou i kōrero ai, ina whakatika ake tētahi atu tohunga i te ritenga o Merekihereke;

\VS{16}ko tōna whakatohungatanga nei hoki ehara i te mea nō runga i te ture o ngā tikanga o te kikokiko, engari nō runga i te kaha o te ora e kore e mutu.

\VS{17}Kua whakaaturia mai nei hoki e ia:

\par }{\Q “Hei tohunga koe ake ake

\par }{\QB i runga i te ritenga o Merekihereke.”


\par }{\PP \VS{18}Kua whakakāhoretia hoki te ture i whakatakotoria i mua, nō te mea kāhore ōna kaha, kāhore ōna hua,

\VS{19}(kāhore hoki he mea i tino tika i te ture), kua mauria mai anō he mea e hira ake ai te tūmanako, nā reira nei tātou ka whakatata atu ki te Atua.


\par }{\PP \VS{20}Nā, kīhai nei i mahue te oati;

\VS{21}ko ērā hoki kāhore he oati i tō rātou whakatohungatanga; he oati ia i tō tēnei, nā tērā i kī mai rā ki a ia:

\par }{\Q “Kua oati te Ariki,

\par }{\QB ā, e kore e puta kē tōna whakaaro:

\par }{\Q ‘Hei tohunga koe ake ake

\par }{\QB i runga i te ritenga o Merekihereke.’ ”


\par }{\MM \VS{22}Koia i nui kē ai te pai o te kawenata ko Īhu nei tōna kaiwhakamau.


\par }{\PP \VS{23}He tokomaha hoki rātou i whakatohungatia, tā te mea kīhai i tukua e te mate kia tū tonu;

\VS{24}ko tēnei ia, e mau tonu ana ake ake, e kore anō e puta kē tāna mahi tohunga.

\VS{25}Nā, e taea anō e ia te tino whakaora te hunga e nā runga atu ana i a ia ki te Atua; e ora tonu ana hoki ia hei īnoi mō rātou.


\par }{\PP \VS{26}He pai rawa hoki tēnei tū tohunga nui mō tātou, te tapu, te kinokore, te poke kore, he mea motu kē i te hunga hara, kua whakanekehia ake anō hoki ki runga ake i ngā rangi.

\VS{27}Kāhore āna mea e pērā ai ia me ngā tohunga nui, e whakaeke patunga tapu ai ia i ia rā, mō ōna hara ake i te tuatahi, muri iho mō o te iwi; kotahi tonu hoki tāna meatanga i tēnei, i tāna whakaekenga atu i a ia ake.

\VS{28}Ko ngā tohunga nui hoki e whakatūria ana e te ture, he tāngata e pēhia ana e te ngoikore; ko tā te kupu ia o te oati, i muri nei i te ture, ko te Tama kua oti nei te mea kia tino tika ake ake.




\par }\Chap{8}{\SH Ko Īhu, tō Mātou Tohunga Nui
\par }
{\PP \VerseOne{1}Nā, ko te tino tēnei o ēnei kōrero; he tohunga pērā tō tātou, kua noho ki matau o te torōna o te Nui i ngā rangi;

\VS{2}he minita mō te wāhi tapu, mō te tapenākara pono, tōna kaiwhakaara nei ko te Ariki, ehara i te tangata.


\par }{\PP \VS{3}Ko ngā tohunga nui katoa hoki, he mea whakarite hei tāpae atu i ngā whakahere, i ngā patunga tapu; nā konei hoki i tika ai kia whai mea anō tēnei tohunga nui hei tāpaenga atu māna.

\VS{4}Me i runga hoki ia i te whenua, kāhore ōna tohungatanga; tēnei hoki ngā tohunga hei tāpae i ngā whakahere i runga i tā te ture.

\VS{5}Ko tā rātou mahi he ritenga, he ātārangi nō ngā mea i te rangi, he pērā anō me te mea i tohutohungia ki a Mohi, i a ia meāke hanga i te tapenākara, i mea hoki ia, “Kia mahara kia hangā e koe ngā mea katoa kia rite ki te tauira i whakakitea ki a koe i runga i te maunga.”

\VS{6}Tēnā ko tēnei, he nui kē te mahi minita kua riro nei i a ia, he pai rawa hoki te kawenata ko tōna takawaenga nei ko ia, he pai rawa anō hoki ngā kupu whakaari, i whakatakotoria ai taua kawenata.


\par }{\PP \VS{7}Mehemea hoki kīhai i whai hē taua kawenata ō mua, e kore e rapua he wāhi mō te tuarua.

\VS{8}I a ia hoki e whakahē ana, i mea ia ki a rātou:

\par }{\Q “Nanā, tēnei ake ko ngā rā, e ai tā te Ariki,

\par }{\QB e whakaritea ai e ahau he kawenata hou ki te whare o Īharaira,

\par }{\QB ki te whare anō hoki o Hūrā.


\par }{\Q \VS{9}E kore e rite ki te kawenata i whakaritea e ahau ki ō rātou mātua,

\par }{\QB i te rā i mau ai ahau ki ō rātou ringaringa,

\par }{\QB i ārahi mai ai i a rātou i te whenua o Īhipa.

\par }{\Q Kīhai nei hoki rātou i ū ki tāku kawenata,

\par }{\QB ā, kore ake ōku whakaaro ki a rātou,


\par }{\QR e ai tā te Ariki.

\par }{\Q \VS{10}Ko te kawenata hoki tēnei e whakarite ai ahau ki te whare o Īharaira

\par }{\QB i muri iho i aua rā, e ai tā te Ariki:

\par }{\Q Ka hoatu e ahau āku ture ki ō rātou hinengaro,

\par }{\QB ka tuhituhia anō hoki ki ō rātou ngākau.

\par }{\Q Ko ahau hei Atua mō rātou

\par }{\QB ko rātou hoki hei iwi māku.


\par }{\Q \VS{11}I kore anō hoki rātou e whakaako i tōna hoa,

\par }{\QB i tōna hoa, i tōna teina, i tōna tuakana, e mea,

\par }{\QB ‘Kia mātau koe ki te Ariki,’

\par }{\Q e mātau katoa hoki rātou ki ahau,

\par }{\QB te nohinohi o rātou, te nui anō hoki o rātou.


\par }{\Q \VS{12}Ka mahi tohu hoki ahau ki ō rātou kino,

\par }{\QB e kore anō hoki e maharatia e ahau ō rātou hara ā mua ake nei.”


\par }{\PP \VS{13}I a ia i mea, “He kawenata hou,” kua whakatawhitotia e ia te mea tuatahi. Nā, ko te mea kua tawhitotia, kua koroheketia, ka tata te memeha.




\par }\Chap{9}{\SH He Karakia nō te Whenua, he Karakia nō te Rangi
\par }
{\PP \VerseOne{1}Nā, ko te kawenata tuatahi he tikanga karakia anō ōna, me tētahi wāhi tapu, he mea nō te ao nei.

\VS{2}I hangā hoki tētahi tapenākara, te tuatahi, i reira te tūranga rama, me te tēpu, me te taro aroaro, tōna ingoa ko te Wāhi Tapu.

\VS{3}I tua atu hoki o te rua o ngā ārai, ko te tapenākara, e huaina ana ko te Wāhi Tino Tapu.

\VS{4}He tahu kakara kōura i reira me te āka o te kawenata, he mea whakakikorua ngā wāhi katoa ki te kōura, i roto anō i taua mea ko te oko kōura i te mana, ko te tokotoko o Ārona i pihi rā, ko ngā papa o te kawenata.

\VS{5}I runga atu i tēnei ko ngā Kerupima o te korōria, e whakamarumaru ana i te taumata o te whakamārietanga. E kore aua mea e taea te kōrero takitahi ināianei.


\par }{\PP \VS{6}Heoi, ka āta rite nei ēnei mea, ka hāereere ngā tohunga i ngā wā katoa ki te tapenākara tuatahi, i a rātou e mahi ana i ngā ritenga karakia;

\VS{7}ki te tuarua ia kotahi anō te haerenga atu i te tau, o te tohunga nui anake, kīhai anō i mahue ngā toto; i tāpaea atu hoki mōna, mō ngā hē anō o te iwi.

\VS{8}Ko tā te Wairua Tapu hoki tēnei i whakaatu ai, kīanō te huarahi ki te Wāhi Tino Tapu i whakakitea mai, i te mea e tū ana anō te tapenākara tuatahi.

\VS{9}He āhua tērā mō tēnei wā nei, e tāpaea ai ngā whakahere me ngā patunga tapu, kāhore nei e tau hei mea i te tangata nāna tērā mahi kia tino tika te hinengaro;

\VS{10}heoi anō o ērā he kainga, he inumanga, he horoinga maha, he tikanga nā te kikokiko, he mea whakarite mai, ā taea noatia te wā whakatikatika.


\par }{\PP \VS{11}I te taenga mai ia o te Karaiti hei tohunga nui mō ngā mea pai e whai mai ana i muri, he nui atu anō hoki, he tino tika te tapenākara, ehara i te mea hangā nā te ringaringa, arā ehara i te mea nō tēnei hanganga.

\VS{12}Ehara anō hoki i te mea nō ngā koati ngā toto, nō ngā kūao kau rānei, engari nōna ake ngā toto i haere atu ai ia, kotahi tonu te haerenga, ki roto ki te Wāhi Tino Tapu, i te mea ka whiwhi ki tāna mea hei hoko mai i a tātou mō ake tonu atu.

\VS{13}Ki te mea hoki mā ngā toto o ngā pūru, o ngā koati, mā ngā pungarehu rānei o te kūao kau, he mea tāuhiuhi ki te hunga kua poke, ka tapu ai, ka mā ai te kikokiko.

\VS{14}Tērā atu tō ngā toto o te Karaiti, nāna nei i tāpae atu a ia anō, he mea kohakore, ki te Atua, i runga i tā te Wairua ora tonu; mā ērā e mā ai ō koutou hinengaro i ngā mahi mate, e mahi ai koutou ki te Atua ora.


\par }{\PP \VS{15}Mō konei anō ia i meinga ai hei Takawaenga mō te kawenata hou, kia mate ai ia hei utu mō ngā hē i raro i te kawenata tuatahi, kia riro ai i te hunga e karangatia ana te wāhi tūturu mō rātou i kōrerotia i mua.


\par }{\PP \VS{16}He ōhākī hoki, ko te mea e whai tikanga ai ko te matenga o te tangata nāna i whakatakoto.

\VS{17}Kia mate hoki te tangata, kātahi ka whai mana te ōhākī; ka ū tonu rānei i te mea e ora ana te tangata nāna i whakatakoto?

\VS{18}Koia hoki te mahue ai te toto i te whakatapunga o te kawenata tuatahi.

\VS{19}I te mutunga hoki o tā Mohi kōrero i ngā tikanga katoa ki te iwi katoa, hei whakarite i tā te ture, ka mau ia ki ngā toto o ngā kūao kau, o ngā koati, ki te wai, ki te huruhuru whero, ki te hihopa, ā, tāuhiuhia ana e ia te pukapuka, me te iwi katoa;

\VS{20}me tāna kī anō, “Ko ngā toto ēnei o te kawenata kua whakaakona mai nei e te Atua ki a koutou.”

\VS{21}I tāuhiuhia anō hoki e ia ki ngā toto te tapenākara, me ngā oko katoa mō te mahi minita.

\VS{22}I runga hoki i te ture, e tata ana ka kīia, e purea ana ngā mea katoa ki te toto; ki te kāhore hoki he ringihanga toto, kāhore he murunga hara.


\par }{\SH Te Tāpaenga a Īhu, te Whakakāhore i te Hara
\par }
{\PP \VS{23}Koia, i tika ai kia purea ki ēnei ngā ritenga o ngā mea i te rangi; ko ngā tino mea ia o te rangi ki ngā patunga tapu, pai rawa atu i ēnei.

\VS{24}Ehara hoki i te mea kua tomo a te Karaiti ki te wāhi tapu i hanga e te ringaringa, ki te tauira o te tino wāhi; engari ki te tino rangi pū anō, puta ai ki te aroaro o te Atua, mō tātou.

\VS{25}Ehara anō i te mea kia maha āna tāpaenga i a ia, kia pērā me te tohunga nui e haere nei ki roto ki te Wāhi Tino Tapu i tēnei tau, i tēnei tau, nō ētahi atu anō hoki ngā toto;

\VS{26}pēnei kia maha he mamaetanga mōna, he mea tīmata i te hanganga rā anō o te ao. Tēnā ko tēnei, kotahi tonu tōna whakakitenga mai i te mutunga o ngā wā, hei whakakāhore i te hara, i a ia ka meinga hei patunga tapu.

\VS{27}Nā, kua takoto nei te tikanga mō ngā tāngata kia kotahi tonu te matenga, ā muri iho i tēnei ko te whakawā;

\VS{28}waihoki ko te Karaiti, kotahi tonu tōna tāpaenga atu hei pīkau i ngā hara o te tini, ā, tēnei ake ko te rua o ōna whakakitenga mai, kāhore anō he hara, hei whakaora i te hunga e tatari ana ki a ia.




\par }\Chap{10}{\PP \VerseOne{1}I te mea ko tō te ture he ātārangi nō ngā mea pai e puta ana mai i muri, ehara i te āhua pū o aua mea, e kore e whai mana i aua patunga tapu e whakaeketia tonutia ana e rātou i tēnei tau, i tēnei tau, e tino tika ai te hunga e whakatata ana.

\VS{2}Pēnei e kore rānei e mutu te whakaeke? Me i oti hoki te hunga nāna taua karakia te mea kia mā, kua kore ō rātou mahara ki ngā hara?

\VS{3}I aua patunga tapu ia e hokihoki ana te mahara ki ngā hara i ia tau, i ia tau.

\VS{4}E kore hoki e tau mā ngā toto o ngā pūru, o ngā koati e whakakāhore ngā hara.


\par }{\PP \VS{5}Nā reira i a ia e haere mai ana ki te ao, ka mea ia:

\par }{\Q “Kīhai i matenuitia e koe te patunga tapu me te whakahere,

\par }{\QB kua rite mai i a koe he tinana mōku.


\par }{\Q \VS{6}Kīhai koe i āhuareka ki ngā tahunga tinana,

\par }{\QB ki ngā whakahere hara.


\par }{\Q \VS{7}Kātahi ahau ka mea atu, ‘Tēnei ahau te haere atu nei,

\par }{\QB kei roto i te upoko o te pukapuka te tuhituhinga mōku,

\par }{\QB ki te mea i tāu i pai ai, e te Atua.’ ”


\par }{\MM \VS{8}I tāna meatanga i mua ake, “Kīhai koe i matenui ki te patunga tapu, ki te whakahere, ki ngā tahunga tinana, ki ngā whakahere hara, kāhore anō hoki ōu āhuareka mai,” he mea nei e tāpaea ana i runga i te ture.

\VS{9}Kātahi ia ka mea, “Tēnei ahau te haere atu nei ki te mea i tāu i pai ai, e te Atua.” E tangohia ana e ia te tuatahi, kia whakatūria ai e ia te tuarua.

\VS{10}Nā taua pai nei i oti ai tātou te whakatapu, he meatanga nā te tāpaenga atu kotahi o te tinana o Īhu Karaiti.


\par }{\PP \VS{11}Nā, ko ngā tohunga katoa, e tū ana rātou, e minita ana i tēnei rā, i tēnei rā, he maha anō hoki ā rātou whakaekenga atu i aua patunga tapu rā anō, e kore rawa nei e tau hei tango i ngā hara.

\VS{12}Ko tēnei ia, kotahi nei tāna patunga tapu i whakaeke atu ai mō ngā hara, noho tonu atu i te ringa matau o te Atua

\VS{13}i muri nei he tatari tāna kia waiho rā anō ōna hoariri hei takahanga mō ōna waewae.

\VS{14}Kotahi nei hoki tāna whakahere, ā, tika tonu i a ia ake ake te hunga ka oti te whakatapu.


\par }{\PP \VS{15}Hei kaiwhakaatu anō te Wairua Tapu mō tēnei ki a tātou; i muri mai i tāna kīanga mai,


\par }{\Q \VS{16}“Ko te kawenata tēnei e whakaritea e ahau

\par }{\QB ki a rātou i muri i aua rā, e kī ana te Ariki:

\par }{\Q Ka hoatu e ahau āku ture ki ō rātou ngākau,

\par }{\QB ka tuhituhia hoki e ahau ki ō rātou hinengaro,”

\par }{\MM ā, ka mea anō ia,


\par }{\Q \VS{17}“E kore hoki e maharatia e ahau ō rātou hara,

\par }{\QB ō rātou kino ā mua ake.”


\par }{\MM \VS{18}Nā, ki te murua ēnei, kāhore he whakahere mō ngā hara i muri iho.


\par }{\SH Kia Whakatata atu Tātou ki te Atua
\par }
{\PP \VS{19}Nā, e ōku tēina, ka ai nei ngā toto o Īhu hei take e māia ai tātou te tomo ki te Tino Wāhi Tapu,

\VS{20}hei ara hou mō tātou, arā hei ara ora, he mea whakatapu nāna, e tika atu ana nā te ārai, arā nā tōna kikokiko.

\VS{21}Ā, i te mea he nui tō tātou tohunga mō te whare o te Atua,

\VS{22}kia whakatata atu tātou, i runga i te ngākau pono, i te whakapono e tino ū ana, he mea tāuhiuhi te ngākau, kia kore ai te hinengaro kino, he mea horoi anō hoki te tinana ki te wai mārama.

\VS{23}Kia mau tā tātou whakaae ki te mea e tūmanakohia atu nei, kei ngāueue; he pono hoki tā te kaiwhakaari mai.

\VS{24}Kia whai whakaaro anō tātou tētahi ki tētahi, kia whakaohokia te aroha me ngā mahi pai,

\VS{25}kei mahue te huihui i a tātou anō, kei pērā me te hanga a ētahi. Engari me whakahauhau tētahi i tētahi, kia nui rawa anō hoki i te mea ka kite koutou ka tata te rā.


\par }{\PP \VS{26}Ki te hara hoki tātou i muri iho i tō tātou whiwhinga ki te mātauranga ki te pono, kāhore atu hoki he patunga tapu i mahue mō ngā hara;

\VS{27}engari, ka tatari āhua mataku ki te whakawā, ki te riri kino anō nā te ahi, e whakangaromia ai ngā hoariri.

\VS{28}Ko te tangata i takahi i te ture a Mohi kīhai i tohungia, ka mate i runga i te kupu a ngā kaiwhakaatu tokorua, tokotoru rānei.

\VS{29}Ki tō koutou whakaaro, e kore rānei e tika kia rahi ake te whiu mō te tangata i takahia ai te Tama a te Atua, i meinga ai hei mea noa ngā toto o te kawenata i whakatapua ai ia, ā, whakaiti ana i te Wairua o te aroha noa?

\VS{30}E mātau ana hoki tātou nā wai tēnei kupu, “Māku te rapu utu; māku te hoatu utu, e ai tā te Ariki”; me tēnei anō, “E whakawā te Ariki mō tāna iwi.”

\VS{31}He mea mataku te taka ki roto ki ngā ringaringa o te Atua ora.


\par }{\PP \VS{32}Engari, kia mahara ki ngā rā ō mua, i a koutou i whakamāramatia rā, he nui noa atu ngā rauhanga a te mate, i whakaririka kau nā koutou.

\VS{33}Ko tētahi wāhi, i a koutou i meinga e ngā tāwainga, e ngā tūkinotanga hei mea mātakitaki; ko tētahi wāhi, i a koutou i meinga hei hoa mō te hunga i pērātia.

\VS{34}I mamae tahi hoki koutou me te hunga i te herehere, i hari hoki ki te pāhuatanga o ō koutou taonga, i mahara hoki tērā atu he taonga mō koutou, he mea pai ake, he mea pūmau tonu.


\par }{\PP \VS{35}Nā, kaua e whakarērea tō koutou māia, he rahi hoki tōna utu.

\VS{36}Ko te mea hoki hei matenuitanga mā koutou he manawanui; kia oti ai i a koutou te mahi tā te Atua i pai ai, e riro tonu ai i a koutou ngā mea i whakaaria mai rā.


\par }{\Q \VS{37}“Potopoto kau ake hoki,

\par }{\QB ā, ka tae mai tēnei e haere mai nei,

\par }{\QB e kore anō e whakaroa.


\par }{\Q \VS{38}Mā te whakapono ia e ora ai te tangata tika;

\par }{\QB ā, ki te hoki tētahi ki muri,

\par }{\QB e kore tōku wairua e āhuareka ki a ia.”


\par }{\MM \VS{39}Otiia, ehara tātou i te hunga e hoki ana ki muri, ki te whakangaromanga, engari nō te hunga e whakapono ana, ā, ora ana te wairua.




\par }\Chap{11}{\SH Te Whakapono
\par }
{\PP \VerseOne{1}Nā, ko te whakapono, he whakapūmautanga i ngā mea e tūmanakohia atu ana, he whakakitenga i ngā mea kāhore nei e kitea.

\VS{2}Nā konei hoki ngā kaumātua i kōrerotia paitia ai.


\par }{\PP \VS{3}Nā te whakapono i mātau ai tātou he mea hanga ngā ao e te kupu a te Atua, ā, ko ngā mea e tirohia atu nei kīhai i puta ake i roto i ngā mea e kitea ana.


\par }{\PP \VS{4}Nā te whakapono i pai ake ai i tā Kaina te patunga tapu i tāpaea e Āpera ki te Atua, nā tēnā hoki i whakaatu tōna tika, i whakaatu hoki te Atua mō āna whakahere; nā tēnā anō ia i whai kupu ai, ahakoa mate.


\par }{\PP \VS{5}Nā te whakapono a Ēnoka i kawea kētia ai, tē kite i te mate. Nā, kāhore ia i kitea, nō te mea kua kawea kētia ia e te Atua; i mua atu hoki i tōna kawenga kētanga i whakaaturia mai ia, e āhuareka ana te Atua ki a ia.

\VS{6}Ki te kāhore hoki he whakapono, e kore e taea he mea e āhuareka mai ai ia. Ki te haere hoki tētahi ki te Atua, me whakapono ko ia anō tēnei ko te Atua, e hōmai ana e ia he utu ki te hunga e āta rapu ana i a ia.


\par }{\PP \VS{7}Nā te whakapono a Noa, i tōna whakamaharatanga e te Atua ki ngā mea kāhore i kitea noatia, i oho ai, he wehi ki te Atua, ā, hangā ana e ia te āka hei whakaora mō tōna whare; he whakataunga tēnā nāna i te hē ki te ao, ā, uru ana ki te tika o te whakapono.


\par }{\PP \VS{8}Nā te whakapono a Āperahama i ngohengohe ai, i tōna karangatanga kia haere ki te wāhi meāke riro i a ia hei kāinga; ā, haere ana ia, tē mātau ki te wāhi e haere ai ia.

\VS{9}Nā te whakapono ia i noho manene ai ki te whenua i whakaaria mai, he whenua tangata kē anō ki a ia, ā, noho tēneti ana ia, rātou ko Īhaka, ko Hākopa, ōna hoa kua uru tahi nei rātou ki taua mea i whakaaria mai rā.

\VS{10}I tatari hoki ia ki te pā whai tūranga, ko te Atua nei te kaihanga, te kaimahi.


\par }{\PP \VS{11}Me Hera anō hoki, nā te whakapono ia i whai kaha ai, i hapū ai, ā, whānau ana tāna tama i te mea kua taka kē ōna tau; i mahara hoki ia he pono tā te kaiwhakaari mai.

\VS{12}Nā, whānau ake i te kotahi, he tangata anō hoki ia kua whakatūpāpakutia ki ēnei mea, me te mea ko ngā whetū o te rangi te tini, koia anō kei te onepū i te taha o te moana e kore nei e taea te tatau.


\par }{\PP \VS{13}I mate katoa ēnei i runga i te whakapono, kīhai i whiwhi ki ngā mea i whakaaria mai rā, engari he mea kite atu nā rātou i tawhiti, ā, whakaponohia atu ana e rātou, awhitia atu ana, whakaae ana rātou he manene rātou, he noho noa iho i runga i te whenua.

\VS{14}Ko te hunga hoki he pēnei ā rātou kōrero, e whakakite pū ana rātou he whenua tupu tā rātou e rapu nei.

\VS{15}Me i mahara hoki rātou ki taua kāinga i haere mai nei rātou i reira, pēnei kua ātea he hokinga atu mō rātou.

\VS{16}Tēnā ko tēnei, e hiahia ana rātou ki tētahi kāinga pai ake, ki tērā i te rangi. Koia te Atua tē whakamā ai ki a rātou, kia kīia ko tō rātou Atua; kua rite hoki i a ia tētahi pā mō rātou.


\par }{\PP \VS{17}Nā te whakapono a Āperahama i tāpae ai i a Īhaka, i tōna whakamātautauranga; āe rā, ko te tangata i a ia nei ngā kupu whakaari, tāpaea ana e ia tāna huatahi,

\VS{18}mōna nei te kupu, “Kei a Īhaka he huānga mō tāu whānau.”

\VS{19}I whakaaro hoki ia, ahakoa i roto nei anō i te hunga mate, e taea ia e te Atua te whakaara ake; ā, riro mai ana ia i reira, he mea whakaahua.


\par }{\PP \VS{20}Nā te whakapono tā Īhaka kupu manaaki mō Hākopa rāua ko Ēhau; he meatanga ki ngā mea ō muri nei.


\par }{\PP \VS{21}Nā te whakapono a Hākopa, i a ia ka tata te mate, i manaaki ai i ngā tama tokorua a Hōhepa; ā, koropiko ana i runga i tāna tokotoko.


\par }{\PP \VS{22}Nā te whakapono a Hōhepa, i a ia e whakahemohemo ana i whakahua ai i te haerenga mai o ngā tamariki a Īharaira; i whakatakoto tikanga ai anō mō ōna wheua.


\par }{\PP \VS{23}Nā te whakapono a Mohi, i tōna whānautanga, i hunā ai e ōna mātua e toru ngā marama, i kite hoki rāua he tamaiti ātaahua ia; kīhai hoki rāua i mataku ki te ture a te kīngi.


\par }{\PP \VS{24}Nā te whakapono a Mohi, i tōna kaumātuatanga, kīhai i pai kia kīia he tama nā te tamāhine a Parao;

\VS{25}ki tāna hoki, ko te mamae tahi me tā te Atua iwi, he mea pai kē atu i ngā āhuareka o te hara kia riro mō tētahi wā.

\VS{26}Ki tōna whakaaro, ko te tāwainga mō te Karaiti, he taonga nui kē atu i ngā taonga o Īhipa; i titiro atu hoki ia ki te utu ka hōmai.


\par }{\PP \VS{27}Nā te whakapono ia i haere atu ai i Īhipa, kīhai hoki i mataku i te riri a te kīngi; i ū tonu hoki ia, he titiro nōna ki te Atua e kore nei e kitea.

\VS{28}Nā te whakapono ia i whakarite ai i te Kapenga, i te ringihanga toto, kei pā ki a rātou te kaiwhakamate i ngā whānau mātāmua.


\par }{\PP \VS{29}Nā te whakapono rātou i haere ai rā te Moana Whero me te mea e nā runga ana i te whenua maroke; ā, i te whakamātauranga a ngā Īhipiana, ki te pērā horomia ake rātou.


\par }{\PP \VS{30}Nā te whakapono ngā taiepa o Heriko i whenuku ai, i te mea e whitu ngā rā e taiāwhiotia ana.

\VS{31}Nā te whakapono a Rahapa, te wahine kairau, i kore ai e whakangaromia ngātahitia me te hunga whakapono kore, mōna i whakamanuhiri i ngā tūtei i runga i te rangimārie.


\par }{\PP \VS{32}Kia pēhea ake anō hoki āku kōrero? E kore hoki e ranea te tāima hei kōrerotanga māku i ngā mea a Kiriona, a Paraka, a Hamahona, a Iepeta, a Rāwiri, a Hamuera, a ngā poropiti.

\VS{33}Nā te whakapono nei i hinga ai i a rātou ngā rangatiratanga, i mahia ai e rātou te tika, i whiwhi ai rātou ki ngā mea i whakaaria mai i mua, i tūtakina ai e rātou ngā waha o ngā raiona,

\VS{34}i tineia ai e rātou te kaha o te ahi, i mawhiti ai i te mata o te hoari, i haere atu ai i te ngoikore ki te kaha, i meinga ai kia kaha i te whawhaitanga, whati ana i a rātou ngā taua a ngā tauiwi.

\VS{35}Riro ana i ngā wāhine ā rātou tūpāpaku, he mea whakaara ake.

\par }{\PP Ko ētahi i whakamamaetia, kīhai anō i whakaae atu kia whakaorangia; kia whiwhi ai rātou ki te whakaarahanga pai kē atu.

\VS{36}Ko ētahi i whakamātau i ngā tāwainga, i ngā whiunga, i ngā mekameka anō hoki, i te whare herehere.

\VS{37}I ākina rātou ki te kōhatu, i wāhia ki te kani, i whakawaia, i mate i te patunga a te hoari. I hāereere rātou, he hiako hipi te kākahu, he hiako koati; he hunga rawakore rātou, e tūkinotia ana, e whakatupuria kinotia ana;

\VS{38}kīhai nei te ao i pai mō rātou! Ātiutiu noa ana rātou i waenga tahora, i ngā maunga, i ngā ana, i ngā poka o te whenua.


\par }{\PP \VS{39}Nā, pai tonu te kōrero mō ēnei katoa, he mea nā te whakapono, heoi kīhai rātou i whiwhi ki te mea i whakaaria mai.

\VS{40}Kua whakaaroa wawetia hoki e te Atua tētahi mea pai atu mō tātou, kei tino tika rātou i te mea kāhore nei tātou.




\par }\Chap{12}{\SH Ko te Atua, tō Tātou Matua
\par }
{\PP \VerseOne{1}Nā, i tēnei kapua nui o ngā kaiwhakaatu e karapoti nei i a tātou, whakarērea e tātou ngā whakataimaha katoa, me te hara whakaeke tata, kia manawanui hoki tātou ki te oma i te omanga e takoto nei i tō tātou aroaro.

\VS{2}Me te titiro pū anō ki a Īhu, ki te kaitīmata, ki te kaiwhakaoti i te whakapono; i whakaaro hoki ia ki te hari i tōna aroaro, ā, whakamanawanui ana ki te rīpeka, whakahāwea ana ki te whakamā, nā, kua noho ki matau o te torōna o te Atua.


\par }{\PP \VS{3}Whakaaroa hoki ia i whakamanawanui nei ki taua totohe nui a te hunga hara ki a ia, kei hōhā ō koutou ngākau, kei ngākaukore koutou.

\VS{4}Ko tā koutou pakanga, kāhore anō kia tae noa ki te toto i a koutou e whawhai nā ki te hara.

\VS{5}Ā, kua wareware koutou ki te kupu whakahau e kōrero nei ki a koutou, me te mea he tama koutou,

\par }{\Q “E tāku tama, kaua e whakahāwea ki tā te Ariki papaki;

\par }{\QB kei ngākaukore hoki ina rīria e ia.


\par }{\Q \VS{6}E papaki ana hoki te Ariki ki tāna e aroha ai,

\par }{\QB e whiua ana hoki e ia ngā tama katoa

\par }{\QB e whakatamarikitia ana ki a ia.”


\par }{\PP \VS{7}Hei pakinga tā koutou e manawanui ai; e rite ana tā te Atua meatanga ki a koutou ki tāna ki ngā tama tupu. Ko wai hoki te tama e kore e pākia e tōna pāpā?

\VS{8}Ki te kāhore ia ō koutou pakinga, te mea e whakawhiwhia ana ki te katoa, he pōriro koutou, ehara i te tama.

\VS{9}Tētahi, he mātua anō ō tātou nō te wāhi ki te kikokiko, he mea papaki tātou nā rātou; i hopohopo anō tātou ki a rātou. Kaua ianei e nui noa atu tō tātou ngohengohe ki te Matua o ngā wairua, kia ora ai?

\VS{10}Ko tā rātou papaki hoki he torutoru nei ngā rā, he mea anō nā tā rātou ake i whakaaro ai; ko tā tēnei ia hei pai mō tātou, kia whiwhi ai tātou ki tōna tapu.

\VS{11}Ko ngā pakinga katoa, e kore e kīia ināianei hei whakahari, engari hei whakapōuri; muri iho ia ka puta mai te hua rangimārie o te tika, ki te hunga e whakamahia ana ki taua mea.


\par }{\SH He Tohutohu Whakatūpato Hoki
\par }
{\PP \VS{12}Heoi, kia ara ngā ringaringa kua tukua iho, me ngā turi ngoikore,

\VS{13}hangā hoki ētahi huarahi tika mō ō koutou waewae, kei whakapeaua kētia atu te kopa; engari kia ora ake i te mate.


\par }{\PP \VS{14}Whāia te rongo kia mau ki te katoa, me te tapu hoki, ki te kāhore hoki tēnei e kore tētahi tangata e kite i te Ariki.

\VS{15}Me te titiro mārie kei hapa tētahi i tō te Atua aroha noa; kei pihi ake tētahi pakiaka o te kawa hei whakararuraru, e poke ai te tokomaha.

\VS{16}Kei moepuku tētahi, kei whakarihariha rānei, kei pērā me Ēhau; i hokona rā e ia tōna mātāmuatanga ki te kainga kotahi.

\VS{17}E mātau ana hoki koutou ki tōna hiahia i muri kia riro i a ia te manaaki, ā, kapea ana ia. Kīhai hoki i kitea he wāhi mō te rīpenetā; i rapua mārietia anō e ia me te heke anō o ngā roimata.


\par }{\PP \VS{18}Ehara hoki i te mea kua tae koutou ki te maunga e taea te whakapā atu, ki te ahi e kā ana, ki te pango kerekere, ki te pōuri, ki te tūpuhi,

\VS{19}ki te tangi o te tētere, ki te reo e kōrero ana; i īnoi rā te hunga i rangona ai kia kaua he kupu ki a rātou i muri iho.

\VS{20}Kīhai hoki rātou i kaha ake ki te mea i whakaritea mai, “Nā, ahakoa he kararehe e pā atu ki te maunga, me āki ki te kōhatu.”

\VS{21}Koia anō te mataku o te mea i puta mai rā, i mea ai a Mohi, “Mataku rawa ahau, wiri rawa.”


\par }{\PP \VS{22}Engari kua tae nei koutou ki Maunga Hiona, ki te pā o te Atua ora, ki Hiruhārama i te rangi, ki ngā mano tini o ngā anahera,

\VS{23}ki te huihui nui, ki te hāhi o ngā mātāmua, kua oti te tuhituhi ki te rangi, ki te Atua hoki, ki te kaiwhakawā o ngā tāngata katoa, ki ngā wairua anō o te hunga tika kua oti te mea kia tino tika,

\VS{24}ki a Īhu anō hoki, ki te takawaenga o te kawenata hou, ki ngā toto o te tāuhiuhinga, he pai ake nei ngā kōrero i tō Āpera.


\par }{\PP \VS{25}Kia mahara kei whakarere koutou i tēnei e kōrero mai nei. Ki te mea hoki kīhai i mawhiti te hunga i paopao ki tērā i kōrero rā i runga i te whenua, inā e kore rawa anō tātou, ki te tahuri kē atu i tēnei kua kōrero mai nei i te rangi.

\VS{26}Ngāueue ana te whenua i tōna reo i reira; ināianei ia kua puaki tāna kupu whakaari, kua mea ia, “Kia kotahi anō meatanga, ā, ehara i te mea ko te whenua anake, ko te rangi anō hoki tāku e whakangāueue ai.”

\VS{27}Ko taua kupu nei hoki, “Kia kotahi meatanga,” hei whakakite i te putanga kētanga o ngā mea ka whakangāueuetia rā, he mea hanga hoki, mau tonu iho ai ngā mea e kore nei e whakangāueuetia.


\par }{\PP \VS{28}Nā, ka riro nei i a tātou he kīngitanga e kore e taea te whakangāueue, kia whiwhi tātou ki te aroha noa e manakohia mai ai tā tātou e mahi nei ki te Atua i runga i te hopohopo, i te wehi;

\VS{29}he ahi hoki e kai ana tō tātou Atua.




\par }\Chap{13}{\SH He Ratonga hei Whakakoa i te Atua
\par }
{\PP \VerseOne{1}Kia mau tonu te aroha ki ngā tēina.

\VS{2}Kei wareware ki te atawhai manuhiri; nā tēnei hoki i whakamanuhiri anahera ai ētahi, kīhai anō i mātau atu.

\VS{3}Maharatia ngā herehere, me te mea nō koutou tahi te hereherenga; me te hunga hoki e whakatupuria kinotia ana, kei te tinana nā hoki koutou.


\par }{\PP \VS{4}Meinga te mārena hei mea hōnore mā te katoa, ā, kaua te moenga e tukua kia poke. Ko te hunga moepuku ia, me te hunga pūremu, e whakataua e te Atua te hē ki a rātou.


\par }{\PP \VS{5}Whakakāhoretia atu te mahi apo taonga; kāti anō ngā mea mā koutou ko ngā mea i a koutou nā. Kua mea mai hoki ia,

\par }{\Q “E kore ahau e whakarere i a koe,

\par }{\QB e kore anō hoki e mawehe i a koe.”


\par }{\MM \VS{6}Heoi, ka māia tātou ki te kī ake:

\par }{\Q “Kei tōku taha te Ariki, e kore ahau e mataku

\par }{\QB ki tā te tangata e mea ai ki ahau.”


\par }{\PP \VS{7}Kia mahara ki te hunga e tohutohu ana i a koutou, kua kōrero nei i te kupu a te Atua ki a koutou. Tirohia te tukunga iho o tā rātou whakahaere, kia rite tō koutou ki tō rātou whakapono.

\VS{8}Tūturu tonu a Īhu Karaiti inanahi, ināianei, ā ake ake.


\par }{\PP \VS{9}Kei kāhakihakina koutou e ngā whakaakoranga maha, e ngā mea poka hou ake. He mea pai hoki kia whakaūkia te ngākau ki runga i te aroha noa; ehara i te mea ki ngā kai, kāhore hoki he pai o ēnā mea mō te hunga nā rātou nei tērā mahi.

\VS{10}He āta anō tā tātou, e kore nei e tika kia kainga tōna e te hunga e mahi ana i tā te tapenākara.


\par }{\PP \VS{11}Nā, ko ngā kararehe nō rātou nei ngā toto e mauria ana e te tohunga nei mō te hara ki roto ki te Wāhi Tino Tapu, e tahuna ana ngā tinana o ērā ki waho o te puni.

\VS{12}Nā reira hoki a Īhu, i tāna whakatapunga i te iwi ki ōna toto ake anō, i mamae ai ki waho o te kūwaha.

\VS{13}Nā, kia haere atu tātou ki a ia ki waho o te puni, me te mau anō tātou i tōna tāwainga.

\VS{14}Kāhore hoki he pā tūmau mō tātou i konei, engari e rapu ana tātou i tētahi i roto i ngā wā ā muri nei.


\par }{\PP \VS{15}Nā, kia tāpaea atu e tātou ki runga ki a ia i ngā wā katoa te whakamoemiti ki te Atua hei whakahere, arā te hua o ngā ngutu e whakawhetai ana ki tōna ingoa.

\VS{16}Kei wareware hoki ki te mahi pai, ki te atawhai. E manakohia ana hoki e te Atua ngā patunga tapu pērā.


\par }{\PP \VS{17}Kia ngohengohe ki ō koutou kaitohutohu, kia ngāwari ki tā rātou kupu; e mataara ana hoki rātou ki ō koutou wairua, ā, me kōrero anō e rātou ā mua te tikanga o ā rātou mahi. Kia hari ai rātou ina mea i tēnei, kia kaua hoki e pōuri; kāhore hoki he pai o tēnei mō koutou.


\par }{\PP \VS{18}Īnoi mō mātou; ū tonu hoki tō mātou whakaaro ki tō mātou hinengaro he pai, e hiahia ana hoki mātou kia tika tā mātou whakahaere i ngā mea katoa.

\VS{19}I kaha rawa ai tāku whakahau ki a koutou kia meatia tēnei, he mea kia wawe ai ahau te whakahokia atu ki a koutou.


\par }{\SH He Īnoi Mutunga
\par }
{\PP \VS{20}Nā, mā te Atua o te rangimārie, nāna nei i whakahoki mai i roto i te hunga mate tō tātou Ariki, a Īhu, taua Hēpara nui o ngā hipi, he meatanga nā ngā toto o te kawenata mutungakore,

\VS{21}māna koutou e mea kia tino tika i runga i ngā mahi pai katoa, kia mahia anō e koutou tāna i pai ai. Māna e mahi i roto i a koutou te mea e āhuareka ana ki tāna titiro, i roto anō i a Īhu Karaiti; waiho atu i a ia te korōria ake ake. Āmine.


\par }{\SH Poroporoaki
\par }
{\PP \VS{22}He kupu anō tēnei nāku ki a koutou, e ōku tēina, āta whakarangona mai te kupu whakahau; he torutoru nei hoki ngā kupu kua tuhituhia atu nei e ahau ki a koutou.


\par }{\PP \VS{23}Kia mātau koutou kua tukua ki waho tō tātou teina, a Tīmoti. Ki te haere wawe mai ia, ko māua tahi e kite i a koutou.


\par }{\PP \VS{24}Oha atu ki te hunga katoa e tohutohu ana i a koutou, ki te hunga tapu katoa anō hoki. Tēnei te oha atu nei ki a koutou te hunga o Itari.


\par }{\PP \VS{25}Kia tau te aroha noa ki a koutou katoa. Āmine.

\par }