\NormalFont\ShortTitle{Hōhea}

{\MTB Ko te Pukapuka a

\par }{\MT Hōhea



\par }\ChapOne{1}{\PP \VerseOne{1}Ko te kupu a Ihowā i puta ki a Hōhea tama a Peeri i ngā rā o ngā kīngi o Hūrā, arā o Utia, o Iotama, o Ahata, o Hetekia, i ngā rā hoki o Ieropoama, tama a Ioaha kīngi o Īharaira.


\par }{\SH Te Wahine me ngā Tamariki a Hōhea
\par }
{\PP \VS{2}I te kōrerotanga ai a Ihowā i te tuatahi, he mea kōrero nā Hōhea, i mea a Ihowā ki a Hōhea, “Haere, tangohia tētahi wahine māu, he mea kairau, ētahi tamariki anō, he mea nā te kairau. He nui hoki te kairautanga i kairau ai te whenua i te mea ka whakarērea nei a Ihowā.”

\VS{3}Nā, haere ana ia, tīkina ana e ia a Kōmere tamāhine a Ripiraima; nā, kua hapū tērā, kua whānau tā rāua tama.


\par }{\PP \VS{4}Nā, ka mea a Ihowā ki a ia, “Huaina tōna ingoa, ko Ietereere; nō te mea tēnei ake, he wā poto nei, ka rapu utu ahau mō te toto o Ietereere i te whare o Iehu, ka whakamutua anō e ahau te kīngitanga o te whare o Īharaira.

\VS{5}I taua rā, ka whati i ahau te kōpere a Īharaira ki te raorao o Ietereere.”


\par }{\PP \VS{6}Nā, kua hapū anō ia, whānau ake he tamāhine. Ā, ka mea a Ihowā ki a ia, “Huaina tōna ingoa, ko Roruhama; nō te mea e kore e atawhaitia e ahau te whare o Īharaira ā muri ake nei, e murua rānei e ahau tētahi wāhi a rātou.

\VS{7}Engari te whare o Hūrā ka atawhaitia e ahau, ka meinga anō e ahau a Ihowā, tō rātou Atua, hei whakaora i a rātou; e kore e meinga e ahau te kōpere, te hoari, te whawhai, ngā hōiho, ngā kaieke hōiho rānei hei whakaora i a rātou.”


\par }{\PP \VS{8}Ā, ka whakamutua e ia tā Roruhama kai ū, ka hapū ia, ā, whānau ake he tama.

\VS{9}Nā, ka mea a Ihowā, “Huaina tōna ingoa ko Roami; ehara hoki koutou i te iwi nāku, ehara anō hoki ahau i te Atua nō koutou.”


\par }{\SH Kia Whakahokia a Īharaira
\par }
{\PP \VS{10}“Ka rite anō ia te tokomaha o ngā tama a Īharaira ki te onepū o te moana e kore nei e mēhuatia, e kore e tāua. Nā, i te wāhi i kōrerotia ai ki a rātou, ‘Ehara koutou i te iwi nāku,’ ko reira anō te kupu ki a rātou, ‘He tama koutou nā te Atua ora.’

\VS{11}Ko reira anō ngā tama a Hūrā rātou ko ngā tama a Īharaira huihui ngātahi ai, whiriwhiri ai i te upoko kotahi mō rātou, ka haere mai anō rātou i te whenua; nō te mea he nui te rā o Ietereere.”




\par }\Chap{2}{\PP \VerseOne{1}“Mea atu koutou ki ō koutou tuākana, ‘Ami,’ ki ō koutou tuāhine, ‘Ruhama.’ ”


\par }{\SH Te Pūremu a Koma – Te Pūremu a Īharaira
\par }
{\Q \VS{2}“Whakawākia tō koutou whaea, whakawākia,

\par }{\QB ehara hoki ia i te wahine nāku,

\par }{\QB ehara anō ahau i te tahu nāna.

\par }{\Q Nā, kia whakarērea e ia ōna moepuku i tōna aroaro,

\par }{\QB ōna pūremu i waenga ōna ū.


\par }{\Q \VS{3}Kei tangohia ōna e ahau, ā, ka noho tahanga ia,

\par }{\QB kei meinga anō ia kia rite ki te rā i whānau ai ia;

\par }{\Q kei meinga ia e ahau kia rite ki te koraha,

\par }{\QB kei waiho ia hei whenua waikore,

\par }{\QB ā, ka mate i te matewai.


\par }{\Q \VS{4}Āe rā, e kore āna tamariki e tohungia e ahau;

\par }{\QB nō te mea he tamariki rātou nā te moepuku.


\par }{\Q \VS{5}Kua kairau nei hoki tō rātou whaea;

\par }{\QB he mahi whakamā tā te wahine i whānau ai rātou.

\par }{\Q I mea hoki ia, ‘Ka whāia e ahau te hunga i aroha ki ahau,

\par }{\QB i hōmai nei i te taro māku, i te wai mōku,

\par }{\QB i te huruhuru hipi māku, i te muka māku, i te hinu māku,

\par }{\QB i te mea hei inu māku.’


\par }{\BB \par }
{\Q \VS{6}“Mō reira tēnei ahau te tūtaki nei i tōu ara ki te tātarāmoa,

\par }{\QB te hanga nei i te taiepa e kore ai ia e kite i ōna ara.


\par }{\Q \VS{7}Ka whāia anō e ia āna i aroha ai,

\par }{\QB heoi, e kore e mau i a ia;

\par }{\Q ka rapua rātou e ia,

\par }{\QB otiia e kore e kitea.

\par }{\Q Kātahi ia ka mea ake, ‘Ka haere ahau

\par }{\QB ka hoki ki tāku tahu tuatahi;

\par }{\QB nui ake hoki tō reira pai ki ahau i tō nāianei.’


\par }{\Q \VS{8}Kīhai rā hoki ia i mōhio

\par }{\QB nāku i hoatu te wīti ki a ia,

\par }{\QB te wāina, me te hinu,

\par }{\Q nāku anō i whakanui te hiriwa māna, me te kōura,

\par }{\QB tā rātou i mahi nei hei mea mā Paara.


\par }{\BB \par }
{\Q \VS{9}“Mō reira ka hoki ahau,

\par }{\QB ka tango i tāku wīti i tōna wā anō,

\par }{\QB i tāku wāina i tōna wā anō,

\par }{\Q ka riro anō i ahau tāku huruhuru hipi me tāku muka

\par }{\QB i hīpokina ai ia i a ia e noho tahanga ana.


\par }{\Q \VS{10}Nā, ākuanei ka whakakitea e ahau

\par }{\QB tāna mahi wairangi ki ngā kanohi o āna i aroha ai,

\par }{\QB e kore anō tētahi tangata e whakaora i a ia i roto i tōku ringa.


\par }{\Q \VS{11}Ka mutu katoa anō i ahau tōna koa,

\par }{\QB ōna rā hākari, ōna kōwhititanga marama, ōna hāpati,

\par }{\QB me āna huihui nunui katoa.


\par }{\Q \VS{12}Ka ururua anō i ahau āna wāina, me āna piki,

\par }{\QB ngā mea i kī ai ia,

\par }{\Q ‘Ko ōku utu ēnei,

\par }{\QB he mea hōmai nā āku i aroha ai.’

\par }{\Q Ā, ka meinga e ahau hei ngahere,

\par }{\QB ā, ka kainga e ngā kīrehe o te pārae.


\par }{\Q \VS{13}Ka whiua anō ia e ahau mō ngā rā o ngā Paarimi,

\par }{\QB mō ērā i tahu whakakakara ai ia ki a rātou;

\par }{\Q ā, whakapaipai ana i a ia ki ōna whakakai,

\par }{\QB ki āna whakapaipai, haere ana ki te whai i āna i aroha ai,

\par }{\QB ā, wareware ake ki ahau,” e ai tā Ihowā.


\par }{\BB \par }
{\Q \VS{14}“Mō reira, nanā, ka whakawai ahau i a ia,

\par }{\QB ka kawe i a ia ki te koraha,

\par }{\QB ka kōrero whakamārie anō ki a ia.


\par }{\Q \VS{15}Ka hoatu anō e ahau ētahi māra wāina ki a ia i reira,

\par }{\QB me te raorao o Ākoro hei kūwaha mō te tūmanako.

\par }{\Q Ā, ka whakahoki kupu ia ki reira,

\par }{\QB ka pērā me tō ngā rā o tōna tamarikitanga,

\par }{\QB me tō te rā hoki i haere mai ai ia i te whenua o Īhipa.


\par }{\BB \par }
{\Q \VS{16}“Nā, i taua rā,” e ai tā Ihowā,

\par }{\QB “ka karangatia ahau e koe, ‘E Ihi,’

\par }{\QB e kore hoki ahau e karangatia e koe, ‘E Paari,’ ā muri ake nei.


\par }{\Q \VS{17}Nō te mea ka tangohia e ahau ngā ingoa o ngā Paarimi i roto i tōna māngai,

\par }{\QB e kore anō rātou, ō rātou ingoa,

\par }{\QB e maharatia ā muri ake nei.


\par }{\Q \VS{18}Ka whakaritea anō e ahau i taua rā he kawenata,

\par }{\QB he pai mō rātou, ki ngā kīrehe o te pārae, ki ngā manu o te rangi, ki

\par }{\QB ngā mea ngōkingōki o te oneone.

\par }{\Q Ka whati anō i ahau te kōpere, te hoari,

\par }{\QB te whawhai i runga i te whenua,

\par }{\QB ā, ka meinga rātou e ahau kia au te takoto.


\par }{\Q \VS{19}Ka taumautia anō koe e ahau ā ake ake;

\par }{\QB inā, ka taumautia koe e ahau māku i runga i te tika,

\par }{\QB i te whakarite whakawā, i te aroha, i te atawhai.


\par }{\Q \VS{20}Ka taumautia anō koe māku i runga i te pono, ā, ka mōhio koe ki a Ihowā.


\par }{\BB \par }
{\Q \VS{21}“I taua rā ka whakarongo ahau,” e ai tā Ihowā,

\par }{\QB “ka whakarongo ahau ki ngā rangi,

\par }{\QB ka whakarongo rātou ki te whenua.


\par }{\Q \VS{22}Ka whakarongo anō te whenua ki te wīti, ki te wāina, ki te hinu;

\par }{\QB ā, ka whakarongo ērā ki a Ietereere;


\par }{\Q \VS{23}ka whakatō anō ahau i a ia māku ki te whenua.

\par }{\QB Ka tohu i tēnei kīhai nei i tohungia,

\par }{\Q ka kī atu anō ki te hunga ehara nei i te iwi nāku, ‘ko koe tāku iwi,’

\par }{\QB ā, ka mea ērā, ‘Ko koe tōku Atua.’ ”




\par }\Chap{3}{\SH Hōhea me te Wahine Pūremu
\par }
{\PP \VerseOne{1}I mea anō a Ihowā ki ahau, “Tēnā anō haere, arohaina tētahi wahine e arohaina ana e te tangata, he wahine pūremu; kia rite ki te aroha o Ihowā ki ngā tama a Īharaira, ahakoa e anga atu ana ki ngā atua kē, ā, e matenui ana ki ngā keke karepe maroke.”


\par }{\PP \VS{2}Nā, hokona ana ia e ahau māku ki ngā pīhi hiriwa kotahi tekau mā rima ki te homa pārei, me te hāwhe homa pārei.

\VS{3}Ā, ka kī atu ki a ia, “Kia maha ngā rā e noho ai koe he mea taumau māku; kaua e kairau, kaua anō e riro i te tangata; ka pēnā anō ahau ki a koe.”


\par }{\PP \VS{4}He maha hoki ngā rā e noho ai ngā tama a Īharaira, kāhore he kīngi, kāhore he rangatira, kāhore he patunga tapu, kāhore hoki he pou, kāhore he epora, kāhore he terapimi.

\VS{5}Muri iho ka hoki mai ngā tama a Īharaira, ka rapu i a Ihowā, i tō rātou Atua, i a Rāwiri anō, i tō rātou kīngi. Ka haere mai i runga i te wehi ki a Ihowā, ki tōna pai anō i ngā rā whakamutunga.




\par }\Chap{4}{\SH Te Take a Ihowā ki a Īharaira
\par }
{\Q \VerseOne{1}Whakarongo ki te kupu a Ihowā, e ngā tama a Īharaira;

\par }{\QB he tautohe hoki tā Ihowā ki ngā tāngata o te whenua.

\par }{\Q “Nō te mea kāhore he pono, kāhore he tohu tangata,

\par }{\QB kāhore he mātauranga ki te Atua i te whenua.


\par }{\Q \VS{2}Te oati, te kōrero teka, te kōhuru,

\par }{\QB te tāhae, te pūremu, pakaru mai ana rātou;

\par }{\QB te toto, pā tonu ki te toto.


\par }{\Q \VS{3}Mō reira te whenua ka pōuri,

\par }{\QB ko ōna tāngata katoa ka tangi,

\par }{\Q me ngā kīrehe o te pārae,

\par }{\QB me ngā manu o te rangi;

\par }{\QB ka whakakorea anō ngā ika o te moana.


\par }{\BB \par }
{\Q \VS{4}“Kaua ia te tangata e whakawā,

\par }{\QB e whakahē i tētahi tangata:

\par }{\QB e rite ana hoki tōu iwi ki te hunga e totohe ana ki te tohunga.


\par }{\Q \VS{5}Nā, ka hinga koe i te awatea,

\par }{\QB me te poropiti, ka hinga ngātahi kōrua i te pō;

\par }{\QB ka whakangaromia anō hoki e ahau tōu whaea.


\par }{\Q \VS{6}Ka ngaro tāku iwi i te kore mātauranga;

\par }{\QB kua paopao nā koe ki te mātauranga,

\par }{\QB nā, ka paopao anō ahau ki a koe hei tohunga māku.

\par }{\Q Kua wareware nā koe ki te ture a tōu Atua,

\par }{\QB ka wareware anō ahau ki āu tamariki.


\par }{\BB \par }
{\Q \VS{7}“I te mea ka nui rātou,

\par }{\QB kātahi rātou ka hara ki ahau;

\par }{\QB whakaputaina kētia ana e ahau tō rātou korōria hei whakamā.


\par }{\Q \VS{8}Ko te hara o tāku iwi kainga ake e rātou,

\par }{\QB ko tō rātou ngākau anga tonu ki tō rātou hē.


\par }{\BB \par }
{\Q \VS{9}“Ko te tukunga iho: rite iwi, rite tohunga;

\par }{\QB ā, ka whiua rātou e ahau mō ō rātou ara,

\par }{\QB ka utua ā rātou mahi.


\par }{\Q \VS{10}Ka kai hoki rātou, ā, e kore e mākona;

\par }{\QB ka moepuku, ā, e kore e tokomaha;

\par }{\Q mō tā rātou whakarere

\par }{\QB i ngā mahara ki a Ihowā.


\par }{\Q \VS{11}Riro pū te hinengaro i te moepuku,

\par }{\QB i te wāina, i te wāina hou.”


\par }{\SH Ka Whakahētia e Ihowā te Koropiko ki ngā Atua Kē
\par }
{\Q \VS{12}“E ui tikanga ana tāku iwi ki ā rātou rākau,

\par }{\QB ko tō rātou tokotoko anō hoki

\par }{\QB hei whakaatu tikanga ki a rātou.

\par }{\Q Kua pōhēhē hoki rātou i te wairua o te moepuku,

\par }{\QB kua maunu atu i raro i tō rātou Atua ki te pūremu.


\par }{\Q \VS{13}E patu ana rātou i ngā patunga tapu

\par }{\QB i runga i ngā tihi o ngā maunga,

\par }{\Q e tahu whakakakara ana i runga i ngā pukepuke,

\par }{\QB i raro i ngā oki, i ngā pāpara, i ngā terepini,

\par }{\QB he pai hoki nō te taumarumarunga iho.

\par }{\Q Mō reira ka moepuku ā koutou tamāhine,

\par }{\QB ka pūremu ā koutou wāhine.


\par }{\BB \par }
{\Q \VS{14}“E kore ahau e whiu i ā koutou tamāhine ina moepuku,

\par }{\QB i ā koutou wāhine ina pūremu;

\par }{\Q ko ngā tāne nei hoki he mea wehe atu ki ngā wāhine moepuku,

\par }{\QB ko rātou tahi ko ngā wāhine kairau kei te mea patunga tapu.

\par }{\Q Mō reira ka hinga te iwi kāhore nei ō rātou mātauranga.


\par }{\BB \par }
{\Q \VS{15}“Ahakoa koe, e Īharaira, kairau noa,

\par }{\QB kaua a Hūrā e hē;

\par }{\Q ā, kaua hoki koutou e haere mai ki Kirikara,

\par }{\QB kaua hoki e haere ki runga ki Peteawene,

\par }{\QB ā, kaua e oati, ‘Kei te ora a Ihowā.’


\par }{\Q \VS{16}Kua whakangutungutu hoki a Īharaira,

\par }{\QB tōna rite kei te kūao kau e whakatotoi ana;

\par }{\Q ākuanei rātou whāngaia ai e Ihowā,

\par }{\QB pērātia ai me te reme i te wāhi whānui.


\par }{\BB \par }
{\Q \VS{17}“Kua honoa a Ēparaima ki ngā whakapakoko –

\par }{\QB tukua atu ki tāna.


\par }{\Q \VS{18}Ko te mea e inumia ana e rātou kua kawa;

\par }{\QB he moepuku tonu tā rātou;

\par }{\QB ā, he whakamā tā ō rātou rangatira e matenui ana.


\par }{\Q \VS{19}Kua oti ia te kōpaki e te hau ki roto ki ōna parirau;

\par }{\QB ka whakamā hoki rātou ki ā rātou patunga tapu.”




\par }\Chap{5}{\SH Ka Whakatūpatoria e Hohea ki te Koropiko Whakapakoko
\par }
{\Q \VerseOne{1}“Whakarongo ki tēnei, e ngā tohunga!

\par }{\QB Mahara mai, e te whare o Īharaira!

\par }{\Q Kia whai taringa mai hoki, e te whare o te kīngi!

\par }{\QB Mō koutou hoki te whakawā;

\par }{\Q nō te mea kua waiho koutou hei rore ki Mihipa,

\par }{\QB hei kupenga horahora ki runga ki Taporo,


\par }{\Q \VS{2}ā, hōhonu ana te hounga o te patu a te hunga tutū;

\par }{\QB ko ahau ia te kairiri i te hē ō rātou katoa.


\par }{\BB \par }
{\Q \VS{3}“E mōhio ana ahau ki a Ēparaima,

\par }{\QB kāhore a Īharaira e ngaro i ahau;

\par }{\Q kei te moepuku nei hoki koe ināianei, e Ēparaima,

\par }{\QB kua poke a Īharaira.


\par }{\Q \VS{4}E kore hoki rātou e tukua e ā rātou mahi

\par }{\QB kia hoki ki tō rātou Atua.

\par }{\Q Kei roto hoki i a rātou te wairua moepuku,

\par }{\QB kāhore ō rātou mōhio ki a Ihowā.


\par }{\BB \par }
{\Q \VS{5}“E whakaaturia ana tā Īharaira e tōna whakapehapeha

\par }{\QB ki tōna aroaro anō.

\par }{\Q Nā, ka hinga a Īharaira rāua ko Ēparaima i runga i tō rāua hē,

\par }{\QB me Hūrā, ka hinga ngātahi rātou.


\par }{\Q \VS{6}Ka haere rātou me ā rātou hipi, me ā rātou kau,

\par }{\QB ki te rapu i a Ihowā.

\par }{\Q Heoi, e kore e kitea;

\par }{\QB kua mawehe atu ia i roto i a rātou.


\par }{\Q \VS{7}Kua tinihanga rātou ki a Ihowā;

\par }{\QB he tamariki tangata kē hoki ā rātou tamariki.

\par }{\QB Ākuanei ka pau rātou me ā rātou wāhi i te marama kōhiti.


\par }{\BB \par }
{\Q \VS{8}“Whakatangihia te koronete ki Kipea,

\par }{\QB te tētere ki Rama;

\par }{\Q whakatangihia he whakaoho ki Peteawene;

\par }{\QB i muri i a koe, e Pineamine.


\par }{\Q \VS{9}Ka ururua a Ēparaima

\par }{\QB i te rā e rīria ai te hē;

\par }{\Q takoto rawa te mea kua whakaaturia nei

\par }{\QB e ahau i roto i ngā hapū o Īharaira.


\par }{\Q \VS{10}E rite ana ngā rangatira o Hūrā

\par }{\QB ki te hunga e whakaneke atu ana i te rohe;

\par }{\Q ka tāhoroa e ahau tōku riri

\par }{\QB ki runga ki a rātou ānō he wai.


\par }{\BB \par }
{\Q \VS{11}“E tūkinotia ana, e whakapetia ana a Ēparaima i te whakawākanga,

\par }{\QB mōna i pai ki te whai i te whakahau.


\par }{\Q \VS{12}Nā reira, ka rite tāku ki a Ēparaima ki tā te pūrehurehu,

\par }{\QB ka rite hoki ki te pirau tāku ki te whare o Hūrā.


\par }{\BB \par }
{\Q \VS{13}“I te wā i kite ai a Ēparaima i tōna mate,

\par }{\QB a Hūrā hoki i tōna marūtanga.

\par }{\Q Nā, haere ana a Ēparaima ki Ahiria,

\par }{\QB tuku tāngata ana ia ki a Kīngi Iarepe.

\par }{\Q Heoi, e kore koutou e taea e ia te rongoā,

\par }{\QB e kore hoki e ora i a ia tō koutou marūtanga.


\par }{\Q \VS{14}Ka rite hoki tāku ki a Ēparaima ki tā te raiona,

\par }{\QB tāku ki te whare o Hūrā ka rite ki tā te kūao raiona.

\par }{\Q Ka haehae ahau, inā, ahau anō, ā, ka haere;

\par }{\QB ka maua atu e ahau, ā, kāhore he kaiwhakaora.


\par }{\Q \VS{15}Ka haere ahau ka hoki ki tōku wāhi,

\par }{\QB kia whakaae rā anō rātou ki tō rātou hē,

\par }{\Q kia rapua rā anō tōku mata e rātou.

\par }{\QB Ā, i a rātou e mate ana, kaha tonu tā rātou rapu i ahau.”




\par }\Chap{6}{\SH Te Rīpenetānga Kōpūrau a te Iwi
\par }
{\Q \VerseOne{1}“Haere mai, tātou ka hoki ki a Ihowā:

\par }{\QB nāna hoki i haehae, ā, māna tātou e rongoā;

\par }{\QB nāna i patu, māna anō tātou e takai.


\par }{\Q \VS{2}Kia rua ngā rā ka whakaorangia tātou e ia;

\par }{\QB i te toru o ngā rā ka whakaarahia tātou e ia,

\par }{\QB ā, ka ora tātou ki tōna aroaro.


\par }{\Q \VS{3}Nā, kia mōhio tātou, kia whai atu tātou kia mōhio ai ki a Ihowā;

\par }{\QB ko tōna putanga tūturu tonu,

\par }{\QB koia anō kei tō te ata,

\par }{\Q ko tōna taenga mai ki a tātou rite tonu ki tō te ua,

\par }{\QB ka rite ki tō muri ua e mākūkū ai te whenua.”


\par }{\BB \par }
{\Q \VS{4}“Me pēhea koe e ahau, e Ēparaima?

\par }{\QB Me pēhea koe e ahau, e Hūrā?

\par }{\Q Rite tonu hoki tō koutou pai ki te kapua o te ata,

\par }{\QB ki te tōmairangi o te atatū, e riro wawe atu ana.


\par }{\Q \VS{5}Nā reira tāku hahau i a rātou ki ngā poropiti;

\par }{\QB tukitukia ana rātou e ahau ki ngā kupu a tōku māngai;

\par }{\QB rite tonu anō āu whakaritenga ki te putanga ake o te mārama.


\par }{\Q \VS{6}Ko tāku hoki i pai ai ko te tohu tangata,

\par }{\QB hāunga te patunga tapu.

\par }{\Q Ko te mātau ki te Atua,

\par }{\QB pai ake i ngā tahunga tinana.


\par }{\BB \par }
{\Q \VS{7}“Otiia, kua pērā tā rātou i tā Ārama,

\par }{\QB kua whakatakā e rātou te kawenata;

\par }{\QB kua tinihanga rātou ki ahau i reira.


\par }{\Q \VS{8}He pā a Kireara nō ngā kaimahi i te hē,

\par }{\QB poke tonu i te toto.


\par }{\Q \VS{9}Rite tonu hoki ki tā ngā taua pāhua e whanga ana ki te tangata,

\par }{\QB tā te rōpū o ngā tohunga,

\par }{\Q kōhuru i te ara ki Hekeme;

\par }{\QB āe rā, kua mahi rātou i te hē.


\par }{\Q \VS{10}He hanga whakawehi tāku i kite ai ki te whare o Īharaira;

\par }{\QB he pūremu e kitea ana ki Ēparaima, kua poke a Īharaira.


\par }{\BB \par }
{\Q \VS{11}“Kua rite hoki

\par }{\QB he kotinga māu, e Hūrā.

\par }{\BB \par }
{\Q “Ina whakahokia mai e ahau tāku iwi i te whakarau.”




\par }\PoetryChap{7}{\Q \VerseOne{1}“I ahau e mea ana ki te rongoā i a Īharaira,

\par }{\QB ka kitea te hē o Ēparaima,

\par }{\QB te kino hoki o Hamaria.

\par }{\Q Nō te mea e mahi ana rātou i te teka,

\par }{\QB e tomo ana hoki te tāhae ki roto,

\par }{\QB e pāhua ana te taua i waho.


\par }{\Q \VS{2}Ā, kāhore ā rātou meatanga ake i roto i ō rātou ngākau,

\par }{\QB kei te mahara tēnei ahau ki tō rātou kino katoa.

\par }{\Q Kua karapotia rātou ināianei e ā rātou mahi;

\par }{\QB tēnei anō kei tōku aroaro.


\par }{\BB \par }
{\Q \VS{3}“Ka meinga e rātou te kīngi kia koa ki tā rātou kino,

\par }{\QB ngā rangatira hoki ki ā rātou teka.


\par }{\Q \VS{4}He hunga pūremu katoa rātou;

\par }{\QB ko tō rātou rite kei te oumu

\par }{\QB kua oti te tahu e te kaipokepoke.

\par }{\Q Ka mutu tāna tūtaki i te ahi,

\par }{\QB i muri iho i te pokepokenga i te parāoa ā kia rēwenatia rā anō.


\par }{\Q \VS{5}I te rā o tō tātou kīngi

\par }{\QB i mate ngā rangatira i a rātou anō, nā te tahu a te wāina;

\par }{\QB ko tōna ringa mārō tonu i roto i te hunga taunu.


\par }{\Q \VS{6}Ānō he oumu ō rātou ngākau,

\par }{\QB i a rātou e whakatata ana, e whanga ana.

\par }{\Q Pau ake te pō i tā rātou kaipokepoke e moe ana;

\par }{\QB i te ata kā tonu taua oumu, ānō he mura ahi.


\par }{\Q \VS{7}Werawera katoa rātou me he oumu,

\par }{\QB pau ake i a rātou ō rātou kaiwhakawā.

\par }{\Q Kua hinga katoa ō rātou kīngi;

\par }{\QB kāhore tētahi o rātou e karanga ana ki ahau.


\par }{\BB \par }
{\Q \VS{8}“Ko Ēparaima, kei te hanumi ia ki roto ki ngā iwi;

\par }{\QB he keke a Ēparaima kīhai i hurihia.


\par }{\Q \VS{9}Kua pau tōna kaha i ngā tautāngata,

\par }{\QB heoi kāhore ia e mōhio;

\par }{\Q inā, kua wero te hina i konei, i ko ōna,

\par }{\QB ā, kāhore ia e mōhio.


\par }{\Q \VS{10}Ko te whakapehapeha o Īharaira

\par }{\QB e whakaatu ana ki tōna aroaro.

\par }{\Q Heoi, kīhai rātou i hoki ki a Ihowā, ki tō rātou Atua,

\par }{\QB ā, ahakoa ko tēnei katoa,

\par }{\QB kāhore rātou i rapu i a ia.”


\par }{\SH E Kore te Āwhina mai ngā Tauiwi
\par }
{\Q \VS{11}“E rite ana hoki a Ēparaima ki te kūkupa wairangi,

\par }{\QB kāhore nei ōna ngākau;

\par }{\Q e karanga ana rātou ki Īhipa,

\par }{\QB e haere ana rātou ki Ahiria.


\par }{\Q \VS{12}Ka haere rātou, ka pōtaea e ahau tāku kupenga ki runga ki a rātou;

\par }{\QB ka riro rātou i ahau ki raro, ka pērā i ngā manu o te rangi;

\par }{\Q ka whiua rātou e ahau,

\par }{\QB ka pērātia me tā ō rātou whakaminenga i rongo ai.


\par }{\Q \VS{13}Auē te mate mō rātou, kua rere atu nei hoki rātou i ahau!

\par }{\QB Ko te ngaromanga mō rātou, mō tā rātou takahi

\par }{\Q i tāku i hokona anō rātou e ahau,

\par }{\QB heoi kei te kōrero rātou i ngā kupu teka mōku.


\par }{\BB \par }
{\Q \VS{14}“Kāhore hoki rātou i karanga ki ahau,

\par }{\QB he mea nā ō rātou ngākau,

\par }{\QB engari e auē ana rātou i runga i ō rātou moenga;

\par }{\Q e huihui ana rātou, he whakaaro ki te wīti, ki te wāina,

\par }{\QB ā, e whakakeke ana rātou ki ahau.


\par }{\Q \VS{15}Ako noa ahau, whakakaha noa i ō rātou ringa,

\par }{\QB heoi kino tonu tō rātou whakaaro mōku.


\par }{\Q \VS{16}E hoki ana rātou, ehara ia i te mea ki a ia i runga rawa;

\par }{\QB ko tō rātou rite kei te kōpere tinihanga.

\par }{\Q Ka hinga ō rātou rangatira i te hoari,

\par }{\QB he āritarita hoki nō tō rātou arero.

\par }{\Q Hei mea tēnei e kataina ai rātou ki te whenua o Īhipa.”




\par }\Chap{8}{\SH Ka Whakahētia e Ihowā a Īharaira mō te Whakapakoko
\par }
{\Q \VerseOne{1}“Meinga te tētere ki tōu māngai!

\par }{\QB Ka rite ia ki te ēkara, ina whakaekea e ia te whare o Ihowā;

\par }{\Q mō rātou i whakataka i tāku kawenata,

\par }{\QB i takahi i tāku, ture.


\par }{\Q \VS{2}Tērā rātou e karanga ki ahau,

\par }{\QB ‘E tōku Atua, e mōhio ana mātou, a Īharaira, ki a koe!’


\par }{\Q \VS{3}Kua ākiritia e Īharaira te mea pai;

\par }{\QB ka whāia ia e te hoariri.


\par }{\BB \par }
{\Q \VS{4}“Ko tā rātou whakarite kīngi ehara i te mea nāku,

\par }{\QB ko tā rātou whakarite rangatira ehara i te mea i mōhiotia e ahau.

\par }{\Q Kua hangā e rātou tā rātou hiriwa,

\par }{\QB ko tā rātou kōura hei whakapakoko mā rātou,

\par }{\QB he mea e hātepea ai rātou.


\par }{\Q \VS{5}Kua ākiritia e ia tāu kūao kau, e Hamaria.

\par }{\QB Kua mura tōku riri ki a rātou.

\par }{\Q Kia pēhea ake te roa ka tae ai rātou ki te harakore?


\par }{\QB \VS{6}Nā Īharaira nei hoki taua kūao nā,

\par }{\Q he mea hanga nā te kaimahi;

\par }{\QB nā ehara ia i te Atua.

\par }{\Q Āe rā, ka pakaru rikiriki

\par }{\QB te kūao o Hamaria.


\par }{\BB \par }
{\Q \VS{7}“Nā, ko tā rātou i whakatō ai ko te hau,

\par }{\QB ko tā rātou e kokoti ai ko te paroro.

\par }{\Q Kāhore ōna wīti e tupu ana;

\par }{\QB e kore te kōpuku e whai parāoa.

\par }{\Q Ki te whai parāoa,

\par }{\QB ka horomia e ngā tautāngata.


\par }{\BB \par }
{\Q \VS{8}“Kua horomia a Īharaira;

\par }{\QB kua rite rātou ināianei i roto i ngā tauiwi

\par }{\QB ki te oko kīhai i manakohia.


\par }{\Q \VS{9}Kua riro hoki rātou ki Ahiria,

\par }{\QB anō he kāihe mohoao, he moke, ko ia anake;

\par }{\QB kua utua e Ēparaima ētahi hei whaiāipo.


\par }{\Q \VS{10}Āe rā, ahakoa utu noa rātou i roto i ngā iwi,

\par }{\QB ka kohikohia anō rātou e ahau āianei;

\par }{\Q ā, ka tīmata rātou te iti haere,

\par }{\QB i te pīkaunga a te kīngi o ngā rangatira.


\par }{\BB \par }
{\Q \VS{11}“Kua maha nei ngā āta a Ēparaima hei mea hara,

\par }{\QB nā, ka waiho ngā āta hei hara mōna.


\par }{\Q \VS{12}Ahakoa tuhituhia e ahau māna tāku ture kia tekau mano ngā tikanga,

\par }{\QB kei te kīia aua mea he mea rerekē.


\par }{\Q \VS{13}Nā, ko ngā patunga tapu hei whakahere ki ahau,

\par }{\QB e patu kikokiko ana rātou, kainga iho;

\par }{\QB otiia kāhore e manakohia ana e Ihowā.

\par }{\Q Ākuanei ia mahara ai ki tō rātou hē,

\par }{\QB whiu ai i ō rātou hara;

\par }{\QB ka hoki rātou ki Īhipa.


\par }{\BB \par }
{\Q \VS{14}“Kua wareware hoki a Īharaira ki tōna kaihanga,

\par }{\QB ā, kei te hanga temepara;

\par }{\Q kua meinga e Hūrā kia maha ngā pā taiepa;

\par }{\QB otiia ka tukua atu e ahau he ahi ki runga ki ōna pā,

\par }{\QB ā, ka kainga e tērā ōna whare kīngi.”




\par }\Chap{9}{\SH Te Whiunga mō te Hara o Īharaira
\par }
{\Q \VerseOne{1}Kei koa koe, e Īharaira!

\par }{\QB Kei whakamanamana, kei pērā me ērā atu iwi;

\par }{\Q kua whakarērea nā hoki e koe tōu Atua, kua pūremu.

\par }{\QB Arohaina ana e koe te utu

\par }{\QB i ngā wāhi katoa e patua ai te wīti.


\par }{\Q \VS{2}E kore rātou e whāngaia e te patunga wīti, e te poka wāina,

\par }{\QB ā, ka tinihanga tāna wāina hou.


\par }{\Q \VS{3}E kore rātou e noho ki te whenua o Ihowā;

\par }{\QB engari ka hoki a Ēparaima ki Īhipa;

\par }{\QB ā, ka kai rātou i te mea poke ki Ahiria.


\par }{\BB \par }
{\Q \VS{4}E kore e ringihia e rātou he ringihanga wāina ki a Ihowā,

\par }{\QB e kore anō aua mea e arongia e ia.

\par }{\Q Ko ā rātou patunga tapu ka pērā ki a rātou me te taro tangi tūpāpaku;

\par }{\QB ka poke katoa te hunga e kai ana.

\par }{\Q Ko tā rātou taro hoki hei mea mō tō rātou hiakai;

\par }{\QB e kore e tae ki roto ki te whare o Ihowā.


\par }{\BB \par }
{\Q \VS{5}Ka pēhea koutou i te rā o te huihui nui,

\par }{\QB ā, i te rā o tā Ihowā hākari?


\par }{\Q \VS{6}Nanā, kua riro rātou, kei ngaro,

\par }{\QB otiia ka kohikohia rātou e Īhipa,

\par }{\QB ka tanumia e Memepihi.

\par }{\Q Ko ā rātou mea āhuareka, hiriwa, ka riro i te ongaonga;

\par }{\QB ka tupu te tātarāmoa ki ō rātou tēneti.


\par }{\BB \par }
{\Q \VS{7}Kua tae mai ngā rā o te tirotiro,

\par }{\QB kua tae mai ngā rā whakautu;

\par }{\QB ka mōhio a Īharaira,

\par }{\Q “He wairangi te poropiti,

\par }{\QB he haurangi te tangata i te wairua.”

\par }{\Q He nui hoki nō tōu kino,

\par }{\QB he nui nō te mauāhara.


\par }{\BB \par }
{\Q \VS{8}He kaitūtei a Ēparaima, i tōku Atua ia; ko te poropiti,

\par }{\Q he māhanga ia nā te kaiāhere manu i ōna ara katoa,

\par }{\QB he mauāhara i roto i te whare o tōna Atua.


\par }{\Q \VS{9}Kua heke tō rātou tupu, ā, aua noa iho ki raro,

\par }{\QB e rite ana ki ngā rā i Kipea.

\par }{\Q Ka mahara ia ki tō rātou hē,

\par }{\QB ka tirotirohia e ia ō rātou hara.


\par }{\BB \par }
{\Q \VS{10}“I tōku tūtakina ki a Īharaira,

\par }{\QB i rite rātou ki te karepe i te koraha.

\par }{\Q I tōku kitenga i ō koutou mātua i rite rātou

\par }{\QB ki te mātāmua o te piki

\par }{\QB i te mea kātahi nei ka hua.

\par }{\Q Heoi, haere ana rātou ki a Paara-Peoro,

\par }{\QB nā, wehe ana rātou i a rātou ki taua hanga whakamā,

\par }{\QB mea ana kia whakarihariha rātou kia rite ki tā rātou i matenui ai.


\par }{\BB \par }
{\Q \VS{11}“Tēnā ko Ēparaima, ka rere ā-manu atu tō rātou korōria –

\par }{\QB kāhore he mea e whānau, kāhore he tamaiti i te kōpū, ā, kāhore he hapūtanga.


\par }{\Q \VS{12}Ahakoa whakatupu noa rātou i ā rātou tamariki,

\par }{\QB ka kore i ahau, ā, kore iho he tangata e mahue.

\par }{\Q Inā, auē te mate mō rātou

\par }{\QB ua mahue rātou i ahau!


\par }{\Q \VS{13}Ko Ēparaima, rite tonu ki tōku kitenga i Tāira,

\par }{\QB he mea whakatō ki te wāhi pai.

\par }{\Q Otiia, ka kawea āna tama e Ēparaima ki waho,

\par }{\QB ki te kaikōhuru.”


\par }{\BB \par }
{\Q \VS{14}Hoatu ki a rātou, e Ihowā –

\par }{\QB ko te aha e hoatu e koe ki a rātou?

\par }{\Q Hoatu ki a rātou he kōpū whakatahe,

\par }{\QB he ū maroke.


\par }{\BB \par }
{\Q \VS{15}“Kei Kirikara tō rātou kino katoa;

\par }{\QB ā, kino iho ahau ki a rātou ki reira.

\par }{\Q Ka hē nei ā rātou mahi,

\par }{\QB ka peia rātou e ahau i roto i tōku whare.

\par }{\Q Heoi anō ōku aroha ki a rātou;

\par }{\QB he hunga whakakeke ō rātou rangatira katoa.


\par }{\BB \par }
{\Q \VS{16}“Kua patua a Ēparaima,

\par }{\QB kua maroke tō rātou pakiaka,

\par }{\QB kore ake ō rātou hua.

\par }{\Q Āe rā, ahakoa whānau noa rātou,

\par }{\QB ka mate anō i ahau te mea e matenuitia ana,

\par }{\QB te hua o tō rātou kōpū.”


\par }{\BB \par }
{\Q \VS{17}Ka paopao tōku Atua ki a rātou,

\par }{\QB mō rātou kīhai i rongo ki a ia;

\par }{\QB ā, ka waiho rātou hei kōpikopiko i roto i ngā tauiwi.




\par }\Chap{10}{\SH Te Hara me te Herehere o Īharaira
\par }
{\Q \VerseOne{1}He wāina tupu wana a Īharaira,

\par }{\QB e whakaputa ana i ōna hua.

\par }{\Q Kua meinga e ia kia maha āna āta

\par }{\QB kia rite ki te maha o ōna hua;

\par }{\Q kua hangā e rātou he whakapakoko whakapaipai

\par }{\QB rite tonu ki te pai o tōna whenua.


\par }{\Q \VS{2}Kua wehe rua ō rātou ngākau,

\par }{\QB ākuanei ka kitea tō rātou hē;

\par }{\Q ka wāhia e ia ā rātou āta,

\par }{\QB ka pāhuatia ā rātou whakapakoko.


\par }{\BB \par }
{\Q \VS{3}He pono ākuanei rātou kī ai,

\par }{\QB “Kāhore ō tātou kīngi;

\par }{\Q kāhore hoki tātou i te wehi ki a Ihowā,

\par }{\QB ā, ko te kīngi – ko te aha tāna mō tātou?”


\par }{\Q \VS{4}E kōrero ana rātou i ngā kōrero horihori,

\par }{\QB e oati teka ana i te mea e whakarite whakawā ana;

\par }{\Q nā reira e rite ana te tupu o te whakawā

\par }{\QB ki tō te hemoreke i ngā moa o te māra.


\par }{\BB \par }
{\Q \VS{5}Mānukanuka tonu ngā tāngata o Hamaria

\par }{\QB ki ngā kūao kau o Peteawene.

\par }{\Q Ka tangihia hoki e tōna iwi,

\par }{\QB e ōna tohunga i whakamanamana nei ki a ia;

\par }{\QB mō tōna korōria kua memeha atu nei i reira.


\par }{\Q \VS{6}Ka kawea anō hoki taua kūao ki Ahiria

\par }{\QB hei hākari ki a Kīngi Iarepe.

\par }{\Q Ka pā te whakamā ki a Ēparaima,

\par }{\QB ka whakamā anō a Īharaira ki tāna whakaaro i whakatakoto ai.


\par }{\BB \par }
{\Q \VS{7}Nā, ko Hamaria, kua kore tōna kīngi,

\par }{\QB ānō he pāhuka i runga i te wai.


\par }{\Q \VS{8}Ka whakakāhoretia anō

\par }{\QB ngā wāhi tiketike o Āwene, te hara o Īharaira.

\par }{\Q Ka puta ake te tātarāmoa me te tūmatakuru

\par }{\QB ki runga ki ā rātou āta,

\par }{\Q ā, ka mea rātou ki ngā maunga, “Taupokina mātou,”

\par }{\QB ki ngā pukepuke, “E hinga ki runga ki a mātou.”


\par }{\BB \par }
{\Q \VS{9}“E Īharaira, he hara tōu, mai anō i ngā rā i Kipea;

\par }{\QB tū ana rātou i reira.

\par }{\Q Kia kore ai rātou e mau ki Kipea

\par }{\QB i te whawhai ki ngā tama a te kino.


\par }{\Q \VS{10}Kia hiahia ahau, ka whiua rātou e ahau;

\par }{\QB ka huihui anō ngā iwi ki te whawhai ki a rātou,

\par }{\QB i a rātou ka herea nei ki ō rātou hē e rua.


\par }{\BB \par }
{\Q \VS{11}“He kūao kau anō a Ēparaima kua oti te whakaako,

\par }{\QB pai tonu ia ki te takahi wīti;

\par }{\QB kua tika atu ia ahau i runga i tōna kakī pai.

\par }{\Q Ka meinga e ahau he kaieke mō Ēparaima;

\par }{\QB ko Hūrā ki te parau,

\par }{\QB ko Hākopa ki te wāwāhi i āna pōkuru.


\par }{\Q \VS{12}Whakatōkia tā koutou i runga i te tika,

\par }{\QB tapahia i runga i te mahi tohu;

\par }{\QB mahia tā koutou pātohe.

\par }{\Q Ko te wā hoki tēnei e rapua ai a Ihowā,

\par }{\QB kia tae mai rā anō ia,

\par }{\QB kia ringihia rā anō e ia te tika ki runga ki a koutou.


\par }{\BB \par }
{\Q \VS{13}“Ko tā koutou i parau ai ko te kino,

\par }{\QB ko tā koutou i kokoti ai ko te hē;

\par }{\QB ko tā koutou kai ko ngā hua o te teka.

\par }{\Q Nāu hoki i whakawhirinaki ki tōu ara,

\par }{\QB ki te tini o ōu tāngata mārohirohi;


\par }{\Q \VS{14}mō reira ka ara he ngangau i roto i ōu iwi,

\par }{\QB ā, ka pāhuatia ōu pā taiepa katoa,

\par }{\Q ka rite ki tā Haramana pāhuatanga i Petearapere i te rā o te whawhai;

\par }{\QB ko te whaea, tāia iho rātou ko ngā tamariki, mongamonga ana.


\par }{\Q \VS{15}Ko tā Pētēre tēnei e mea ai ki a koutou,

\par }{\QB he nui nō tō koutou kino.

\par }{\Q Ka whakangaromia rawatia

\par }{\QB te kīngi o Īharaira i te atatū.”




\par }\Chap{11}{\SH Te Aroha o te Atua ki Tāna Iwi Whakakeke
\par }
{\Q \VerseOne{1}“I a Īharaira e tamariki ana i aroha ahau ki a ia i reira,

\par }{\QB ā, karangatia ana e ahau tāku tama i Īhipa.


\par }{\Q \VS{2}E karanga ana rātou i a rātou,

\par }{\QB e haere kē atu ana i a rātou.

\par }{\Q I patu whakahere rātou ki ngā Paarimi,

\par }{\QB i tahu whakakakara anō ki ngā whakapakoko.


\par }{\BB \par }
{\Q \VS{3}“Otiia nāku a Ēparaima i ako ki te haere;

\par }{\QB i hikitia rātou e ahau ki runga ki ōku ringa;

\par }{\QB heoi, kīhai rātou i mōhio e rongoā ana ahau i a rātou.


\par }{\Q \VS{4}He taura tangata āku ki te kukume i a rātou,

\par }{\QB he here aroha.

\par }{\Q Ko tāku hoki ki a rātou ko tā te hunga

\par }{\QB e tango ana i te ioka i ō rātou kauae;

\par }{\QB i hoatu anō e ahau he kai ki mua i a rātou.


\par }{\BB \par }
{\Q \VS{5}“E kore ia e hoki atu ki te whenua o Īhipa;

\par }{\QB engari ko te Ahiriana hei kīngi mōna,

\par }{\QB mō rātou kīhai i pai ki te hoki.


\par }{\Q \VS{6}Ka hāua iho te hoari ki runga ki ōna pā,

\par }{\QB whakamōtī ai i ōna tūtaki ā pau ake;

\par }{\QB nā ō rātou whakaaro hoki.


\par }{\Q \VS{7}Ā, kei te tohe tāku iwi ki te tahuri kē i ahau;

\par }{\QB ahakoa karangatia rātou ki te mea i Runga Rawa,

\par }{\QB kāhore tētahi o rātou e whakanui i a ia.


\par }{\BB \par }
{\Q \VS{8}“Me pēhea koe ka hoatu whakarere ai e ahau, e Ēparaima?

\par }{\QB Me pēhea ka tukua ai koe e ahau, e Īharaira?

\par }{\Q Me pēhea ka meinga ai koe e ahau kia rite ki Arema?

\par }{\QB Me pēhea ka waiho ai koe kia rite ki Tepoimi?

\par }{\Q Kua puta kē tōku ngākau i roto i ahau,

\par }{\QB ngiha tahi anō ōku kōnohinohitanga.


\par }{\Q \VS{9}E kore tōku riri e mura nei e puta,

\par }{\QB e kore ahau e hoki ki te whakangaro i a Ēparaima.

\par }{\Q Ko te Atua hoki ahau, ehara i te tangata,

\par }{\QB ko te Mea Tapu i waenganui i a koe;

\par }{\QB kore anō ahau e tomo ki te pā.


\par }{\BB \par }
{\Q \VS{10}“Ka whāia e rātou a Ihowā,

\par }{\QB ā, ka hāmama ia ānō he raiona.

\par }{\Q Ka hāmama hoki ia,

\par }{\QB ā, ka haere wiri mai ngā tamariki i te hauāuru.


\par }{\Q \VS{11}Ka rere wiri mai rātou i Īhipa ānō he manu,

\par }{\QB i te whenua o Ahiria ānō he kūkupa;

\par }{\Q ka whakanohoia anō hoki rātou e ahau ki ō rātou whare,”

\par }{\QB e ai tā Ihowā.


\par }{\BB \par }
{\Q \VS{12}Kua oti ahau te karapoti e Ēparaima ki te teka,

\par }{\QB e te whare o Īharaira ki te tinihanga.

\par }{\Q Engari, a Hūrā kei runga i tā te Atua tāna tikanga;

\par }{\QB kei te Mea Tapu ia, pono tonu.




\par }\PoetryChap{12}{\Q \VerseOne{1}Ko tā Ēparaima kai ko te hau,

\par }{\QB e whāia ana ia te hau marangai;

\par }{\Q i ngā rā katoa e whakanuia ana e ia te teka me te whakangaro;

\par }{\QB e whakarite kawenata ana rātou ki te Ahiriana,

\par }{\QB ā, e kawea ana he hinu ki Īhipa.


\par }{\BB \par }
{\SH Ka Whakawātia a Īharaira me Hūrā
\par }
{\Q \VS{2}Nā, he whakawā tā Ihowā ki a Hūrā,

\par }{\QB ka utaina anō e ia ki runga ki a Hākopa ngā mea rite ki ōna ara;

\par }{\QB ka rite ki āna mahi tāna utu ki a ia.


\par }{\Q \VS{3}I roto i te kōpū i hopukia e ia tōna tuakana ki te rekereke;

\par }{\QB ā, i a ia ka tangata i kaha ia ki te Atua.


\par }{\BB \par }
{\Q \VS{4}Āe rā, i kaha ia ki te anahera, ā, taea ana e ia;

\par }{\QB i tangi ia, i īnoi ki a ia.

\par }{\Q I tūtaki ia ki a ia ki Pētēre;

\par }{\QB ā, kōrero ana ia ki a tātou i reira.


\par }{\Q \VS{5}Arā a Ihowā, te Atua o ngā mano;

\par }{\QB ko Ihowā tōna maharatanga.


\par }{\Q \VS{6}Nā reira tahuri koe ki tōu Atua;

\par }{\QB puritia te mahi tohu me te tika,

\par }{\QB tatari tonu ki tōu Atua.


\par }{\BB \par }
{\Q \VS{7}He kaihokohoko ia, kei tōna ringa ngā pāuna tinihanga;

\par }{\QB e aroha ana ia ki te tūkino.


\par }{\Q \VS{8}I mea anō a Ēparaima, “He pono kua whai taonga ahau,

\par }{\QB kua kitea e ahau he rawa mōku.

\par }{\Q I āku mahi katoa e kore e kitea e rātou he kino,

\par }{\QB arā he hara ki ahau.”


\par }{\BB \par }
{\Q \VS{9}“Nā, ko Ihowā ahau, ko tōu Atua,

\par }{\QB nō te whenua o Īhipa mai rā anō;

\par }{\Q tēnei ake ka meinga anō koe e ahau kia noho tēneti;

\par }{\QB kia pērā me tō ngā rā o te hākari nui.


\par }{\Q \VS{10}Kua kōrero anō ahau ki ngā poropiti,

\par }{\QB ā, kua whakamahangia e ahau ngā whakakitenga;

\par }{\QB nā te mahi minita a ngā poropiti i kōrero ai ahau i ngā kupu whakarite.”


\par }{\BB \par }
{\Q \VS{11}Ko te hara rānei a Kireara?

\par }{\QB Inā, he mea teka kau rātou;

\par }{\Q e patu kau ana rātou ki Kirikara hei whakahere.

\par }{\QB Āe rā, he rite ā rātou āta ki ngā pūranga

\par }{\QB i ngā moa o ngā māra.


\par }{\Q \VS{12}I rere anō a Hākopa ki te māra a Arame,

\par }{\QB ā, mahi ana a Īharaira hei utu wahine;

\par }{\QB hei utu wahine i tiaki hipi ai ia.


\par }{\Q \VS{13}I kawea mai anō e Ihowā, arā e te poropiti, a Īharaira i Īhipa,

\par }{\QB nā te poropiti anō ia i ora ai.


\par }{\Q \VS{14}I whakapātaritari a Ēparaima ki a ia, kawa rawa;

\par }{\QB mō reira ka waiho e ia tōna toto i runga i a ia,

\par }{\QB ka meinga anō tōna ingoa kino

\par }{\QB e tōna Ariki kia hoki atu ki a ia.




\par }\Chap{13}{\SH He Whakawātanga Papahueke ki a Īharaira
\par }
{\Q \VerseOne{1}I te kōrerotanga a Ēparaima, tērā te tūiri;

\par }{\QB i whakanui ake ia i a ia i roto i a Īharaira.

\par }{\QB Engari, kei tōna hēnga i roto i a Paara, ka mate ia.


\par }{\Q \VS{2}Nā ināianei, kua neke ake tō rātou hara,

\par }{\QB kua hangā e rātou tā rātou hiriwa

\par }{\QB hei whakapakoko whakarewa mā rātou,

\par }{\Q hei whakapakoko e rite ana ki tā rātou i mātau ai,

\par }{\QB ā, ko taua mea katoa he mahi nā ngā kaimahi:

\par }{\QB e kōrerotia ana aua mea e rātou,

\par }{\Q “Me kihi e ngā tāngata e mea patunga tapu ana,

\par }{\QB ngā kūao kau.”


\par }{\Q \VS{3}Mō reira ka rite rātou ki te kapua o te ata,

\par }{\QB ki te tōmairangi hoki e ngaro wawe atu nei,

\par }{\Q ki te pāpapa hoki e āia atu ana e te paroro i te patunga wīti,

\par }{\QB ā, ki te paowa hoki o te tumere.


\par }{\BB \par }
{\Q \VS{4}“Ko Ihowā anō ia ahau, ko tōu Atua,

\par }{\QB o te whenua mai rā anō o Īhipa;

\par }{\Q kaua anō koe e mōhio ki tētahi atua, ko ahau anake,

\par }{\QB kāhore atu hoki he kaiwhakaora, ko ahau anake.


\par }{\Q \VS{5}I mōhiotia tonutia koe e ahau i te koraha,

\par }{\QB i te whenua kāhore rawa nei he wai.


\par }{\Q \VS{6}Ko tō rātou mākonatanga rite tonu ki te wāhi i kai ai rātou;

\par }{\QB i mākona rātou, ā, whakakake ana ō rātou ngākau;

\par }{\QB nā, wareware tonu iho ki ahau.


\par }{\Q \VS{7}Nā, ko tāku ki a rātou, ka rite ki te raiona;

\par }{\QB ka tiaki ahau i te ara ānō he reparo.


\par }{\Q \VS{8}Ko tōku tūtakitanga ki a rātou

\par }{\QB ka rite ki tō te pea kua tangohia nei āna kūao,

\par }{\QB ka haea hoki e ahau te taupā o ō rātou ngākau;

\par }{\Q ā, hei reira ka kainga rātou e ahau ki te kai a te raiona;

\par }{\QB ka haehaea rātou e te kīrehe o te pārae.


\par }{\BB \par }
{\Q \VS{9}“Ko tōu whakangaromanga ia, e Īharaira,

\par }{\QB he hoariri koe ki ahau, ki tōu kaiāwhina.


\par }{\Q \VS{10}Kei hea ināianei tōu kīngi, hei whakaora i a koe

\par }{\QB i roto i ōu pā katoa, ōu kaiwhakawā hoki,

\par }{\Q ērā i kī rā koe,

\par }{\QB ‘Hōmai he kīngi me ētahi rangatira ki ahau’?


\par }{\Q \VS{11}Kua hoatu e ahau he kīngi ki a koe i ahau e riri ana,

\par }{\QB ā, kua tangohia atu ia e ahau i ahau e āritarita ana.


\par }{\BB \par }
{\Q \VS{12}“Ko te hē o Ēparaima, takai rawa;

\par }{\QB ko tōna hara, rongoā rawa.


\par }{\Q \VS{13}Ka pā ki a ia ngā mamae o te wahine e whakamamae ana;

\par }{\QB he tamaiti whakaarokore ia.

\par }{\Q He wā hoki tēnei kia kaua ia e whakaroa

\par }{\QB ki te wāhi e pakaru mai ai ngā tamariki.


\par }{\BB \par }
{\Q \VS{14}“Ka hokona rātou e ahau ki te kaha o te rēinga,

\par }{\QB ka utua e ahau kei mate.

\par }{\Q E te mate, kei hea ōu mate urutā?

\par }{\QB E te urupā, kei hea tāu whakangaro?

\par }{\QB Ka hunā atu te rīpenetā i ōku kanohi.


\par }{\BB \par }
{\Q \VS{15}“Ahakoa whai hua ia i roto i ōna tēina,

\par }{\QB ka puta mai te hau, he marangai,

\par }{\QB ko te manawa o Ihowā e pā mai ana i te koraha,

\par }{\Q ā, ka maroke tōna mātāpuna,

\par }{\QB ka mimiti tōna manawa-whenua.

\par }{\Q Ka pāhuatia e ia ngā taonga

\par }{\QB o ngā oko katoa e matenuitia ana.


\par }{\Q \VS{16}Ka whakawahā e Hamaria tōna hara;

\par }{\QB kua whakakeke hoki ia ki tōna Atua.

\par }{\Q Ka hinga rātou i te hoari;

\par }{\QB ka tāia iho ā rātou tamariki, mongamonga ana,

\par }{\QB ka haehaea hoki ā rātou wāhine e hapū ana.”




\par }\Chap{14}{\SH Te Īnoi mō te Rīpenetā
\par }
{\Q \VerseOne{1}Hoki mai, e Īharaira, ki a Ihowā, ki tōu Atua;

\par }{\QB kua taka hoki koe i tōu hē.


\par }{\Q \VS{2}Tīkina ētahi kupu mā koutou,

\par }{\QB tahuri mai hoki ki a Ihowā;

\par }{\Q mea atu ki a ia,

\par }{\QB “Whakakāhoretia katoatia atu te hē,

\par }{\Q kia manako mai ki te mea pai;

\par }{\QB ā, ka hoatu e mātou anō he pūru te whakahere,

\par }{\QB arā ō mātou ngutu.


\par }{\Q \VS{3}E kore mātou e ora i a Ahuru;

\par }{\QB e kore mātou e eke hōiho,

\par }{\Q ā, heoi anō ā mātou kīanga atu

\par }{\QB ki te mahi a ō mātou ringa,

\par }{\QB ‘Ko koutou ō mātou atua,’

\par }{\Q e arohaina ana hoki te pani e koe.”


\par }{\SH He Kupu Tūturu o te Murunga
\par }
{\Q \VS{4}“Ka rongoātia e ahau tō rātou tahuri kē,

\par }{\QB ka aroha ahau ki a rātou, he mea utukore;

\par }{\QB nō te mea kua tōku riri i a ia.


\par }{\Q \VS{5}Ko tāku ki a Īharaira ka rite ki te tōmairangi;

\par }{\QB ka rite tōna tupu ki tō te rengarenga,

\par }{\QB te totoro o ōna pakiaka ka rite ki tō Repanōna.


\par }{\Q \VS{6}Ka tautoro ōna manga,

\par }{\QB ka rite tōna ātaahua ki tō te ōriwa,

\par }{\QB tōna kakara ki tō Repanōna.


\par }{\Q \VS{7}Ko te hunga e noho ana i raro i tōna marumaru ka hoki mai;

\par }{\QB ka ora ake rātou, ka pērā me te wīti,

\par }{\Q ka rite tō rātou tupu ki tō te wāina.

\par }{\QB Ko tōna kakara ka rite ki tō te wāina o Repanōna.


\par }{\Q \VS{8}Tērā a Ēparaima e kī,

\par }{\QB ‘Hei aha ake māku ngā whakapakoko?’

\par }{\Q Kua rongo ahau ki a ia, kua kite i a ia;

\par }{\QB ko tōku rite kei te kauri matomato;

\par }{\QB ka kitea ki ahau he hua mōu.”


\par }{\BB \par }
{\Q \VS{9}Ko wai te mea whakaaro nui hei mātau ki ēnei mea?

\par }{\QB Ko wai te mea tūpato e mōhiotia ai?

\par }{\Q Tika tonu hoki ngā ara a Ihowā,

\par }{\QB ā, ka haere te hunga tika i reira,

\par }{\QB ka taka ia te hunga hē i reira.

\par }