\NormalFont\ShortTitle{Hakaraia}

{\MTB Ko te Pukapuka a

\par }{\MT Hakaraia



\par }\ChapOne{1}{\SH Ka Karanga a Ihowā ki Tāna Iwi kia Hoki ki a ia
\par }
{\PP \VerseOne{1}I te waru o ngā marama, i te rua o ngā tau o Tariuha, ka puta mai te kupu a Ihowā ki a Hakaraia, tama a Perekia, tama a Iro poropiti, i mea ia:


\par }{\PP \VS{2}“Nui atu te riri o Ihowā ki ō koutou mātua.

\VS{3}Nā, mea atu ki a rātou: Ko te kupu tēnei a Ihowā o ngā mano: ‘Tahuri mai anō ki ahau,’ e ai tā Ihowā o ngā mano, ‘ā, ka tahuri atu anō hoki ahau ki a koutou,’ e ai tā Ihowā o ngā mano.

\VS{4}Kei rite koutou ki ō koutou mātua, i karanga rā ngā poropiti o mua ki a rātou, i mea, ‘Ko te kupu tēnei a Ihowā o ngā mano, Tahuri mai ināianei i ō koutou ara kino, i ā koutou mahi kino.’ Otiia, kīhai rātou i rongo, kīhai hoki i whai taringa ki ahau, e ai tā Ihowā.

\VS{5}Ko ō koutou mātua, kei hea rātou? Ā, ko ngā poropiti, e ora tonu ana rānei rātou ake ake?

\VS{6}Nā, ko āku kupu me āku tikanga i whakahaua e ahau ki āku pononga, ki ngā poropiti, kīhai rānei ō koutou mātua i rokohanga e ērā?

\par }{\PP “Ā, hoki mai ana rātou, mea ana, ‘Ka pērā i tā Ihowā o ngā mano i whakaaro ai kia meatia ki a mātou, he mea whakarite ki ō mātou ara, ki ā mātou mahi; ka pērā tonu tāna ki a mātou.’ ”


\par }{\SH Te Kitenga Tuatahi: Ngā Kaieke Hōiho
\par }
{\PP \VS{7}I te rua tekau mā whā o ngā rā o te tekau mā tahi o ngā marama, arā o te marama Hepata, i te rua o ngā tau o Tariuha, ka puta mai te kupu a Ihowā ki a Hakaraia tama a Perekia, tama a Iro poropiti, i mea ia:

\VS{8}I titiro ahau i te pō, nā, ko tētahi tangata e noho ana i runga i te hōiho whero, ā, tū ana ia i roto i ngā ramarama i te whārua; ā, i muri atu i a ia ko ētahi hōiho, he whero, he kōpurepure, he mā.


\par }{\PP \VS{9}Nā, ka mea atu ahau, “E tōku ariki, he aha ēnei?”

\par }{\PP Ā, ka kī mai te anahera i kōrero ki ahau, “Māku e whakaatu ki a koe te tikanga o ēnei.”


\par }{\PP \VS{10}Nā, ka oho mai te tangata i tū rā i roto i ngā ramarama, ka mea, “Ko ngā mea ēnei i ungā atu nei e Ihowā hei hāereere i te whenua.”


\par }{\PP \VS{11}Nā, ka whakahoki rātou ki te anahera a Ihowā e tū ana i roto i ngā ramarama, ka mea, “Kua hāereerea e mātou te whenua, nanā, kei te āta noho te whenua katoa, kei te mārie.”


\par }{\PP \VS{12}Kātahi ka oho te anahera a Ihowā, ka mea, “E Ihowā o ngā mano, kia pēhea te roa ōu ka kore nei e tohu i Hiruhārama, i ngā pā o Hūrā, e mauāharatia nei e koe i ēnei tau e whitu tekau?”

\VS{13}Nā, ka whakahoki a Ihowā ki te anahera i kōrero nei ki ahau, he kupu pai, arā he kupu whakamārie.


\par }{\PP \VS{14}Heoi, ka mea ki ahau te anahera i kōrero nei ki ahau: “Karanga atu koe, mea atu: Ko te kupu tēnei a Ihowā o ngā mano: ‘He nui te hae i hae ai ahau ki Hiruhārama, ki Hiona.

\VS{15}Ā, he tino nui tōku riri ki ngā iwi e noho hūmārie ana; he iti noa rā hoki tōku riri, ā, nā rātou i whakatetere te hē.’


\par }{\PP \VS{16}“Mō reira ko te kupu tēnei a Ihowā: ‘Kua hoki mai ahau ki Hiruhārama i runga i te tohu tangata; ka hangā tōku whare ki reira,’ e ai tā Ihowā o ngā mano, ‘ā, ka whakamārōkia he aho ki runga ki Hiruhārama.’


\par }{\PP \VS{17}“Karanga atu anō, mea atu: Ko te kupu tēnei a Ihowā o ngā mano: ‘Tērā ōku pā e rauroha noa atu i te pai; ā, tērā a Ihowā ka whakamārie i Hiona, tērā ka whiriwhiri i Hiruhārama.’ ”


\par }{\SH Te Kitenga Tuarua: Ngā Haona me ngā Kāmura
\par }
{\PP \VS{18}Nā, ka maranga ake ōku kanohi, ā, ka kite ahau, nanā, e whā ngā haona.

\VS{19}Nā, ka mea ahau ki te anahera i kōrero nei ki ahau, “He aha ēnei?”

\par }{\PP Anō rā ko ia ki ahau, “Ko ngā haona ēnei nāna i whakamarara a Hūrā, a Īharaira, a Hiruhārama.”


\par }{\PP \VS{20}Nā, ka whakakitea e Ihowā ētahi kāmura ki ahau, tokowhā.

\VS{21}Kātahi ahau ka mea, “I haere mai ēnei ki te aha?”

\par }{\PP Ā, ka kōrero tērā, ka mea, “Ko ngā haona ēnei nāna i whakamarara a Hūrā, i kore ai e ara te māhunga o tētahi. Otirā, i haere mai ēnei ki te whakawehi i a rātou, ki te whakataka iho i ngā haona o ngā tauiwi, o te hunga i ara nei tō rātou haona ki te whenua o Hūrā, ki te tītaritari i a ia.”




\par }\Chap{2}{\SH Te Kitenga Tuatoru: Te Tangata he Aho Ruri Tōna
\par }
{\PP \VerseOne{1}I maranga ake anō ōku kanohi, i titiro, nā, ko tētahi tangata, he aho rūri i tōna ringa.

\VS{2}Nā, ka mea ahau, “E haere ana koe ki hea?”

\par }{\PP Ā, ka mea ia ki ahau, “Ki te whanganga i Hiruhārama, kia kitea ai he aha tōna whānui, he aha tōna roa.”


\par }{\PP \VS{3}Nā, ka haere te anahera i kōrero rā ki ahau, ā, ka puta anō tētahi anahera ki te whakatau i a ia,

\VS{4}ā, ka mea atu ki a ia, “E oma, kōrero atu ki te taitama nei, kī atu: ‘Ka nohoia a Hiruhārama, ka rite ki ngā pā taiepakore, i te tini hoki o te tangata, o ngā kararehe i roto.

\VS{5}Nō te mea ko ahau, ko Ihowā, hei taiepa ahi ahau ki a ia, ā tawhio noa, ā, ko ahau hei korōria i roto i a ia.’ ”


\par }{\SH Ka Karangatia te Hunga i te Manene kia Hoki mai
\par }
{\PP \VS{6}“Hō, hō! Rere mai i te whenua o te raki,” e ai tā Ihowā; “kua whakamararatia atu hoki koutou e ahau me te mea ko ngā hau e whā o te rangi,” e ai tā Ihowā.


\par }{\PP \VS{7}“E Hiona, kāwhaki i a koe, e koe e noho mai nā i te tamāhine a Papurōna.”

\VS{8}Ko te kupu hoki tēnei a Ihowā o ngā mano: “Nō muri i te korōria kua ungā ahau e ia ki ngā tauiwi nāna nā koutou i pahua: Ko te tangata hoki e pā ana ki a koutou, e pā ana ki te whatupango o tōna kanohi.

\VS{9}Nā, tēnei ka rūrū tōku ringa ki a rātou, ā, hei taonga pārau rātou mā ā rātou pononga; ā, ka mōhio koutou nā Ihowā o ngā mano ahau i unga mai.


\par }{\PP \VS{10}“Waiata, kia koa, e te tamāhine a Hiona; nō te mea, nā, kei te haere atu ahau, ā, ka noho ahau i roto i a koe,” e ai tā Ihowā.

\VS{11}“Ā, he maha ngā iwi e whakauru i a rātou ki a Ihowā i taua rā, ā, ko rātou hei iwi māku; ā, ka noho ahau i roto i a koe, ā, ka mōhio koe nā Ihowā o ngā mano ahau i unga mai ki a koe.

\VS{12}Ā, ka riro i a Ihowā a Hūrā hei wāhi tupu māna i te whenua tapu, tērā anō hoki ia ka whiriwhiri i Hiruhārama.

\VS{13}Whakarongoa, e ngā kikokiko katoa, i te aroaro o Ihowā; kua whakaohokia mai hoki ia i tōna kāinga tapu.”




\par }\Chap{3}{\SH Te Kitenga Tuawhā: Te Tohunga Nui
\par }
{\PP \VerseOne{1}I whakakitea hoki e ia ki ahau a Hohua, te tino tohunga e tū ana i te aroaro o te anahera a Ihowā, me Hātana e tū ana i tōna matau hei hoariri mōna.

\VS{2}Nā, ka mea atu a Ihowā ki a Hātana, “Kia whakatūpehupehu a Ihowā ki a koe, e Hātana! Āe rā, ko Ihowā nāna nei a Hiruhārama i whiriwhiri, kia whakatūpehupehu a Ihowā ki a koe; he teka ianei he mōunga tēnei kua kapohia mai i roto i te ahi?”


\par }{\PP \VS{3}Nā, he whakahouhou ngā kākahu o Hohua, ā, i tū ia i te aroaro o te anahera.

\VS{4}Nā, ka oho ia, ka mea ki te hunga e tū ana i tōna aroaro, ka kī atu, “Tangohia ngā kākahu paru i a ia.”

\par }{\PP Kātahi ia ka mea ki a ia, “Nanā, kua meinga e ahau tōu hē kia pahemo atu i a koe, ā, ka whakakākahuria koe e ahau ki ngā kākahu whakapaipai.”


\par }{\PP \VS{5}Nā, ka mea ahau, “Pōtaea he pōtae ātaahua ki tōna māhunga.” Nā, pōtaea ana e rātou he pōtae ātaahua ki tōna māhunga, ā, whakakākahuria ana ia e rātou; me te tū anō te anahera a Ihowā.


\par }{\PP \VS{6}Kātahi te anahera a Ihowā ka kauwhau ki a Hohua, ka mea:

\VS{7}“Ko te kupu tēnei a Ihowā o ngā mano: Ki te haere koe i āku ara, ki te puritia e koe āku mea, nā, māu anō e whakarite mō tōku whare, māu hoki e tiaki ōku marae, ā, ka hoatu e ahau he hāereerenga mōu i roto i te hunga e tū nei.

\VS{8}Whakarongo mai āianei, e Hohua, e te tino tohunga, koutou ko ōu hoa e noho nā i tōu aroaro; hei tohu hoki rātou, aua tāngata: nō te mea, nanā, ka kawea mai e ahau tāku pononga, te Manga.

\VS{9}Nā, ko te kōhatu i hoatu e ahau ki te aroaro o Hohua, e whitu ngā kanohi o taua kōhatu kotahi; nā, māku e whaowhao ōna whakairo, e ai tā Ihowā o ngā mano, ā, ka whakawāteatia atu e ahau te hē o taua whenua i te rā kotahi.


\par }{\PP \VS{10}“I taua rā, e ai tā Ihowā o ngā mano, ka karangatia e koutou tōna hoa, tōna hoa, i raro i te wāina, i raro hoki i te piki.”




\par }\Chap{4}{\SH Te Kitenga Tuarima: Te Tūranga Rama me ngā Rākau Ōriwa
\par }
{\PP \VerseOne{1}Nā, ka hoki mai te anahera i kōrero rā ki ahau, ka whakaarahia ahau, ko tōku rite kei te tangata e whakaarahia ana i te moe.

\VS{2}Nā, ka mea ia ki ahau, “Ko te aha e kitea ana e koe?”

\par }{\PP Anō rā ko ahau, “Kua kite ahau, nā, ko tētahi tūranga rama, he kōura katoa, me tōna peihana i tōna pito ki runga, ko ōna rama e whitu ki runga o tērā; e whitu ngā kōrere o te rama kotahi i tōna pito ki runga.

\VS{3}Nā, e rua ngā ōriwa i tōna taha, ko tētahi i te taha ki matau o te peihana, ko tētahi i tōna taha mauī.”


\par }{\PP \VS{4}Nā, ka oho atu ahau, ka mea ki te anahera i kōrero ki ahau, ka kī atu, “He aha ēnei, e tōku ariki?”


\par }{\PP \VS{5}Kātahi te anahera i kōrero rā ki ahau ka oho, ka mea ki ahau, “Kāhore rānei koe e mōhio he aha ēnei?”

\par }{\PP Anō rā ko ahau, “Kāhore, e tōku ariki.”


\par }{\PP \VS{6}Nā, ka oho mai ia, ka kōrero ki ahau, ka mea, “Ko te kupu tēnei a Ihowā ki a Herupapera, e kī ana: ‘Ehara i te mea mā te uaua, mā te kaha, engari mā tōku wairua,’ e ai tā Ihowā o ngā mano.


\par }{\PP \VS{7}“Ko wai koe, e te maunga nui? I te aroaro o Herupapera hei papatairite koe; ā, ka whakaputaina mai e ia te kōhatu o runga rawa, me te pā anō ngā karanga, ‘He pai, he pai mōna.’ ”


\par }{\PP \VS{8}I puta mai anō te kupu a Ihowā ki ahau, i mea:

\VS{9}“Nā ngā ringa o Herupapera i whakatakoto te tūranga mō tēnei whare, mā ōna ringa anō e whakaoti; ā, ka mōhio koe nā Ihowā o ngā mano ahau i unga mai ki a koutou.


\par }{\PP \VS{10}“Ko wai oti i whakahāwea ki te rā o ngā mea ririki? Ka koa hoki rātou, ka kite hoki i te kōhatu paramu i roto i te ringa o Herupapera. Arā ēnei e whitu nei, koia nei ngā kanohi o Ihowā; e kōpikopiko ana rātou i te whenua katoa.”


\par }{\PP \VS{11}Kātahi ahau ka oho atu, ka mea ki a ia, “He aha ēnei ōriwa e rua i te taha ki matau o te tūranga rama, i te taha hoki ki mauī?”


\par }{\PP \VS{12}I whakahoki atu anō ahau, he tuarua, ka mea ki a ia, “He aha ēnei manga ōriwa e rua, e rua ngā kōrere kōura i piri atu ai rāua, i rere atu ai te hinu kōura i roto i aua kōrere rā?”


\par }{\PP \VS{13}Kātahi tērā ka kōrero mai ki ahau, ka mea, “Kāhore rānei koe e mōhio ko te aha ēnei?”

\par }{\PP Anō rā ko ahau, “Kāhore, e tōku ariki.”


\par }{\PP \VS{14}Nā, ka kī mai ia, “Ko ēnei e rua ko ngā tama a te hinu, e tū ana i te taha o te Ariki o te whenua katoa.”




\par }\Chap{5}{\SH Te Kitenga Tuaono: Te Pukapuka e Rere ana
\par }
{\PP \VerseOne{1}Nā, ka maranga ake anō ōku kanohi, ā, ka kite, nā, ko tētahi pukapuka e rere ā-manu ana.

\VS{2}Nā, ka mea ia ki ahau, “Ko te aha tāu e kite nā?”

\par }{\PP Anō rā ko ahau, “He pukapuka e rere ana tāku e kite nei; ko tōna roa e rua tekau whatīanga, ko tōna whānui kotahi tekau whatīanga.”


\par }{\PP \VS{3}Kātahi ia ka mea mai ki ahau: “Ko te kanga tēnei ka puta atu nei ki te mata o te whenua katoa; ko ngā tāngata katoa hoki e tāhae ana ka hātepea atu i tētahi taha, ka rite ki tā tēnei; ā, ko ngā tāngata katoa e oati teka ana, ka hātepea atu i tērā taha, ka rite ki tā tēnei.

\VS{4}‘Māku anō e mea kia puta atu,’ e ai tā Ihowā o ngā mano, ‘ā, ka uru ki te whare o te tāhae, ki te whare hoki o te tangata i oatitia tekatia ai tōku ingoa; ā, ka noho ki roto ki tōna whare, ā pau noa ōna rākau me ōna kōhatu.’ ”


\par }{\SH Te Kitenga Tuawhitu: Te Wahine i roto i te Epa
\par }
{\PP \VS{5}Kātahi te anahera i kōrero rā ki ahau ka puta, ā, ka mea ki ahau, “Tēnā rā, e ara ōu kanohi, tirohia ko te aha tēnei ka puta nei.”


\par }{\PP \VS{6}Anō rā ko ahau, “He aha koia?”

\par }{\PP Ā, ka kī mai ia, “Ko te epa tēnei e puta nei.” I kī mai anō ia, “Ko tō rātou āhua tēnei i te whenua katoa.”


\par }{\PP \VS{7}Nā, ko tētahi taranata matā kua oti te hāpai ake; ā, he wahine tēnei e noho nei i roto i te epa.

\VS{8}Nā, ka kī ia, “Ko te Kino tēnei.” Nā, makā iho ana ia e ia ki roto ki te epa; ā, makā ana e ia te poro matā ki runga ki te ngutu o taua epa.


\par }{\PP \VS{9}Kātahi ka maranga ake ōku kanohi, ka kite, nā, ko ngā wāhine tokorua e puta mai ana, i roto hoki te hau i ō rāua parirau. Ko ō rāua parirau hoki koia anō kei o te tāka; ā, hāpainga ake ana e rāua te epa ki te takiwā o te whenua, o te rangi.


\par }{\PP \VS{10}Kātahi ahau ka mea atu ki te anahera i kōrero rā ki ahau, “E maua ana e ēnei te epa ki hea?”


\par }{\PP \VS{11}Ā, ka kī mai tērā ki ahau, “Hei hanga whare mōna ki te whenua o Hinara; ā, ka pūmau ki reira, ka whakatūria ki tōna tūranga.”




\par }\Chap{6}{\SH He Hāriata e Whā
\par }
{\PP \VerseOne{1}Ā, ka maranga ake anō ōku kanohi, ka kite, nā, e whā ngā hāriata e puta mai ana i waenganui o ngā maunga e rua – nā, ko ngā maunga, he maunga parāhi.

\VS{2}I te hāriata tuatahi he whero ngā hōiho; i te hāriata tuarua he mangu ngā hōiho,

\VS{3}i te toru o ngā hāriata he mā ngā hōiho, i te whā o ngā hāriata he kōpurepure, he pākākā ngā hōiho.

\VS{4}Kātahi ahau ka oho atu, ka mea ki te anahera i kōrero rā ki ahau, “He aha ēnei, e tōku ariki?”


\par }{\PP \VS{5}Nā, ka whakahoki mai te anahera, ka mea ki ahau, “Ko ngā hau e whā ēnei o te rangi, e haere mai ana i te tū i te aroaro o te Ariki o te whenua katoa.

\VS{6}Ko te hāriata i ngā hōiho mangu, e haere ana rātou ki te whenua i te raki; ā, i haere ngā mea mā i muri i a rātou; nā, ko ngā mea kōpurepure i ahu pērā ki te whenua ki te tonga.”


\par }{\PP \VS{7}I haere atu anō ngā mea pākākā, i whai kia hāereere, kia kōpikopiko rātou i te whenua. Nā, ka mea ia, “Haere atu koe, kōpikopiko i te whenua.” Nā, kei te kōpikopiko rātou i te whenua.


\par }{\PP \VS{8}Kātahi tērā ka karanga ki ahau, ka kōrero mai hoki ki ahau, ka mea, “Nanā, ko ēnei i ahu atu nei ki te whenua ki te raki, kua mārie i a rātou tōku wairua i te whenua ki te raki.”


\par }{\SH Te Whakahau kia Karaunitia a Hohua
\par }
{\PP \VS{9}I puta mai anō te kupu a Ihowā ki ahau, i mea:

\VS{10}“Tangohia tā ngā whakarau, arā tā Hererai, tā Tōpia, tā Ieraia – haere mai anō koe i taua rā, ka tomo ki te whare o Hōhia tama a Tepania – ki te whare i tae mai ai rātou i Papurōna.

\VS{11}Āe rā, ka tango i tā rātou hiriwa, kōura hoki, ka hanga ai i ētahi karauna, ā, ka pōtae atu ki te māhunga o te tino tohunga, o Hohua tama a Iohereke;

\VS{12}kōrero atu hoki ki a ia, mea atu: ‘Ko te kupu tēnei a Ihowā o ngā mano, e kī ana: Nanā, te tangata ko tōna ingoa nei ko te Manga: ā, ka tupu ake anō ia i tōna wāhi, ā, māna e hanga te temepara o Ihowā.

\VS{13}Māna rawa e hanga te temepara o Ihowā; ā, māna e waha te korōria, ka noho hoki ia ka whakahaere tikanga i runga i tōna torōna; ā, hei tohunga ia i runga i tōna torōna; ā, ka whakaaro ngātahi rāua mō te rongo mau.’

\VS{14}Ka ai hoki ngā karauna hei whakamahara ki a Hēreme rātou ko Tōpia, ko Ieraia, ko Hene tama a Tepania, i roto i te temepara o Ihowā.

\VS{15}Ka haere mai anō te hunga i tawhiti, ka hanga i roto i te temepara o Ihowā, ā, ka mōhio koutou nā Ihowā o ngā mano ahau i unga mai ki a koutou. Ā, e puta anō tēnei, ki te āta whakarongo koutou ki te reo o Ihowā, o tō koutou Atua.”




\par }\Chap{7}{\SH Ka Whakawātia te Nohopuku Māminga
\par }
{\PP \VerseOne{1}Nā, i te whā o ngā tau o Kīngi Tariuha ka puta mai te kupu a Ihowā ki a Hakaraia, i te whā o ngā rā o te iwa o ngā marama, arā o Kihereu.

\VS{2}Nā, kua ungā e te hunga o Pētēre a Harētere rāua ko Rekeme Mereke me ā rāua tāngata, ki te īnoi manaaki i a Ihowā,

\VS{3}ā, hei kōrero hoki ki ngā tohunga o te whare o Ihowā o ngā mano, ki ngā poropiti hoki, hei mea, “Me tangi rānei ahau i te rima o ngā marama, me te wehe i ahau, me pērā me tāku i mea ai i ēnei tau ka maha?”


\par }{\PP \VS{4}Nā, ka puta mai te kupu a Ihowā o ngā mano ki ahau, ka mea:

\VS{5}“Kōrero ki ngā tāngata katoa o te whenua, rātou ko ngā tohunga, mea atu: ‘I a koutou i nohopuku rā, i tangi rā, i te rima, i te whitu o ngā marama, arā i ēnei tau e whitu tekau, he nohopuku rānei tā koutou ki ahau, ki ahau koia?

\VS{6}Ā, i a koutou e kai nei, e inu nei, he teka ianei mā koutou anō tā koutou e kai ai, e inu ai?

\VS{7}Ehara ianei i te mea kia rongo koutou i ngā kupu i karangatia e Ihowā, arā e ngā poropiti ō mua, i te mea e nohoia ana a Hiruhārama, e noho rangatira ana, me ōna pā anō ā taka noa, i te mea hoki e nohoia ana te tonga me te mānia?’ ”


\par }{\SH Te Whiunga i te Whakahoea i ngā Tono a Ihowā
\par }
{\PP \VS{8}I puta mai anō te kupu a Ihowā ki a Hakaraia, i mea:

\VS{9}“Ko te kupu tēnei a Ihowā o ngā mano, e mea ana: ‘Kia pono te whakarite o te whakawā, kia puta te aroha me te tohu tangata ki tōna tuakana, ki tōna teina.

\VS{10}Kaua hoki e tūkinotia te pouaru, te pani, te manene, te ware; kaua hoki e whakaaroa he kino i roto i ō koutou ngākau ki tōna tuakana, ki tōna teina.’


\par }{\PP \VS{11}“Heoi, kīhai rātou i pai ki te whakarongo, kei te whakahoki i te pokohiwi, kei te whakapūhoi i ō rātou taringa kei rongo.

\VS{12}Āe rā, i meinga e rātou ō rātou ngākau kia rite ki te taimana kei rongo rātou ki te ture, ki ngā kupu hoki i ungā atu e Ihowā o ngā mano, he mea nā tōna wairua, nā te ringa o ngā poropiti ō mua; nā reira ka puta mai he riri nui i a Ihowā o ngā mano.


\par }{\PP \VS{13}“ ‘Nā, i tāna karangatanga, kīhai rātou i rongo; waihoki ka karanga rātou, ā, e kore ahau e rongo,’ e ai tā Ihowā o ngā mano.

\VS{14}‘Otiia, ka āia atu rātou e ahau ki te paroro ki waenga i ngā iwi katoa kīhai i mōhiotia e rātou. Heoi, ururua ana te whenua i muri i a rātou, tē haerea, tē hokia; nā rātou hoki i mea te whenua āhuareka kia ururua.’ ”




\par }\Chap{8}{\SH Tā Ihowā Kī Taurangi kia Whakahoungia a Hiruhārama
\par }
{\PP \VerseOne{1}I puta mai anō te kupu a Ihowā o ngā mano ki ahau, i mea:

\VS{2}Ko te kupu tēnei a Ihowā o ngā mano: “Nui atu te hae i hae ai ahau ki Hiona, he nui hoki te riri i hae ai ahau ki a ia.”


\par }{\PP \VS{3}Ko te kupu tēnei a Ihowā: “Kua hoki nei ahau ki Hiona, kua noho ki Hiruhārama. Ā, tērā e kīia a Hiruhārama, Ko te Pā o te Pono; ko te maunga o Ihowā o ngā mano, Ko te Maunga Tapu.”


\par }{\PP \VS{4}Ko te kupu tēnei a Ihowā o ngā mano: “Tēnei ake ka noho he koroheke, he rūruhi ki ngā waharoa o Hiruhārama, rite rawa te ringa o tēnei, o tēnei, i te tokotoko, he maha hoki nō ngā tau.

\VS{5}Ko ngā waharoa anō o te pā kapi tonu i ngā tamariki tāne, i ngā kōtiro e tākaro ana i ōna waharoa.”


\par }{\PP \VS{6}Ko te kupu tēnei a Ihowā o ngā mano: “Ki te pakeke ki te titiro a ngā mōrehu o tēnei iwi i aua rā, e pakeke anō rānei ki tāku titiro? E ai tā Ihowā o ngā mano.

\VS{7}Ko te kupu tēnei a Ihowā o ngā mano: Tēnei ahau te whakaora nei i tāku iwi i te whenua ki te rāwhiti, i te whenua anō hoki ki te hauāuru.

\VS{8}Ka kawea mai anō rātou e ahau, ka noho rātou ki waenganui o Hiruhārama. Ā, hei iwi rātou māku, ko ahau hoki hei Atua mō rātou i runga i te pono, i te tika.”


\par }{\PP \VS{9}Ko te kupu tēnei a Ihowā o ngā mano: “Kia kaha ō koutou ringa, e te hunga e rongo ana i ēnei rā ki ēnei kupu o roto i te māngai o ngā poropiti i te rā i whakatakotoria ai te tūranga mō te whare o Ihowā o ngā mano, arā mō te temepara kia hangā ai.

\VS{10}I mua hoki i ēnei rā kāhore he utu mō te mahi a te tangata, kāhore he utu mō tā te kararehe; kāhore hoki he āta noho mō te tangata i haere atu, mō te tangata anō i haere mai, i te hoariri hoki. Nāku hoki i mea ngā tāngata katoa kia whawhai ki tōna hoa, ki tōna hoa.

\VS{11}Nā, e kore tāku ināianei ki ngā mōrehu o tēnei iwi e rite ki tō ngā rā ō mua,” e ai tā Ihowā o ngā mano.


\par }{\PP \VS{12}“Nō te mea ka ai te purapura o te rongo mau, ka tukua mai ōna hua e te wāina, ka tukua mai anō ōna mau e te whenua, ka hōmai hoki tō rātou tōmairangi e ngā rangi; māku anō e mea ngā mōrehu o tēnei iwi kia whiwhi ki ēnei mea katoa.

\VS{13}Nā, i mua hei kanga koutou i roto i ngā iwi, e te whare o Hūrā, e te whare o Īharaira, ka pēnā te nui o tāku whakaora i a koutou, ā, hei manaakitanga koutou. Kaua e wehi, kia kaha ō koutou ringa.”


\par }{\PP \VS{14}Ko te kupu hoki tēnei a Ihowā o ngā mano: “Ka rite ki tāku meatanga i te hē mō koutou i te whakapātaritaringa a ō koutou mātua ki ahau,” e ai tā Ihowā o ngā mano, “ā, kīhai tōku whakaaro i puta kē;

\VS{15}ka pērā anō te hoki ake o tōku whakaaro i ēnei rā ki te pai kia meatia ki Hiruhārama, ki te whare anō o Hūrā; kaua e wehi.

\VS{16}Ko a koutou ēnei e mea ai: Kōrerotia te pono ki tōna hoa, ki tōna hoa; kia pono, kia whai i te rangimārie tā koutou whakarite whakawā i ō koutou kūwaha;

\VS{17}kaua hoki e whakaaroa he kino i roto i ō koutou ngākau ki tōna hoa, ki tōna hoa; kaua anō e arohaina te oati teka; nō te mea e kinongia ana ēnei mea katoa e ahau,” e ai tā Ihowā.


\par }{\SH Te Nohopuku Harakoa
\par }
{\PP \VS{18}I puta anō te kupu a Ihowā o ngā mano ki ahau, i mea:

\VS{19}Ko te kupu tēnei a Ihowā o ngā mano: “Ko te nohopuku o te whā o ngā marama, ko te nohopuku o te rima, ko te nohopuku o te whitu, ko te nohopuku o te ngahuru, hei oranga ngākau ēnā ki te whare o Hūrā, hei mea whakahari, hei hākari harakoa; nā, arohaina te pono me te āta noho.”


\par }{\SH He Maha ngā Iwi ka Whakamanea ki Hiruhārama
\par }
{\PP \VS{20}Ko te kupu tēnei a Ihowā o ngā mano: “Tēnei ake ka tae mai he iwi, he tāngata i ngā pā maha;

\VS{21}ā, ka haere ngā tāngata o tētahi pā ki tētahi pā, ka mea, ‘Hāpainga, tātou ka haere ki te īnoi ki te aroaro o Ihowā, ki te rapu i a Ihowā o ngā mano; ka haere anō hoki ahau.’

\VS{22}Āe rā, he tini ngā iwi, he kaha ngā tauiwi e haere mai ki te rapu i a Ihowā o ngā mano i Hiruhārama, ki te īnoi ki te aroaro o Ihowā.”


\par }{\PP \VS{23}Ko te kupu tēnei a Ihowā o ngā mano: “I aua rā ka hopu ngā tāngata kotahi tekau, he hunga nō ngā reo katoa o ngā iwi, ka hopu i te remu o tō tētahi Hūrai, ka mea, ‘Kia haere tahi tātou; kua rongo hoki mātou kei a koutou te Atua.’ ”




\par }\Chap{9}{\SH He Whakawātanga ki ngā Hoariri o Īharaira
\par }
{\Q \VerseOne{1}Ko te poropititanga o te kupu a Ihowā i te whenua o Hararaka;

\par }{\QB nā, ko tōna taunga atu kei Ramahiku.

\par }{\Q E whai kanohi ana hoki te tangata

\par }{\QB me ngā hapū katoa o Īharaira ki a Ihowā.


\par }{\Q \VS{2}Kei Hāmata anō e tata rā ki reira;

\par }{\QB kei Tāira, kei Hairona nō te mea he pā whakaaro nui rawa ia.


\par }{\Q \VS{3}I hangā anō e Tāira he pā kaha mōna,

\par }{\QB i opehia e ia te hiriwa, ānō he puehu,

\par }{\QB te kōura parakore, ānō ko te paru o ngā waharoa.


\par }{\Q \VS{4}Nanā, mā te Ariki ia e pei,

\par }{\QB ka patua hoki e ia tōna kaha i te moana;

\par }{\QB ka pau ia i te ahi.


\par }{\BB \par }
{\Q \VS{5}Ka kite a Ahakerono, ā, ka wehi,

\par }{\QB a Kaha, nui atu te mamae, me Ekerono anō;

\par }{\QB nō te mea he whakamā tō tāna i tūmanako ai;

\par }{\Q ka kore hoki tō Kaha kīngi;

\par }{\QB e kore anō a Ahakerono e nohoia.


\par }{\Q \VS{6}Ā, ka nohoia a Aharoro e te pōriro,

\par }{\QB ka hātepea atu anō e ahau te whakapehapeha o ngā Pirihitini.


\par }{\BB \par }
{\Q \VS{7}Ka kore anō i ahau ōna toto i roto i tōna māngai,

\par }{\QB me āna mea whakarihariha i waenganui i ōna niho;

\par }{\Q nā, hei mōrehu ia mō tō tātou Atua,

\par }{\QB ka rite anō ki te kāwana i roto i a Hūrā,

\par }{\QB ka rite anō a Ekerono ki te Iepuhi.


\par }{\Q \VS{8}Ka nohoia anō e ahau ngā taha o tōku whare,

\par }{\QB hei ārai mō te taua, mō te tangata anō e tika ana nā reira,

\par }{\QB mō te tangata e hoki ana.

\par }{\Q E kore anō te kaitūkino e tika nā waenga i a rātou ā muri ake nei;

\par }{\QB kua kite nei hoki ōku kanohi ināianei.


\par }{\BB \par }
{\SH Te Kīngi e Haere mai mō Hiona
\par }
{\Q \VS{9}Kia nui te whakamanamana, e te tamāhine a Hiona,

\par }{\QB hāmama, e te tamāhine a Hiruhārama!

\par }{\Q Nanā, ko tōu Kīngi e haere nā ki a koe;

\par }{\QB he tika ia, he whakaora,

\par }{\Q he ngākau māhaki, e noho ana i runga i te kāihe,

\par }{\QB i te kūao anō, i te tama a te kāihe.


\par }{\Q \VS{10}Ā, ka hātepea atu e ahau te hāriata o Ēparaima,

\par }{\QB me te hōiho o Hiruhārama;

\par }{\Q ka hātepea atu anō te kōpere o te whawhai;

\par }{\QB mō te rongo mau hoki āna kupu ki ngā tauiwi;

\par }{\Q ka kīngi anō ia i tētahi moana ā tae noa ki tētahi moana,

\par }{\QB i te awa ā tae noa ki ngā pito o te whenua.


\par }{\BB \par }
{\Q \VS{11}Me koe anō, nā te toto o tāu kawenata

\par }{\QB i ungā atu ai e ahau ōu herehere

\par }{\QB i roto i te poka kāhore nei ōna wai.


\par }{\Q \VS{12}Tahuri ki te pā kaha, e ngā herehere, e te hunga e tūmanako ana;

\par }{\Q i tēnei rā nei me whakaatu e ahau e rua āku whakautu ki a koe.


\par }{\Q \VS{13}Kua piko hoki i ahau a Hūrā māku,

\par }{\QB kua whakakīia te kōpere ki a Ēparaima;

\par }{\Q ā, ka oho i ahau āu tama, e Hiona,

\par }{\QB ki te whawhai ki āu tama, e Kariki,

\par }{\QB ka meinga hoki koe e ahau kia rite ki te hoari a te mārohirohi.


\par }{\BB \par }
{\Q \VS{14}Ā, ka kitea a Ihowā i runga i a rātou,

\par }{\QB ka puta atu anō tāna pere ānō he uira.

\par }{\Q Ka tangi hoki te tētere a te Ariki, a Ihowā,

\par }{\QB ā, ka haere ia i runga i ngā tūkauati o te tonga.


\par }{\Q \VS{15}Mā Ihowā o ngā mano rātou e tiaki;

\par }{\QB ā, ka kai rātou, ā, ka takahi i ngā kōhatu o te kōtaha;

\par }{\Q ka inu anō rātou, ka hāmama me te mea nā te wāina;

\par }{\QB ka kī rātou ānō he peihana,

\par }{\QB ānō ko ngā koki o te āta.


\par }{\BB \par }
{\Q \VS{16}Nā, ka whakaora a Ihowā, tō rātou Atua,

\par }{\QB i a rātou i taua rā, me he kāhui nō tāna iwi;

\par }{\Q ka rite hoki rātou ki ngā kōhatu o te karauna,

\par }{\QB maiangi rawa i runga i tōna whenua.


\par }{\Q \VS{17}Nā, koia anō tōna pai, koia anō tōna ātaahua!

\par }{\QB Ka tupu ngā tama i te wīti,

\par }{\QB ngā kōtiro i te wāina hou.




\par }\Chap{10}{\SH Te Whakaoranga o Hūrā me Īharaira
\par }
{\Q \VerseOne{1}Īnoia he ua i a Ihowā i te wā o tō muri ua;

\par }{\QB arā i a Ihowā e hanga nei i ngā uira.

\par }{\Q He nui anō te ua e hōmai e ia ki a rātou,

\par }{\QB he tarutaru i te māra mā tēnei mā tēnei.


\par }{\Q \VS{2}He tekateka noa hoki te kōrero a ngā terapimi,

\par }{\QB he teka te kite a ngā tohunga,

\par }{\Q he horihori ngā moe i kōrerotia e rātou;

\par }{\QB he hanga noa iho tā rātou whakamārie.

\par }{\Q Nā reira, haere ana rātou ānō he kāhui hipi;

\par }{\QB kārangirangi kau ana i te kore hēpara.


\par }{\BB \par }
{\Q \VS{3}“I mura tōku riri ki ngā hēpara,

\par }{\QB i whiua anō e ahau ngā koati toa;

\par }{\Q kua tae mai hoki a Ihowā o ngā mano ki tāna kāhui, ki te whare o Hūrā,

\par }{\QB kua mea i a rātou hei hōiho ātanga mōna i te tatauranga.


\par }{\BB \par }
{\Q \VS{4}“Nō roto i a ia te putanga ake o te kōhatu o te kokonga,

\par }{\QB nō roto i a ia te whao,

\par }{\Q nō roto i a ia te kōpere mō te tatauranga,

\par }{\QB nō roto i a ia ngā kaiakiaki katoa, rūpeke, rūpeke.


\par }{\Q \VS{5}Ā, ka rite rātou ki ngā mārohirohi

\par }{\QB e takatakahi ana i ō rātou hoariri ki te paru o ngā waharoa

\par }{\QB i te mea e whawhai ana;

\par }{\Q ka whawhai anō rātou, nō te mea kei a rātou a Ihowā,

\par }{\QB ā, ka whakamā ngā kaieke hōiho.


\par }{\BB \par }
{\Q \VS{6}“Nā, ka kaha i ahau te whare o Hūrā,

\par }{\QB ka ora anō i ahau te whare o Hōhepa.

\par }{\Q Ka whakahokia ki te nohoanga;

\par }{\QB nō te mea ka tohungia rātou e ahau,

\par }{\QB ā, me te mea kīhai rātou i peia e ahau;

\par }{\Q ko ahau hoki, ko Ihowā, tō rātou Atua,

\par }{\QB ka whakarongo anō ahau ki a rātou.


\par }{\Q \VS{7}Nā, ka rite ngā Ēparaimi ki te mārohirohi,

\par }{\QB ka koa anō tō rātou ngākau me te mea nā te wāina.

\par }{\Q Ka kite anō ā rātou tamariki, ā, ka koa;

\par }{\QB ka whakamanamana tō rātou ngākau ki a Ihowā.


\par }{\BB \par }
{\Q \VS{8}“Ka hī ahau ki a rātou, ka huihui i a rātou;

\par }{\QB kua hokona hoki rātou e ahau;

\par }{\QB ā, ka tini rātou, ka pērā me rātou i tini rā.


\par }{\Q \VS{9}Ā, ka whakatōkia rātou e ahau ki roto ki ngā iwi,

\par }{\QB ka mahara anō rātou ki ahau i ngā whenua tawhiti,

\par }{\QB ka ora hoki rātou me ā rātou tamariki, ā, ka hoki.


\par }{\Q \VS{10}Ka whakahokia mai anō rātou e ahau i te whenua o Īhipa,

\par }{\QB ka huihuia mai i Ahiria.

\par }{\Q Ka kawea anō ki te whenua o Kireara, ki Repanōna,

\par }{\QB tē kitea he wāhi mō rātou.


\par }{\Q \VS{11}Nā, ka tika atu ia i waenga moana,

\par }{\QB arā i te raruraru, ā, ka patu i ngā ngaru i te moana,

\par }{\QB ka maroke hoki ngā wāhi hōhonu o te awa.

\par }{\Q Ā, ka riro iho te whakapehapeha o Ahiria,

\par }{\QB ka riro kē anō te hēpeta a Īhipa.


\par }{\Q \VS{12}Ka whakakahangia anō rātou e ahau i runga i a Ihowā;

\par }{\QB ka hāereere hoki rātou i runga i tōna ingoa,”


\par }{\QR e ai tā Ihowā.

\par }{\BB \par }


\PoetryChap{11}{\Q \VerseOne{1}Whakatuwheratia ōu kūwaha, e Repanōna,

\par }{\QB kia kai ai te ahi i ōu hīta!


\par }{\Q \VS{2}Auē, e te kauri; kua hinga hoki te hīta,

\par }{\QB kua pāhuatia ngā mea ātaahua!

\par }{\Q Auē, e ngā oki o Pahana,

\par }{\QB kua riro iho hoki te ngahere kāhore nei e taea atu!


\par }{\Q \VS{3}He reo nō ngā hēpara e auē ana;

\par }{\QB nō te mea kua oti tō rātou korōria te pāhua!

\par }{\Q He reo nō ngā kūao raiona e ngengere ana;

\par }{\QB nō te mea kua oti te whakapehapeha o Horano te pāhua!


\par }{\BB \par }
{\SH Ngā Hēpara Tokorua
\par }
{\PP \VS{4}Ko te kupu tēnei a Ihowā, a tōku Atua: “Whāngaia ngā hipi, ngā mea e patua ana.

\VS{5}E patua ana hoki e ngā tāngata nāna, tē ai he whakahē ake; ko te kī a ō rātou kaihoko, ‘Kia whakapaingia a Ihowā; kua whiwhi hoki ahau ki te taonga’; kāhore hoki he manawapā o ō rātou hēpara ki a rātou.

\VS{6}E kore hoki ahau e manawapā ki ngā tāngata o te whenua ā muri ake nei,” e ai tā Ihowā. “Engari, nā, ka tukua ngā tāngata ki te ringa o tōna hoa, o tōna hoa, ki te ringa anō o tōna kīngi; ā, mā rātou te whenua e patu; e kore anō ahau e whakaora i a rātou i roto i ō rātou ringa.”


\par }{\PP \VS{7}Nā, kei te whāngai ahau i ngā hipi e patua ana, i ngā mea iti anō o te kāhui. I tīkina anō e ahau ētahi tokotoko e rua mōku, tapā iho e ahau tētahi ko Ātaahua, tētahi tapā iho e ahau, ko ngā Paihere; nā, kei te whāngai ahau i ngā hipi.

\VS{8}He mea hātepe anō nāku ngā hēpara tokotoru i te marama kotahi; i whakarihariha hoki tōku wairua ki a rātou, ko ō rātou wairua hoki i whakarihariha ki ahau.

\VS{9}Kātahi ahau ka kī atu, “E kore koutou e whāngaia e ahau. Ko te mea mō te mate kia mate, ko te mea e hātepea kia hātepea; kia kai hoki ngā toenga i ngā kikokiko o tōna hoa, o tōna hoa.”


\par }{\PP \VS{10}Nā, kua mau ahau ki tōku tokotoko ki a Ātaahua, tapahia pūtia ana e ahau, he whakatakanga i tāku kawenata i whakaritea e ahau ki ngā iwi katoa.

\VS{11}Nā, kua whakatakā i taua rā; ā, mōhio tonu iho ngā mea iti o te kāhui i tatari ki ahau, nā Ihowā taua kupu.


\par }{\PP \VS{12}I mea anō ahau ki a rātou, “Ki te mea e pai ana ki tā koutou titiro, hōmai tōku utu; ki te kāhore, kauaka.” Nā, pāunatia mai ana tōku utu e rātou, e toru tekau hiriwa.


\par }{\PP \VS{13}Nā, ka kī mai a Ihowā ki ahau, “Makā atu ki te kaihanga rīhi” – te utu pai i whakaritea mōku e rātou. Nā, ka mau ahau ki ngā hiriwa e toru tekau, ā, makā atu ana e ahau ki te kaihanga rīhi i te whare o Ihowā.


\par }{\PP \VS{14}Kātahi ka tapahia pūtia e ahau te rua o ōku tokotoko, arā ngā Paihere, kia kore ai te tuākanatanga o Hūrā ki a Īharaira.


\par }{\PP \VS{15}I kī mai anō a Ihowā ki ahau: “Tīkina anō ētahi mea a te hēpara wairangi māu.

\VS{16}Nō te mea, nā, ka ara i ahau tētahi hēpara i te whenua; e kore ia e tirotiro i ngā mea ka motuhia atu, e kore e rapu i ngā mea kua marara, e kore e rongoā i te mea he whati tōna, e kore anō e whāngai i te mea e toitū ana; engari ka kainga e ia te kikokiko o te mea mōmona, ko ō rātou matikuku tītaritaria rawatia e ia.


\par }{\Q \VS{17}Auē te mate mō te hēpara hauwarea,

\par }{\QB e whakarere ana i ngā hipi!

\par }{\Q Ka pā te hoari ki tōna ringa,

\par }{\QB ki tōna kanohi matau!

\par }{\Q Ka memenge rawa tōna ringa,

\par }{\QB ka pōuri rawa tōna kanohi matau!”




\par }\Chap{12}{\SH Te Whakawāteatanga o Hiruhārama e Meāke nei
\par }
{\PP \VerseOne{1}Ko te poropititanga, he kupu nā Ihowā mō Īharaira: E ai tā Ihowā, nāna nei ngā rangi i hora, nāna te whenua i whakatū, nāna i whai āhua ai te wairua o te tangata i roto i a ia:

\VS{2}“Tēnei ahau te mea nei i Hiruhārama hei kapu wiri ki ngā iwi katoa ā taka noa; ka pēhi anō i a Hūrā i te whakapaenga o Hiruhārama.

\VS{3}Nā, i taua rā ka meinga e ahau a Hiruhārama hei kōhatu taimaha ki ngā iwi katoa; ko te hunga katoa e hāpai ana ka māruru rawa. Ā, ka huihui ngā iwi katoa o te whenua ki te tū ki a ia.

\VS{4}I taua rā,” e ai tā Ihowā, “ka patua e ahau ki te mīharo ngā hōiho katoa, me ō rātou kaieke ki te haurangi. Ā, ka titiro matatau ōku kanohi ki te whare o Hūrā, ka patua anō e ahau ngā hōiho katoa o ngā iwi ki te matapō.

\VS{5}Ā, ka mea ngā rangatira o Hūrā i roto i ō rātou ngākau, ‘Ko ngā tāngata o Hiruhārama hei kaha mōku i runga i tō rātou Atua, i a Ihowā o ngā mano.’


\par }{\PP \VS{6}“I taua rā ka meinga e ahau ngā rangatira o Hūrā kia rite ki te kānga ahi i roto i ngā rākau, kia rite anō ki te rama ahi i roto i te paihere. Ka pau hoki i a rātou ngā iwi katoa i te taha matau, i te taha mauī, ā, karapoi noa; ā tērā a Hiruhārama e noho anō i runga i tōna tūranga, arā i Hiruhārama.


\par }{\PP \VS{7}“Nā, ka whakaora a Ihowā i ngā tēneti o Hūrā i te tuatahi, kei whakapehapeha te korōria o te whare o Rāwiri, te korōria rānei o ngā tāngata o Hiruhārama ki a Hūrā.

\VS{8}I taua rā ka tiakina e Ihowā ngā tāngata o Hiruhārama; nā, ko te tangata ngoikore i roto i a rātou, ka rite i taua rā ki a Rāwiri; ko te whare o Rāwiri ki te Atua, ki te anahera a Ihowā i tō rātou aroaro.

\VS{9}I taua rā ka whai ahau kia whakangaromia ngā iwi katoa e haere mai ana ki te whawhai ki Hiruhārama.”


\par }{\SH He Tangi mō te Mea i Werohia
\par }
{\PP \VS{10}“Ka ringihia anō e ahau te wairua o te aroha noa, o ngā īnoi ki runga ki te whare o Rāwiri, ki ngā tāngata o Hiruhārama, ā, ka titiro rātou ki ahau ki tā rātou i wero ai, ka tangi anō ki a ia, me te mea e tangi ana ki tāna huatahi, ka pōuri anō ki a ia, me te mea e pōuri ana ki tāna mātāmua.

\VS{11}I taua rā ka nui te tangi i roto i Hiruhārama, ka rite ki te tangi i Harararimono i te raorao o Mekirono.

\VS{12}Ā, ka tangi te whenua, tēnei hapū, tēnei hapū, wehe rawa; ko te hapū o te whare o Rāwiri wehe rawa, ko ā rātou wāhine wehi rawa; ko te hapū o te whare o Nātana wehe rawa, ko ā rātou wāhine wehe rawa;

\VS{13}ko te hapū o te whare o Rīwai wehe rawa, ko ā rātou wāhine wehe rawa; ko te hapū o Himei wehe rawa, ko ā rātou wāhine wehe rawa.

\VS{14}Ko ngā hapū katoa e toe ana, ko tēnei hapū, ko tēnei hapū, wehe rawa, me ā rātou wāhine wehe rawa.”




\par }\Chap{13}{\PP \VerseOne{1}I taua rā ka tuwhera he puna mō te whare o Rāwiri, mō ngā tāngata anō o Hiruhārama, hei mea mō te hara mō te poke.


\par }{\SH Ka Hātapea ngā Whakapakoko
\par }
{\PP \VS{2}“I taua rā,” e ai tā Ihowā o ngā mano, “ka hātepea atu e ahau ngā ingoa o ngā whakapakoko i runga i te whenua; e kore anō e maharatia ā muri ake nei; ka kore anō i ahau ngā poropiti, me te wairua poke, i runga i te whenua.

\VS{3}Nā, tēnei ake, ki te poropiti tētahi ā muri ake nei, ka mea tōna pāpā ki a ia, rāua ko tōna whaea i whānau ai ia, ‘E kore koe e ora; kua kōrero teka hoki koe i runga i te ingoa o Ihowā’; nā, ka werohia ia e tōna pāpā rāua ko tōna whaea i whānau ai ia, ina poropiti ia.


\par }{\PP \VS{4}“I taua rā ka whakamā ngā poropiti, tēnei, tēnei, ki tāna kite, i te mea ka poropiti ia; e kore anō e kākahuria e rātou he kākahu huruhuru hei mea tinihanga.

\VS{5}Engari ka mea ia, ‘Ehara ahau i te poropiti, he paruauru ahau, he pononga hoki ahau nō tōku taitamarikitanga ake.’

\VS{6}Ā, ka mea tētahi ki a ia, ‘He aha ēnei patunga i ōu ringa?’ ā, ka mea ia, ‘Ko ōku patunga i roto i te whare o ōku hoa aroha.’ ”


\par }{\SH Ka Patua te Hēpara, ka Marara te Kāhui
\par }
{\Q \VS{7}“E ara, e te hoari, ki tāku hēpara,

\par }{\QB ki te tangata i takahoatia ki ahau,”

\par }{\QB e ai tā Ihowā o ngā mano.

\par }{\Q “Patua te hēpara, kia marara hoki ngā hipi;

\par }{\QB ka tahuri atu anō tōku ringa ki ngā mea ririki.


\par }{\Q \VS{8}Nā, i te whenua katoa,” e ai tā Ihowā,

\par }{\QB “e rua ngā wāhi o reira ka hātepea atu, ka mate;

\par }{\QB ka toe ia te tuatoru o ngā wāhi ki reira.


\par }{\Q \VS{9}Ka kawea anō e ahau te tuatoru o ngā wāhi i roto i te ahi,

\par }{\QB ka tahia hoki te para,

\par }{\QB ka pērātia me te hiriwa e tahia ana.

\par }{\Q Ka whakamātautauria anō rātou e ahau,

\par }{\QB ka pērātia me te kōura.

\par }{\Q Ka karanga rātou ki tōku ingoa,

\par }{\QB ā, ka whakarongo ahau ki a rātou.

\par }{\Q Ka mea ahau, ‘He iwi rātou nāku,’

\par }{\QB ā, ka mea rātou, ‘Ko Ihowā tōku Atua.’ ”




\par }\Chap{14}{\SH Ko Hiruhārama me ngā Iwi Katoa
\par }
{\PP \VerseOne{1}Nanā, kei te haere mai te rā o Ihowā, ā, ka wehewehea ōu taonga parakete i roto i a koe.


\par }{\PP \VS{2}Nā, ka huihuia e ahau ngā iwi katoa ki te tatau ki Hiruhārama, ā, ka horo te pā, ka pāhuatia ngā whare, ka moea ngā wāhine, ā, ko tētahi hāwhe o te pā ka riro hei whakarau, e kore anō ia te toenga o te iwi e hātepea atu i roto i te pā.


\par }{\PP \VS{3}Kātahi a Ihowā ka haere atu, ka whawhai ki aua iwi, ka rite ki te rā i whawhai ai ia i te rā o te tatauranga.

\VS{4}Nā, ka tū ōna waewae i taua rā ki runga ki Maunga Ōriwa, ki tērā i te ritenga atu o Hiruhārama ki te rāwhiti, ā, ka pakaru a Maunga Ōriwa i waenganui ōna ki te rāwhiti; ki te hauāuru, nui atu te awaawa, ā, ka neke atu tētahi hāwhe o te maunga ki te raki, tētahi hāwhe ōna ki te tonga.

\VS{5}Ā, ka oma atu koutou ki te awaawa i ōku maunga; nō te mea ka tutuki atu te takiwā o ngā maunga ki Ātara. Nā, ko tā koutou oma ka rite ki tō koutou omanga atu i te rū i ngā rā o Utia kīngi o Hūrā; tērā anō a Ihowā, tōku Atua, e haere mai, ko te hunga tapu katoa hei hoa mōu.


\par }{\PP \VS{6}Nā, i taua rā e kore te mārama e purotu, e kore anō e pōuri.

\VS{7}Erangi kotahi tonu taua rā (he mea e mōhiotia ana e Ihowā), ehara i te rā, ehara i te pō; nā, i ngā wā o te ahiahi ka mārama.


\par }{\PP \VS{8}Nā, i taua rā ka puta he wai ora i Hiruhārama, ko tētahi hāwhe ki te moana i te rāwhiti, ko tētahi hāwhe ki te moana i te uru; i te raumati taua hanga, i te hōtoke anō.


\par }{\PP \VS{9}Ā, ko Ihowā hei kīngi mō te whenua katoa; i taua rā he kotahi a Ihowā, he kotahi anō tōna ingoa.


\par }{\PP \VS{10}Ā hei mānia katoa te whenua ā taka noa, i Kepa tae noa ki Rimono, ki te tonga o Hiruhārama; ā, ka neke ake taua pā, ka noho ki tōna wāhi anō, ki te Kūwaha o Pineamine tae noa ki te wāhi i te Kūwaha Tuatahi, ki te Kūwaha i te Koki, ki te pourewa o Hananēre tae noa ki ngā poka wāina a te kīngi.

\VS{11}Ka nohoia anō a reira, ā, heoi anō whakangaromanga; ā, ka noho a Hiruhārama i runga i te rangimārie.


\par }{\PP \VS{12}Ko te whiu anō tēnei e whiua ai e Ihowā ngā iwi katoa i whawhai nei ki Hiruhārama: ka pirau ō rātou kikokiko i te mea e tū ana ō rātou waewae, ka pirau ō rātou kanohi i roto i ngā pae, ka pirau anō ō rātou arero i roto i ō rātou māngai.

\VS{13}I taua rā he nui tā Ihowā whakaoho i roto i a rātou, ā, ka hopu rātou i te ringa o tōna hoa, o tōna hoa, ka ara ake anō ō rātou ringa ki te ringa o tōna hoa, o tōna hoa.

\VS{14}Tērā anō a Hūrā ka whawhai ki Hiruhārama, ā, ka huihuia ngā rawa o ngā iwi katoa ā taka noa – te kōura, te hiriwa, ngā kākahu, nui atu.

\VS{15}Ā, ka pērā anō te mate o te hōiho, o te muera, o te kāmera, o te kāihe, o ngā kararehe katoa i roto i ēnei puni me tēnei whiu.


\par }{\PP \VS{16}Tēnei ake, nā, ko ngā mōrehu katoa o ngā iwi katoa i haere mai ki te whawhai ki Hiruhārama, ka haere mai i ia tau, i ia tau, ki te koropiko ki te Kīngi, ki a Ihowā o ngā mano, ki te whakarite hoki i te Hākari Whare Wharau.

\VS{17}Nā, ko te tangata o ngā hapū o te whenua ka kore e haere mai ki Hiruhārama ki te koropiko ki te Kīngi, ki a Ihowā o ngā mano, kāhore he ua mō rātou.

\VS{18}Ā, ki te kāhore te hapū o Īhipa e haere mai, e tae mai, te hunga kāhore nei he ua mō rātou, ka pā anō te whiu e whiua ai e Ihowā ngā iwi kāhore nei e haere mai ki te whakarite i te Hākari Whare Wharau.

\VS{19}Ko te utu hara tēnei mō Īhipa, ko te utu hara anō mō ngā iwi katoa e kore e haere mai ki te whakarite i te Hākari Whare Wharau.


\par }{\PP \VS{20}I taua rā ka piri ki ngā pere o ngā hōiho, “HE TAPU KI A IHOWĀ.” Ka rite hoki ngā kōhua i roto i te whare o Ihowā ki ngā peihana i mua i te āta.

\VS{21}Inā, ko ngā kōhua katoa i Hiruhārama, i a Hūrā, he tapu ki a Ihowā o ngā mano, ā, ka haere mai te hunga katoa e patu whakahere ana, ka tango i ētahi hei kōhua mā rātou. Kāhore hoki he Kanaani ā muri ake nei, i roto i te whare o Ihowā o ngā mano i taua rā.

\par }