\NormalFont\ShortTitle{Mika}

{\MTB Ko te Pukapuka a

\par }{\MT Mika



\par }\ChapOne{1}{\PP \VerseOne{1}Ko te kupu a Ihowā i puta mai ki a Mika Morahati i ngā rā o ngā kīngi o Hūrā, arā o Iotama, o Ahata, o Hetekia, ko tāna i kite ai mō Hamaria rāua ko Hiruhārama.


\par }{\SH Ka Whakahuatia te Whakawātanga ki a Hamaria
\par }
{\Q \VS{2}Whakarongo e ngā iwi, e koutou katoa;

\par }{\QB kia whai taringa mai, e te whenua,

\par }{\QB me ngā mea katoa i roto i a koe;

\par }{\Q ko te Ariki, ko Ihowā hei whakaatu i tō koutou hē,

\par }{\QB ko te Ariki mai i tōna temepara tapu.


\par }{\Q \VS{3}Nō te mea, nanā, kei te puta mai a Ihowā i tōna wāhi,

\par }{\QB ka heke iho ia, ka takahi ki runga ki ngā wāhi tiketike o te whenua.


\par }{\Q \VS{4}Ā, ka rewa ngā maunga i raro i a ia,

\par }{\QB ka ngātata ngā raorao,

\par }{\Q ka rite ki te wāki i mua i te ahi,

\par }{\QB ki ngā wai i ringihia ki te wāhi paripari.


\par }{\Q \VS{5}Mō te hē o Hākopa, tēnei katoa,

\par }{\QB mō ngā hara o te whare o Īharaira.

\par }{\Q He aha te hē o Hākopa?

\par }{\QB He teka ianei ko Hamaria?

\par }{\Q He aha anō hoki ngā wāhi tiketike o Hūrā?

\par }{\QB He teka ianei ko Hiruhārama?


\par }{\BB \par }
{\Q \VS{6}“Mō reira ka meinga e ahau a Hamaria kia rite ki te pūranga o te māra,

\par }{\QB ki ngā whakatōkanga hoki o te māra wāina;

\par }{\Q ka ringihia iho anō e ahau ōna kōhatu ki raro ki te raorao,

\par }{\QB ā, ka hurahia e ahau ōna tūranga.


\par }{\Q \VS{7}Ā, ka wāwāhia āna whakapakoko, mongamonga ana,

\par }{\QB ka tahuna hoki ōna utu katoa ki te ahi,

\par }{\QB ā, ka takoto kau i ahau āna whakapakoko katoa.

\par }{\Q He mea āmene hoki nāna ki te utu a te wahine kairau,

\par }{\QB ā, ka hoki atu anō hei utu ki te wahine kairau.”


\par }{\SH Te Tarukitanga o ngā Pā o Hūrā
\par }
{\Q \VS{8}Mō reira ka tangi ahau, ka auē,

\par }{\QB ka haere ahau, tīhore rawa ngā kākahu, tahanga kau;

\par }{\Q ka rite tāku tangi ki tā ngā kurī mohoao,

\par }{\QB tāku uhunga ki tā ngā otereti.


\par }{\Q \VS{9}Nō te mea ko ōna patunga e kore e mahu;

\par }{\QB kua tae rawa nei hoki ki a Hūrā;

\par }{\Q kua tae ki te kūwaha o tāku iwi,

\par }{\QB arā ki Hiruhārama.


\par }{\Q \VS{10}Kaua e whakaaturia ki Kāta,

\par }{\QB kaua rawa e tangi;

\par }{\Q kua okeoke ahau i roto i te puehu

\par }{\QB i Pētere Āpara.


\par }{\Q \VS{11}Haere atu korua,

\par }{\QB e te wahine e noho ana i Hapiri,

\par }{\QB i te takoto tahanga, i te whakamā;

\par }{\Q kāhore anō te wahine e noho ana

\par }{\QB i Taanana i puta mai;

\par }{\Q ka tangohia atu i a koutou

\par }{\QB e te tangihanga o Pete-Etere tōna tūranga.


\par }{\Q \VS{12}I tatari hoki te wahine e noho ana i Maroto ki te pai,

\par }{\QB me te mānukanuka anō;

\par }{\Q nō te mea kua heke iho te kino i a Ihowā

\par }{\QB ki te kūwaha o Hiruhārama.


\par }{\Q \VS{13}Whakamaua te hāriata ki te hōiho tere,

\par }{\QB e te wahine e noho ana i Rakihi.

\par }{\Q Ko ia te tīmatanga o te hara

\par }{\QB o te tamāhine a Hiona;

\par }{\Q kua kitea nā hoki

\par }{\QB ngā hē o Īharaira i roto i a koe.


\par }{\Q \VS{14}Mō reira ka hoatu e koe he hākari poroporoaki

\par }{\QB ki Morehetekata;

\par }{\Q hei mea teka ngā whare o Akatipi

\par }{\QB ki ngā kīngi o Īharaira.


\par }{\Q \VS{15}Tēnei ake ka kawea atu e ahau ki a koe,

\par }{\QB e te wahine e noho ana i Mareha,

\par }{\Q te tangata e whiwhi ki a koe;

\par }{\QB ka tae te korōria o Īharaira ki Aturama rā anō.


\par }{\Q \VS{16}Moremorea tōu māhunga, kutikutia hoki,

\par }{\QB mō āu tamariki i āhuareka ai;

\par }{\Q whakanuia tōu pākira kia rite ki tō te ēkara;

\par }{\QB kua mawehe atu hoki rātou i a koe, kua whakaraua.




\par }\Chap{2}{\SH He Whiunga i te Hunga i Whakawhere i te Hunga Rawakore
\par }
{\Q \VerseOne{1}Auē te mate mō te hunga e whakaaro nā ki te hē,

\par }{\QB e mahi nā i te kino i runga i ō rātou moenga!

\par }{\Q Tākiri rawa ake te ata kua mahia e rātou,

\par }{\QB nō te mea kei roto i te kaha o tō rātou ringa.


\par }{\Q \VS{2}E hiahia ana rātou ki ngā māra, tangohia ake;

\par }{\QB ki ngā whare hoki riro tonu i a rātou.

\par }{\Q E whakatupuria kinotia ana e rātou tētahi tangata me tōna whare,

\par }{\QB te tangata rawa nei me tōna wāhi tupu.


\par }{\BB \par }
{\Q \VS{3}Mō reira ko te kupu tēnei a Ihowā:

\par }{\Q “Nanā, ka whakaaroa e ahau he kino mō tēnei hapū,

\par }{\QB e kore ai e whakawāteatia e koutou ō koutou kakī i reira,

\par }{\Q e kore anō koutou e haere whakapehapeha;

\par }{\QB he kino hoki tēnei wā.


\par }{\Q \VS{4}I taua rā ka ara i a rātou tētahi whakatauki mō koutou,

\par }{\QB ka tangi hoki i tētahi tangi mamae nui,

\par }{\Q ā, ka mea, ‘Kua pāhuatia rawatia tātou;

\par }{\QB kua puta kē i a ia te wāhi o tāku iwi.

\par }{\Q Auē, tāna wehenga atu i ahau!

\par }{\QB Wehea ana e ia ā tātou māra mā te hunga whakakeke.’ ”


\par }{\Q \VS{5}Mō reira kāhore he tangata māu hei maka i te taura a te rota

\par }{\QB i roto i te whakaminenga a Ihowā.


\par }{\BB \par }
{\Q \VS{6}“Kaua koutou e poropiti,” ko tā rātou poropiti tēnei.

\par }{\QB “E kore rātou e poropiti ki ēnā;

\par }{\QB e kore ngā taunu e haere atu.”


\par }{\BB \par }
{\Q \VS{7}E kīia ianei, e te whare o Hākopa:

\par }{\QB “Kua kūiti te Wairua o Ihowā?

\par }{\QB Ko āna mahi ianei ēnei?”

\par }{\BB \par }
{\Q “He teka ianei he mahi pai tā āku kupu

\par }{\QB ki te tangata e tika ana te haere?


\par }{\Q \VS{8}Otiia, nō ēnei rā nei anō ka whakatika ake tāku iwi

\par }{\QB ānō he hoariri;

\par }{\Q e tīhorea atu ana e koutou te koroka i te kākahu

\par }{\QB o te hunga e haere kore wehi noa atu ana

\par }{\QB ānō he tangata e ngākaukore ana ki te whawhai.


\par }{\Q \VS{9}Kua oti ngā wāhine o tāku iwi te pei e koutou

\par }{\QB i roto i ō rātou whare āhuareka;

\par }{\Q kua tangohia e koutou tōku korōria

\par }{\QB i ā rātou tamariki nonohi ā ake ake.


\par }{\Q \VS{10}Whakatika, haere;

\par }{\QB ehara hoki tēnei i tō koutou okiokinga;

\par }{\Q he mea hoki mō te poke e whakangaro ana,

\par }{\QB e whakangaro kino rawa ana.


\par }{\Q \VS{11}Ki te kōrero teka tētahi tangata e haere ana i te hau, i te teka,

\par }{\QB ki te mea, ‘Ka poropiti ahau ki a koe mō te wāina, mō te wai kaha,’

\par }{\QB ko ia rawa anō hei poropiti mō tēnei iwi.”


\par }{\SH He Kī Taurangi ki ngā Mōrehu o Īharaira
\par }
{\Q \VS{12}“He pono ka kohikohi ahau i a koe katoa, e Hākopa;

\par }{\QB he pono ka whakawhāititia e ahau ngā mōrehu o Īharaira.

\par }{\Q Ka huihuia rātou e ahau, ka pērātia me ngā hipi o Potora;

\par }{\QB ka rite ki te kāhui i waenganui o tō rātou taiepa,

\par }{\QB ka nui tō rātou ngē i te tini hoki o te tangata.


\par }{\Q \VS{13}Kua tae ake te kaiwāhi i tō rātou aroaro;

\par }{\QB kua pakaru mai rātou ki waho,

\par }{\QB kua tika i roto i te kūwaha, kua puta atu mā reira.

\par }{\Q Kua haere atu tō rātou kīngi i mua i a rātou,

\par }{\QB a Ihowā i tō rātou upoko.”




\par }\Chap{3}{\SH Ngā Ariki Kino me ngā Poropiti Kino
\par }
{\PP \VerseOne{1}Ā, i mea ahau:

\par }{\Q “Whakarongo mai, e ngā upoko o Hākopa,

\par }{\QB e ngā ariki o te whare o Īharaira!

\par }{\Q He teka ianei mō koutou te mātauranga ki te whakawā?


\par }{\QB \VS{2}E kino nā ki te pai, e aroha nā ki te kino;

\par }{\Q e tīhore nā i tō rātou kiri i ō rātou tinana,

\par }{\QB i tō rātou kikokiko i ō rātou wheua;


\par }{\Q \VS{3}e kai nā hoki i ngā kikokiko o tāku iwi;

\par }{\QB e tīhore nā i tō rātou kiri i ō rātou tinana,

\par }{\Q e wāwāhi nā i ō rātou wheua;

\par }{\QB āe rā, e tapatapahia rawatia ana e rātou,

\par }{\QB ānō he mea mō te kōhua,

\par }{\QB ānō he kikokiko i roto i te kōhua nui.”


\par }{\BB \par }
{\Q \VS{4}Ko reira rātou karanga ai ki a Ihowā,

\par }{\QB heoi e kore ia e whakahoki kupu ki a rātou.

\par }{\Q Āe rā, ka hunā e ia tōna mata ki a rātou i taua wā,

\par }{\QB ka rite ki tō rātou kino i mahia e rātou.


\par }{\BB \par }
{\Q \VS{5}Ko te kupu tēnei a Ihowā:

\par }{\QB “Mō ngā poropiti e whakapōhēhē nei i tāku iwi,

\par }{\Q e ngau nei ō rātou niho,

\par }{\QB me te karanga, ‘He rongo māu’;

\par }{\Q ā, ki te kāhore e komotia e tētahi he mea ki ō rātou māngai,

\par }{\QB ka tino anga rātou ki te whakataka whawhai ki a ia.


\par }{\Q \VS{6}Mō reira ko te pō mō koutou,

\par }{\QB e kore ai he kite ki a koutou;

\par }{\Q ā, ka pōuri ki a koutou,

\par }{\QB e kore ai koutou e kite tikanga;

\par }{\Q ā, ka tō te rā ki ngā poropiti,

\par }{\QB ā, ka mangu te awatea ki runga ki a rātou.


\par }{\Q \VS{7}Ā, tērā e whakamā ngā matakite,

\par }{\QB e numinumi hoki ngā tohunga tūāhu;

\par }{\Q āe rā, tērā rātou katoa e ārai i ō rātou ngutu;

\par }{\QB nō te mea kāhore he kupu whakahoki a te Atua.”


\par }{\BB \par }
{\Q \VS{8}Otiia, he pono, kua kī ahau i te kaha,

\par }{\QB he mea nā te Wairua o Ihowā,

\par }{\QB i te whakawā hoki, i te mana,

\par }{\Q kia whakaaturia ai e ahau ki a Hākopa tōna poka kē,

\par }{\QB ki a Īharaira tōna hara.


\par }{\Q \VS{9}Tēnā rā, whakarongo ki tēnei,

\par }{\QB e ngā upoko o te whare o Hākopa,

\par }{\Q e ngā ariki hoki o te whare o Īharaira,

\par }{\QB e whakarihariha nā ki te whakawā,

\par }{\QB e whakapeau kē nā i te tika katoa.


\par }{\Q \VS{10}E hanga ana rātou i Hiona ki te toto,

\par }{\QB i Hiruhārama ki te hē.


\par }{\Q \VS{11}E whakawā ana ōna upoko, he mea nā te patipati,

\par }{\QB e whakaako ana ōna tohunga, he mea nā te utu;

\par }{\QB ko ōna poropiti nā te hiriwa i kite tikanga ai;

\par }{\Q otiia kei te whakawhirinaki rātou ki a Ihowā, kei te mea,

\par }{\QB “He teka ianei kei roto a Ihowā i a tātou?

\par }{\QB E kore tētahi hē e pā ki a tātou.”


\par }{\Q \VS{12}Mō reira ka parautia a Hiona,

\par }{\QB ānō he māra, he mea mō koutou,

\par }{\Q ā, ka waiho a Hiruhārama hei pūranga,

\par }{\QB ka rite hoki te maunga o te whare

\par }{\QB ki ngā wāhi tiketike o te ngahere.




\par }\Chap{4}{\SH Te Rangimārie Mutungakore
\par }
{\R (Ihāia 2.2-4)

\par }{\PP \VerseOne{1}Otiia, tēnei ake kei ngā rā whakamutunga

\par }{\Q ka whakapūmautia te maunga i tō Ihowā whare

\par }{\QB ki te tihi o ngā maunga,

\par }{\Q ā, ka hikitia ki runga ake i ngā pukepuke,

\par }{\QB ā, ka rere ngā iwi ki reira.


\par }{\Q \VS{2}Ā, he maha ngā iwi e haere, e mea:

\par }{\Q “Haere mai koutou, tātou ka haere ki runga ki te maunga o Ihowā,

\par }{\QB ki te whare o te Atua o Hākopa,

\par }{\Q ā, māna tātou e whakaako ki āna ara;

\par }{\QB ka haere hoki tātou i āna huarahi.”

\par }{\BB \par }
{\Q Nō te mea ka puta mai te ture i Hiona,

\par }{\QB te kupu hoki a Ihowā i Hiruhārama.


\par }{\Q \VS{3}Ā, ka whakarite whakawā ia i waenganui i ngā iwi maha,

\par }{\QB ka rīria hoki e ia te hē o ngā iwi kaha i tawhiti;

\par }{\Q ā, ka patupatua e rātou ā rātou hoari hei hea parau,

\par }{\QB ā rātou tao hei mea tapahi manga.

\par }{\Q E kore tētahi iwi e hāpai hoari ki tētahi iwi,

\par }{\QB ā, heoi anō tā rātou ako ki te whawhai.


\par }{\Q \VS{4}Engari ka noho rātou, ia tangata, ia tangata,

\par }{\QB i raro i tāna wāina, i raro i tāna piki;

\par }{\Q ā, kāhore he tangata hei whakawehi i a rātou;

\par }{\QB nā te māngai hoki o Ihowā o ngā mano te kōrero.


\par }{\BB \par }
{\Q \VS{5}Ka haere hoki ngā iwi katoa,

\par }{\QB ia tangata, ia tangata, i runga i te ingoa o tōna atua,

\par }{\Q ā, ka haere tātou i runga i te ingoa o Ihowā,

\par }{\QB o tō tātou Atua ā ake ake.


\par }{\SH Ka Hoki mai a Īharaira i te Manene
\par }
{\PP \VS{6}“Ā taua rā,” e ai tā Ihowā,

\par }{\Q “ka huihuia e ahau te wahine e totitoti ana,

\par }{\QB ka whakaminea te wahine i peia atu,

\par }{\QB me ia anō i whakatupuria kinotia e ahau;


\par }{\Q \VS{7}ā, ka meinga e ahau te wahine e totitoti ana hei mōrehu,

\par }{\QB me te wahine i makā atu ki tawhiti hei iwi kaha;

\par }{\Q ā, ka kīngi a Ihowā ki a rātou ki Maunga Hiona

\par }{\QB āianei ā ake tonu atu.


\par }{\Q \VS{8}Nā, ka tae mai ki a koe, e koe, e te pourewa o te kāhui,

\par }{\QB e te taumaihi o te tamāhine a Hiona;

\par }{\Q āe rā, ka tae mai ki a koe te kīngitanga ō mua rā,

\par }{\QB te kīngitanga o te tamāhine a Hiruhārama.”


\par }{\BB \par }
{\Q \VS{9}Nā, he aha koe i hāmama ai?

\par }{\QB Kāhore ianei he kīngi i roto i a koe,

\par }{\Q kua ngaro rānei tōu kaiwhakatakoto whakaaro,

\par }{\QB i mau pū ai koe i te mamae

\par }{\QB me te mea he wahine e whānau ana?


\par }{\Q \VS{10}Whakamamae, e ngana kia puta ki waho, e te tamāhine a Hiona,

\par }{\QB kia rite ki te wahine e whānau ana.

\par }{\Q Nō te mea ko āianei koe puta ai i roto i te pā,

\par }{\QB ā, ka noho ki te pārae,

\par }{\QB ā, ka tae ki Papurōna rā anō;

\par }{\Q hei reira koe ka whakaorangia;

\par }{\QB hei reira a Ihowā hoko ai i a koe

\par }{\QB i te ringa o ōu hoariri.


\par }{\BB \par }
{\Q \VS{11}Nā, tōna maha o ngā iwi kua huihui ki te whawhai ki a koe,

\par }{\QB e mea ana, “Tukua ia kia whakapokea,

\par }{\QB kia kite atu tō tātou kanohi i tāna koronga i runga i Hiona.”


\par }{\Q \VS{12}Otirā, kāhore rātou e mātau

\par }{\QB ki ngā whakaaro o Ihowā,

\par }{\Q kāhore hoki e mōhio ki tāna i whakatakoto ai;

\par }{\QB kua kohikohia hoki rātou e ia

\par }{\QB ānō he paihere ki te patunga wīti.


\par }{\BB \par }
{\Q \VS{13}“Whakatika ki te patu wīti,

\par }{\QB e te tamāhine a Hiona;

\par }{\Q ka meinga hoki e ahau tōu haona hei rino,

\par }{\QB ka meinga hoki e ahau ōu pāua hei parāhi;

\par }{\Q ā, he maha ngā iwi e patupatua e koe ā mongamonga noa;

\par }{\QB ā, māu e whakatapu mā Ihowā ngā mea i apohia mai e rātou,

\par }{\QB ō rātou rawa mā te Ariki o te whenua katoa.”


\par }{\BB \par }


\PoetryChap{5}{\Q \VerseOne{1}Nā ināianei, ka whakahuihui ā-rōpū koe i a koe,

\par }{\QB e te tamāhine a ngā rōpū;

\par }{\QB kua oti tātou te whakapae e ia;

\par }{\Q ka patua e rātou ki te rākau te pāpāringa

\par }{\QB o te kaiwhakawā o Īharaira.


\par }{\BB \par }
{\SH Te Kāwana i Ahu mai i Pēterehema
\par }
{\Q \VS{2}“Nā, ko koe, e Pēterehema Ēparata,

\par }{\QB he iti nei i roto i ngā mano o Hūrā,

\par }{\Q e puta mai i roto i a koe

\par }{\QB tētahi māku hei kāwana mō Īharaira;

\par }{\Q ko ōna putanga nōnamata,

\par }{\QB nō ngā rā o tua iho.”


\par }{\BB \par }
{\Q \VS{3}Mō reira rātou ka tukua atu ai e ia,

\par }{\QB kia tae rā anō ki te wā e whānau ai tēnei e whakamamae nei;

\par }{\Q hei reira ngā toenga o ōna tuākana hoki ai

\par }{\QB ki ngā tama a Īharaira.


\par }{\BB \par }
{\Q \VS{4}Ā, ka tū ia, ka whāngai i tāna kāhui i runga i te kaha o Ihowā,

\par }{\QB i runga hoki i te nui o te ingoa o Ihowā, o tōna Atua;

\par }{\Q ā, ka noho rātou; nō te mea ākuanei ia ka nui,

\par }{\QB ki ngā pito rā anō o te whenua;


\par }{\Q \VS{5}ā, ko tēnei tangata hei maunga rongo mō tātou.

\par }{\BB \par }
{\QB Ina tae mai te Ahiriana ki tō tātou whenua,

\par }{\QB ā, ka takahi ki ō tātou whare kīngi,

\par }{\Q hei reira ara ai i a tātou hei whawhai ki a ia ētahi hēpara tokowhitu

\par }{\QB me ētahi tāngata rangatira tokowaru.


\par }{\Q \VS{6}Ā, ka whakamōtītia e rātou te whenua o Ahiria ki te hoari,

\par }{\QB te whenua hoki o Nimiroro i ōna tomokanga.

\par }{\Q Nā, ka whakaorangia tātou e ia i te Ahiriana,

\par }{\QB ina haere mai ia ki tō tātou whenua,

\par }{\QB ina takahi ia i roto i ō tātou rohe.


\par }{\BB \par }
{\SH He Whakawāteatanga me te Whakawhiunga
\par }
{\Q \VS{7}Ā, ka rite ngā toenga o Hākopa

\par }{\QB i roto i ngā iwi maha ki te tōmairangi a Ihowā,

\par }{\Q ki ngā kōuaua i runga i te tarutaru;

\par }{\QB e kore nei e whanga ki te tangata,

\par }{\QB e kore anō e tatari ki ngā tama a te tangata.


\par }{\Q \VS{8}Nā, ka waiho te toenga o Hākopa i roto i ngā tauiwi,

\par }{\QB i roto i ngā iwi maha;

\par }{\Q ka rite ki te raiona i roto i ngā kararehe o te ngahere,

\par }{\QB ki te kūao raiona i roto i ngā kāhui hipi;

\par }{\Q nā, ki te tika atu ia i waenga,

\par }{\QB ka takatakahia e ia, ka haehaea,

\par }{\QB kāhore hoki he kaiwhakaora.


\par }{\Q \VS{9}Whakaarahia tōu ringa ki runga ake i ōu hoariri,

\par }{\QB hātepea atu hoki ōu hoariri katoa.


\par }{\BB \par }
{\Q \VS{10}“Nā, i taua rā,” e ai tā Ihowā

\par }{\QB “ka hātepea atu e ahau āu hōiho i roto i a koe,

\par }{\QB ka kore anō i ahau āu hāriata;


\par }{\Q \VS{11}ā, ka whakakorea atu e ahau ngā pā o tōu whenua,

\par }{\QB ka wāwāhia anō e ahau ōu pā kaha katoa;


\par }{\Q \VS{12}ka hātepea atu hoki e ahau ngā mākutu i roto i tōu ringa,

\par }{\QB ā, ka kore ngā tohunga māori i roto i a koe.


\par }{\Q \VS{13}Ka hātepea atu hoki e ahau āu whakapakoko,

\par }{\QB me āu pou whakaahua i roto i a koe;

\par }{\Q ā, e kore koe e koropiko i muri nei ki te mahi a ōu ringa.


\par }{\Q \VS{14}Ka hūtia anō e ahau āu Aherimi i roto i a koe;

\par }{\QB ā, ka hunā e ahau ōu pā.


\par }{\Q \VS{15}Ka rapua hoki e ahau he utu i ngā tauiwi

\par }{\QB i runga i te riri, i te weriweri,

\par }{\QB kīhai nei rātou i whakarongo.”




\par }\Chap{6}{\SH Te Take a Ihowā ki a Īharaira
\par }
{\PP \VerseOne{1}Whakarongo koutou ināianei ki te kupu i kōrerotia e Ihowā:

\par }{\Q “Whakatika, totohe ki ngā maunga,

\par }{\QB kia rangona hoki tōu reo e ngā pukepuke.


\par }{\Q \VS{2}Whakarongo, e ngā maunga nei, ki tā Ihowā totohe,

\par }{\QB e koutou hoki, e ngā tūranga kaha o te whenua;

\par }{\Q he totohe hoki tā Ihowā ki tāna iwi,

\par }{\QB ā, ka rīria e ia te hē o Īharaira.


\par }{\BB \par }
{\Q \VS{3}“E tāku iwi, i aha ahau ki a koe?

\par }{\QB He ahatanga nāku i hōhā ai koe?

\par }{\QB Whakaaturia mai tōku hē!


\par }{\Q \VS{4}Nāku nā hoki koe i kawe mai i te whenua o Īhipa,

\par }{\QB nāku anō koe i hoko i roto i te whare pononga;

\par }{\Q ā, i ungā atu e ahau a Mohi,

\par }{\QB a Ārona, a Miriama ki mua i a koe.


\par }{\Q \VS{5}Kia mahara, e tāku iwi, ki te whakaaro i whakatakotoria

\par }{\QB e Pāraka kīngi o Moapa,

\par }{\Q ki te kupu hoki i whakahokia ki a ia

\par }{\QB e Paraama tama a Peoro;

\par }{\Q maharatia i Hitimi tae noa ki Kirikara,

\par }{\QB kia mōhio ai koutou ki ngā mahi tika a Ihowā.”


\par }{\BB \par }
{\SH Tā Ihowā i Hiahia ai
\par }
{\Q \VS{6}He aha tāku e haere ai ahau ki te aroaro o Ihowā,

\par }{\QB e piko ai ki te Atua i runga?

\par }{\Q He patunga tapu rānei te mea e haere ai ahau ki tōna aroaro,

\par }{\QB he kūao tau tahi rānei?


\par }{\Q \VS{7}E manako rānei a Ihowā ki ngā mano o ngā hipi toa,

\par }{\QB ki ngā mano kotahi tekau rānei o ngā awa hinu?

\par }{\Q Me hoatu rānei e ahau tāku mātāmua hei utu mō tāku poka kē,

\par }{\QB te hua o tōku kōpū mō te hara o tōku wairua?


\par }{\Q \VS{8}Kua whakaaturia e ia ki a koe, e te tangata, te mea pai;

\par }{\QB ā, he aha tā Ihowā e rapu nei ki a koe,

\par }{\Q heoi anō ko te whakawā tika, ko te pai ki te tohu tangata,

\par }{\QB ko te whakaiti me te haere tahi i tōu Atua?


\par }{\SH Ka Whiua te Tinihanga me te Whakarekereke
\par }
{\Q \VS{9}E karanga ana te reo o Ihowā ki te pā,

\par }{\QB ā, ka kite te tangata whakaaro nui i tōu ingoa:

\par }{\Q “Whakarongo ki te whiu, ki a ia hoki nāna i whakarite.


\par }{\Q \VS{10}Tērā anō rānei ngā taonga o te kino

\par }{\QB kei roto i te whare o te tangata kino,

\par }{\QB me te mēhua iti, whakarihariha anō?


\par }{\Q \VS{11}Ka mā rānei ahau ki te kino ngā pāuna,

\par }{\QB ki te tinihanga ngā weti i roto i te pūtea?


\par }{\Q \VS{12}Kī tonu nā hoki i te tutū ōna tāngata taonga,

\par }{\QB ā, kua kōrero teka ōna tāngata,

\par }{\QB kei te tinihanga hoki ō rātou arero i roto i ō rātou māngai.


\par }{\BB \par }
{\Q \VS{13}“Mō reira kua whiua hoki koe e ahau ki te mate taimaha;

\par }{\QB kua meinga koe e ahau kia mokemoke,

\par }{\QB hei utu mō ōu hara.


\par }{\Q \VS{14}Ka kai koe, ā, kāhore e mākona;

\par }{\QB ka waiho anō tōu whakaitinga i waenganui i a koe;

\par }{\Q ka tangohia atu anō e koe, heoi e kore e haere ora i a koe;

\par }{\QB ko te mea hoki e mauria atu e koe ka hoatu e ahau ki te hoari.


\par }{\Q \VS{15}Ka whakatō koe, ā, e kore e kokoti;

\par }{\QB ka takahi koe i te ōriwa,

\par }{\Q ā, e kore e whakawahi i a koe ki te hinu;

\par }{\QB i te wāina hou, ā, e kore e inu i te wāina.


\par }{\Q \VS{16}Nō te mea e mau ana ngā tikanga a Omori,

\par }{\QB me ngā mahi katoa a te whare o Āhapa,

\par }{\QB ā, e haere ana koutou i runga i ō rātou whakaaro;

\par }{\Q kia meinga ai koe e ahau kia ururua,

\par }{\QB ā, ko ngā tāngata o konā hei whakahīanga atu;

\par }{\QB ā, ka mau ki a koutou te ingoa kino o tāku iwi.”




\par }\Chap{7}{\SH Te Hēnga Katoa o te Iwi
\par }
{\Q \VerseOne{1}Auē te mate i ahau!

\par }{\Q He rite hoki ahau ki ngā kohikohinga o ngā hua raumati,

\par }{\QB ki ngā hamunga i te wā e whawhaki karepe ana.

\par }{\Q Kāhore he tautau hei kai;

\par }{\QB e hiahia ana tōku wairua ki te hua piki mātāmua.


\par }{\Q \VS{2}Kua ngaro te tangata tapu i runga i te whenua,

\par }{\QB kāhore hoki he tangata tika i roto i ngā tāngata;

\par }{\Q kei te whanga katoa rātou ki te toto;

\par }{\QB kei te whai rātou i tōna hoa, i tōna hoa ki te kupenga.


\par }{\Q \VS{3}Kei runga ō rātou ringa i te mea kino kia mahia mārietia e rātou;

\par }{\QB ka tono te rangatira, kei te tatari hoki te kaiwhakawā kia utua;

\par }{\Q ā, ko te tangata nui, e puaki ana i a ia te nanakia o tōna wairua;

\par }{\QB nā, whiria tahitia ake e rātou.


\par }{\BB \par }
{\Q \VS{4}Ko te tangata pai o rātou, rite tonu ki te tūmatakuru;

\par }{\QB ko te mea tino tika, kino atu i te taiepa tātarāmoa.

\par }{\Q Kua tae mai te rā o āu tūtei, arā te rā e whiua ai koe;

\par }{\QB ko āianei rātou pōkaikaha ai.


\par }{\Q \VS{5}Kaua e whakapono ki te hoa,

\par }{\QB kaua e whakawhirinaki ki te kaiārahi;

\par }{\Q kaiponuhia ngā tatau o tōu māngai

\par }{\QB ki te wahine e takoto nā i tōu uma.


\par }{\BB \par }
{\Q \VS{6}E whakaiti ana hoki te tama ki te pāpā,

\par }{\QB e whakatika atu ana te kōtiro ki tōna whaea,

\par }{\Q te hunaonga ki tōna hungawai wahine;

\par }{\QB ko ngā hoariri o te tangata ko ngā tāngata o tōna whare.


\par }{\Q \VS{7}Tēnā ko ahau, ka titiro ahau ki a Ihowā;

\par }{\QB ka tatari ahau ki te Atua o tōku whakaoranga;

\par }{\QB tērā tōku Atua e rongo ki ahau.


\par }{\BB \par }
{\SH Ka Mauria te Whakaoranga e Ihowā
\par }
{\Q \VS{8}Kei whakamanamana ki ahau e tōku hoariri;

\par }{\QB ki te hinga ahau, ka ara anō ahau;

\par }{\Q ki te noho ahau i te pōuri,

\par }{\QB ko Ihowā hei whakamārama mōku.


\par }{\Q \VS{9}Māku e waha te riri, o Ihowā,

\par }{\QB kua hara nei hoki ahau ki a ia;

\par }{\Q kia tohe rā anō ia i tāku tohe,

\par }{\QB kia whakarite rā anō i tāku whakawā.

\par }{\Q Ka whakaputaina ahau e ia ki waho ki te mārama,

\par }{\QB ā, ka kite ahau i tōna tika.


\par }{\BB \par }
{\Q \VS{10}Kātahi tōku hoariri ka kite,

\par }{\QB ā, ka taupokina e te whakamā;

\par }{\Q i kī mai rā hoki ia ki ahau,

\par }{\QB “Kei hea a Ihowā, tōu Atua?”

\par }{\Q Ka kite ōku kanohi i taua wahine;

\par }{\QB ākuanei ia takahia ai,

\par }{\QB pērātia ai me te paru o ngā ara.


\par }{\BB \par }
{\SH He Poropiti mō te Whakaoranga
\par }
{\Q \VS{11}He rā hei hanganga mō ōu taiepa!

\par }{\QB Ā taua rā ka matara rawa atu te tikanga i whakatakotoria.


\par }{\Q \VS{12}Ā taua rā ka haere mai rātou ki a koe,

\par }{\QB mai i Ahiria me ngā pā o Īhipa,

\par }{\Q mai i Īhipa ki te awa,

\par }{\QB mai i tētahi moana ki tētahi,

\par }{\QB i tētahi maunga ki tētahi maunga.


\par }{\Q \VS{13}Otiia ka ururuatia te whenua,

\par }{\QB he mea mō te hunga e noho ana i reira,

\par }{\QB mō ngā hua hoki o ā rātou mahi.


\par }{\BB \par }
{\PP \VS{14}Whāngaia tāu iwi ki tāu rākau,

\par }{\QB ngā hipi o tōu kāinga tupu,

\par }{\Q e noho mokemoke nei i te ngahere

\par }{\QB i waenganui o Karamere;

\par }{\Q kia kai rātou ki Pahana, ki Kireara,

\par }{\QB kia pērā me ngā rā o mua.


\par }{\BB \par }
{\Q \VS{15}“Ka rite ki ngā rā i haere mai ai koe i te whenua o Īhipa,

\par }{\QB ka whakaaturia e ahau ki a ia ngā mea whakamīharo.”


\par }{\BB \par }
{\Q \VS{16}Ka kite ngā iwi, ka whakamā

\par }{\QB ki tō rātou mārohirohi katoa;

\par }{\Q ka kōpania tō rātou māngai ki tō rātou ringa,

\par }{\QB ā, ka turi ō rātou taringa.


\par }{\Q \VS{17}Ka mitimiti rātou i te puehu, ānō he nākahi;

\par }{\QB ka oho wiri mai rātou i ō rātou piringa kōpiri,

\par }{\Q ānō ko ngā mea ngōkingōki o te whenua;

\par }{\QB ka haere wehi mai rātou ki a Ihowā, ki tō tātou Atua,

\par }{\QB ā, ka mataku ki a koe.


\par }{\BB \par }
{\SH Te Aroha o Ihowā ki a Īharaira
\par }
{\Q \VS{18}Ko wai he Atua hei rite mōu, e muru nei i te hē,

\par }{\QB e whakarere noa nei i te poka kē

\par }{\QB o ngā mōrehu o tōna wāhi tupu?

\par }{\Q E kore ia e kawe tonu i tōna riri ā ake ake,

\par }{\QB nō te mea e ngākau nui ana ia ki te tohu tangata.


\par }{\Q \VS{19}Tērā ia e tahuri anō, ka aroha ki a tātou;

\par }{\QB ka pēhia e ia ō tātou kino ki raro ki ōna waewae.

\par }{\Q Ka pangā anō e koe ō rātou hara

\par }{\QB ki ngā rire o te moana.


\par }{\Q \VS{20}Ka whakatutukitia e koe te mea tika ki a Hākopa,

\par }{\QB te aroha ki a Āperahama,

\par }{\Q ko tāu i oati ai ki ō mātou mātua

\par }{\QB i ngā rā ō mua.

\par }