\NormalFont\ShortTitle{Hopa}

{\MTB Ko Te Pukapuka o

\par }{\MT Hopa



\par }\ChapOne{1}{\SH Ko Hopa me Tana Whānau
\par }
{\PP \VerseOne{1}Tērā tētahi tangata i te whenua o Uhu, ko Hopa tōna ingoa. Ā, ko taua tangata he tangata tapatahi, he tika, he tangata wehi ki te Atua, mawehe i te kino.

\VS{2}Nā, ka puta ōna uri, tokowhitu ngā tama, tokotoru ngā tamāhine.

\VS{3}Ko āna rawa hoki, e whitu mano ngā hipi, e toru mano ngā kāmera, ko ngā kau, e rima rau ngā ioka, e rima rau ngā kāihe uha, ā, ko āna pononga he tini noa atu. Nā reira, nui atu taua tangata i ngā tāngata katoa o te rāwhiti.


\par }{\PP \VS{4}Nā, ka haere āna tama, ka takā he hākari ki ō rātou whare, he rā ki tō tēnei, he rā ki tō tēnei; ā, ka tukua he karere hei karanga i ō rātou tuāhine tokotoru kia kai tahi, kia inu tahi rātou.

\VS{5}Ā, ka taka ngā rā o tā rātou kai hākari, ka unga tāngata a Hopa, ā, whakatapua ana rātou, maranga wawe ana ia i te ata, whakaekea ana e ia he tahunga tinana, rite tonu ki a rātou katoa te maha; i mea hoki a Hopa, “Tērā pea kua hara āku tama, kua kanga ki te Atua i roto i ō rātou ngākau.” Ko tā Hopa mahi tonu tēnei i ngā rā katoa.


\par }{\PP \VS{6}Nā, i tētahi o aua rā ka haere mai ngā tama a te Atua, kia tū ai rātou i te aroaro o Ihowā, ā, haere ana mai a Hātana i roto i a rātou.

\VS{7}Nā, ka mea a Ihowā ki a Hātana, “I haere mai koe i hea?”

\par }{\PP Anō rā ko Hātana ki a Ihowā, ka mea, “I te kōpikopiko, i te hāereere i te whenua.”


\par }{\PP \VS{8}Anō rā ko Ihowā ki a Hātana, “Kua mahara rānei tōu ngākau ki tāku pononga, ki a Hopa, kāhore hoki he rite mōna i te whenua, he tangata ngākau tapatahi, he tika, e wehi ana i te Atua, e mawehe ana i te kino?”


\par }{\PP \VS{9}Anō rā ko Hātana ki a Ihowā, ka mea, “He wehi noa ianei tō Hopa i te Atua?

\VS{10}He teka ianei kua oti ia te karapoti e koe ki te taiepa, me tōna whare, me āna mea katoa? Kua manaakitia e koe te mahi a ōna ringa, kua nui haere hoki āna kararehe i runga i te whenua.

\VS{11}Engari totoro tōu ringa, pā atu ki āna mea katoa; inā, ka kanga ia i a koe ki tōu aroaro.”


\par }{\PP \VS{12}Anō rā ko Ihowā ki a Hātana, “Nanā, ko āna mea katoa kei tōu ringa, kaua ia tōu ringa e totoro ki a ia.” Heoi, haere atu ana a Hātana i te aroaro o Ihowā.


\par }{\SH Te Whakamātautau Tuatahi o Hopa
\par }
{\PP \VS{13}Nā, i tētahi o ngā rā i te mea e kai ana āna tama, āna tamāhine, e inu wāina ana i roto i te whare o tō rātou tuakana,

\VS{14}ka haere mai tētahi karere ki a Hopa, ka mea, “I te parau ngā kau, me te kai anō ngā kāihe i tō rātou taha,

\VS{15}nā, ka kōkiri mai ngā Hapeana, kāhakina ana rātou; ko ngā tāngata hoki, patua iho ki te mata o te hoari; ko ahau anake kua mawhiti mai, tōku kotahi, hei kōrero ki a koe.”


\par }{\PP \VS{16}I tēnei anō e kōrero ana, ka tae mai anō tētahi, ka mea, “Kua taka iho he ahi nā te Atua i te rangi, ā, toro ana i roto i ngā hipi, i ngā tāngata, ā, pau noa, ko ahau anake kua mawhiti mai, tōku kotahi, hei kōrero ki a koe.”


\par }{\PP \VS{17}I tēnei anō e kōrero ana, ka tae mai anō tētahi, ka mea, “Wehea ake e ngā Karari e toru ngā matua, huaki ana ki ngā kāmera, kāhakina ana e rātou; ko ngā tāngata patua iho ki te mata o te hoari, ā, ko ahau anake kua mawhiti mai, tōku kotahi, hei kōrero ki a koe.”


\par }{\PP \VS{18}I tēnei anō e kōrero ana, ka tae mai anō tētahi, ka mea, “Ko āu tama, ko āu tamāhine, i te kai, i te inu wāina i roto i te whare o tō rātou tuākana,

\VS{19}nā, ko te putanga mai o tētahi hau nui i te koraha, patu pū ki ngā koki e whā o te whare, hinga ana ki runga ki ngā taitamariki; mate ake rātou; ā, ko ahau anake kua mawhiti mai, tōku kotahi, hei kōrero ki a koe.”


\par }{\PP \VS{20}Kātahi ka whakatika a Hopa; haea ana e ia tōna koroka; heua ana tōna māhunga; takoto ana ki te whenua; koropiko ana,

\VS{21}ā, ka mea ia,

\par }{\Q “I puta tahanga mai ahau i te kōpū o tōku whaea,

\par }{\QB ā, ka hoki tahanga atu anō ahau ki reira.

\par }{\Q Nā Ihowā i hōmai, nā Ihowā i tango;

\par }{\QB kia whakapaingia te ingoa o Ihowā.”


\par }{\PP \VS{22}I tēnei katoa kīhai a Hopa i hara, kīhai anō i whakakūware ki tā te Atua.




\par }\Chap{2}{\SH Ka Whakamātautauria anō e Hātana a Hopa
\par }
{\PP \VerseOne{1}He rā anō ka haere mai ngā tama a te Atua, kia tū i te aroaro o Ihowā, ā, ka haere mai hoki a Hātana i roto i a rātou ki te aroaro o Ihowā tū ai.

\VS{2}Nā, ka mea a Ihowā ki a Hātana, “I haere mai koe i hea?”

\par }{\PP Anō rā ko Hātana ki a Ihowā, “I te kōpikopiko, i te hāereere i te whenua.”


\par }{\PP \VS{3}Nā, ka mea a Ihowā ki a Hātana, “Kua mahara rānei tōu ngākau ki tāku tangata, ki a Hopa? Kāhore he rite mōna i te whenua, he tangata ngākau tapatahi, he tika, e wehi ana i te Atua, e mawehe ana i te kino; ū tonu anō hoki tōna tapatahitanga, ahakoa e whakaoho ana koe i ahau ki te hē mōna, kia whakangaromia noatia ia.”


\par }{\PP \VS{4}Nā, ka utua e Hātana tā Ihowā, ka mea ia, “He kiri mō te kiri; āe rā, ko ngā mea katoa hoki a te tangata ka hoatu hei utu mōna kia ora.

\VS{5}Engari kia totoro atu tōu ringa, kia pā ki tōna wheua, ki ōna kikokiko, inā, ka kanga ia i a koe ki tōu aroaro.”


\par }{\PP \VS{6}Nā, ka mea a Ihowā ki a Hātana, “Nanā, kei tōu ringa ia; otiia kia tūpato kei mate rawa ia.”


\par }{\PP \VS{7}Heoi, ka haere atu a Hātana i te aroaro o Ihowā; patua iho e ia a Hopa ki te whēwhē kino i te kapu o tōna waewae, ā tae noa ki tōna tumuaki.

\VS{8}Nā, ka mau ia ki tētahi maramara rīhi hei waru i a ia, ā, noho ana i roto i te pungarehu.


\par }{\PP \VS{9}Kātahi tāna wahine ka mea ki a ia, “Ka ū tonu koia koe ki tōu tapatahitanga? Kangā te Atua, ka mate ai.”


\par }{\PP \VS{10}Anō rā ko ia ki a ia, “Rite tonu tō kupu ki te kupu a tētahi o ngā wāhine kūware. Ha! Kia whiwhi tātou ki te pai i te Atua, ā, kia kaua e whiwhi ki te kino?”

\par }{\PP I tēnei katoa kīhai i hara ngā ngutu o Hopa.


\par }{\SH Ka Haere mai ngā Hoa o Hopa
\par }
{\PP \VS{11}Nā, i te rongonga o ngā hoa tokotoru o Hopa ki tēnei aituā katoa i pā nei ki a ia, ka haere mai rātou i tōna wāhi, i tōna wāhi, a Eripāta Temani, a Pirirara Huhi, a Topara Naamati. He mea whakarite hoki nā rātou ki a rātou anō kia haere mai ki te tangi ki a ia, ki te whakamārie i a ia.

\VS{12}Nā, i te marangatanga o ō rātou kanohi i tawhiti, ā, kīhai rātou i mōhio ki a ia, nā, kua ara tō rātou reo, tangi ana; haea ana tōna koroka, tōna koroka, ruia iho e rātou he puehu ki runga ki ō rātou māhunga, he mea ākiri atu whaka te rangi.

\VS{13}Heoi, noho ana rātou i tōna taha ki te whenua, e whitu ngā rā, e whitu ngā pō, kīhai hoki i puaki he kupu a tētahi ki a ia; i kite hoki rātou he nui rawa tōna pōuri.




\par }\Chap{3}{\SH Ka Kangaia e Hopa te Rā i Whānau mai ia
\par }
{\PP \VerseOne{1}I muri i tēnei, ka puaki te māngai o Hopa, ā, ka kangā e ia tōna rā.

\VS{2}Nā, ka oho a Hopa, ka mea:


\par }{\Q \VS{3}“Kia ngaro te rā i whānau ai ahau,

\par }{\QB te pō, i kōrerotia ai,

\par }{\QB ‘He tamāroa kei roto i te kōpū.’


\par }{\Q \VS{4}Waiho taua rā mō te pōuri;

\par }{\QB kaua e tirohia iho e te Atua i runga;

\par }{\QB kaua hoki e whitingia e te mārama.


\par }{\Q \VS{5}Kia poke ia i te pōuri, i te ātārangi hoki o te mate;

\par }{\QB kia tauria iho e te kapua;

\par }{\QB kia whakawehia anō hoki e te whakapōuritanga o te rā.


\par }{\Q \VS{6}Nā, ko taua pō – kia mau pū i te pōuri kerekere;

\par }{\QB kei honoa ki ngā rā o te tau;

\par }{\QB kei huihuia atu ina taua ngā marama.


\par }{\Q \VS{7}Nanā, kia mokemoke taua pō,

\par }{\QB kaua te reo koa e uru ki roto.


\par }{\Q \VS{8}Kia kangā hoki e te hunga kanga i te rā,

\par }{\QB e te hunga mōhio ki te whakaara rewiatana.


\par }{\Q \VS{9}Kia pōuri ngā whetū o tōna kākarauritanga;

\par }{\QB kia tatari ki te mārama, ā, kāhore noa iho;

\par }{\QB kei kite hoki i te tākiritanga ata –


\par }{\Q \VS{10}mōna kīhai i tūtaki i ngā tatau o te kōpū o tōku whaea,

\par }{\QB kīhai i huna i te māuiui kei kitea e ahau.


\par }{\BB \par }
{\Q \VS{11}“He aha ahau tē mate ai i te kōpū?

\par }{\QB He aha tē hemo ai i tōku putanga mai i te kōpū?


\par }{\Q \VS{12}He aha i rite wawe ai ngā turi mōku,

\par }{\QB me ngā ū hei ngote māku?


\par }{\Q \VS{13}Me i pēnā, kua āta takoto ahau, te ai he whakaohooho;

\par }{\QB moe ana ahau; kātahi ahau ka whai okiokinga,


\par }{\Q \VS{14}i roto i ngā kīngi, i ngā kaiwhakatakoto whakaaro o te whenua

\par }{\QB i hanga nei i ngā wāhi mokemoke mō rātou,


\par }{\Q \VS{15}i roto rānei i ngā rangatira whai kōura,

\par }{\QB ō rātou nei whare kī tonu i te hiriwa.


\par }{\Q \VS{16}Kua kāhore noa iho rānei, kua pērā me te materoto e ngaro nei

\par }{\QB me ngā kōhungahunga kāhore nei e kite i te mārama.


\par }{\Q \VS{17}Mutu ake i reira te whakararuraru a te hunga kino;

\par }{\QB okioki ana i reira, te hunga kua māuiui ngā uaua.


\par }{\Q \VS{18}Āta noho ana ngā herehere i reira

\par }{\QB tē rongo i te reo o te kaitūkino.


\par }{\Q \VS{19}Kei reira te iti, te rahi,

\par }{\QB kāhore hoki he rangatira o te pononga.


\par }{\BB \par }
{\Q \VS{20}“He aha te mārama i hōmai ai ki te tangata kei roto nei i te mate,

\par }{\QB te ora ki te tangata kua kawa te wairua?


\par }{\Q \VS{21}E kōingo nei ki te mate, heoi kāhore noa iho;

\par }{\QB e keri ana kia taea ia, nui atu i te keri i ngā taonga huna.


\par }{\Q \VS{22}Hari pū rātou, koa ana,

\par }{\QB ina kitea te urupā.


\par }{\Q \VS{23}He aha anō te mārama i hōmai ai ki te tangata

\par }{\QB kua huna nei tōna ara,

\par }{\QB kua oti nei te tūtakitaki mai e te Atua?


\par }{\Q \VS{24}Kīanō hoki ahau i kai, kua tae mai tāku mapu;

\par }{\QB ānō he wai ōku hāmama e ringihia ana.


\par }{\Q \VS{25}Nō te mea kua tae mai ki ahau te mea whakawehi e wehi nei ahau;

\par }{\QB ko tāku e pāwera nei kua pā ki ahau.


\par }{\Q \VS{26}Kāhore ōku hūmārie, kāhore ōku āta noho,

\par }{\QB ehara i te mea e okioki ana; nā, kua puta te raruraru.”




\par }\Chap{4}{\SH Te Whakawhitinga Kōrero Tuatahi
\par }
{\Q \VerseOne{1}Kātahi a Eripāta Temani ka oho, ka mea:


\par }{\Q \VS{2}“Ki te anga mātou ki te kōrero ki a koe, e pōuri rānei koe?

\par }{\QB Otirā, e taea e wai te pēhi te kupu?


\par }{\Q \VS{3}Nanā, he tokomaha i whakaakona e koe;

\par }{\QB nāu hoki i whakakaha ngā ringa kahakore.


\par }{\Q \VS{4}Ara ana i āu kupu te tangata e hinga ana;

\par }{\QB nāu hoki i kaha ai ngā turi kua piko.


\par }{\Q \VS{5}Ināianei kua tae mai ki a koe, ā, e hemo ana koe;

\par }{\QB e pā ana ki a koe, ohorere ana koe.


\par }{\Q \VS{6}He teka ianei kei tōu wehi ki te Atua he okiokinga whakaaro mōu?

\par }{\QB Kei te tapatahi o ōu huarahi he tūmanakohanga, mōu?


\par }{\BB \par }
{\Q \VS{7}“Maharatia rā, ko wai o ngā tāngata harakore i huna?

\par }{\QB I ngaro rānei ki hea te hunga tika?


\par }{\Q \VS{8}Ko tāku hoki tēnei i kite ai, ko te hunga e parau ana i te hē,

\par }{\QB e rui ana i te raruraru, ko ia rā anō tā rātou e kokoti ai.


\par }{\Q \VS{9}Hunā ana rātou e te hā o te Atua,

\par }{\QB mōtī iho rātou i te hau o tōna riri.


\par }{\Q \VS{10}Ko te hāmama o te raiona, ko te reo o te raiona tutū,

\par }{\QB ko ngā niho o ngā kūao raiona, whati ana.


\par }{\Q \VS{11}Ngaro ana te raiona kātua i te kore kai,

\par }{\QB ā, marara noa atu ngā kūao a te raiona.


\par }{\BB \par }
{\Q \VS{12}“Nā, i kawea pukutia mai he kōrero ki ahau,

\par }{\QB ā, kapohia ana e tōku taringa he kōmuhumuhu.


\par }{\Q \VS{13}I ngā whakaaroaronga, nō ngā kite o te pō,

\par }{\QB i te mea ka au iho te moe a te tangata,


\par }{\Q \VS{14}ka pā te wehi ki ahau, me te ihiihi,

\par }{\QB ā, wiri ana ōku wheua katoa.


\par }{\Q \VS{15}Nā, ka tika atu he wairua i tōku aroaro,

\par }{\QB tutū ana ngā huruhuru o tōku kikokiko.


\par }{\Q \VS{16}Tū ana ia,

\par }{\QB otiia kīhai ahau i mōhio ki tōna mata.

\par }{\Q He āhua te mea i tōku aroaro;

\par }{\QB tū puku ana; nā, ka rongo ahau i te reo e kī ana:


\par }{\Q \VS{17}‘He nui atu rānei te tika o te tangata i tō te Atua?

\par }{\QB He nui atu rānei i tō tōna Kaihanga te mā o te tangata?


\par }{\Q \VS{18}Nanā, kāhore rawa ia e whakawhirinaki ki āna pononga;

\par }{\QB ā, ki tāna, he hē kei āna anahera.


\par }{\Q \VS{19}Tērā atu tō te hunga e noho ana i roto i ngā whare uku,

\par }{\QB he puehu tō rātou tūranga;

\par }{\QB mongamonga kau rātou i te aroaro o te pūrehurehu.


\par }{\Q \VS{20}I waenganui o te ata, o te ahiahi, ka whakangaromia rātou;

\par }{\QB hunā ana rātou ake tonu atu, tē ai tētahi hei whakaaro atu.


\par }{\Q \VS{21}Kāhore rānei tō rātou taura here tēneti i motuhia i roto i a rātou?

\par }{\QB Mate ana rātou, kāhore hoki he mātauranga.’ ”




\par }\Chap{5}{\SH Ka Whakatika tonu a Eripata
\par }
{\Q \VerseOne{1}“Tēnā rā, karanga; ka whakaō rānei tētahi ki a koe?

\par }{\QB Ā, ka anga atu koe ki a wai o te hunga tapu?


\par }{\Q \VS{2}E patua ana hoki te kūware e te āritarita,

\par }{\QB e whakamatea ana te whakaarokore e te hae.


\par }{\Q \VS{3}I kite ahau i te kūware e hou ana ōna pakiaka;

\par }{\QB kitea rawatia ake kua kangā e ahau tōna nohoanga.


\par }{\Q \VS{4}Kei tawhiti atu āna tama i te ora,

\par }{\QB mongamonga noa rātou i te kūwaha,

\par }{\QB kāhore hoki he kaiwhakaora.


\par }{\Q \VS{5}Ko āna hua ka kainga e te tangata matekai,

\par }{\QB ka riro i a ia ahakoa i roto i te tātarāmoa,

\par }{\QB ā, ka hāmama te māhanga ki ō rātou rawa.


\par }{\Q \VS{6}Nā, e kore te hē e puta ake i te puehu,

\par }{\QB e kore anō te raruraru e tupu ake i te oneone;


\par }{\Q \VS{7}i whānau te tangata ki te raruraru,

\par }{\QB tōna rite kei ngā korakora e rere nei whakarunga.


\par }{\BB \par }
{\Q \VS{8}“Ko ahau ia ka rapu i tā te Atua;

\par }{\QB me tuku atu tāku kōrero ki te Atua.


\par }{\Q \VS{9}E mahi nei i ngā mea nunui e kore nei e taea te rapu atu,

\par }{\QB i ngā mea whakamīharo e kore nei e taea te tatau.


\par }{\Q \VS{10}E hōmai nei i te ua ki te mata o te whenua,

\par }{\QB e unga nei i te wai ki te mata o ngā pārae;


\par }{\Q \VS{11}e whakanoho nei i te hunga iti ki te wāhi tiketike,

\par }{\QB ā, whakanekehia ake ana te hunga pōuri ki te ora.


\par }{\Q \VS{12}E haukoti nei i ngā whakaaro o te hunga tinihanga,

\par }{\QB tē taea e ō rātou ringa tā rātou i mea ai.


\par }{\Q \VS{13}Mau ake i a ia te hunga whakaaro i tō rātou tinihanga:

\par }{\QB pororaru iho ngā whakaaro o te hunga kotiti kē.


\par }{\Q \VS{14}I te awatea nei, tūtaki ana rātou ki te pōuri;

\par }{\QB whāwhā ana rātou i te poutūmārōtanga, ānō ko te pō.


\par }{\Q \VS{15}Otiia, e whakaorangia ana e ia te rawakore i te hoari, i tō rātou māngai,

\par }{\QB i te ringa anō o te tangata kaha.


\par }{\Q \VS{16}Ka ai anō he tūmanakohanga atu mō te ware;

\par }{\QB kokopi tonu ia te māngai o te kino.


\par }{\BB \par }
{\Q \VS{17}“Nanā, ka hari te tangata e ākona ana e te Atua;

\par }{\QB nā, kaua e whakahāwea ki te papaki a te Kaha Rawa.


\par }{\Q \VS{18}He whakamamae hoki tāna, he takai anō;

\par }{\QB e patu ana ia, ā, ko ōna ringa anō hei whakaora.


\par }{\Q \VS{19}E ono ngā matenga e whakaora ai ia i a koe;

\par }{\QB ahakoa e whitu, e kore te hē e pā ki a koe.


\par }{\Q \VS{20}I te matekai ka hokona koe e ia kei mate;

\par }{\QB i te tatauranga anō, kei pāngia e te hoari.


\par }{\Q \VS{21}Ka huna koe i te whiu a te arero,

\par }{\QB e kore anō koe e wehi i te whakangaromanga ina tae mai.


\par }{\Q \VS{22}E kata anō koe ki te whakangaromanga rāua ko te hemokai;

\par }{\QB e kore hoki koe e wehi i ngā kīrehe o te whenua.


\par }{\Q \VS{23}Nō te mea ka takoto tāu kawenata ki ngā kōhatu o te pārae;

\par }{\QB ka mau anō tā koutou rongo ko ngā kīrehe o te pārae.


\par }{\Q \VS{24}Ka mōhio anō koe e tū ana tōu tēneti i te āionuku,

\par }{\QB ka hāereere anō koe ki tōu nohoanga, tē ai he hara.


\par }{\Q \VS{25}Ka mōhio anō koe he nui ōu uri,

\par }{\QB he pērā anō tōu whānau me te tarutaru o te whenua.


\par }{\Q \VS{26}Ka āta rite ōu tau ina tae koe ki te urupā,

\par }{\QB ka pērā anō me te pūranga wīti e hikitia ake ana i tōna wā e rite ai.


\par }{\BB \par }
{\Q \VS{27}“Nanā, tēnei, he mea rapu nā mātou, ko te mea tika hoki ia;

\par }{\QB whakarangona mai, ka mōhio iho hei pai mōu.”




\par }\Chap{6}{\SH Ka Whakautu a Hopa: He Tika Taku Amuamu
\par }
{\PP \VerseOne{1}Nā, ka whakautu a Hopa, ka mea:


\par }{\Q \VS{2}“Auē, me i āta pāunatia tōku mamae, me i huihuia,

\par }{\QB me i whakairihia tōku aituā ki te pāuna!


\par }{\Q \VS{3}Nā, ināianei taimaha ake i te onepū o te moana:

\par }{\QB heoi he ohorere rawa āku kupu.


\par }{\Q \VS{4}Kei roto hoki i ahau ngā pere a te Kaha Rawa,

\par }{\QB inumia ake e tōku wairua tō rātou paihana;

\par }{\QB rārangi tonu mai ngā whakawehi a te Atua hei hoariri mōku.


\par }{\Q \VS{5}E tangi anō rānei te kāihe mohoao te mea kei te tarutaru ia?

\par }{\QB E tangi anō rānei te kau i te mea e kai ana?


\par }{\Q \VS{6}E taea rānei te kai, te mea kāhore nei ōna hā, ki te kāhore he tote?

\par }{\QB He reka rānei te whakakahukahu o te hua manu?


\par }{\Q \VS{7}Hore rawa tōku wairua e mea kia pā atu ki ēnā;

\par }{\QB tō rātou rite ki ahau kei te kai whakarihariha.


\par }{\BB \par }
{\Q \VS{8}“Auē, me i riro mai tāku i tono ai,

\par }{\QB me i hōmai e te Atua tāku e tūmanako nei!


\par }{\Q \VS{9}Me i pai hoki te Atua kia whakangaromia ahau,

\par }{\QB kia tukua mai tōna ringa hei hātepe i ahau!


\par }{\Q \VS{10}Pēnei kua ai anō he whakamārie mōku.

\par }{\QB Āe, ka tino hari ahau ki te mamae, kāhore nei e tohu i ahau;

\par }{\QB kīhai hoki ngā kupu a te Mea Tapu i hunā e ahau.


\par }{\BB \par }
{\Q \VS{11}“He aha tōku kaha, e tatari ai ahau?

\par }{\QB He aha hoki tōku mutunga, e whakamanawanui ai ahau?


\par }{\Q \VS{12}He kaha kōhatu rānei tōku kaha?

\par }{\QB He parāhi rānei ōku kikokiko?


\par }{\Q \VS{13}Ehara rānei i te mea kāhore he āwhina mōku i roto i ahau,

\par }{\QB ā, kua oti te ngoi te pei i roto i ahau?


\par }{\BB \par }
{\Q \VS{14}“Ko te tangata e ngoikore ana te ngākau

\par }{\QB kia puta mai te aroha o tōna hoa ki a ia,

\par }{\QB ahakoa kua mahue i a ia te wehi i te Kaha Rawa.


\par }{\Q \VS{15}He mahi tinihanga a ōku tēina, he pērā me tā te awa;

\par }{\QB rere ana rātou ānō he waipuke awaawa,


\par }{\Q \VS{16}kua mangu nei i te hukapapa,

\par }{\QB ngaro ana te hukarere i roto.


\par }{\Q \VS{17}I te wā e mahana ai, ka memeha atu;

\par }{\QB i te weraweratanga, mōtī iho rātou i tō rātou wāhi.


\par }{\Q \VS{18}Ka peka kē ngā tira e haere ana rā reira;

\par }{\QB riro ana ki te kore, ā, ngaro iho.


\par }{\Q \VS{19}Tirotirohia ana e ngā tira o Tema;

\par }{\QB tāria atu ana e ngā tāngata haere o Hēpā.


\par }{\Q \VS{20}Whakamā ana rātou mō rātou i whakamanawa atu ki reira;

\par }{\QB te taenga ki aua awa, kanakana kau ana.


\par }{\Q \VS{21}Nā, he kāhore noa iho koutou;

\par }{\QB ka kite koutou i te mea whakamataku, ā, ka wehi.


\par }{\Q \VS{22}I mea rānei ahau, ‘Hōmai ki ahau?

\par }{\QB He hākari rānei māku e hōmai i ō koutou rawa’?


\par }{\Q \VS{23}I mea rānei, ‘Whakaorangia ahau i te ringa o te hoariri’?

\par }{\QB ‘Hokona ahau i roto i te ringa o te kaitūkino’?


\par }{\BB \par }
{\Q \VS{24}“Whakaakona ahau, ā, ka whakarongo puku ahau;

\par }{\QB whakaaturia ki ahau te mea i hē ai ahau.


\par }{\Q \VS{25}Anō te kaha o ngā kupu tika! Ko te aha ia te rīria ana e ā koutou kupu?


\par }{\Q \VS{26}E mea ana rānei koutou kia rīria ngā kupu?

\par }{\QB He hau kau nei hoki ngā kōrero a te tangata kua pau ōna whakaaro.


\par }{\Q \VS{27}Āe rā, e mea ana koutou ki te maka rota mō ngā pani,

\par }{\QB ki te mea i tō koutou hoa hei taonga hokohoko.


\par }{\BB \par }
{\Q \VS{28}“Nā, whakaae mai, titiro mai ki ahau;

\par }{\QB he pono hoki e kore ahau e kōrero teka ki tō koutou kanohi.


\par }{\Q \VS{29}Tēnā rā, tahuri mai; kaua hoki te hē e waiho;

\par }{\QB inā, tahuri mai, he tika hoki tāku take.


\par }{\Q \VS{30}He hē koia kei tōku arero?

\par }{\QB E kore rānei tōku hinengaro e mōhio ki ngā mea whanokē?”




\par }\Chap{7}{\SH Ko Hopa: He Mutunga kore Taku Mamaetanga
\par }
{\Q \VerseOne{1}“He teka rānei, kua takoto he pakanga mō te tangata i runga i te whenua,

\par }{\QB he rite anō ōna rā ki ngā rā o te kaimahi?


\par }{\Q \VS{2}E rite ana ki te pononga, e matenui nei ki te ātārangi,

\par }{\QB ki te kaimahi, e tūmanako nei ki te utu mō tāna mahi;


\par }{\Q \VS{3}koia tōku rite, ka whiwhi nei ki ngā marama horihori,

\par }{\QB ā, he māuiui ngā pō kua whakaritea mōku.


\par }{\Q \VS{4}Ka takoto ahau, ka mea ahau, ‘Āhea ahau ara ai?’

\par }{\QB He roa ia te pō; heoi ka tāhurihuri kau ahau ā ao noa.


\par }{\Q \VS{5}Ko te kākahu mō ōku kikokiko he kutukutu, he pōkuru oneone;

\par }{\QB ka kukuti tōku kiri, ā, ka ngātata anō.


\par }{\Q \VS{6}Ko ōku rā hohoro atu i te rākau a te kaiwhatu;

\par }{\QB pau ake, tē ai he tūmanakohanga atu.


\par }{\BB \par }
{\Q \VS{7}“Kia mahara he hau ōku rā;

\par }{\QB heoi anō kitenga o tōku kanohi i te pai.


\par }{\Q \VS{8}Ko te kanohi o te tangata e kite ana i ahau,

\par }{\QB heoi anō tōna tirohanga mai ki ahau;

\par }{\QB kei runga i ahau ōu kanohi, heoi kāhore iho ahau.


\par }{\Q \VS{9}Memeha atu te kapua, ngaro atu;

\par }{\QB he pērā anō te tangata e haere ana ki te urupā; e kore e hoki ake.


\par }{\Q \VS{10}E kore ia e hoki mai anō ki tōna whare,

\par }{\QB e kore anō tōna wāhi e mahara ki a ia i muri.


\par }{\BB \par }
{\Q \VS{11}“Nā, e kore e kaiponuhia e ahau tōku māngai;

\par }{\QB ka kōrero ahau i tōku wairua e mamae nei;

\par }{\QB ka tangi i te kawa i tōku ngākau.


\par }{\Q \VS{12}He moana rānei ahau, he tohorā,

\par }{\QB i mea ai koe i te kaitirotiro mōku?


\par }{\Q \VS{13}Ki te mea ahau, ‘Kei tōku moenga ahau te mārie ai,

\par }{\QB mā tōku takotoranga e whakamāmā tāku tangi.’


\par }{\Q \VS{14}Nā, ka whakahaehaetia ahau e koe ki ngā moe,

\par }{\QB ka whakawehia ahau ki ngā mea e whakakitea mai.


\par }{\Q \VS{15}Ā, ki tā tōku wairua he pai te tārona;

\par }{\QB pai ake te mate i ēnei wheua ōku.


\par }{\Q \VS{16}E whakarihariha ana ahau ki tōku ora;

\par }{\QB kāhore ōku hiahia kia ora tonu ahau.

\par }{\QB Waiho noa iho ahau, he mea teka noa hoki ōku rā.


\par }{\BB \par }
{\Q \VS{17}“He aha te tangata, i whakanuia ai e koe?

\par }{\QB I anga ai tōu ngākau ki a ia?


\par }{\Q \VS{18}I titiro ai koe i a ia i tēnei ata,

\par }{\QB i tēnei ata, i honohono ai tāu whakamātautau i a ia?


\par }{\Q \VS{19}Kia pēhea ake te roa ōu kāhore nei e tahuri atu i ahau,

\par }{\QB ōku kāhore nei e waiho noa iho e koe, kia horomia ai tōku hūware?


\par }{\Q \VS{20}Mehemea kua hara ahau, kia aha atu ahau ki a koe, e te kaitiaki o ngā tāngata?

\par }{\QB He aha ahau i waiho ai e koe hei patunga māu,

\par }{\QB i taimaha iho ai ahau ki ahau anō.


\par }{\Q \VS{21}He aha koe tē whakarere noa ai i tōku hē,

\par }{\QB tē whakapahemo ai i tōku kino?

\par }{\Q Ākuanei hoki ahau moe ai ki te puehu,

\par }{\QB ā, ka āta rapu koe i ahau, otiia kāhore noa iho ahau.”




\par }\Chap{8}{\SH Me Rīpenetā a Hopa
\par }
{\PP \VerseOne{1}Nā, ka whakautu a Pirirara Huhi, ka mea:


\par }{\Q \VS{2}“Kia pēhea ake te roa o tāu kōrero i ēnei mea?

\par }{\QB Kia pēhea ake te roa o ngā kupu a tōu māngai e rite ai ki te hau kaha?


\par }{\Q \VS{3}E whakaparori kē rānei te Atua i te whakawā?

\par }{\QB E whakaparori kē rānei te Kaha Rawa i te tika?


\par }{\Q \VS{4}Ki te mea i hara āu tamariki ki a ia,

\par }{\QB ā, kua makā atu rātou e ia hei utu mō tō rātou hē.


\par }{\Q \VS{5}Ki te rapu wawe koe i te Atua,

\par }{\QB ā, ka īnoi ki te Kaha Rawa;


\par }{\Q \VS{6}ki te mea he mā koe, he tika,

\par }{\QB inā, ka ara ake ia ki a koe āianei,

\par }{\QB ka manaakitia anō e ia te nohoanga o tōu tika.


\par }{\Q \VS{7}Ahakoa i iti tōu tīmatanga,

\par }{\QB e nui noa atu tōu whakamutunga.


\par }{\BB \par }
{\Q \VS{8}“Tēnā rā, ui atu ki tō mua whakatupuranga;

\par }{\QB anga atu hoki ki te mea kua rapua e ō rātou mātua.


\par }{\Q \VS{9}Nōnanahi nei hoki tātou, kāhore hoki e mōhio;

\par }{\QB he ātārangi nei hoki ō tātou rā i runga i te whenua.


\par }{\Q \VS{10}E kore rānei rātou e whakaako i a koe, e kōrero ki a koe,

\par }{\QB e puaki mai rānei he kupu i ō rātou ngākau?


\par }{\BB \par }
{\Q \VS{11}“E tupu rānei te wīwī i te mea kāhore he repo?

\par }{\QB E nui rānei te raupō ki te kāhore he wai?


\par }{\Q \VS{12}I te mea he kaiota tonu, ā, kīhai i tapahia,

\par }{\QB kua maroke i mua ake i ngā otaota katoa.


\par }{\Q \VS{13}Ka pērā anō ngā ara o te hunga katoa e wareware ana ki te Atua,

\par }{\QB ā, ka riro ki te kore tā te tangata whakapono kore i tūmanako ai.


\par }{\Q \VS{14}Ka motuhia atu tāna i whakamanawa atu ai,

\par }{\QB ko te whare hoki o te pūngāwerewere hei tūmanakohanga mōna.


\par }{\Q \VS{15}Ka okioki atu ia ki tōna whare; heoi e kore e tū;

\par }{\QB ū tonu tāna pupuri atu, otiia e kore e mau.


\par }{\Q \VS{16}E matomato ana i te mea kāhore nei te rā,

\par }{\QB ā, e wana ana ōna peka i tāna kāri.


\par }{\Q \VS{17}Kapi tonu te pūranga i ōna pakiaka,

\par }{\QB e kitea ana e ia te wāhi kāmaka.


\par }{\Q \VS{18}Ki te whakamōtītia iho ia i tōna wāhi,

\par }{\QB ka whakakāhore taua wāhi ki a ia, ka mea,

\par }{\QB ‘Kāhore ahau i kite i a koe.’


\par }{\Q \VS{19}Nanā, ko te hari tēnei o tōna ara,

\par }{\QB ā, ka tupu ake ētahi atu i roto i te puehu.


\par }{\BB \par }
{\Q \VS{20}“Nanā, e kore te Atua e whakakāhore ki te tangata tika,

\par }{\QB e kore anō e puritia e ia te ringa o ngā tāngata kino.


\par }{\Q \VS{21}Tērā anō tōu māngai ka whakakīia e ia ki te kata,

\par }{\QB ōu ngutu ki te hāmama.


\par }{\Q \VS{22}He whakamā te kākahu mō te hunga e kino ana ki a koe,

\par }{\QB ā, ka kāhore noa iho te tapenākara o te hunga kino.”




\par }\Chap{9}{\SH Kore kau he Kaitakawaenga
\par }
{\PP \VerseOne{1}Nā, ka whakahoki a Hopa, ka mea:


\par }{\Q \VS{2}“E mōhiotia ana anō tēnei e ahau;

\par }{\QB engari mā te aha ka tika ai te tangata ki te Atua?


\par }{\Q \VS{3}Ki te pai ia ki te totohe ki a ia,

\par }{\QB kāhore he kupu kotahi o roto i te mano e taea e ia te whakahoki ki a ia.


\par }{\Q \VS{4}He ngākau mōhio ia, he pakari tōna kaha;

\par }{\QB ko wai e whakauaua ki a ia, ā, e whiwhi i te pai?


\par }{\Q \VS{5}E nekehia ana e ia ngā maunga, tē mōhio rātou;

\par }{\QB hurihia ake e ia i a ia e riri ana.


\par }{\Q \VS{6}E whakangāueuetia ana e ia te whenua,

\par }{\QB e nekehia atu ana i tōna wāhi, wiri ana ōna pou.


\par }{\Q \VS{7}E kōrero nei ki te rā, ā, kore ake e whiti;

\par }{\QB hīritia pūtia iho e ia ngā whetū,


\par }{\Q \VS{8}ko ia nei anake hei hora i ngā rangi,

\par }{\QB hei takahi i runga i ngā ngaru o te moana.


\par }{\Q \VS{9}Nāna nei i hanga a Aketura, a Tautoru,

\par }{\QB a Matariki, me ngā rūma i te tonga.


\par }{\Q \VS{10}Nāna nei i mahi ngā mea nunui, e kore nei e taea te rapu atu,

\par }{\QB āe rā ngā mea whakamīharo, e kore nei e taea te tatau.


\par }{\Q \VS{11}Inā tonu ia e haere atu nei, ā, kāhore ahau i kite;

\par }{\QB ka pahemo atu hoki ia, ā, kāhore ahau e mātau ki a ia.


\par }{\Q \VS{12}Nanā, ka hopu ia i tāna i aru ai, mā wai ia e ārai?

\par }{\QB Ko wai hei kī atu ki a ia, ‘E aha ana koe?’


\par }{\BB \par }
{\Q \VS{13}“E kore te Atua e whakahoki iho i tōna riri;

\par }{\QB e piko ana ki raro i a ia ngā kaiāwhina o Rahapa.


\par }{\Q \VS{14}Ā, kia whakahoki kupu anō ahau ki a ia,

\par }{\QB kia whiriwhiri kupu anō māku ki a ia?


\par }{\Q \VS{15}Ahakoa he tika ahau, e kore ahau e whakahoki kupu atu;

\par }{\QB engari ka īnoi ahau ki tōku kaiwhakawā.


\par }{\Q \VS{16}Me i karanga atu ahau, ā, whakahokia mai ai e ia te kupu ki ahau,

\par }{\QB kīhai ahau i whakaae tērā kua whakarongo mai ia ki tōku reo.


\par }{\Q \VS{17}E āki ana hoki ia i ahau ki te tūpuhi,

\par }{\QB e whakanui takekore ana hoki i ōku mate.


\par }{\Q \VS{18}Kāhore ahau e tukua e ia kia tā tōku manawa;

\par }{\QB otiia whakakīia ana e ia tōku wairua ki te kawa.


\par }{\Q \VS{19}Ki te kōrero tātou mō te kaha o te hunga pakari, nanā, kei reira ia!

\par }{\QB Ā, ki te mea he whakawā, ko wai rā hei whakatakoto i te tāima mōku?


\par }{\BB \par }
{\Q \VS{20}“Ahakoa he tika ahau mā tōku māngai anō ahau e whakahē;

\par }{\QB ahakoa he tikanga tapatahi tāku,

\par }{\QB mā reira anō e whakaatu tōku ngaunga kētanga.


\par }{\Q \VS{21}He tapatahi ahau; kāhore ahau e whakaaro ki ahau anō;

\par }{\QB e whakahāwea ana ahau ki tōku ora.


\par }{\Q \VS{22}He kotahi tonu ēnā; koia ahau ka mea,

\par }{\QB e whakamōtītia ana e ia te tapatahi rāua ko te kino.


\par }{\Q \VS{23}Nā, ka whakamate tata nei te whiu,

\par }{\QB he kata tāna ki te whakamātautauranga o te hunga harakore.


\par }{\Q \VS{24}Kua hoatu te whenua ki te ringa o te tangata kino;

\par }{\QB e taupokina ana e ia ngā mata o ngā kaiwhakawā;

\par }{\QB ki te mea ehara i a ia, tēnā ko wai?


\par }{\BB \par }
{\Q \VS{25}“Nā, ko te hohoro o ōku rā, nui atu i tō te kaikawe pukapuka;

\par }{\QB e rere ana, kāhore hoki e kite i te pai.


\par }{\Q \VS{26}Kua pahemo, kua pērā me ngā kaipuke tere,

\par }{\QB me te ēkara anō e topa iho ana ki tāna kai.


\par }{\Q \VS{27}Ki te mea ahau, ‘Ka wareware ahau ki tāku tangi,

\par }{\QB ka unuhia atu e ahau te pōuri o tōku mata, ā, ka mārama,’


\par }{\Q \VS{28}e wehi ana ahau i ōku mamae katoa,

\par }{\QB e mōhio ana ahau e kore ahau e meinga e koe he harakore.


\par }{\Q \VS{29}Tērā hoki ahau e whakahēngia;

\par }{\QB he aha ahau i whakangenge kau ai i ahau?


\par }{\Q \VS{30}Ki te horoi ahau i ahau ki te hukarere,

\par }{\QB ā, ka meinga ōku ringa kia mā rawa;


\par }{\Q \VS{31}kātahi ahau ka rumakina e koe ki te poka,

\par }{\QB ā, whakarihariha mai ana ōku kākahu ki ahau.


\par }{\BB \par }
{\Q \VS{32}“Ehara hoki ia i te tangata, i te pēnei me ahau nei,

\par }{\QB e whakahoki kupu ai ahau ki a ia,

\par }{\QB e haere tahi ai māua ki te whakawā.


\par }{\Q \VS{33}Kāhore he kaiwhakatikatika mō tā māua,

\par }{\QB kāhore he tangata hei whakapā i tōna ringa ki a māua tahi.


\par }{\Q \VS{34}Me tango atu e ia tāna patu i ahau,

\par }{\QB ā, kaua hoki tana whakamataku e whakawehi i ahau.


\par }{\Q \VS{35}Hei reira ahau ka kōrero, ā, kāhore e wehi i a ia;

\par }{\QB kāhore hoki ahau e pērā roto i ahau.”




\par }\Chap{10}{\SH Kāhore tā Ihowā i Tika
\par }
{\Q \VerseOne{1}“Kua hōhā tōku wairua ki tōku ora;

\par }{\QB ka tukua e ahau tāku tangi kia rere ana;

\par }{\QB ka kōrero ahau i te kikiwatanga o tōku ngākau.


\par }{\Q \VS{2}Ka mea ahau ki te Atua, Kaua ahau e whakahēngia;

\par }{\QB whakakitea ki ahau te take i totohe ai koe ki ahau.


\par }{\Q \VS{3}He mea pai rānei ki a koe kia tūkino koe,

\par }{\QB kia whakahāwea ki te mahi a ōu ringa,

\par }{\QB ā, kia whiti tōu mārama ki te whakaaro o te hunga kino?


\par }{\Q \VS{4}He kanohi kikokiko rānei ōu?

\par }{\QB He pēnei rānei tāu titiro me tā te tangata titiro?


\par }{\Q \VS{5}He rite rānei ōu rā ki ō te tangata rā?

\par }{\QB He rite rānei ōu tāu ki ō te tangata rā?


\par }{\Q \VS{6}I uiuia ai e koe tōku kino, i rapua ai e koe tōku hara?


\par }{\Q \VS{7}Ahakoa e mōhio ana anō koe ehara ahau i te mea hē,

\par }{\QB kāhore anō tētahi hei whakaora i roto i tōu ringa?


\par }{\BB \par }
{\Q \VS{8}“Nā ōu ringa ahau i mahi, i hanga, he mea hono mārie i tētahi taha, i tētahi taha;

\par }{\QB otiia, e whakangaromia ana ahau e koe.


\par }{\Q \VS{9}Kia mahara rā, nāu ahau i hanga, ānō he paru;

\par }{\QB tērā rānei koe e whakahoki anō i ahau ki te puehu?


\par }{\Q \VS{10}He teka ianei he mea riringi ahau nāu ānō he waiū,

\par }{\QB meinga ana ahau e koe kia tetepe ānō he tīhi?


\par }{\Q \VS{11}Nāu ahau i whakakākahu ki te kiri, ki te kikokiko,

\par }{\QB ā, nāu anō ahau i hohou ki te wheua, ki te uaua.


\par }{\Q \VS{12}Whakawhiwhia ana ahau e koe ki te ora, ki te atawhai,

\par }{\QB ā, he tirotirohanga mai nāu i mau ai tōku wairua.


\par }{\BB \par }
{\Q \VS{13}“Heoi, hunā ana anō ēnei mea e koe i roto i tōu ngākau;

\par }{\QB e mōhio ana hoki ahau kei a koe anō tēnei.


\par }{\Q \VS{14}Ki te hara ahau, ka mātauria e koe;

\par }{\QB e kore anō koe e whakakāhore ki tōku hē.


\par }{\Q \VS{15}Ki te hē ahau, auē tōku mate!

\par }{\QB Ki te tika ahau, e kore tonu e ara tōku māhunga;

\par }{\QB he kī hoki nōku i te whakamā me te titiro iho ki tōku mate.


\par }{\Q \VS{16}Ā, ki te whakarewa ake tōku māhunga i a ia,

\par }{\QB ka whāia ahau e koe ānō he raiona;

\par }{\QB ā, ka whakakite anō koe i a koe, i tōu mīharo, ki ahau.


\par }{\Q \VS{17}E whakahoutia ana e koe āu kaiwhakaatu i ōku hē,

\par }{\QB e whakanuia ana hoki e koe tōu riri ki ahau;

\par }{\QB ko ngā putanga kētanga, ko te whawhai hei pēhi i ahau.


\par }{\BB \par }
{\Q \VS{18}“He aha rā ahau i whakaputaina mai ai e koe i roto i te kōpū?

\par }{\QB Te hemo noa atu ai ahau, ā, kīhai tētahi kanohi i kite i ahau.


\par }{\Q \VS{19}Pēnei kua rite ahau, ānō kua kāhore noa iho;

\par }{\QB kua mauria atu ahau i te kōpū ki te urupā.


\par }{\Q \VS{20}He teka rānei he torutoru ōku rā?

\par }{\QB Kāti rā, waiho ake koa ahau, kia āhua mākoha ana i tēnei wā iti,


\par }{\Q \VS{21}keiwhā haere ahau ki te wāhi e kore nei ahau e hoki mai,

\par }{\QB ki te whenua o te pōuri, o te ātārangi o te mate;


\par }{\Q \VS{22}ki te whenua o te pōuri kerekere, o te tino o te pōuri;

\par }{\QB he whenua nō te ātārangi o te mate, kāhore nei ō reira tikanga,

\par }{\QB ā, ko tōna mārama, koia anō te pōuri.”




\par }\Chap{11}{\SH Ka Tika te Whiunga i te Hē o Hopa
\par }
{\PP \VerseOne{1}Anō rā ko Topara Naamati, i mea ia:


\par }{\Q \VS{2}“Kaua rānei hei whakautua te tini o ngā kupu,

\par }{\QB ā, e whakatikaia rānei te tangata ngutu hohoro?


\par }{\Q \VS{3}Mā āu kupu whakapehapeha rānei e nohopuku ai ngā tāngata,

\par }{\QB ā, ina tāwai koe, kaua rānei he tangata e mea i a koe kia whakamā?


\par }{\Q \VS{4}E mea ana hoki koe, ‘He tino tika tāku whakaako,

\par }{\QB ā, he mā ahau ki ōu kanohi.’


\par }{\Q \VS{5}Auē, me i kōrero te Atua,

\par }{\QB me i puaki mai ōna ngutu ki te whakahē i a koe!


\par }{\Q \VS{6}Me i whakaaturia mai e ia ki a koe ngā mea ngaro o te mātauranga,

\par }{\QB te huhua o ngā ara o tāna mahi!

\par }{\Q Nā, kia mātau koe: he iti iho i ōu hē tā te Atua e tango nei i a koe.


\par }{\BB \par }
{\Q \VS{7}“Ina whakatakina e koe,

\par }{\QB e kitea rānei e koe te Atua?

\par }{\Q E tino kitea rawatia rānei e koe te Kaha Rawa?


\par }{\Q \VS{8}Kei te rangi te tiketike; ka pēhea koe?

\par }{\QB Hōhonu iho i te rēinga; ko te aha e mōhiotia e koe?


\par }{\Q \VS{9}Ko tōna takoto, roa atu i te whenua,

\par }{\QB whānui atu i te moana.


\par }{\BB \par }
{\Q \VS{10}“Ki te mea ka haukotia e ia, ka hereherea rānei,

\par }{\QB ka whakawākia rānei, mā wai ia e ārai?


\par }{\Q \VS{11}E mōhio ana hoki ia ki ngā tāngata teka noa;

\par }{\QB ā, e kite ana ia i te hē, ahakoa e kore e whakaaroa e ia.


\par }{\Q \VS{12}Otiia, ko te mea whakaarokore nei,

\par }{\QB ko te tangata kāhore rawa ōna hinengaro,

\par }{\QB āe rā, tō te tangata rite i tōna whānautanga kei te kūao kāihe mohoao.


\par }{\BB \par }
{\Q \VS{13}“Ki te whakatikaia e koe tōu ngākau,

\par }{\QB ā, ka wherahia ōu ringa ki a ia;


\par }{\Q \VS{14}ki te mea he hē kei tōu ringa,

\par }{\QB whakamataratia atu, kaua hoki te kino e noho ki ōu tapenākara.


\par }{\Q \VS{15}He pono ko reira ara ai tōu mata, tē ai he ira;

\par }{\QB āe, ka ū hoki koe, tē ai he wehi.


\par }{\Q \VS{16}Tērā hoki koe e wareware ki tōu māuiui;

\par }{\QB ā, e maharatia e koe ānō ko ngā wai kua rere atu.


\par }{\Q \VS{17}Ā, ko tōu ora tērā e mārama kē atu i tō te poutūmārōtanga o te rā;

\par }{\QB ā, ahakoa e pōuri anō, ka rite ki te ata.


\par }{\Q \VS{18}Ka tatū ōu whakaaro, nō te mea ka whai tūmanakohanga atu;

\par }{\QB āe, ka rapu koe i tētahi taha ōu, i tētahi taha, ā, ka takoto mārire koe.


\par }{\Q \VS{19}E takoto iho anō koe, tē ai he kaiwhakawehi;

\par }{\QB he tokomaha anō hoki e whai kia paingia e koe.


\par }{\Q \VS{20}Ka poko ia ngā kanohi o te hunga kino,

\par }{\QB kore ake he rerenga mō rātou;

\par }{\QB ko tā rātou e tūmanako atu ai ko te hemonga.”




\par }\Chap{12}{\SH He Tangata Rorirori Ahau
\par }
{\PP \VerseOne{1}Nā, ka whakautu a Hopa, ka mea:


\par }{\Q \VS{2}“He tika rawa ko koutou ngā tāngata,

\par }{\QB ā, ka mate tahi atu te whakaaro nui me koutou.


\par }{\Q \VS{3}Otirā, kei ahau anō hoki he ngākau he pērā anō me o koutou,

\par }{\QB kīhai ahau i hoki iho i a koutou.

\par }{\QB Ko wai rā te hē ana ki ēnei mea?


\par }{\BB \par }
{\Q \VS{4}“Tōku rite kei te tangata e waiho ana hei kata mā tōna hoa,

\par }{\QB he tangata e karanga ana ki te Atua,

\par }{\QB ā, whakarongo mai ana tērā ki a ia;

\par }{\QB e waiho ana te mea tika, te mea tapatahi, hei kata.


\par }{\Q \VS{5}Kei roto i te whakaaro o te tangata,

\par }{\QB e tau ana tāna noho, te whakahāwea ki te aituā;

\par }{\QB e tauwhanga ana tēnā ki te hunga e paheke ana te waewae.


\par }{\Q \VS{6}Kei te rangatira ngā tēneti o ngā kaipāhua,

\par }{\QB ā, noho kore wehi ana te hunga e whakapātaritari ana ki te Atua;

\par }{\QB he ope noa mai hoki tā te Atua ki ō rātou ringa.


\par }{\BB \par }
{\Q \VS{7}“Tēnā rā, ui atu ki ngā kararehe mā rātou koe e whakaako;

\par }{\QB ki ngā manu o te rangi, mā rātou e kōrero ki a koe;


\par }{\Q \VS{8}kōrero atu rānei ki te whenua, ā, māna koe e whakaako;

\par }{\QB ka whakaaturia mai anō hoki ki a koe e ngā ika o te moana.


\par }{\Q \VS{9}Ko wai i kore te mōhio ki ēnei mea katoa,

\par }{\QB he mea mahi tēnei nā te ringa o Ihowā?


\par }{\Q \VS{10}Kei tōna ringa nei te wairua o ngā mea ora katoa,

\par }{\QB te manawa hoki o ngā kikokiko tāngata katoa.


\par }{\Q \VS{11}He teka ianei e whakamātauria ana ngā kupu e te taringa,

\par }{\QB pērā hoki i te waha e whakarongo nei ki te reka o tāna kai?


\par }{\Q \VS{12}Kei ngā kaumātua ngā whakaaro nui;

\par }{\QB kei te roa o ngā rā te mātau.


\par }{\BB \par }
{\Q \VS{13}“Kei a ia te whakaaro nui me te kaha;

\par }{\QB kei a ia te tohutohu me te mātauranga.


\par }{\Q \VS{14}Nanā, e wāwāhia ana e ia, kore iho e hangā anō;

\par }{\QB e kopia ana e ia te tangata, kāhore rawa he putanga.


\par }{\Q \VS{15}Nanā, e unuhia atu ana e ia ngā wai,

\par }{\QB ā, kua maroke; e tukua mai ana anō e ia, ā, ka hurihia te whenua.


\par }{\Q \VS{16}Kei a ia te kaha me te mahi tōtika;

\par }{\QB ko te tangata tinihanga, me te tangata e tinihangatia ana, nāna.


\par }{\Q \VS{17}E kāhakina atu ana e ia ngā kaiwhakatakoto whakaaro, he mea pāhua;

\par }{\QB whakakūwaretia iho e ia ngā kaiwhakawā.


\par }{\Q \VS{18}Ko te mana o ngā kīngi, wetekina ake e ia,

\par }{\QB herea iho e ia ō rātou hope ki te whītiki.


\par }{\Q \VS{19}E ārahina atu ana e ia ngā tohunga, he mea pāhua,

\par }{\QB hurihia iho e ia te hunga kaha.


\par }{\Q \VS{20}Whakakorea ake e ia he kupu mā te hunga ngākau pono,

\par }{\QB riro ana i a ia ngā mahara o ngā kaumātua.


\par }{\Q \VS{21}E ringihia ana e ia te whakahāwea ki runga ki ngā rangatira,

\par }{\QB e wetekina ana e ia te whītiki o te hunga kaha.


\par }{\Q \VS{22}E hurahia mai ana e ia ngā mea hōhonu i roto i te pōuri,

\par }{\QB whakaputaina mai ana e ia te ātārangi o te mate ki te mārama.


\par }{\Q \VS{23}E whakanuia ana e ia ngā iwi, ā, e hunā ana e ia;

\par }{\QB e tohatohaina atu ana e ia ngā iwi,

\par }{\QB ā, e whakawhāititia mai ana anō rātou e ia.


\par }{\Q \VS{24}E tangohia atu ana e ia te ngākau o ngā rangatira o te iwi o te whenua,

\par }{\QB ā, e meinga ana e ia kia kōpikopiko noa i te wāhi ururua kāhore nei he ara.


\par }{\Q \VS{25}Whāwhā noa rātou i roto i te pōuri, kāhore hoki he mārama,

\par }{\QB ā, meinga ana rātou e ia kia hūrori haere ānō he tangata haurangi.”




\par }\Chap{13}{\SH Ki a Ihowā te Tautohe a Hopa
\par }
{\Q \VerseOne{1}“Nanā, kua kitea katoatia tēnei e tōku kanohi,

\par }{\QB kua rongo tōku taringa, kua mōhio.


\par }{\Q \VS{2}Ko tā koutou e mōhio nā, ko tāku anō tēnā e mōhio nei;

\par }{\QB kāhore hoki ahau i hoki iho i a koutou.


\par }{\Q \VS{3}Inā, e whai kupu anō ahau ki te Kaha Rawa;

\par }{\QB ā, e hiahia ana ahau ki te kōrerorero ki te Atua.


\par }{\Q \VS{4}Ko koutou ia, he hunga tito i te teka,

\par }{\QB he rata horihori noa koutou katoa.


\par }{\Q \VS{5}Te pai nā, me i mutu rawa ā koutou kōrero!

\par }{\QB Ko tō koutou whakaaro nui hoki tēnā.


\par }{\Q \VS{6}Tēnā rā, whakarongo mai ki tāku tautohe,

\par }{\QB maharatia ngā whawhai a ōku ngutu.


\par }{\Q \VS{7}Me tautoko tā te Atua ki te kupu kino,

\par }{\QB me tautoko rānei tāna ki te tinihanga?


\par }{\Q \VS{8}Ka whakapai kanohi koia koutou ki a ia?

\par }{\QB Mā koutou rānei tā te Atua tautohe?


\par }{\Q \VS{9}He pai rānei kia rapua tā koutou e ia?

\par }{\QB E māminga rānei koutou ki a ia,

\par }{\QB e pērā me tētahi ka māminga nei ki te tangata?


\par }{\Q \VS{10}He pono ka whakahē ia ki a koutou

\par }{\QB ki te whakapai puku koutou i te kanohi.


\par }{\Q \VS{11}E kore rānei koutou e mataku ki tōna nui?

\par }{\QB E kore rānei te wehi ki a ia e tau ki a koutou?


\par }{\Q \VS{12}Ko ā koutou pepeha nunui he whakatauki nō te pungarehu,

\par }{\QB ko ō koutou parepare he parepare paru.


\par }{\BB \par }
{\Q \VS{13}“Kāti te kōrero, waiho noa iho ahau, kia kōrero ai ahau,

\par }{\QB ahakoa pā mai te aha ki ahau.


\par }{\Q \VS{14}He aha ōku kikokiko i ngaua ai e ōku niho?

\par }{\QB He aha tōku wairua i waiho ai e ahau i roto i tōku ringa?


\par }{\Q \VS{15}Ahakoa whakamate noa ia i ahau, ka tatari tonu ahau ki a ia;

\par }{\QB otiia, ka mau tonu ahau ki ōku ara i tōna aroaro.


\par }{\Q \VS{16}Ko tēnei hoki hei oranga mōku;

\par }{\QB e kore hoki te tangata atuakore e tae mai ki tōna aroaro.


\par }{\Q \VS{17}Āta whakarongo ki āku kōrero;

\par }{\QB kia anga mai ō koutou taringa ki tāku e whakapuaki nei.


\par }{\Q \VS{18}Nā, kua takoto tāku mō te whakawā;

\par }{\QB e mōhio ana ahau he tika ahau.


\par }{\Q \VS{19}Ko wai ia hei totohe ki ahau?

\par }{\QB Ka whakarongo puku hoki ahau āianei, ā, ka hemo ahau.”


\par }{\SH Te Īnoi Takarure a Hopa
\par }
{\Q \VS{20}“Engari kaua ngā mea e rua e meatia mai ki ahau;

\par }{\QB kātahi ahau ka kore e huna i ahau i tōu mata.


\par }{\Q \VS{21}Kia matara atu tōu ringa ki tawhiti i ahau;

\par }{\QB ā, kaua ahau e whakawehia e te mataku ki a koe.


\par }{\Q \VS{22}Ko reira, māu e karanga, ā, māku e whakaō atu;

\par }{\QB māku rānei e kōrero, ā, māu e whakahoki kupu mai ki ahau.


\par }{\Q \VS{23}Ka hia rā ōku kino, ōku hara?

\par }{\QB Meinga ahau kia mātau ki tōku hē me tōku hara.


\par }{\Q \VS{24}He aha tōu mata i hunā ai e koe?

\par }{\QB He aha ahau i kīia ai e koe he hoariri?


\par }{\Q \VS{25}E kapokapohia rānei e koe te pakawhā e pūhia haeretia ana?

\par }{\QB E whāia rānei e koe te pāpapa maroke?


\par }{\Q \VS{26}Kei te tuhituhi nā hoki koe i ngā mea kawa mōku,

\par }{\QB e mea ana hoki kia riro mai i ahau ngā hē o tōku taitamarikitanga.


\par }{\Q \VS{27}Karapitia iho e koe ōku waewae ki te rākau,

\par }{\QB he mea tohu nāu ōku ara katoa,

\par }{\QB ā, he mea tuhi nāu ōku takahanga waewae tawhio noa.


\par }{\BB \par }
{\Q \VS{28}“Ahakoa tōku rite kei te mea pirau, e memeha noa ana,

\par }{\QB kei te kākahu e kainga ana e te pūrehurehu.”




\par }\Chap{14}{\SH He Poto noa te Oranga
\par }
{\Q \VerseOne{1}“Ko te tangata i whānau i te wahine,

\par }{\QB he torutoru ōna rā; kī tonu anō i te raruraru,


\par }{\Q \VS{2}ānō he puāwai ia e puta mai ana, e kotia iho ana;

\par }{\QB rere ana ia, ānō he ātārangi, kāhore hoki he tūmautanga.


\par }{\Q \VS{3}E titiro mai anō rānei ōu kanohi ki te pēnei?

\par }{\QB E mea rānei koe i ahau kia whakawā tāua ki a tāua?


\par }{\Q \VS{4}Ko wai hei hōmai i te mea mā i roto i te mea poke?

\par }{\QB Hore rawa.


\par }{\Q \VS{5}Kua rite nā hoki ngā rā mōna;

\par }{\QB kei a koe te maha o ōna marama.

\par }{\Q Takoto rawa i a koe te tikanga mōna,

\par }{\QB ā, e kore ia e whiti ki tua.


\par }{\Q \VS{6}Tahuri kē atu te titiro i a ia,

\par }{\QB kia ai ōna pārīrātanga,

\par }{\Q kia āta tutuki ai tōna rā,

\par }{\QB kia rite ai ki ō te kaimahi.


\par }{\BB \par }
{\Q \VS{7}“Ka ai hoki he whakaaronga ki te rākau i tapahia,

\par }{\QB tērā anō e pariri, e kore anō hoki e mutu te wana o tōna pihi.


\par }{\Q \VS{8}Ahakoa kua tawhitotia tōna pakiaka ki te whenua,

\par }{\QB ā, kua mate tōna tinana i roto i te oneone;


\par }{\QB \VS{9}heoi, mā te haunga o te wai ka pihi,

\par }{\QB ka kōkiri ōna peka ānō ko tā te mea tupu.


\par }{\Q \VS{10}Ko te tangata ia, mate iho, marere noa iho;

\par }{\QB āe, ka hemo te tangata, ā, kei hea ia?


\par }{\Q \VS{11}Pērā i ngā wai e hē mai nei i te moana,

\par }{\QB i te awa e mimiti ana, ka maroke;


\par }{\Q \VS{12}e pērā ana anō te tangata, e takoto ana,

\par }{\QB ā, kāhore he whakatikanga ake.

\par }{\Q Kāhore he marangatanga ake mō rātou,

\par }{\QB ā kia kore rā anō ngā rangi;

\par }{\QB e kore anō rātou e ara i tō rātou moe.


\par }{\BB \par }
{\Q \VS{13}“Auē, kia hunā noatia oti ahau e koe ki te pō,

\par }{\QB kia waihotia noatia iho ahau e koe kia ngaro ana,

\par }{\QB kia hoki rā anō tōu riri;

\par }{\Q kia rohea noatia mai e koe tētahi wā mōku,

\par }{\QB ā, ka mahara mai ai anō ki ahau!


\par }{\Q \VS{14}Ki te mate te tangata, e ora anō rānei ia?

\par }{\QB Ka tatari ahau i ngā rā katoa o tōku ngananga,

\par }{\QB kia tae mai rā anō he whakaputanga mōku.


\par }{\Q \VS{15}Māu e karanga, kia whakaō atu ai ahau;

\par }{\QB kāhore hoki e kore ka matenui koe ki te mahi a ōu ringa.


\par }{\Q \VS{16}Ināianei hoki e taua ana e koe ōku hīkoinga;

\par }{\QB he teka ianei e matatau tonu mai ana koe ki tōku hara?


\par }{\Q \VS{17}Hīri rawa tōku hē ki roto ki te pūtea,

\par }{\QB tuitui rawa e koe tōku kino.


\par }{\BB \par }
{\Q \VS{18}“He pono ko te maunga e horo ana e memeha noa ake ana,

\par }{\QB e nekehia ana te toka i tōna wāhi.


\par }{\Q \VS{19}E ngau ana te wai i ngā kōhatu;

\par }{\QB mā tōna puhaketanga e horoi atu te puehu o te whenua;

\par }{\QB ā, whakangaromia iho e koe te tūmanako a te tangata.


\par }{\Q \VS{20}Taea ana ia e koe ake tonu atu,

\par }{\QB ā, pahure ana ia;

\par }{\Q puta kē ana i a koe tōna mata,

\par }{\QB ā, tonoa atu ana ia kia haere.


\par }{\Q \VS{21}Ko te whakahōnoretanga o āna tama,

\par }{\QB kāhore e mōhiotia e ia;

\par }{\Q ka hoki iho rātou hei ware,

\par }{\QB heoi kāhore tētahi aha o rātou e maharatia e ia.


\par }{\Q \VS{22}E mamae anō ia te kikokiko o tōna tinana,

\par }{\QB ā, ka tangi tōna wairua i roto i a ia.”




\par }\Chap{15}{\SH Te Whakawhitinga Kōrero Tuarua
\par }
{\R (15.1–21.34)

\par }{\PP \VerseOne{1}Nā, ka whakautua e Eripāta Temani, i mea ia:


\par }{\Q \VS{2}“He horihori kau koia te mātauranga e whakapuakina e te tangata whakaaro,

\par }{\QB kia whakakīia e ia tōna kōpū ki te hau marangai?


\par }{\Q \VS{3}Me kōrero rānei ia ko ngā kupu kore hua hei ako,

\par }{\QB ko ngā whaikōrero rānei kāhore nei e whai tikanga?


\par }{\Q \VS{4}Āe, kua whakakorea atu nā e koe te wehi,

\par }{\QB kei te pupuri mai koe i te īnoi i te aroaro o te Atua.


\par }{\Q \VS{5}Nā, kei te whakaakona tōu māngai e tōu kino,

\par }{\QB ā, kei te whiriwhiria e koe ko te arero o te hunga tinihanga.


\par }{\Q \VS{6}Ehara i ahau, nā tōu māngai anō i hopu tōu kino;

\par }{\QB ko ōu ngutu anō hei whakaatu i tōu hē.


\par }{\BB \par }
{\Q \VS{7}“Ko koe ianei te tangata tuatahi kua whānau?

\par }{\QB He mea hanga rānei koe nō mua atu i ngā pukepuke?


\par }{\Q \VS{8}Kua rongo rānei koe i tō te Atua whakaaro puku?

\par }{\QB Kei te kaiponu rānei koe i te whakaaro ki a koe anake?


\par }{\Q \VS{9}Ko te aha te mōhiotia ana e koe, ā, kāhore e mōhiotia e mātou?

\par }{\QB Ko tēhea whakaaro anō hoki ōu kāhore nei i a mātou?


\par }{\Q \VS{10}Kei a mātou ngā upoko hina rātou tahi ko ngā tino koroheke,

\par }{\QB kaumātua rawa ake i tōu pāpā.


\par }{\Q \VS{11}He iti rawa rānei mōu ngā whakamārie a te Atua,

\par }{\QB te kupu ngāwari e hoatu ana ki a koe?


\par }{\Q \VS{12}He aha koe i kāhakina atu ai e tōu ngākau?

\par }{\QB He aha hoki ōu kanohi i kimokimo ai,


\par }{\Q \VS{13}i tahuri ai tōu wairua ki te whakahē i te Atua,

\par }{\QB i puaki ai ēnā kupu i tōu māngai?


\par }{\BB \par }
{\Q \VS{14}“He aha te tangata, e mā ai ia,

\par }{\QB te whānau rānei a te wahine, e tika ai?


\par }{\Q \VS{15}Nanā, kāhore ia e whakawhirinaki ki āna mea tapu;

\par }{\QB kāhore hoki ngā rangi e mā ki tāna titiro.


\par }{\Q \VS{16}Kātahi ia te hē rawa ko te mea whakarihariha,

\par }{\QB ko te mea poke, ko te tangata e inu nei i te kino ānō he wai.


\par }{\BB \par }
{\Q \VS{17}“Māku e whakaatu ki a koe, whakarongo mai ki ahau;

\par }{\QB ko te mea kua kitea e ahau, māku e kōrero atu –


\par }{\Q \VS{18}he mea kōrero mai nā ngā mōhio,

\par }{\QB he whakarerenga iho nā ō rātou mātua;

\par }{\QB kīhai hoki i hunā e rātou,


\par }{\Q \VS{19}ki a rātou nei anake te hōmaitanga o te whenua;

\par }{\QB kīhai hoki te tangata kē i tika i waenganui i a rātou.


\par }{\Q \VS{20}E whakamamae ana te tangata kino i ōna rā katoa,

\par }{\QB arā i te maha o ngā tau e haupū nei mō te kaitūkino.


\par }{\Q \VS{21}He reo whakawehi kei roto i ōna taringa;

\par }{\QB i te wā whai rawa ka tae mai te kaipāhua ki a ia.


\par }{\Q \VS{22}Kāhore āna whakaaetanga ake tērā ia ka hoki ake i te pōuri,

\par }{\QB e whanga ana anō hoki te hoari ki a ia.


\par }{\Q \VS{23}E kōpikopiko noa ana ia ki te taro māna,

\par }{\QB e mea ana, ‘Kei hea rā?’

\par }{\QB E mōhio ana ia kua tata ki tōna ringa te rā o te pōuri.


\par }{\Q \VS{24}Ko te ngākau mamae, me te tūmatatenga, hei whakawehi i a ia;

\par }{\QB ka kaha ake rāua i a ia,

\par }{\QB me te mea he kīngi kua rite ana mea mō te whawhai.


\par }{\Q \VS{25}Kua totoro nei ōna ringa ki te whawhai ki te Atua,

\par }{\QB kua whakatoatoa nei i a ia ki te whawhai ki te Kaha Rawa;


\par }{\Q \VS{26}kua rere ki a ia me te kakī mārō,

\par }{\QB me ngā puku mātotoru o āna whakangungu rākau.


\par }{\BB \par }
{\Q \VS{27}“Kua kōpakina hoki tōna mata e tōna ngako,

\par }{\QB ā, kua tupu te ngako o tōna hope.


\par }{\Q \VS{28}Nā, i noho ia ki ngā pā mahue,

\par }{\QB ki ngā whare kāhore i nohoia e te tangata,

\par }{\QB meāke nei waiho hei pūranga.


\par }{\Q \VS{29}E kore ia e whai taonga, e kore anō ōna rawa e mau,

\par }{\QB e kore anō hoki tō rātou hua e tāupe ki te whenua.


\par }{\Q \VS{30}E kore ia e puta i te pōuri, ōna peka ka maroke i te mura,

\par }{\QB ka riro atu anō ia i te manawa o tōna māngai.


\par }{\Q \VS{31}Kei whakawhirinaki ia ki te mea teka noa, kei tinihanga ki a ia anō;

\par }{\QB nō te mea ko te teka noa hei utu ki a ia.


\par }{\Q \VS{32}E kore tōna rā e taea, kua rite;

\par }{\QB e kore anō tōna peka e whai rau.


\par }{\Q \VS{33}Ka ruiruia e ia āna karepe kaiota ānō ko te wāina,

\par }{\QB ā, ka makā tāna puāwai me te mea ko te ōriwa.


\par }{\Q \VS{34}Ka pakoko hoki te whakaminenga o te hunga atuakore,

\par }{\QB ka pau hoki i te ahi ngā tēneti o ngā utu whakapati.


\par }{\Q \VS{35}He mahi nanakia te mea i hapū ki roto ki a rātou,

\par }{\QB whānau ake he teka noa;

\par }{\QB ko ō rātou kōpū anō hei hanga i te tinihanga.”




\par }\Chap{16}{\SH Ka Whakaū a Hopa i tōna Haranga kore
\par }
{\PP \VerseOne{1}Kātahi a Hopa ka whakautu, ka mea:


\par }{\Q \VS{2}“Ka maha ngā mea pēnā kua rangona nei e ahau;

\par }{\QB he kaiwhakamārie haumaruru rawa koutou katoa.


\par }{\Q \VS{3}E whai mutunga rānei ngā kupu tikangakore?

\par }{\QB Nā te aha rānei koe i whakaoho ki te whakahoki kupu mai?


\par }{\Q \VS{4}E taea anō e ahau te kōrero pēnā i a koutou;

\par }{\QB me i pēnei tō koutou wairua me tōku wairua;

\par }{\Q hono tonu āku kupu ki a koutou,

\par }{\QB ka rūrū anō tōku upoko ki a koutou.


\par }{\Q \VS{5}E whakakaha anō ia tōku māngai i a koutou,

\par }{\QB ka ai anō hoki te whakamārie a ōku ngutu hei pēhi i tō koutou mamae.


\par }{\BB \par }
{\Q \VS{6}“Ahakoa kōrero ahau, kāhore tōku pōuri e iti iho;

\par }{\QB ki te mutu tāku, ko tēhea wāhi o tōku mamae ka tāharahara iho?


\par }{\Q \VS{7}Ināianei anō kua meinga ahau e ia kia ruha;

\par }{\QB mōtī iho i a koe tōku whakaminenga katoa.


\par }{\Q \VS{8}Nā, kua mau kita koe ki ahau,

\par }{\QB hei kaiwhakaatu i tōku hē;

\par }{\Q e whakatika ana mai hoki tōku hīrokitanga ki ahau,

\par }{\QB hei whakapuaki i tōku hē.


\par }{\Q \VS{9}Haehaea ana ahau e ia i a ia e riri ana, e tūkino ana ia i ahau;

\par }{\QB pakiri ana ōna niho ki ahau;

\par }{\QB e whakakoi mai ana tōku hoariri i ōna kanohi ki ahau.


\par }{\Q \VS{10}Hāmama mai ana ō rātou māngai ki ahau;

\par }{\QB whakahāwea mai ana, kei te papaki rātou i tōku pāpāringa;

\par }{\QB huihui ana rātou kia kotahi hei whawhai ki ahau.


\par }{\Q \VS{11}Kua tukua ahau e te Atua ki te hunga hē,

\par }{\QB whakarērea pūtia ana ahau ki ngā ringa o te hunga kino.


\par }{\Q \VS{12}Hūmārie ana tāku noho, heoi kua wāwāhi ia i ahau;

\par }{\QB kua mau ia ki tōku kakī, tātātia ake ahau kia pakaru rikiriki;

\par }{\Q whakatūria ana ahau e ia hei kōperenga pere māna.


\par }{\QB \VS{13}Karapotia ana ahau e āna kaikōpere,

\par }{\Q motumotuhia ana e ia ōku whatumanawa, kāhore hoki e tohungia;

\par }{\QB ringihia ana e ia tōku au ki te whenua.


\par }{\Q \VS{14}He mea wāwāhi ahau nāna, he wāhanga, he wāhanga;

\par }{\QB ānō he tangata kaha ia e rere mai ana ki runga ki ahau.


\par }{\BB \par }
{\Q \VS{15}“Tuituia ana e ahau he kākahu taratara mō tōku kiri,

\par }{\QB whakaititia iho e ahau tōku haona ki te puehu.


\par }{\Q \VS{16}Paruparu noa iho tōku mata i te tangihanga,

\par }{\QB kei runga i ōku kamo te ātārangi o te mate;


\par }{\Q \VS{17}ahakoa kāhore he tutū i ōku ringa,

\par }{\QB ā, he mā tāku īnoi.


\par }{\BB \par }
{\Q \VS{18}“Kaua, e te whenua, e hīpokina ōku toto,

\par }{\QB kei whai wāhi tānga anō hoki tāku karanga.


\par }{\Q \VS{19}Kei te rangi nei anō ināianei te kaiwhakaatu o tāku,

\par }{\QB kei te wāhi i runga tōku kaititiro.


\par }{\Q \VS{20}E tāwai mai ana ōku hoa ki ahau,

\par }{\QB māturuturu tonu ia ngā roimata o tōku kanohi ki te Atua.


\par }{\Q \VS{21}Kia tohe koa ia i tō te tangata tika ki te Atua,

\par }{\QB i tō te tama hoki a te tangata ki tōna hoa!


\par }{\BB \par }
{\Q \VS{22}“Kia taka mai hoki ngā tau torutoru nei,

\par }{\QB ka haere ahau i te ara e kore ai ahau e hoki mai anō.”




\par }\Chap{17}{\SH Ka Īnoi a Hopa mō te Oranga Ngākau
\par }
{\Q \VerseOne{1}“Kua pau tōku manawa, mōtī rawa ōku rā,

\par }{\QB kua rite te urupā mōku.


\par }{\Q \VS{2}He pono he hunga tāwai ēnei kei ahau,

\par }{\QB ā, kei roto tonu tōku kanohi i ā rātou whakakārangitanga.


\par }{\BB \par }
{\Q \VS{3}“Tēnā rā, hōmai he punga,

\par }{\QB ko koe tonu hei whakakapi tūranga mōku;

\par }{\QB ko wai hei papaki ringa ki ahau?


\par }{\Q \VS{4}Kua hunā hoki e koe tō rātou ngākau kei mōhio;

\par }{\QB nā reira e kore koe e whakaneke ake i a rātou.


\par }{\Q \VS{5}Ko te tangata e whāki ana i ōna hoa, he mea mō te utu,

\par }{\QB ko ngā kanohi tonu o āna tamariki e hemo.


\par }{\BB \par }
{\Q \VS{6}“Kua meinga hoki ahau e ia hei hahani mā ngā iwi;

\par }{\QB ā, kua waiho mārakerake ahau hei whakaetietinga.


\par }{\Q \VS{7}Kua atarua tōku kanohi i te tangi, rite tonu ki te ātārangi ōku wāhi katoa.


\par }{\Q \VS{8}Ka mīharo te hunga tika ki tēnei,

\par }{\QB ā, ka whakaoho te tangata harakore i a ia anō hei whakahē i te atuakore.


\par }{\Q \VS{9}Otiia, ka mau te tangata tika ki tōna ara,

\par }{\QB ā, ko te tangata ringa mā ka neke haere ake te kaha.


\par }{\BB \par }
{\Q \VS{10}“Ko koutou katoa ia, tahuri, anga mai nei,

\par }{\QB e kore hoki tētahi tangata mahara e kitea e ahau i roto i a koutou.


\par }{\Q \VS{11}Kua pahemo ōku rā, motumotuhia ake ōku whakaaro i whakatakoto ai,

\par }{\QB tae noa ki ngā whakaaro o tōku ngākau.


\par }{\Q \VS{12}Ko te pō kua meinga e rātou hei ao;

\par }{\QB ‘Ko te mārama,’ e kī ana rātou, ‘e tata tonu ana ki te pōuri.’


\par }{\Q \VS{13}Ki te titiro ahau i te rēinga hei whare mōku;

\par }{\QB mehemea kua whārikitia, e ahau tōku moenga ki te pōuri;


\par }{\Q \VS{14}mehemea kua karanga ahau ki te pirau, ‘Ko koe tōku pāpā’;

\par }{\QB ki te iro rānei, ‘Ko koe tōku whaea, tōku tuahine!’


\par }{\Q \VS{15}Kei hea rā he tūmanakohanga atu mōku?

\par }{\QB Ā, ko tāku e tūmanako atu ai ko wai e kite?


\par }{\Q \VS{16}Ka riro ki raro ki ngā taha o te rēinga,

\par }{\QB ina whai okiokinga i roto i te puehu.”




\par }\Chap{18}{\SH Ka Whakawhiua e te Atua te Hunga Kino
\par }
{\PP \VerseOne{1}Anō rā ko Pirirara Huhi, i mea ia:


\par }{\Q \VS{2}“Kia pēhea te roa o tā koutou whakatakoto māhanga mō ngā kupu?

\par }{\QB Kia whai mahara mai, muri iho ka kōrero mātou.


\par }{\Q \VS{3}He aha mātou i kīia ai he kararehe,

\par }{\QB i waiho ai hei mea poke ki tā koutou titiro mai?


\par }{\Q \VS{4}Haea iho koe e koe anō, i a koe e riri ana –

\par }{\QB māu koia ka mahue ai te whenua,

\par }{\QB ka nekehia ai te toka i tōna wāhi?


\par }{\BB \par }
{\Q \VS{5}“E pirau anō hoki te rama a te hunga kino,

\par }{\QB ā, e kore te mura o tāna ahi e mārama.


\par }{\Q \VS{6}Ka pōuri te mārama i roto i tōna tēneti,

\par }{\QB ka pirau anō hoki tāna rama i runga i a ia.


\par }{\Q \VS{7}Ka whakakīkītia ngā takahanga o tōna kaha,

\par }{\QB ka kōkiritia iho anō ia ki raro e tōna whakaaro ake.


\par }{\Q \VS{8}Nō te mea ka makā ia e ōna waewae ake ki te kupenga,

\par }{\QB ka haere hoki ia i runga i te reti.


\par }{\Q \VS{9}Ka mau tōna rekereke i te tawhiti,

\par }{\QB ā, ka hopukia ia e te māhanga.


\par }{\Q \VS{10}Kei te huna ki te whenua te aho mōna,

\par }{\QB te rore hoki mōna ki te huarahi.


\par }{\Q \VS{11}He whakamataku i ngā taha katoa hei mea i a ia kia wehi,

\par }{\QB hei aruaru hoki i a ia i ōna hikitanga rekereke.


\par }{\Q \VS{12}Ko tōna kaha ka hemo i te kai,

\par }{\QB ā, kei te whanga tonu te aituā ki tōna tatunga.


\par }{\Q \VS{13}Ka pau i tērā ngā wāhi o tōna tinana,

\par }{\QB āe, ka pau ōna wāhi i te mātāmua o te mate.


\par }{\Q \VS{14}Ka hūtia atu ia i roto i tōna tēneti, i whakamanawa ai ia,

\par }{\QB ā, ka kawea atu ia ki te kīngi o ngā whakamataku.


\par }{\Q \VS{15}Nā, ka noho ki tōna tēneti te mea ehara nei i a ia;

\par }{\QB ā, ka ruia iho te whānāriki ki runga ki tōna kāinga.


\par }{\Q \VS{16}Ka maroke ake ōna pakiaka i raro,

\par }{\QB ā, i runga ka tapahia atu tōna manga.


\par }{\Q \VS{17}Ka ngaro atu te maharatanga ki a ia i runga i te whenua;

\par }{\QB e kore anō ia e whai ingoa i te huanui.


\par }{\Q \VS{18}Ka peia atu anō ia i roto i te mārama ki te pōuri,

\par }{\QB ka atiatia atu hoki i te ao.


\par }{\Q \VS{19}E kore ia e whai tama, e whai tama rānei a te tama, i roto i tōna iwi,

\par }{\QB he mōrehu rānei i te wāhi i noho ai ia.


\par }{\Q \VS{20}Mīharo ana ki tōna rā te hunga i muri i a ia,

\par }{\QB pērā i te hunga i haere rā i mua, mau ana tō rātou wehi.


\par }{\Q \VS{21}He pono ko ngā nohoanga ēnei o te tangata kino,

\par }{\QB ko te wāhi hoki tēnei o te tangata kāhore e mōhio ki te Atua.”




\par }\Chap{19}{\SH E Mōhio ana au, e Ora ana Tōku Kaiwhakaora
\par }
{\PP \VerseOne{1}Nā, ka whakautua e Hopa, ka mea:


\par }{\Q \VS{2}“Kia pēhea ake te roa o tā koutou whakapōrearea i tōku wairua,

\par }{\QB o tā koutou wāwāhi i ahau ki te kupu?


\par }{\Q \VS{3}Ka tekau ēnei tāwainga a koutou ki ahau,

\par }{\QB kāhore ō koutou whakamā i a koutou ka āki tonu nei i ahau.


\par }{\Q \VS{4}Ki te mea anō hoki kua hē ahau,

\par }{\QB kei ahau anō tōku hē e noho ana.


\par }{\Q \VS{5}Ki te mea ka whakanui mai koutou i a koutou ki ahau,

\par }{\QB ā, ka kauwhau mai ki ahau i tōku tāwainga;


\par }{\Q \VS{6}kia mōhio koutou nā te Atua ahau i whakaparori i tāku take,

\par }{\QB he mea hao mai ahau nāna ki tāna kupenga.


\par }{\BB \par }
{\Q \VS{7}“Nanā, e tangi ana ahau i te mahi nanakia,

\par }{\QB heoi kāhore ahau e whakarangona;

\par }{\QB e karanga āwhina ana ahau, otiia kāhore he whakawā.


\par }{\Q \VS{8}Kua tūtakina e ia tōku ara, tē puta ahau;

\par }{\QB tukua iho ana e ia te pōuri ki ōku ara.


\par }{\Q \VS{9}Ko tōku korōria huia atu ana e ia;

\par }{\QB tangohia ana e ia te karauna i tōku māhunga.


\par }{\Q \VS{10}Wāwāhia ana ahau e ia i ngā taha katoa, ā, riro ana ahau;

\par }{\QB ko tāku i tūmanako atu ai huaranga atu ana e ia ānō he rākau.


\par }{\Q \VS{11}Kua mura mai hoki tōna riri ki ahau;

\par }{\QB e kīia ana ahau e ia ko tētahi o ōna hoariri.


\par }{\Q \VS{12}E haere huihui mai ana āna taua,

\par }{\QB e whakaneke ake ana i tō rātou ara ki ahau,

\par }{\QB kei te whakapae i tōku tēneti i tētahi taha, i tētahi taha.


\par }{\BB \par }
{\Q \VS{13}“Kua meinga e ia ōku tēina kia matara atu i ahau;

\par }{\QB ko āku i mōhio ai kua tāngata kē ki ahau.


\par }{\Q \VS{14}Ko ōku whanaunga, mutu pū tā rātou;

\par }{\QB ko ōku hoa ake, kua wareware rātou ki ahau.


\par }{\Q \VS{15}Ko te hunga e noho ana i tōku whare, me āku pononga wāhine,

\par }{\QB kīia iho ahau e rātou he tangata kē;

\par }{\QB he tangata nō ngā whenua ahau ki tā rātou titiro mai.


\par }{\Q \VS{16}I karanga atu ahau ki tāku pononga, heoi kīhai ia i whakaō mai;

\par }{\QB ahakoa e īnoi ana tōku māngai ki a ia.


\par }{\Q \VS{17}Ko tōku hā tauhou ana ki tāku wahine,

\par }{\QB me tāku īnoi hoki ki ngā tamariki o te kōpū o tōku whaea.


\par }{\Q \VS{18}Ko ngā tamariki nonohi anō hoki, whakahāwea mai ana ki ahau;

\par }{\QB ki te whakatika ahau, ka kōrero whakahē rātou mōku.


\par }{\Q \VS{19}E whakarihariha mai ana ki ahau ōku takahoa katoa,

\par }{\QB ā, ko āku i aroha ai kua tahuri mai ki ahau.


\par }{\Q \VS{20}Piri tonu tōku iwi ki tōku kiri, ki ōku kikokiko,

\par }{\QB ā, ora ake ōku, ko te kiri kau o ōku niho.


\par }{\BB \par }
{\Q \VS{21}“Tohungia mai ahau, tohungia mai ahau e koutou, e ōku hoa;

\par }{\QB kua pā mai hoki te ringa o te Atua ki ahau.


\par }{\Q \VS{22}He aha koutou i tūkino ai i ahau, i pērā ai me te Atua,

\par }{\QB tē mākona koutou i ōku kikokiko?


\par }{\BB \par }
{\Q \VS{23}“Auē, me i tuhituhia āku kupu!

\par }{\QB Auē, me i tāia ki te pukapuka!


\par }{\Q \VS{24}Me i whaoa ki te kāmaka, ki te pene rino, ki te matā,

\par }{\QB hei mea mō ā mua noa atu!


\par }{\Q \VS{25}Otiia, e mōhio ana ahau kei te ora tōku kaihoko,

\par }{\QB ā, i ngā wā i muri nei ka tū ia ki runga ki te whenua.


\par }{\Q \VS{26}Ā, ahakoa i muri i te paunga o tōku kiri,

\par }{\QB ka titiro tonu ahau i roto i tōku kikokiko ki te Atua;


\par }{\Q \VS{27}e titiro anō ahau ki a ia, ahau nei anō;

\par }{\QB ā, mā ōku kanohi e mātakitaki, kāhore mā o tētahi atu.

\par }{\QB Pau rawa ōku whatumanawa i roto i ahau!


\par }{\BB \par }
{\Q \VS{28}“Ki te kī koutou, ‘Nā, tā tātou hanga ki te tūkino i a ia!

\par }{\QB Kua kitea hoki te take o te mea i roto i ahau’;


\par }{\Q \VS{29}kia wehi koutou kei mate i te hoari;

\par }{\QB nō te mea ko te whiunga ki te hoari kei roto i te riri,

\par }{\QB e mōhio ai koutou he whakawā anō tēnei.”




\par }\Chap{20}{\SH E Whiwhi ana te Kino i te Whakawhiunga Tika
\par }
{\PP \VerseOne{1}Kātahi ka whakautua e Topara Naamati, i mea ia:


\par }{\Q \VS{2}“Nā konā ōku whakaaro i whakahoki kupu ake ai i roto i ahau;

\par }{\QB nā reira anō ahau i hohoro ai.


\par }{\Q \VS{3}Kua rongo ahau i te whakahē mōku, e pā ai te whakamā ki ahau,

\par }{\QB ā, nā te wairua o tōku ngākau mahara te kupu whakahoki ki ahau.


\par }{\BB \par }
{\Q \VS{4}“Kāhore rānei koe i mōhio ki tēnei i mua noa atu,

\par }{\QB i te wā rā anō i whakanohoia ai te tangata ki runga ki te whenua;


\par }{\Q \VS{5}he poto te wā e whakamanamana ai te tangata kino,

\par }{\QB ā, ko te hari o te tangata atuakore he wheriko kau?


\par }{\Q \VS{6}Ahakoa eke noa tōna nui ki ngā rangi,

\par }{\QB ā, pā atu tōna māhunga ki ngā kapua;


\par }{\Q \VS{7}ka memeha atu anō ia ā ake ake, ka pērā anō me tōna paru;

\par }{\QB ko te hunga kua kite i a ia, ka mea, ‘Kei hea ia?’


\par }{\Q \VS{8}Ka rere atu ia ānō he moemoeā, e kore anō hoki e kitea;

\par }{\QB āe ka āia atu ia, ānō he rekanga kanohi nō te pō.


\par }{\Q \VS{9}Ko te kanohi i kite i a ia e kore e kite anō;

\par }{\QB ā, heoi anō tirohanga a tōna wāhi ki a ia.


\par }{\Q \VS{10}E whakamānawareka āna tamariki i ngā rawakore,

\par }{\QB mā ōna ringa anō e whakahoki ōna rawa.


\par }{\Q \VS{11}E kī ana ōna wheua i te tamarikitanga;

\par }{\QB engari ka takoto tahi me ia i roto i te puehu.


\par }{\BB \par }
{\Q \VS{12}“Ahakoa reka te kino i roto i tōna māngai,

\par }{\QB ahakoa hunā e ia i raro i tōna arero;


\par }{\Q \VS{13}ahakoa manawapātia noatia e ia, ā, kāhore e mahue i a ia,

\par }{\QB heoi pupuri tonu i roto i tōna māngai;


\par }{\Q \VS{14}otirā, ka puta kē tāna kai i roto i ōna whēkau,

\par }{\QB ko te au o ngā ahipi i roto i a ia.


\par }{\Q \VS{15}I horomia e ia te taonga, ka ruakina mai anō e ia;

\par }{\QB mā te Atua e ākiri mai i roto i tōna kōpū.


\par }{\Q \VS{16}Ka ngotea e ia te hūware whakamate o ngā ahipi;

\par }{\QB ka mate anō ia i te arero o te waipera.


\par }{\Q \VS{17}E kore ia e kite i ngā awa,

\par }{\QB i ngā wai rere o te honi, o te pata.


\par }{\Q \VS{18}Ko tāna i uaua ai ka whakahokia e ia, e kore anō e horomia;

\par }{\QB ko tāna utu ka rite ki ōna taonga; e kore anō e koa ki reira.


\par }{\Q \VS{19}Nāna hoki i tūkino ngā rawakore, whakarērea iho;

\par }{\QB murua ana e ia he whare, ā, e kore e hangā anō e ia.


\par }{\BB \par }
{\Q \VS{20}“I te mea kāhore ia i kite i te tatūtanga i roto i a ia,

\par }{\QB e kore anō ētahi o ngā mea e matea nuitia ana e ia e mau ki a ia.


\par }{\Q \VS{21}Kāhore tētahi mea i toe i kore te horomia e ia;

\par }{\QB nō reira, e kore tētahi mea pai ōna e mau tonu.


\par }{\Q \VS{22}I a ia e whiwhi nui nei i te rawa, e rawakore anō ia;

\par }{\QB ka tae mai ki a ia ngā ringa katoa o te hunga kei roto i te mate.


\par }{\Q \VS{23}I a ia ka mea ki te whakakī i tōna kōpū,

\par }{\QB ka makā mai e te Atua te kaha o tōna riri ki runga ki a ia,

\par }{\QB ā, ka ringihia iho ki a ia, i a ia anō e kai ana.


\par }{\Q \VS{24}Ka rere atu ia i te patu rino,

\par }{\QB ka tū ia i te kōpere parāhi, puta pū.


\par }{\Q \VS{25}E unuhia ana, kua puta mai i roto i te tinana,

\par }{\QB inā, puta mai ana te mata wheriko i roto i tōna au;

\par }{\QB kua tau ngā wehi ki a ia.


\par }{\Q \VS{26}Ko te pōuri katoa kei te takoto mai mō āna taonga;

\par }{\QB ka kainga ia e te ahi, kīhai i pūhia e te tangata;

\par }{\QB mā reira e pau ai te toenga i roto i tōna tēneti.


\par }{\Q \VS{27}Ka whakakitea mai tōna hē e ngā rangi

\par }{\QB ka whakatika mai anō te whenua ki a ia.


\par }{\Q \VS{28}Ko ngā hua o tōna whare ka riro,

\par }{\QB ka rere, ānō he wai, ōna mea i te rā e riri ai ia.


\par }{\Q \VS{29}Ko tā te Atua wāhi tēnei mā te tangata kino,

\par }{\QB ko te taonga tupu i kīia e te Atua mōna.”




\par }\Chap{21}{\SH Tērā e Kore te Hunga Kino e Whakawhiua
\par }
{\PP \VerseOne{1}Anō rā ko Hopa, i mea ia:


\par }{\Q \VS{2}“Āta whakarongo mai ki tāku kupu,

\par }{\QB ā, hei tēnei he kupu whakamārie mai mā koutou.


\par }{\Q \VS{3}Tukua ahau, ā, ka kōrero hoki ahau;

\par }{\QB ā, ka mutu āku kōrero, haere tonu tā koutou tāwai.


\par }{\BB \par }
{\Q \VS{4}“Ahau nei, ki te tangata koia tāku amuamu?

\par }{\QB Ā, he aha ahau tē manawanui ai?


\par }{\Q \VS{5}Titiro mai ki ahau, mīharo ai;

\par }{\QB kōpania atu te ringa ki te māngai.


\par }{\Q \VS{6}Mahara kau ahau, ka wehi,

\par }{\QB mau pū te wehi o ōku kikokiko.


\par }{\Q \VS{7}He aha te hunga kino i ora ai, i koroheke ai,

\par }{\QB āe, i mārohirohi ai tō rātou kaha?


\par }{\Q \VS{8}Pūmau tonu ō rātou uri ki tō rātou taha ki tō rātou aroaro,

\par }{\QB ā, ko ā rātou whānau kei tā rātou tirohanga atu.


\par }{\Q \VS{9}Ō rātou whare kei runga i te rangimārie, kāhore he wehi,

\par }{\QB kāhore hoki a te Atua patu ki a rātou.


\par }{\Q \VS{10}E kaha ana tāna pūru ki te ekeeke, kāhore hoki e hē;

\par }{\QB ka whānau tāna kau, kāhore hoki he whakatahe.


\par }{\Q \VS{11}E tukua mai ana e rātou ā rātou kōhungahunga ānō he kāhui hipi,

\par }{\QB e pekepeke ana ā rātou tamariki.


\par }{\Q \VS{12}He hunga hāpai rātou i te timipera, i te hāpa,

\par }{\QB e koa ana ki te tangi o te ōkana.


\par }{\Q \VS{13}Ō rātou rā pau tonu i runga i te āhuareka,

\par }{\QB kitea rawatia ake kua heke ki te pō.


\par }{\Q \VS{14}Koia rātou i mea ai ki te Atua, ‘Mawehe atu i a mātou;

\par }{\QB kāhore hoki ō mātou hiahia kia mātau ki ōu ara.


\par }{\Q \VS{15}He aha rā te Runga Rawa e mahi ai mātou ki a ia?

\par }{\QB He aha hoki te rawa ki a mātou ki te īnoi ki a ia?’


\par }{\Q \VS{16}Nanā, kāhore he pai mō rātou i ō rātou ringa ake:

\par }{\QB matara atu i ahau te whakaaro o te hunga kino.


\par }{\BB \par }
{\Q \VS{17}“Pēhea te maha o ngā matenga o te rama a te hunga kino?

\par }{\QB O ngā pānga mai anō hoki o tō rātou aituā ki a rātou?

\par }{\QB O te tūwhanga mai a te Atua i ngā mamae i a ia e riri ana?


\par }{\Q \VS{18}E rite ai rātou ki te kakau wīti i mua i te hau,

\par }{\QB ki te pāpapa e kāhakina atu ana e te paroro?


\par }{\Q \VS{19}E mea ana koutou, ‘E rongoātia ana e te Atua tōna kino hei mea mō āna tamariki.’

\par }{\QB Māna e utu tērā ki a ia tonu, kia mōhio ai ia.


\par }{\Q \VS{20}Tukua kia kite ōna ake kanohi i tōna hunanga,

\par }{\QB ā, tukua ia kia inu i te riri o te Kaha Rawa.


\par }{\Q \VS{21}He aha hoki tana manako ki tōna whare i muri i a ia,

\par }{\QB ka poroa hoki ōna marama i waenga?


\par }{\BB \par }
{\Q \VS{22}“E whakaako ianei tētahi i te Atua ki te mātauranga?

\par }{\QB Ko te kaiwhakawā hoki ia mō te hunga whakakake.


\par }{\Q \VS{23}Tēnei tangata, mate iho ia, pakari rawa anō hoki ōna kaha,

\par }{\QB āta takoto ana āna mea katoa, kāhore hoki he raruraru.


\par }{\Q \VS{24}Kī tonu ōna ū i te waiū,

\par }{\QB ā, e mākūkū ana ōna wheua i te hinu.


\par }{\Q \VS{25}Mate iho hoki tērā tangata, kawa tonu tōna wairua,

\par }{\QB kāhore hoki he pai hei kai māna.


\par }{\Q \VS{26}Ka takoto ngātahi rāua ki te puehu,

\par }{\QB ā, ko te iro hei hīpoki mō rāua.


\par }{\BB \par }
{\Q \VS{27}“Nanā, e mōhio ana ahau ki ō koutou whakaaro,

\par }{\QB ki tā koutou ngārahu nanakia anō hoki mōku.


\par }{\Q \VS{28}E kī ana hoki koutou, ‘Kei hea te whare o te rangatira?

\par }{\QB Kei hea hoki te tēneti i noho ai te hunga kino?’


\par }{\Q \VS{29}Kāhore ianei koutou i ui ki te hunga e haere atu ana i te ara?

\par }{\QB Kāhore rānei koutou i mōhio ki ā rātou tohu?


\par }{\Q \VS{30}Kei te rongoā nei hoki te tangata kino mō te rā o te whakangaro;

\par }{\QB ka whakaputaina rātou i te rā o te riri.


\par }{\Q \VS{31}Ko wai e whakaatu i tōna ara ki tōna aroaro?

\par }{\QB Ko wai hoki hei hoatu i te utu mō tāna mahi ki a ia?


\par }{\Q \VS{32}Heoi, ka kawea ia ki te urupā;

\par }{\QB kei te pūranga he wāhi mōna.


\par }{\Q \VS{33}Ka reka ki a ia ngā pōkuru o te awaawa,

\par }{\QB ka whai mai anō hoki ngā tāngata katoa i a ia;

\par }{\QB e kore nei hoki e taea te tatau te hunga i mua i a ia.


\par }{\BB \par }
{\Q \VS{34}“He pēhea rā tā koutou whakamārie tinihanga i ahau,

\par }{\QB e toe nā hoki te hē i roto i ā koutou kupu e whakahoki mai nā?”




\par }\Chap{22}{\SH Te Whakawhitinga Kōrero Tuatoru
\par }
{\R (22.1–27.23)

\par }{\PP \VerseOne{1}Anō rā ko Eripāta Temani, i mea ia:


\par }{\Q \VS{2}“E whai pai anō rānei te Atua i te tangata?

\par }{\QB He pono e whai pai te tangata i a ia anō ki te mea he ngākau mōhio tōna.


\par }{\Q \VS{3}He oranga ngākau rānei ki te Kaha Rawa tōu tika?

\par }{\QB Hei taonga rānei ki a ia, ki te meinga e koe ōu ara kia tino tika?


\par }{\BB \par }
{\Q \VS{4}“He wehi rānei nōu i a ia i whakahē ai ia i a koe,

\par }{\QB i whakawā ai i a koe?


\par }{\Q \VS{5}He teka ianei he nui tōu hē?

\par }{\QB Kāhore hoki he pito whakamutunga o ōu kino.


\par }{\Q \VS{6}I tangohia noatia hoki e koe ngā mea a tōu teina hei taunaha,

\par }{\QB huia ana e koe ngā kākahu o te hunga e noho tahanga ana.


\par }{\Q \VS{7}Kīhai i whakainumia e koe ki te wai te hunga ngenge;

\par }{\QB kaiponuhia ana e koe he taro ki te hunga e matekai ana.


\par }{\Q \VS{8}Ko te tangata mārohirohi, i a ia te whenua;

\par }{\QB ko te tangata hōnore, noho ana ia i reira.


\par }{\Q \VS{9}Ko ngā pouaru, ungā rawakoretia atu ana e koe,

\par }{\QB whatiwhatiia ana ngā ringa o ngā pani.


\par }{\Q \VS{10}Nā reira, karapotia pūtia ana koe e ngā māhanga,

\par }{\QB raruraru ana koe i te wehi pā whakarere;


\par }{\Q \VS{11}i te pōuri rānei, e kore ai koe e kite;

\par }{\QB ā, nui atu te wai e taupoki nā i a koe.


\par }{\BB \par }
{\Q \VS{12}“He teka ianei kei te wāhi tiketike o te rangi te Atua?

\par }{\QB Tirohia atu anō hoki a runga o ngā whetū, tō rātou teitei!


\par }{\Q \VS{13}Ā, e mea nā koe, ‘He aha tā te Atua e mōhio ai?’

\par }{\QB E puta mai rānei tāna whakawā i roto i te kapua pōuri?


\par }{\Q \VS{14}Ko tōna wāhi ngaro ko ngā kapua mātotoru, tē kite ia;

\par }{\QB kei te taiāwhio anō ia i ngā rangi.


\par }{\Q \VS{15}Ka mau tonu rānei koe ki te ara ō mua,

\par }{\QB i haerea rā e ngā tāngata kikino?


\par }{\Q \VS{16}I kapohia atu nei i te mea kāhore anō i rite ō rātou rā;

\par }{\QB tāhoroa ana tō rātou tūranga anō he awa.


\par }{\Q \VS{17}I mea nei ki te Atua, ‘Mawehe atu i a mātou’;

\par }{\QB ā, ‘He aha e taea e te Kaha Rawa mō mātou?’


\par }{\Q \VS{18}Heoi, i whakakīia e ia ō rātou whare ki ngā mea papai,

\par }{\QB ko te whakaaro ia o te hunga kino e matara atu ana i ahau.


\par }{\BB \par }
{\Q \VS{19}“E kite ana te hunga tika, ā, koa ana;

\par }{\QB kataina iho rātou e te hunga harakore,


\par }{\Q \VS{20}me te kī, ‘He pono kua haukotia te hunga i tahuri mai ki a tātou,

\par }{\QB pau ake i te ahi te toenga o rātou.’


\par }{\BB \par }
{\Q \VS{21}“Waiho ia hei hoa mōu, kātahi koe ka āta noho;

\par }{\QB mā reira ka tae mai ai te pai ki a koe.


\par }{\Q \VS{22}Tahuri mai rā ki te ture a tōna māngai,

\par }{\QB rongoātia hoki āna kupu ki roto ki tōu ngākau.


\par }{\Q \VS{23}Ki te hoki koe ki te Kaha Rawa, tērā koe e hangā;

\par }{\QB ki te nekehia atu e koe te kino kia mamao i ōu tēneti.


\par }{\Q \VS{24}Ā, ka whakapūranga koe i tāu taonga ki te puehu,

\par }{\QB te kōura o Ōpira ki waenga i ngā kōhatu o ngā awa;


\par }{\Q \VS{25}ā, ko te Kaha Rawa hei taonga mōu,

\par }{\QB hei hiriwa utu nui ki a koe.


\par }{\Q \VS{26}Ko reira hoki koe āhuareka ai ki te Kaha Rawa,

\par }{\QB ā, ka ara ake tōu mata ki te Atua.


\par }{\Q \VS{27}Ka īnoi anō koe ki a ia, ā, ka whakarongo mai ia ki a koe;

\par }{\QB ka whakamanā anō e koe āu kupu taurangi.


\par }{\Q \VS{28}Ka whakatakotoria hoki e koe he tikanga,

\par }{\QB ā, ka whakapūmautia ki a koe;

\par }{\QB ka whiti anō te mārama ki runga ki ōu ara.


\par }{\Q \VS{29}Ki te makā koe e rātou ki raro, ka kī koe,

\par }{\QB ‘Tēnei anō he whakaarahanga ake’;

\par }{\QB ka whakaorangia anō e ia te ngākau whakaiti.


\par }{\Q \VS{30}Ka whakaorangia e ia te tangata ahakoa ehara i te harakore;

\par }{\QB āe rā, ka whakaorangia ia e te mā o ōu ringa.”




\par }\Chap{23}{\SH Ka Whakautu a Hopa: He Pūhohe Taku Amuamu
\par }
{\PP \VerseOne{1}Kātahi ka whakautua e Hopa, i mea ia:


\par }{\Q \VS{2}“I tēnei rā nei anō e amuamu ana tāku tangi.

\par }{\QB Nui noa atu i tāku auē te taimaha o te patunga i ahau.


\par }{\Q \VS{3}Auē, me i mōhio ahau ki te wāhi e kite ai ahau i a ia,

\par }{\QB kia tae rawa atu ai ahau ki tōna nohoanga!


\par }{\Q \VS{4}Ka āta whakatakotoria e ahau āku kōrero ki tōna aroaro,

\par }{\QB ka whakakīia hoki tōku māngai ki ngā kupu tautohetohe.


\par }{\Q \VS{5}Ka mōhio ahau ki ngā kupu e whakahokia mai e ia ki ahau,

\par }{\QB ka mārama hoki tāna e mea ai ki ahau.


\par }{\Q \VS{6}E whakaputaina mai rānei tōna kaha nui ina tautohetohe ki ahau?

\par }{\QB Kāhore; engari ka whai whakaaro ia ki ahau.


\par }{\Q \VS{7}Ko reira te tangata tika tautohetohe ai ki a ia;

\par }{\QB ā, ora tonu ake ahau i tōku kaiwhakawā ake tonu atu.


\par }{\BB \par }
{\Q \VS{8}“Nanā, haere ana ahau ki mua, ā, kāhore ia i reira;

\par }{\QB ki muri, heoi kāhore ahau e kite i a ia;


\par }{\Q \VS{9}ki mauī, ina ka mahi ia, heoi kāhore ahau e kite i a ia;

\par }{\QB e huna ana ia i a ia anō i te taha ki matau, tē kite ahau i a ia.


\par }{\Q \VS{10}Otiia, e mōhio ana ia ki te ara e anga atu ai ahau.

\par }{\QB Kia oti ahau te titiro iho e ia, ānō he kōura ahau i tōku putanga mai.


\par }{\Q \VS{11}Mau pū ōna takahanga i tōku waewae;

\par }{\QB ū pū ahau ki tōna ara, kīhai hoki i peka kē.


\par }{\Q \VS{12}Kīhai hoki i mahue i ahau te whakahau a ōna ngutu;

\par }{\QB ko ngā kupu a tōna māngai rongoā rawa ki ahau, nui atu i te kai i rite māku.


\par }{\BB \par }
{\Q \VS{13}“Ko ia, kotahi tonu tōna whakaaro, ā, mā wai ia e whakatahuri kē?

\par }{\QB Ko tā tōna ngākau hoki i hiahia ai e meatia ana e ia.


\par }{\Q \VS{14}E whakaotia ana hoki e ia ngā mea i whakaritea mōku;

\par }{\QB he maha anō hoki āna mahi pērā.


\par }{\Q \VS{15}Koia ahau i ohorere ai i tōna aroaro;

\par }{\QB ka whakaaroaro ahau, ka wehi i a ia.


\par }{\Q \VS{16}Ngohe noa hoki tōku ngākau i te Atua,

\par }{\QB ohorere ana ahau i te Kaha Rawa.


\par }{\Q \VS{17}Kīhai nei hoki ahau i whakangaromia i mua o te pōuri,

\par }{\QB kīhai hoki i hīpokina e ia te pōuri i tōku aroaro.”




\par }\Chap{24}{\SH Te Whakahāwini o te Hunga Rawakore
\par }
{\Q \VerseOne{1}“He aha ngā wā te whakapūrangatia ai e te Kaha Rawa?

\par }{\QB Ā, he aha hoki te hunga e mōhio ana ki a ia tē kite ai i ōna rā?


\par }{\Q \VS{2}Tērā ētahi e whakaneke atu ana i ngā rohe;

\par }{\QB e kāhakina ana e rātou ngā kāhui, whāngaia iho e rātou.


\par }{\Q \VS{3}E āia atu ana e rātou te kāihe a ngā pani,

\par }{\QB e tangohia ana hei taunaha te kau a te pouaru.


\par }{\Q \VS{4}Whakapekaia kētia ana e rātou ngā rawakore i te ara;

\par }{\QB huihui ana ngā ware o te whenua, piri ana.


\par }{\Q \VS{5}Nanā, rite tonu rātou ki te kāihe mohoao i te koraha,

\par }{\QB haere atu ana ki tā rātou mahi,

\par }{\Q e whai ana ki te kai;

\par }{\QB hei kai te koraha mā rātou, mā ā rātou tamariki.


\par }{\Q \VS{6}E kotia ana e rātou tā rātou wīti i te māra;

\par }{\QB e kohia ana e rātou ngā wāina a te hunga tutū.


\par }{\Q \VS{7}E takoto tahanga ana rātou i te pō roa, kāhore he kākahu,

\par }{\QB kāhore hoki he hīpoki i te māeke.


\par }{\Q \VS{8}Mākū iho rātou i te āwhā o ngā maunga,

\par }{\QB ā, ka kore he rerenga, ka awhi i te kāmaka.


\par }{\BB \par }
{\Q \VS{9}“Tērā te hunga, e tangohia mai ana e rātou te pani i te ū,

\par }{\QB e tango ana i tā te rawakore taunaha.


\par }{\Q \VS{10}Koia ka haere tahanga rātou, kāhore he kākahu,

\par }{\QB ā, i te matekai ka hari i ngā paihere wīti;


\par }{\Q \VS{11}e mahi nei i te hinu i roto i ngā taiepa a aua tāngata;

\par }{\QB e takahi nei i ā rātou poka wāina, me te mate i te wai.


\par }{\Q \VS{12}E auē ana ngā tāngata i roto i te pā,

\par }{\QB e karanga ana hoki te wairua o te hunga i patua;

\par }{\QB kāhore anō ia a te Atua whakakūware ki a rātou.


\par }{\BB \par }
{\Q \VS{13}“Nō te hunga rātou e whakakeke ana ki te mārama;

\par }{\QB kāhore ō rātou mōhio ki ōna ara,

\par }{\QB e kore anō rātou e noho ki ōna huarahi.


\par }{\Q \VS{14}E maranga ana te kaikōhuru i te mea ka mārama,

\par }{\QB patua iho e ia te ware me te rawakore;

\par }{\QB ā, i te pō ka pēnā ia i te tāhae.


\par }{\Q \VS{15}E tatari ana te kanohi o te tangata pūremu kia nehunehu iho,

\par }{\QB e mea ana, ‘E kore te kanohi e kite i ahau’;

\par }{\QB e huna ana ia i tōna mata.


\par }{\Q \VS{16}E keri ana rātou i ngā whare i te pōuri;

\par }{\QB i te awatea e pā ana rātou i a rātou;

\par }{\QB kāhore rātou e mōhio ki te mārama.


\par }{\Q \VS{17}Ki a rātou katoa hoki e rite ana te ata ki te ātārangi o te mate;

\par }{\QB e mātau ana hoki rātou ki ngā whakamataku o te ātārangi o te mate.


\par }{\BB \par }
{\Q \VS{18}“Tere tonu ia ki runga ki te mata o ngā wai;

\par }{\QB he mea kanga tō rātou wāhi i runga i te whenua;

\par }{\QB e kore ia e anga mai ki te ara ki ngā māra wāina.


\par }{\Q \VS{19}Ka riro ngā wai o te hukarere i te tauraki, i te wera;

\par }{\QB te hunga hara anō hoki i te rēinga.


\par }{\Q \VS{20}Ka wareware te kōpū ki a ia;

\par }{\QB he kai reka ia mā te iro;

\par }{\Q e kore ia e maharatia i muri iho;

\par }{\QB ka whati hoki te kino ānō he rākau.


\par }{\BB \par }
{\Q \VS{21}“E tūkinotia ana e ia te pākoko kīhai nei i whānau;

\par }{\QB kāhore hoki āna mahi pai ki te pouaru.


\par }{\Q \VS{22}E kūmea atu ana hoki e ia ngā mārohirohi ki tōna kaha;

\par }{\QB ka whakatika ake ia, kāhore he tangata e ū ki te ora.


\par }{\Q \VS{23}I hōmai anō e te Atua ki a rātou kia au te noho,

\par }{\QB ā, ka whakawhirinaki rātou ki reira;

\par }{\QB kei runga hoki i ō rātou huarahi ōna kanohi.


\par }{\Q \VS{24}E whakanekehia ake ana rātou; otiia wāhi iti nei, kua kāhore noa iho rātou;

\par }{\QB āe rā, ka whakaitia rātou,

\par }{\QB ka whakawāteatia atu pērā i ērā atu katoa,

\par }{\QB ā, ka tapahia atu ānō ko ngā kāuru o ngā puku wīti.


\par }{\BB \par }
{\Q \VS{25}“Ki te mea he teka tēnei, ko wai hei whakateka ki ahau,

\par }{\QB hei whakakāhore i tāku kōrero?”




\par }\Chap{25}{\SH Te Mana Ariki o te Atua
\par }
{\PP \VerseOne{1}Anō rā ko Pirirara Huhi, i mea ia:


\par }{\Q \VS{2}“Kei a ia te kīngitanga me te wehi:

\par }{\QB ko ia hei hohou i te rongo i ōna wāhi tiketike.


\par }{\Q \VS{3}E taea rānei āna ope te tatau?

\par }{\QB Ko wai hoki i kore te whitingia e tōna mārama?


\par }{\Q \VS{4}Ā, mā te aha rā te tangata ka whakatikaia mai ai e te Atua?

\par }{\QB Mā te aha ka mā ai te whānau a te wahine?


\par }{\Q \VS{5}Nanā, ko te marama, kāhore ōna tīahotanga,

\par }{\QB kāhore hoki ngā whetū kia mā ki tāna titiro;


\par }{\Q \VS{6}kia iti rawa iho tō te tangata, he kutukutu nei!

\par }{\QB Tō te tama ā te tangata, he iro nei!”




\par }\Chap{26}{\SH Ka Whakahoea e Hopa te Tohutohu a Pirirara
\par }
{\PP \VerseOne{1}Anō rā ko Hopa, i mea ia:


\par }{\Q \VS{2}“He hāpai pēhea tāu i te kahakore?

\par }{\QB He whakaora pēhea tāu i te ringa ngoikore?


\par }{\Q \VS{3}Ka tae tāu whakatakoto whakaaro mā te whakaarokore,

\par }{\QB te nui o tāu whakaatu tikanga!


\par }{\Q \VS{4}I puaki ki a wai āu kupu?

\par }{\QB Nō wai te wairua i puta mai rā i a koe?”


\par }{\BB \par }
{\SH Ka Haere Tonu te Kōrero o Pirirara
\par }
{\Q \VS{5}“E wiri ana ngā tūpāpaku i raro i te wai,

\par }{\QB me ngā mea anō e noho ana i reira.


\par }{\Q \VS{6}E takoto kau ana te rēinga i tōna aroaro,

\par }{\QB kāhore hoki he hīpoki mō te whakangaro.


\par }{\Q \VS{7}E horahia atu ana e ia te raki ki runga ki te wāhi takoto kau,

\par }{\QB whakairihia ana e ia te whenua ki runga ki te kāhore noa iho.


\par }{\Q \VS{8}E takaia ana e ia ngā wai ki roto ki āna kapua mātotoru;

\par }{\QB ā, kāhore te kapua e pakaru i raro i a rātou.


\par }{\Q \VS{9}E kaiponuhia ana e ia a mua o tōna torōna,

\par }{\QB horahia ana e ia tāna kapua ki runga.


\par }{\Q \VS{10}He mea karapoti nāna ngā wai, rohe rawa,

\par }{\QB ā tae noa ki te mutunga mai o te mārama me te pōuri.


\par }{\Q \VS{11}Wiri ana ngā pou o te rangi,

\par }{\QB mīharo ana ki tāna whakatūpehupehu.


\par }{\Q \VS{12}Ko tōna kaha hei whakakorikori i te moana,

\par }{\QB marū ana te whakakake i tōna mātauranga.


\par }{\Q \VS{13}Nā tōna wairua i whakapaipai ngā rangi;

\par }{\QB nā tōna ringa i wero te nākahi tere.


\par }{\Q \VS{14}Nā, he pito ēnei nō ōna ara;

\par }{\QB anō te iti o te wāhi ōna e rangona ana!

\par }{\QB Ko te whatitiri ia o tōna kaha, ko wai ka mātau?”




\par }\Chap{27}{\SH Te Oati Pono o Hopa
\par }
{\PP \VerseOne{1}Nā, i kōrero tonu anō a Hopa i tāna pepeha, i mea:


\par }{\Q \VS{2}“E ora ana te Atua, nāna nei i whakakāhore tōku tika;

\par }{\QB te Kaha Rawa nāna nei i whakakawa tōku wairua;


\par }{\Q \VS{3}kei te toitū tonu hoki tōku ora i roto i ahau,

\par }{\QB ā, kei roto i ōku pongaponga te Wairua o te Atua;


\par }{\Q \VS{4}e pono, e kore ōku ngutu, e kōrero kino,

\par }{\QB e kore te hīanga e puaki i tōku arero.


\par }{\Q \VS{5}Auē kia whakatikaia tā koutou e ahau!

\par }{\QB E kore e whakarērea e ahau tōku ngākau tapatahi, ā mate noa.


\par }{\Q \VS{6}Ka mau tāku pupuri ki tōku tika, e kore e tukua atu e ahau;

\par }{\QB e kore tōku ngākau e whakahē ki ahau i ahau anō e ora nei.


\par }{\BB \par }
{\Q \VS{7}“Ko tōku hoariri, kia rite ia ki te tangata kino;

\par }{\QB ko te tangata e whakatika mai ana ki ahau, kia rite ia ki te tangata hara.


\par }{\Q \VS{8}He aha oti tā te whakapono kore e tūmanako ai,

\par }{\QB ahakoa whiwhi ia i te rawa,

\par }{\QB ki te mea ka tangohia atu tōna wairua e te Atua?


\par }{\Q \VS{9}E rongo rānei te Atua ki tāna tangi

\par }{\QB ina pā te hē ki a ia?


\par }{\Q \VS{10}E āhuareka rānei ia ki te Kaha Rawa,

\par }{\QB e karanga rānei ki te Atua i ngā wā katoa?


\par }{\BB \par }
{\Q \VS{11}“Ka whakaakona koutou e ahau ki te ringa o te Atua;

\par }{\QB e kore e hunā e ahau ngā mea e takoto mai nei i te Kaha Rawa.


\par }{\Q \VS{12}Nanā, kua kite koutou katoa;

\par }{\QB ā, nā te aha koutou i wairangi rawa ai?


\par }{\BB \par }
{\Q \VS{13}“Ko tā te Atua wāhi tēnei mā te tangata kino,

\par }{\QB ko te mea e whakarērea iho mā ngā kaitūkino,

\par }{\QB ko tā te Kaha Rawa e riro i a rātou.


\par }{\Q \VS{14}Ki te mea ka tokomaha āna tamariki, hei mea mā te hoari;

\par }{\QB e kore anō hoki ōna uri e mākona i te taro.


\par }{\Q \VS{15}Ko ōna mōrehu ka tanumia ki te mate;

\par }{\QB e kore anō hoki āna pouaru e tangi.


\par }{\Q \VS{16}Ahakoa āmene ia i te hiriwa ānō he puehu,

\par }{\QB ā, pae tonu te kākahu mōna ānō he paru –


\par }{\Q \VS{17}e pae anō i a ia, otiia ka kākahuria e te tangata tika,

\par }{\QB ka wehewehea hoki te hiriwa e te harakore.


\par }{\Q \VS{18}Ka rite tāna hanga i tōna whare ki tā te pūrehurehu;

\par }{\QB tōna rite kei te whare tīhokahoka e hangā ana e te kaitiaki.


\par }{\Q \VS{19}Ka takoto ia, he tangata taonga, otiia e kore e kohia ki te urupā;

\par }{\QB ko te tirohanga ake a ōna kanohi, nā, kua kāhore noa iho ia.


\par }{\Q \VS{20}Rite tonu ki te wai ngā whakawehi e mau ai ia;

\par }{\QB tāhaetia ana ia e te paroro i te pō.


\par }{\Q \VS{21}Ka kāhakina atu ia e te marangai, ā, riro ana ia;

\par }{\QB ka āia atu anō ia i tōna wāhi.


\par }{\Q \VS{22}Ka āki mai hoki te Atua ki a ia, e kore anō ia e tohungia;

\par }{\QB mea noa ia kia rere mai i roto i tōna ringa.


\par }{\Q \VS{23}Ka papaki te tangata i ō rātou ringa ki a ia,

\par }{\QB ā, ka whakahī, ka ā atu i a ia i tōna wāhi.”




\par }\Chap{28}{\SH E Kitea ana ki hea te Whakaaronui?
\par }
{\Q \VerseOne{1}“He rua hoki tō te hiriwa e puta mai ai,

\par }{\QB he wāhi anō tō te kōura e whakarewaina ai.


\par }{\Q \VS{2}He mea tango mai te rino nō roto i te whenua;

\par }{\QB nō te kāmaka te parāhi, he mea whakarewa.


\par }{\Q \VS{3}E whakatakotoria ana e te tangata he mutunga mai mō te pōuri,

\par }{\QB e rapua ana e ia ki te tino tutukitanga atu ngā kōhatu o te pōuri,

\par }{\QB o te ātārangi o te mate.


\par }{\Q \VS{4}E pākaruhia mai ana e ia he rua i kō ake o ngā nohoanga tāngata;

\par }{\QB kua wareware rātou i te waewae e haere ana;

\par }{\QB he tawhiti i te tangata tō rātou tārenga, e piu atu ana, e piu ana mai.


\par }{\Q \VS{5}Ko te whenua, e puta mai ana he taro i roto i a ia:

\par }{\QB ā, e hurihia ake ana a raro iho ānō he ahi.


\par }{\Q \VS{6}Hei wāhi mō ngā hāpira ōna kōhatu,

\par }{\QB he puehu kōura anō tōna.


\par }{\BB \par }
{\Q \VS{7}“He ara tēnā kāhore i mōhiotia e te manu,

\par }{\QB kīanō i kitea e te kanohi o te whatura.


\par }{\Q \VS{8}Kāhore ngā kīrehe whakahī kia takahi i taua ara,

\par }{\QB kāhore hoki a reira kia haerea e te raiona tutū.


\par }{\BB \par }
{\Q \VS{9}“E pā atu ana tōna ringa ki te kiripaka;

\par }{\QB hurihia ake e ia ngā take o ngā maunga.


\par }{\Q \VS{10}E tapahia ana e ia he awa i roto i ngā kāmaka,

\par }{\QB ā, e kite ana tōna kanohi i ngā mea utu nui katoa.


\par }{\Q \VS{11}E herea ana e ia ngā awa kei māturuturu;

\par }{\QB e whakaputa mai ana hoki i ngā mea ngaro ki te mārama.


\par }{\BB \par }
{\Q \VS{12}“E kitea ia ki hea te whakaaro nui,

\par }{\QB kei hea hoki te wāhi o te mōhio?


\par }{\Q \VS{13}E kore te tangata e mōhio ki tōna utu,

\par }{\QB e kore anō taua hanga e kitea ki te whenua o te ora.


\par }{\Q \VS{14}E kī ake ana te rire, ‘Kāhore i ahau,’

\par }{\QB e kī mai ana hoki te moana, ‘Kāhore i ahau.’


\par }{\Q \VS{15}E kore e hokona ki te kōura,

\par }{\QB e kore anō hoki e taea te pāuna te hiriwa hei utu mōna.


\par }{\Q \VS{16}E kore e taea te whakarite ki te kōura o Ōpira,

\par }{\QB ki te onika utu nui, ki te hāpira.


\par }{\Q \VS{17}E kore e rite te kōura, te kōhatu pīata ki a ia;

\par }{\QB e kore e hokona ki ngā oko kōura parakore.


\par }{\Q \VS{18}E kore e whakahuatia te kaoa, ngā peara rānei;

\par }{\QB hira ake hoki te utu o te whakaaro nui i tō te rupi.


\par }{\Q \VS{19}E kore te tōpaha o Etiopia e rite ki a ia,

\par }{\QB e kore e tau te kōura parakore hei utu.


\par }{\BB \par }
{\Q \VS{20}“Ka haere mai rā i hea te whakaaro nui?

\par }{\QB Kei hea te wāhi o te mātau?


\par }{\Q \VS{21}He mea huna atu nā hoki i ngā kanohi o ngā mea ora katoa,

\par }{\QB ngaro rawa i ngā manu o te rangi.


\par }{\Q \VS{22}E kī ake ana te whakangaromanga rāua ko te mate,

\par }{\QB ‘I hakiri ō māua taringa ki tōna rongo.’


\par }{\BB \par }
{\Q \VS{23}“E mōhio ana te Atua ki tōna ara,

\par }{\QB kua kite anō ia i tōna wāhi.


\par }{\Q \VS{24}E titiro ana hoki ia ki ngā pito o te whenua,

\par }{\QB e kite ana ia i ngā mea i raro i te rangi, ā puta noa.


\par }{\Q \VS{25}E mea ana i te whakataimaha mō te hau;

\par }{\QB āe, e mēhua ana ia i ngā wai ki te mēhua.


\par }{\Q \VS{26}I a ia e whakatakoto ana i te tikanga mō te ua,

\par }{\QB i te huarahi mō te uira o te whatitiri,


\par }{\Q \VS{27}ka kitea e ia i reira, ā, whakapuakina mai ana;

\par }{\QB i whakaūkia e ia, ā, āta rapua ana e ia.


\par }{\Q \VS{28}Ā, ka mea ia ki te tangata,

\par }{\Q ‘Nā, ko te wehi ki te Ariki, ko te whakaaro nui tēnā;

\par }{\QB ā, ko te mawehe atu i te kino, koia te mātauranga.’ ”




\par }\Chap{29}{\SH Te Kōrero Whakamutunga a Hopa i Tana Take
\par }
{\PP \VerseOne{1}Ā, i kōrero tonu a Hopa i tāna pepeha, i mea:


\par }{\Q \VS{2}“Auē, me i rite ki ngā marama ō mua,

\par }{\QB ki ngā rā i tiaki ai te Atua i ahau!


\par }{\Q \VS{3}I tīaho mai ai tāna rama ki tōku mātenga,

\par }{\QB ā, nā tāna whakamārama i haere ai ahau i te pōuri;


\par }{\Q \VS{4}me i pērā anō me ahau i ngā rā o tōku taiohitanga,

\par }{\QB i te mea nei kei runga tō te Atua whakaaro puku i tōku tēneti;


\par }{\Q \VS{5}i te mea e noho ana anō te Kaha Rawa i ahau,

\par }{\QB ā, kei tētahi taha ōku āku tamariki, kei tētahi taha;


\par }{\Q \VS{6}i horoia ai ōku takahanga ki te pata,

\par }{\QB ā, rere mai ana ngā awa hinu ki ahau i roto i te kōhatu!


\par }{\BB \par }
{\Q \VS{7}“I tōku haerenga atu ki te kūwaha ki te pā,

\par }{\QB ā, whakapai ana i te nohoanga mōku i te waharoa,


\par }{\Q \VS{8}ka kite ngā taitamariki i ahau, ā, piri ana rātou;

\par }{\QB whakatika ana ngā koroheke, tū ana ki runga;


\par }{\Q \VS{9}mutu pū te kōrero a ngā tino tāngata,

\par }{\QB kua kōpania te ringa ki ō rātou māngai;


\par }{\Q \VS{10}ngaro ana te reo o ngā rangatira,

\par }{\QB piri ana ō rātou arero ki ō rātou ngao.


\par }{\Q \VS{11}Nō te rongonga hoki o te taringa i ahau, manaaki ana i ahau;

\par }{\QB te kitenga o te kanohi i ahau, whakaae mai ana ki āku mahi;


\par }{\Q \VS{12}nō te mea nāku i whakaora te rawakore i a ia e karanga ana,

\par }{\QB te pani me te tangata hoki kāhore nei ōna kaiāwhina.


\par }{\Q \VS{13}I tau ki runga ki ahau te manaaki a te tangata e tata ana ki te whakangaromanga;

\par }{\QB harakoa ana i ahau te ngākau o te pouaru.


\par }{\Q \VS{14}I kākahuria e ahau te tika, ā, ko tērā tōku kākahu;

\par }{\QB e rite ana tāku whakarite whakawā he koroka, he karauna.


\par }{\Q \VS{15}He kanohi ahau ki te matapō,

\par }{\QB he waewae ki te kopa.


\par }{\Q \VS{16}He matua ahau ki ngā rawakore;

\par }{\QB ā, i āta rapua e ahau te tikanga o te totohe

\par }{\QB a te tangata kīhai nei ahau i mōhio.


\par }{\Q \VS{17}Wāwāhia ana e ahau ngā kauae o te tangata kino,

\par }{\QB ā, tākiritia mai ana e ahau tāna mea pāhua i roto i ōna niho.


\par }{\BB \par }
{\Q \VS{18}“Kātahi ahau ka mea, ‘Tērā ahau e mate i roto i tōku ōhanga;

\par }{\QB ka whakanuia ōku rā kia rite ki te onepū te maha.


\par }{\Q \VS{19}Ko tōku pakiaka tautoro tonu ki ngā wai,

\par }{\QB ā, i te pō tau ana te tōmairangi ki runga ki tōku peka;


\par }{\Q \VS{20}ko tōku korōria hou tonu i roto i ahau,

\par }{\QB ā, hoki ake ana te kaha o tāku kōpere i tōku ringa.’


\par }{\BB \par }
{\Q \VS{21}“I whakarongo mai ngā tāngata ki ahau, i tatari,

\par }{\QB whakarongo puku ana rātou i ahau e whakatakoto whakaaro ana.


\par }{\Q \VS{22}I muri i āku kupu kore ake rātou kōrero anō;

\par }{\QB māturuturu iho ana āku kupu ki runga ki a rātou.


\par }{\Q \VS{23}I tāria mai ahau e rātou ānō ko te ua;

\par }{\QB hāmama mai ana ō rātou māngai

\par }{\QB ānō e tatari ana ki te ua ō muri.


\par }{\Q \VS{24}Ka kata ahau ki a rātou, kīhai i whakaponohia e rātou;

\par }{\QB kīhai hoki rātou i whakataka i te mārama o tōku mata.


\par }{\Q \VS{25}Nāku tō rātou ara i whiriwhiri, ā, noho ana ahau hei rangatira,

\par }{\QB noho ana hoki ahau ānō he kīngi i roto i te ope

\par }{\QB i rite ahau ki te kaiwhakamārie o te hunga e tangi ana.


\par }{\BB \par }


\PoetryChap{30}{\Q \VerseOne{1}“Ināianei ia e kataina mai ana ahau

\par }{\QB e te hunga tamariki rawa i ahau,

\par }{\Q e te hunga kīhai nei ahau i whakaae

\par }{\QB kia uru ō rātou mātua ki roto ki ngā kurī o tāku kāhui.


\par }{\Q \VS{2}Āe rā, hei aha māku te kaha o ō rātou ringa?

\par }{\QB He hanga pirau nei hoki tō rātou koroheketanga.


\par }{\Q \VS{3}Tūpuhi ana rātou i te rawakore, i te hemokai;

\par }{\QB e ngau ana rātou i te oneone pakapaka,

\par }{\QB i roto i te pōuritanga o te tūhea, o te ururua.


\par }{\Q \VS{4}E whawhaki ana rātou i ngā marou i roto o ngā rākau ririki;

\par }{\QB ā, ko ngā pakiaka hunipa hei kai mā rātou.


\par }{\Q \VS{5}He mea pei atu rātou i roto i ngā tāngata;

\par }{\QB e kārangarangatia ana rātou ānō he tāhae.


\par }{\Q \VS{6}Me noho rawa atu rātou i ngā kapiti o ngā awaawa,

\par }{\QB i ngā waro o te whenua, i ngā kāmaka.


\par }{\Q \VS{7}Tangi ā-kāihe ana rātou i roto i ngā rākau ririki;

\par }{\QB huihuia ana rātou ki raro i ngā ongaonga.


\par }{\Q \VS{8}He tamariki rātou nā ngā kūware,

\par }{\QB āe rā, he tamariki nā te hunga ingoakore;

\par }{\QB he hunga i patua atu i runga i te whenua.


\par }{\BB \par }
{\Q \VS{9}“Ināianei ia kua waiho ahau hei waiata mā rātou,

\par }{\QB āe, hei whakatauki mā rātou.


\par }{\Q \VS{10}E whakarihariha mai ana rātou ki ahau,

\par }{\QB e neke rawa atu ana i ahau,

\par }{\QB ā, kāhore e kaiponuhia e rātou te hūware ki tōku mata.


\par }{\Q \VS{11}Kua oti hoki tāna aho te wewete e ia, ā e whakatupuria kinotia ana ahau e ia,

\par }{\QB ā, kua tukua e rātou te paraire i tōku aroaro.


\par }{\Q \VS{12}I te taha ki matau ka ara te marea;

\par }{\QB tāia ana e rātou ōku waewae,

\par }{\QB ā, ākina ana ngā ara o ā rātou whakangaromanga ki ahau.


\par }{\Q \VS{13}E taka kino ana rātou i tōku ara,

\par }{\QB e whakatupu ana i te hē mōku,

\par }{\QB ā, kāhore he hoa mahi mō rātou.


\par }{\Q \VS{14}Rite tonu ki te wai nui e pakaru mai ana tō rātou haerenga mai;

\par }{\QB i taua whakangaromanga nei, huri mai ana rātou ki runga ki ahau.


\par }{\Q \VS{15}Kua tahuri mai ngā whakawehi ki ahau,

\par }{\QB e aru ana rātou i tōku whakaaro rangatira ānō he hau;

\par }{\QB ko te whakahauora mōku, pahemo kē ana ānō he kapua.


\par }{\BB \par }
{\Q \VS{16}“Nā, ināianei kua maringi tōku wairua i roto i ahau;

\par }{\QB mau pū ahau i ngā rā o te tangi.


\par }{\Q \VS{17}I te pō e werohia ana ōku wheua i roto i ahau;

\par }{\QB kāhore hoki he okiokinga o ngā mamae e ngau nei i ahau.


\par }{\Q \VS{18}He kaha nui nō tōku mate i āhua kē ai tōku kākahu;

\par }{\QB e awhi nei i ahau, e pēnei ana me te whiri o tōku koti.


\par }{\Q \VS{19}Kua makā ahau e ia ki te paru kua rite ahau ki te puehu, ki te pungarehu.


\par }{\BB \par }
{\Q \VS{20}“E tangi ana ahau ki a koe, heoi kāhore koe e whakaō mai ki ahau;

\par }{\QB e tū ana, heoi ka titiro kau mai koe ki ahau.


\par }{\Q \VS{21}Kua huri kē, kua kino tāu mahi ki ahau;

\par }{\QB ko te kaha o tōu ringa kei te tūkino i ahau.


\par }{\Q \VS{22}Kua hāpainga ake ahau e koe ki te hau,

\par }{\QB ā, meinga ana tērā e koe hei hōiho mōku;

\par }{\QB ā, whakamōtītia iho ahau e koe i roto i te tūpuhi.


\par }{\Q \VS{23}E mōhio ana hoki ahau tērā ahau e kawea e koe ki te mate,

\par }{\QB ki te whare hoki i whakaritea mō te hunga ora katoa.


\par }{\BB \par }
{\Q \VS{24}“E kore anō ia tōna ringa e totoro iho ki te urupā;

\par }{\QB ahakoa hei mate mōna ka mea ia ki te karanga,

\par }{\QB he whakaaro ki ēnei mea.


\par }{\Q \VS{25}Kīhai ianei ahau i tangi ki te tangata he mate nei tōna?

\par }{\QB Kīhai rānei tōku wairua i pōuri ki te rawakore?


\par }{\Q \VS{26}I ahau i tatari ai ki te pai, heoi kua tae mai te kino;

\par }{\QB tūmanako atu ana ahau ki te mārama,

\par }{\QB heoi kua tae mai te pōuri.


\par }{\Q \VS{27}Ko ōku whēkau, me te mea e koropupū ana, tē āta takoto;

\par }{\QB haukotia mai ana ahau e ngā rā o te tangi.


\par }{\Q \VS{28}E hāereere pōuri ana ahau, kāhore he rā;

\par }{\QB ko tāku whakatikanga ake i roto i te whakaminenga,

\par }{\QB ka karanga āwhina.


\par }{\Q \VS{29}Hei teina ahau ki ngā tarakona,

\par }{\QB hei hoa mō ngā ruru.


\par }{\Q \VS{30}Ko tōku kiri mangu tonu, e ngahoro ana i ahau,

\par }{\QB kāia ana ōku wheua i te wera.


\par }{\Q \VS{31}Nō reira i tahuri kē ai tāku hāpa ki te tangi,

\par }{\QB me tāku ōkana ki te reo o te hunga e uhunga ana.


\par }{\BB \par }


\PoetryChap{31}{\Q \VerseOne{1}“Kua oti tāku kawenata ki ōku kanohi;

\par }{\QB kia whakaaroaro ahau hei aha ki te kōtiro?


\par }{\Q \VS{2}He aha tā te Atua wāhi e tuwha mai ai i runga?

\par }{\QB He aha tā te Kaha Rawa taonga tupu i te wāhi tiketike?


\par }{\Q \VS{3}He teka ianei he whakangaromanga mō te tangata kino,

\par }{\QB he whiu mō ngā kaimahi o te hē?


\par }{\Q \VS{4}He teka ianei e kitea ana e ia ōku ara,

\par }{\QB e taua ana e ia ōku hīkoinga katoa?


\par }{\BB \par }
{\Q \VS{5}“Ki te mea i haere ahau i runga i te tekateka noa,

\par }{\QB ā, i hohoro tōku waewae ki te tinihanga –


\par }{\Q \VS{6}kia pāunatia ahau i runga i te pāuna tika,

\par }{\QB kia mōhio ai te Atua ki tōku tapatahi –


\par }{\Q \VS{7}ki te mea i kotiti kē tōku hīkoinga i te ara,

\par }{\QB ā, i whai tōku ngākau i ōku kanohi;

\par }{\QB ā, ki te mea i mau te tongi ki ōku ringa;


\par }{\Q \VS{8}kāti, ko ahau hei whakatō, ā, mā tētahi atu e kai;

\par }{\QB āe rā, tukua ngā hua o tāku māra kia hūtia atu.


\par }{\BB \par }
{\Q \VS{9}“Ki te mea i whakawairangitia tōku ngākau e te wahine,

\par }{\QB ā, i whanga ahau i te tatau o tōku hoa;


\par }{\Q \VS{10}heoi kia huri parāoa tāku wahine mā tētahi atu,

\par }{\QB kia piko iho anō hoki ngā tāngata kē ki runga i a ia.


\par }{\Q \VS{11}He kino rawa hoki tērā;

\par }{\QB āe rā, he hē e tika ana kia whiua e ngā kaiwhakawā.


\par }{\Q \VS{12}He ahi hoki tērā e kai ana ki te whakangaromanga rawa,

\par }{\QB poto noa āku hua katoa.


\par }{\BB \par }
{\Q \VS{13}“Ki te mea i whakahāweatia e ahau te whakawā

\par }{\QB a tāku pononga tāne, a tāku pononga wahine,

\par }{\QB i a rāua e totohe ana ki ahau;


\par }{\Q \VS{14}ka pēhea rā ahau ina whakatika te Atua?

\par }{\QB He aha tāku kupu e whakahoki ai ki a ia ina tae mai ia ki te titiro?


\par }{\Q \VS{15}He teka rānei nā tōku kaihanga ia i hanga i roto i te kōpū?

\par }{\QB Ā, nāna, nā te kotahi, i whai āhua ai māua i roto i te puku?


\par }{\BB \par }
{\Q \VS{16}“Ki te mea i kaiponuhia e ahau tā ngā rawakore i hiahia ai,

\par }{\QB ā, meinga ana e ahau ngā kanohi o te pouaru kia pau i te minamina;


\par }{\Q \VS{17}ki te mea rānei i kainga tāku maramara e tōku kotahi,

\par }{\QB ā, kīhai te pani i kai i tētahi wāhi –


\par }{\Q \VS{18}he mea whakatupu ia nāku nō tōku taitamarikitanga rā anō me te mea ko tōna pāpā ahau;

\par }{\QB ko te pouaru he mea ārahi nāku nō te kōpū rā anō o tōku whaea –


\par }{\Q \VS{19}ki te mea i kite ahau i tētahi e tata ana ki te mate, he kore nō te kākahu,

\par }{\QB ā, kāhore he uhi mō te rawakore;


\par }{\Q \VS{20}ki te mea kīhai tōna hope i whakapai ki ahau,

\par }{\QB ā, kīhai ia i mahana i ngā huruhuru o tāku kāhui;


\par }{\Q \VS{21}ki te mea i ara tōku ringa hei pēhi i te pani,

\par }{\QB i tōku kitenga he āwhina tērā mōku kei te kūwaha;


\par }{\Q \VS{22}nā, kia marere atu tōku pokohiwi i roto i te peke,

\par }{\QB kia whati te tākakau o tōku ringa.


\par }{\Q \VS{23}Ko te whiu hoki a te Atua tāku i wehi ai;

\par }{\QB kīhai hoki i taea e ahau te aha i tōna nui.


\par }{\BB \par }
{\Q \VS{24}“Ki te mea i ū tōku whakaaro ki te kōura,

\par }{\QB ā, i mea ahau ki te kōura parakore,

\par }{\QB ‘Ko koe tāku e whakawhirinaki atu ai’;


\par }{\Q \VS{25}ki te mea i koa ahau ki te maha o ōku rawa,

\par }{\QB ā, ki te nui o tā tōku ringa i whiwhi ai;


\par }{\Q \VS{26}ki te mea i kite ahau i te rā e whiti ana,

\par }{\QB i te marama rānei e haere ana i tōna tīahotanga;


\par }{\Q \VS{27}ā, ka kūmea pukutia atu tōku ngākau,

\par }{\QB ka kihia tōku ringa e tōku māngai;


\par }{\Q \VS{28}nā, he kino tēnei hei whiunga mā ngā kaiwhakawā:

\par }{\QB he teka hoki nāku ki te Atua i runga.


\par }{\BB \par }
{\Q \VS{29}“Ki te mea i koa ahau ki te whakangaromanga o te tangata i kino ki ahau,

\par }{\QB i whakaara ake rānei i ahau i te pānga o te hē ki a ia –


\par }{\Q \VS{30}āe, kīhai ahau i tuku i tōku māngai kia hara,

\par }{\QB kīhai i whai kia kangā tōna wairua –


\par }{\Q \VS{31}ki te mea kāhore ngā tāngata o tōku tēneti i mea,

\par }{\QB ‘Tēnā koa te tangata kīhai nei i mākona i tōna kikokiko?’


\par }{\Q \VS{32}Kīhai te manene i moe i waho;

\par }{\QB i whakatuwheratia anō e ahau ōku tatau ki te tangata haere;


\par }{\Q \VS{33}ki te mea i pērā ahau me Ārama, i hīpoki i ōku hē,

\par }{\QB i huna i tōku kino ki roto ki tōku uma;


\par }{\Q \VS{34}i wehi hoki ahau i te huihui nui,

\par }{\QB i mataku ki te whakahāwea a ngā hapū,

\par }{\QB ā, whakarongo kau ana, kīhai hoki i puta ki waho –


\par }{\Q \VS{35}auē, me i whakarongo mai tētahi ki ahau!

\par }{\QB Nanā, tēnei tāku tohu, mā te Kaha Rawa e whakahoki mai he kupu ki ahau!

\par }{\QB Me i ahau noa te pukapuka i tuhituhia e tōku hoariri!


\par }{\Q \VS{36}Inā, kua amohia e ahau i runga i tōku pokohiwi;

\par }{\QB kua herea e ahau hei karauna mōku.


\par }{\Q \VS{37}Kua whakaaturia e ahau ki a ia te maha o ōku hīkoinga;

\par }{\QB rite tonu ki tā te rangatira tāku whakatata atu ki a ia.


\par }{\BB \par }
{\Q \VS{38}“Ki te tangi tāku oneone, he whakahē ki ahau,

\par }{\QB ki te uru anō ōna moa ki te auē,


\par }{\Q \VS{39}ki te mea i kainga e ahau ōna hua he mea kīhai i utua,

\par }{\QB ā, nāku rānei ōna ariki i mate ai,


\par }{\Q \VS{40}nā, kia riro pū te wīti i te tātarāmoa,

\par }{\QB te pārei i te taru kino.”

\par }{\BB \par }
{\Q Heoi anō ngā kōrero a Hopa.




\par }\Chap{32}{\SH Ka Kōhete a Erihu i ngā Hoa o Hōpa
\par }
{\R (32.1–37.24)

\par }{\PP \VerseOne{1}Heoi, mutu ake te whakahoki kupu a ēnei tāngata tokotoru ki a Hopa, nō te mea he tika ia ki tōna nei whakaaro.

\VS{2}Nā, kua mura te riri o Erihu tama a Parakere Puti, nō te whānau i a Rame. Mura ana tōna riri ki a Hopa, nō te mea ki tāna tika rawa ia i te Atua.

\VS{3}I mura anō tōna riri ki ōna hoa tokotoru, nō te mea kīhai i kitea e rātou he kupu hei whakahokinga atu, heoi kei te whakahē anō rātou i a Hopa.

\VS{4}Nā, i tatari a Erihu kia kōrero ia ki a Hopa, nō te mea he kaumātua ake rātou i a ia.

\VS{5}Ā, nō te kitenga o Erihu kāhore he kupu i ngā māngai o aua tāngata tokotoru hei whakahokinga atu, mura ana tōna riri.


\par }{\PP \VS{6}Nā, ka oho a Erihu tama a Parakere Puti, ka mea:

\par }{\Q “He taitamariki ahau, ko koutou ia he koroheke rawa;

\par }{\QB koia ahau i hopohopo ai,

\par }{\Q i wehi ai ki te whakaatu

\par }{\QB i tōku whakaaro ki a koutou.


\par }{\Q \VS{7}I mea ahau, ‘Mā ngā rā te kōrero,

\par }{\QB mā ngā tau kua maha e whakaatu te whakaaro nui.’


\par }{\Q \VS{8}Otiia, he wairua anō tō te tangata,

\par }{\QB nā te manawa anō o te Kaha Rawa rātou i whai mahara ai.


\par }{\Q \VS{9}Ko ngā tāngata nunui, kāhore ō rātou whakaaro nui,

\par }{\QB ko ngā kaumātua, kāhore e mātau ki te whakawā.


\par }{\Q \VS{10}Koia ahau i mea ai, ‘Whakarongo ki ahau;

\par }{\QB ka whakakite hoki ahau i tōku whakaaro.’


\par }{\BB \par }
{\Q \VS{11}“Nanā, i tatari ahau ki ā koutou kupu;

\par }{\QB i whai taringa atu ki ō koutou whakaaro mōhio

\par }{\QB i a koutou e rapu kupu ana.


\par }{\Q \VS{12}Nanā, mahara tonu atu ahau ki a koutou,

\par }{\QB ā, kīhai tētahi o koutou i whakaatu i te hē o Hopa,

\par }{\QB i whakahoki kupu rānei ki āna kōrero.


\par }{\Q \VS{13}Kei mea koutou, ‘Kua kitea e mātou te mōhio,

\par }{\QB nā te Atua ia i turaki, ehara i te tangata.’


\par }{\Q \VS{14}Nā, kīhai āna kupu i anga mai ki ahau;

\par }{\QB e kore anō tāna e utua e ahau ki ā koutou kupu.


\par }{\BB \par }
{\Q \VS{15}“Pōrahurahu kau ana rātou, kore ake ā rātou kupu whakahoki;

\par }{\QB mutu ake ā rātou kōrero.


\par }{\Q \VS{16}Kia tatari ahau, nō te mea kāhore rātou e kōrero,

\par }{\QB nō te mea e tū kau ana rātou, kāhore e whakahoki atu?


\par }{\Q \VS{17}Me kōrero atu hoki e ahau āku kupu,

\par }{\QB māku anō e whakaatu tōku whakaaro.


\par }{\Q \VS{18}Kī tonu hoki ahau i te kōrero;

\par }{\QB e akiakina ana ahau e te wairua i roto i ahau.


\par }{\Q \VS{19}Nanā, ko tōku kōpū rite tonu ki te wāina kāhore nei ōna putanga;

\par }{\QB ki te ipu hou e tata ana ia te pakaru.


\par }{\Q \VS{20}Me kōrero ahau, kia tā ai tōku manawa;

\par }{\QB ka puaki tōku māngai, ka whakahoki kupu ahau.


\par }{\Q \VS{21}Nā, kaua ahau e whakapai ki te kanohi tangata;

\par }{\QB e kore hoki ahau e hoatu ingoa whakapaipai ki te tangata.


\par }{\Q \VS{22}Kāhore hoki ahau e mōhio ki te whakapati –

\par }{\QB pēnei kua riro wawe ahau i tōku Kaihanga.”




\par }\Chap{33}{\SH Ka Kōhete a Erihu i a Hopa
\par }
{\Q \VerseOne{1}“Tēnā rā, whakarongo, e Hopa, ki āku kōrero,

\par }{\QB kia whai taringa ki āku kupu katoa.


\par }{\Q \VS{2}Nanā, kua puaki nei tōku māngai,

\par }{\QB kei te kōrero tōku arero i roto i tōku māngai.


\par }{\Q \VS{3}Mā āku kupu e whakapuaki te tika o tōku ngākau;

\par }{\QB ka kōrero pono ōku ngutu i tā rātou e mātau ana.


\par }{\Q \VS{4}He mea hanga ahau nā te Wairua o te Atua,

\par }{\QB ā, nā te manawa o te Kaha Rawa ahau i whai ora ai.


\par }{\Q \VS{5}Ki te taea e koe, whakahokia mai e koe he kupu ki ahau;

\par }{\QB whakatikaia āu kōrero ki tōku aroaro; e tū ki runga.


\par }{\Q \VS{6}Nanā, ko tōku anga ki te Atua he pēnā hoki i tāu;

\par }{\QB he mea hanga nei anō hoki ahau ki te paru.


\par }{\Q \VS{7}Nanā, e kore te wehi ki ahau e whakawehi i a koe;

\par }{\QB e kore anō hoki tōku ringa e taimaha iho ki a koe.


\par }{\BB \par }
{\Q \VS{8}“He pono kua hakiri ōku taringa ki āu kupu,

\par }{\QB ā, kua rongo atu ahau i te reo o āu kupu, e mea ana,


\par }{\Q \VS{9}‘He mā ahau, kāhore ōku hē;

\par }{\QB he harakore ahau, kāhore hoki he kino i roto i ahau.


\par }{\Q \VS{10}Nā, e rapu ana ia i te take riri ki ahau,

\par }{\QB e kīia ana ahau e ia he hoariri nōna;


\par }{\Q \VS{11}e karapitia ana e ia ōku waewae ki te rākau,

\par }{\QB e āta titiro ana ia ki ōku hīkoinga katoa.’


\par }{\BB \par }
{\Q \VS{12}“Nanā, māku e whawhati tāu kupu,

\par }{\QB ehara tēnei mea āu i te mea tika;

\par }{\QB nui atu hoki te Atua i te tangata.


\par }{\Q \VS{13}He aha koe i totohe ai ki a ia?

\par }{\QB E kore hoki e kōrerotia e ia te tikanga o tētahi o āna mea.


\par }{\Q \VS{14}Kotahi hoki, āe rā, e rua kōrerotanga a te Atua,

\par }{\QB otiia kāhore e maharatia e te tangata.


\par }{\Q \VS{15}I te moe, i te putanga moemoeā mai o te pō,

\par }{\QB ina au iho te moe o te tangata,

\par }{\QB i ngā moenga i runga i te takotoranga;


\par }{\Q \VS{16}ko reira ia whakapuare ai i ngā taringa o ngā tāngata,

\par }{\QB hīri ai hoki i te ako mō rātou;


\par }{\Q \VS{17}kia whakanekehia ai te tangata i tāna whakaaro,

\par }{\QB kia hīpokina ai hoki te whakapehapeha o te tangata;


\par }{\Q \VS{18}e puritia ana e ia tōna wairua kei tae ki te rua,

\par }{\QB tōna ora kei riro i te hoari.


\par }{\Q \VS{19}E whiua ana hoki ia ki te mamae i runga i tōna moenga,

\par }{\QB ki te ngau tonu hoki o ōna wheua;


\par }{\Q \VS{20}ā, whakarihariha ana tōna ora ki te taro,

\par }{\QB tōna wairua ki te kai whakaminamina.


\par }{\Q \VS{21}E honia ana ōna kiko, ā, kore noa e kitea;

\par }{\QB ā, pūrero mai ana ōna wheua kīhai nei i kitea i mua.


\par }{\Q \VS{22}Heoi, e whakatata ana tōna wairua ki te rua,

\par }{\QB tōna ora ki ngā kaiwhakamate.


\par }{\BB \par }
{\Q \VS{23}“Ki te mea he karere tērā kei a ia,

\par }{\QB he kaiwhakaatu tikanga tētahi i roto i te mano,

\par }{\QB hei whakaatu i tōna tika ki te tangata:


\par }{\Q \VS{24}Nā, ka tohu tērā i a ia, ā, ka mea,

\par }{\QB ‘Whakaorangia ia kei heke ki te rua,

\par }{\QB kua kitea hoki e ahau he utu.’


\par }{\Q \VS{25}Ko tōna kiri ka ngāwari atu i tō te tamaiti;

\par }{\QB ka hoki iho ia ki ngā rā o tōna tamarikitanga.


\par }{\Q \VS{26}Ka īnoi ia ki te Atua, ā, ka manako tērā ki a ia;

\par }{\QB heoi ka kite ia i tōna mata i runga i te koa;

\par }{\QB ā, ka utua e ia te tika o te tangata.


\par }{\Q \VS{27}E waiata ana ia i te aroaro o ngā tāngata, e mea ana,

\par }{\Q ‘Kua hara ahau, whakaparoritia ake e ahau te tika,

\par }{\QB ā, kāhore he pai ki ahau.


\par }{\Q \VS{28}Kua whakaorangia e ia tōku wairua kei riro ki te rua,

\par }{\QB ā, e kite tōku wairua i te mārama.’


\par }{\BB \par }
{\Q \VS{29}“Nanā, e meatia ana ēnei mea katoa e te Atua,

\par }{\QB e tuaruatia ana, āe, e tuatorutia ana, ki te tangata,


\par }{\Q \VS{30}hei whakahoki mai i tōna wairua i roto i te rua,

\par }{\QB kia whakamāramatia ai ki te mārama o te ora.


\par }{\BB \par }
{\Q \VS{31}“Kia whai whakaaro mai, e Hopa, whakarongo mai ki ahau;

\par }{\QB kāti tāu, ā, ka kōrero ahau.


\par }{\Q \VS{32}Ki te mea he kupu tāu, utua mai tāku: kōrero,

\par }{\QB ko tāku hoki i pai ai kia whakatikaia tāu.


\par }{\Q \VS{33}Ki te kāhore, whakarongo ki ahau;

\par }{\QB noho puku koe, ā, māku koe e whakaako ki te whakaaro nui.”




\par }\Chap{34}{\SH Ka Kauwhau a Erihu mō te Tika o te Atua
\par }
{\PP \VerseOne{1}I kōrero anō hoki a Erihu, i mea:


\par }{\Q \VS{2}“Whakarongo ki āku kupu, e te hunga whakaaro nui;

\par }{\QB kia whai taringa ki ahau, e te hunga mōhio.


\par }{\Q \VS{3}E whakamātau ana hoki te taringa i te kupu,

\par }{\QB e pērā ana me tā te māngai ki te reka o te kai.


\par }{\Q \VS{4}Ko tā tātou e whiriwhiri ai mā tātou ko te mea tika;

\par }{\QB kia mōhiotia hoki e tātou, e tēnei, e tēnei, ko te aha te mea pai.


\par }{\BB \par }
{\Q \VS{5}“Kua mea nei hoki a Hopa, ‘He tika tāku,

\par }{\QB ā, kua whakapeaua kētia e te Atua te whakawā mōku;


\par }{\Q \VS{6}ahakoa kei ahau te tika ka kīia ahau he tangata teka;

\par }{\QB e kore e mahu tōku werohanga, ahakoa kāhore ōku hē.’


\par }{\Q \VS{7}Ko wai te tangata e rite ki a Hopa,

\par }{\QB me te mea he wai te tāwai e inumia ana e ia?


\par }{\Q \VS{8}Kua uru nei ki te tira o ngā kaimahi i te hē,

\par }{\QB ā, e haere tahi ana me ngā tāngata kikino.


\par }{\Q \VS{9}Kua mea hoki ia, ‘Kāhore he painga ki te tangata

\par }{\QB ki te āhuareka atu ia ki te Atua.’


\par }{\BB \par }
{\Q \VS{10}“Nō reira whakarongo mai ki ahau, e ngā tāngata ngākau mōhio;

\par }{\QB e kore rawa te Atua e mahi i te kino;

\par }{\QB e kore, rawa hoki te Kaha Rawa e mahi i te hē.


\par }{\Q \VS{11}Ka utua hoki e ia te tangata mō tāna mahi,

\par }{\QB ka rite hoki ki tō te tangata ara ngā mea e whakawhiwhia e ia ki a ia.


\par }{\Q \VS{12}Tika rawa, e kore te Atua e kino,

\par }{\QB e kore anō hoki te Kaha Rawa e whakaputa kē i te whakawā.


\par }{\Q \VS{13}Nā wai ia i mea hei kaitirotiro mō te whenua?

\par }{\QB Nā wai hoki i whakatakoto ngā tikanga mō te ao katoa?


\par }{\Q \VS{14}Ki te anga mai tōna ngākau ki te tangata,

\par }{\QB ki te kohia atu e ia ki a ia tōna wairua me tōna manawa;


\par }{\Q \VS{15}ka hemo ngātahi ngā kikokiko katoa,

\par }{\QB ā, ka hoki anō te tangata ki te puehu.


\par }{\BB \par }
{\Q \VS{16}“Nā, ki te mea he ngākau mōhio tōu, whakarongo ki tēnei;

\par }{\QB kia whai taringa mai ki te reo o āku kupu.


\par }{\Q \VS{17}E whai kīngitanga rānei tētahi kotahi e kino ana ki te tika?

\par }{\QB E whakakino rānei koe ki te tangata tika, kaha hoki?


\par }{\Q \VS{18}E tau ana rānei te mea atu ki te kīngi, ‘He weriweri koe’?

\par }{\QB ki ngā rangatira rānei, ‘He kino koutou’?


\par }{\Q \VS{19}Kia iti rawa iho ki a ia e kore nei e whakapai ki te kanohi o ngā rangatira,

\par }{\QB e kore nei e hira ake tōna pai ki te hunga whai rawa i ngā rawakore?

\par }{\QB Nō te mea he mahi rātou katoa nā ōna ringa.


\par }{\Q \VS{20}Kīhai i aha kua mate rātou;

\par }{\QB kua mate i waenganui pō; ka wiri te iwi, ka pahemo atu,

\par }{\QB ka riro te hunga nunui, kāhore hoki he ringa.


\par }{\BB \par }
{\Q \VS{21}“Kei runga hoki i ngā ara o te tangata ōna kanohi,

\par }{\QB ā, kitea ana e ia ōna hīkoinga katoa.


\par }{\Q \VS{22}Kāhore he pōuri, kāhore he ātārangi o te mate

\par }{\QB e piri ai ngā kaimahi i te kino.


\par }{\Q \VS{23}E kore hoki e nui atu i te tika te mea e whakawahā e ia ki te tangata,

\par }{\QB e haere ai ia ki te aroaro o te Atua ki te whakawā.


\par }{\Q \VS{24}Ka wāwāhia e ia ngā tāngata nunui, tē mōhiotia ngā ara,

\par }{\QB ā, whakatūria ake ētahi atu i muri i a rātou.


\par }{\Q \VS{25}Nā, e mōhio ana ia ki ā rātou mahi,

\par }{\QB ā, hurihia ake rātou e ia i te pō, ā, mongamonga noa rātou.


\par }{\Q \VS{26}He hunga kino rātou, pākia iho e ia i te tirohanga a te tangata;


\par }{\Q \VS{27}mō rātou i tahuri kē i te whai i a ia,

\par }{\QB kīhai hoki i whakaaro ki tētahi o ōna ara –


\par }{\Q \VS{28}nā rātou hoki i puta ai te tangi a te rawakore ki a ia,

\par }{\QB ā, rongo ana ia ki te tangi a te hunga e tūkinotia ana.


\par }{\Q \VS{29}Ki te meinga e ia kia āta noho, ko wai hei whakararuraru?

\par }{\QB Ā, ki te hunā e ia tōna kanohi, ko wai e kite i a ia?

\par }{\QB Ahakoa i meatia ki te iwi, ki te tangata rānei, rite tonu.


\par }{\Q \VS{30}Kore ake te whakapono kore e whai kīngitanga,

\par }{\QB kore ake te iwi e māhangatia.


\par }{\BB \par }
{\Q \VS{31}“Kua mea atu rānei ki te Atua,

\par }{\QB ‘Kua pēhia ahau e te whiu;

\par }{\QB e kore ahau e mahi i te hē ā muri nei?


\par }{\Q \VS{32}Ko te mea kīhai i kitea e ahau māu e whakaatu mai ki ahau;

\par }{\QB ki te mea i mahi ahau i te hē, ka mutu tāku.’


\par }{\Q \VS{33}Kia rite rānei tāna utu ki tāu e mea ai,

\par }{\QB i whakakāhoretia ai e koe?

\par }{\Q Māu te whiriwhiri, kāhore māku;

\par }{\QB nā, māu e kōrero mai tāu i mōhio ai.


\par }{\BB \par }
{\Q \VS{34}“Ka kōrero mai ngā tāngata ngākau mahara ki ahau,

\par }{\QB āe rā, ngā tāngata whakaaro nui e whakarongo ana ki ahau,


\par }{\Q \VS{35}‘Kāhore he mātauranga o Hopa i a ia i kōrero rā,

\par }{\QB kāhore hoki he mahara i roto i āna kupu.’


\par }{\Q \VS{36}He pai me i whakamātauria a Hopa ā te mutunga rā anō,

\par }{\QB mō āna kupu i whakahokia mai nei e ia,

\par }{\QB he mea i rite ki ā ngā tāngata kikino.


\par }{\Q \VS{37}E tāpiritia ana hoki e ia te tutū ki runga ki tōna hara,

\par }{\QB kei te pakipaki ia i ōna ringa i waenganui i a tātou,

\par }{\QB ā, whakanuia ana e ia āna kupu ki te Atua.”




\par }\Chap{35}{\SH Ka Whakahē a Erihu i te Whakahīhī
\par }
{\PP \VerseOne{1}I kōrero anō a Erihu, i mea:


\par }{\Q \VS{2}“Ki tōu whakaaro he tika tēnei māu,

\par }{\QB e mea ana rānei koe, ‘Nui atu tōku tika i tō te Atua?’


\par }{\Q \VS{3}I mea ai koe, ‘He aha te rawa ki a koe?’

\par }{\QB ā, ‘He aha te painga ki ahau, hira ake i te painga me i hara ahau?’


\par }{\BB \par }
{\Q \VS{4}“Māku e whakahoki he kupu ki a koe,

\par }{\QB ki a koutou ko ōu hoa.


\par }{\Q \VS{5}Kia matatau atu tāu titiro ki ngā rangi;

\par }{\QB mātakitakina atu hoki ngā kapua e tiketike ake nā i a koe.


\par }{\Q \VS{6}Mehemea kua hara koe, ka ahatia ia e tāu mahi?

\par }{\QB Ā, ki te whakanuia āu mahi tutū, e aha ana rānei koe ki a ia?


\par }{\Q \VS{7}Ki te mea he tika tōu, ko te aha e hoatu ana e koe ki a ia?

\par }{\QB Ko te aha rānei a tōu ringa e riro ana i a ia?


\par }{\Q \VS{8}Ka mamae pea tētahi tangata pēnā i a koe nā i tōu kino;

\par }{\QB ka whai painga pea ki tētahi tama a te tangata tōu tika.


\par }{\BB \par }
{\Q \VS{9}“He maha nō ngā tūkinotanga i tangi ai rātou;

\par }{\QB nā te ringaringa o te hunga nui i auē ai rātou kia āwhinatia.


\par }{\Q \VS{10}Kāhore ia tētahi e mea ana, ‘Kei hea tōku Kaihanga, te Atua,

\par }{\QB e hōmai nei i ngā waiata i te pō?


\par }{\Q \VS{11}E nui atu nei tāna whakaako ki a tātou i tāna ki ngā kararehe o te whenua,

\par }{\QB nāna hoki i nui ai ō tātou mahara i o ngā manu o te rangi?’


\par }{\Q \VS{12}Karanga ana rātou i reira, heoi kāhore he kupu e whakahokia mai,

\par }{\QB he mea nā te whakapehapeha o te hunga kino.


\par }{\Q \VS{13}He pono e kore te tekateka noa e whakarangona mai e te Atua,

\par }{\QB e kore anō hoki e tirohia mai e te Kaha Rawa.


\par }{\Q \VS{14}Ka iti rawa iho ki te mea koe,

\par }{\QB kāhore koe e kite i a ia,

\par }{\Q kei tōna aroaro te whakarite whakawā;

\par }{\QB nā, ka tatari koe ki a ia!


\par }{\Q \VS{15}Nā, kīhai nei ia i tae mai i runga i tōna riri,

\par }{\QB kīhai anō hoki i aro nui mai ki te whakamanamana;


\par }{\Q \VS{16}koia i puaki ai te māngai o Hopa, he mea horihori kau nei;

\par }{\QB kāhore he mātauranga o ngā kupu e whakamahatia nei e ia.”




\par }\Chap{36}{\SH Ka Whakanuia e Erihu te Painga o te Atua
\par }
{\PP \VerseOne{1}I kōrero anō a Erihu, i mea:


\par }{\Q \VS{2}“Tukua ahau, kia iti nei, ā, ka whakaatu ahau ki a koe;

\par }{\QB he kupu anō hoki āku mō tā te Atua.


\par }{\Q \VS{3}Ka tīkina atu e ahau tōku mōhio i tawhiti,

\par }{\QB ka whakatikaia e ahau tā tōku Kaihanga.


\par }{\Q \VS{4}E kore rawa hoki; āku kupu e teka;

\par }{\QB tēnei kei a koe te tangata kua tino nui tōna mātauranga.


\par }{\BB \par }
{\Q \VS{5}“Nanā, he pakari te Atua, e kore anō ia e whakahāwea;

\par }{\QB pakari tonu te kaha o tōna mātauranga.


\par }{\Q \VS{6}E kore te tangata kino e whakaorangia e ia;

\par }{\QB māna te hunga mate e whiwhi ai ki ngā mea e tika ana mā rātou.


\par }{\Q \VS{7}E kore e mutu tāna titiro ki te tangata tika;

\par }{\QB engari ka whakanohoia ngātahitia rātou e ia

\par }{\Q me ngā kīngi ki runga ki te torōna ake ake,

\par }{\QB ā, ka whakanekehia ake hoki rātou.


\par }{\Q \VS{8}Ki te mea kua herea rātou ki te mekameka,

\par }{\QB mau pū i te rāhiri, arā i ngā mate,


\par }{\Q \VS{9}ā, ka whakakitea e ia ki a rātou tā rātou mahi,

\par }{\QB me ō rātou hē, i mea ai rātou i ngā mea whakapehapeha.


\par }{\Q \VS{10}Ka whakapuaretia anō e ia ō rātou taringa ki te ako,

\par }{\QB ā, ka kī kia hoki i te kino.


\par }{\Q \VS{11}Ki te rongo rātou, ā, ka mahi ki a ia,

\par }{\QB ka pau ō rātou rā i runga i te pai,

\par }{\QB ō rātou tau i runga i ngā āhuareka.


\par }{\Q \VS{12}Otirā, ki te kore rātou e rongo, ka ngaro rātou i te hoari,

\par }{\QB hemo iho rātou, kāhore hoki he mātauranga.


\par }{\BB \par }
{\Q \VS{13}“Ko te hunga whakapono kore ō rātou ngākau,

\par }{\QB pūranga rawa i a rātou te riri;

\par }{\QB kāhore ā rātou karanga āwhina ina herea rātou e ia.


\par }{\Q \VS{14}Ka mate rātou i te taitamarikitanga,

\par }{\QB ā, ka ngaro tō rātou ora i roto i te hunga poke.


\par }{\Q \VS{15}Ko tāna he whakaora i te rawakore ina mate,

\par }{\QB e whakapuaretia ana e ia ō rātou taringa ina tūkinotia.


\par }{\Q \VS{16}Āe rā, me koe anō, tērā koe e riro i a ia

\par }{\QB i roto i te kūititanga ki te wāhi whānui;

\par }{\QB ā, kī tonu i te ngako te mea e whakatakotoria ki runga ki tāu tēpu.


\par }{\BB \par }
{\Q \VS{17}“Otiia kī tonu koe i te tikanga a te tangata kino;

\par }{\QB ā, mau pū koe i ngā tikanga, i te whakarite whakawā.


\par }{\Q \VS{18}Nā, i te mea he riri tēnei, kia tūpato kei riro koe i te nui o āu rawa;

\par }{\QB aua hoki koe e whakapeautia e te nui o te utu.


\par }{\Q \VS{19}E ranea rānei ōu rawa, e kore ai koe e taka hē?

\par }{\QB Ngā uaua katoa rānei o tōu kaha?


\par }{\Q \VS{20}Kaua e hiahiatia te pō,

\par }{\QB te wā e riro ai ngā tāngata i runga i tō rātou wāhi.


\par }{\Q \VS{21}Kia tūpato, kaua e tahuri ki te kino;

\par }{\QB ki tāu hoki he pai ake tēnei i ngā mate.


\par }{\Q \VS{22}Nanā, ko te Atua, ko tōna kaha hei whakanui,

\par }{\QB ko wai te kaiwhakaako hei rite mōna?


\par }{\Q \VS{23}Ko wai te kaitohutohu i te ara mōna?

\par }{\QB Ko wai hei mea, ‘Kua hē tāu mahi’?”


\par }{\BB \par }
{\SH Ka Kauwhau a Erihu i te Rangatiratanga o te Atua
\par }
{\Q \VS{24}“Kia mahara kia whakanuia e koe tāna mahi,

\par }{\QB e waiatatia nei e te tangata.


\par }{\Q \VS{25}Kua tirohia nei e ngā tāngata katoa

\par }{\QB e mātakitakina mai nei e te tangata i tawhiti.


\par }{\Q \VS{26}Nanā, he nui te Atua, e kore anō e mōhiotia e tātou;

\par }{\QB e kore anō hoki te maha o ōna tau e taea te rapu atu.


\par }{\BB \par }
{\Q \VS{27}“Ko ia nei hei ngongo ake i ngā pata wai,

\par }{\QB ka tauia i tōna kohu hei āwhā;


\par }{\Q \VS{28}ka ringihia iho nei e ngā kapua,

\par }{\QB ā, ka māturuturu nui ki runga ki te tangata.


\par }{\Q \VS{29}Āe rā, e mōhiotia ana rānei e tētahi ngā horahanga o ngā kapua,

\par }{\QB te ngangau o tōna tapenākara?


\par }{\Q \VS{30}Nanā, e horahia ana e ia tōna mārama ā tawhio noa i a ia;

\par }{\QB e hīpokina ana hoki e ia te takere o te moana.


\par }{\Q \VS{31}Ko āna mea hoki ēnā hei whakawā mō ngā iwi,

\par }{\QB nui tonu te kai e hōmai ana e ia.


\par }{\Q \VS{32}E hīpokina ana e ia ōna ringa ki te uira,

\par }{\QB ā, whakahaua iho e ia te wāhi e pā atu ai.


\par }{\Q \VS{33}Hei kaiwhakaatu i a ia tōna haruru,

\par }{\QB e waitohu ana hoki ki ngā kararehe i te tūpuhi meāke puta mai.


\par }{\BB \par }


\PoetryChap{37}{\Q \VerseOne{1}“Nā konei anō wiri ana tōku ngākau,

\par }{\QB maunu atu ana i tōna wāhi.


\par }{\Q \VS{2}Āta whakarangona tōna reo e papā ana,

\par }{\QB te pakūtanga hoki e puta mai ana i tōna māngai.


\par }{\Q \VS{3}E whakatikaia atu ana e ia ki ngā wāhi katoa i raro i te rangi,

\par }{\QB ko tōna uira hoki ki ngā pito o te whenua.


\par }{\Q \VS{4}I muri iho ko te reo e hāmama ana;

\par }{\QB papā ana te whatitiri o te reo o tōna nui;

\par }{\QB e kore anō ērā e tauhikuhiku ina rangona tōna reo.


\par }{\Q \VS{5}Ko tā te Atua whatitiri he reo whakamīharo;

\par }{\QB nui atu āna mahi, e kore hoki e mōhiotia.


\par }{\Q \VS{6}E kī ana hoki ia ki te hukarere, ‘Hei runga koe i te whenua’;

\par }{\QB ki te ua pūnehunehu anō hoki, rāua ko te ua tā o tōna kaha;


\par }{\Q \VS{7}hīritia ake e ia te ringa o ngā tāngata katoa;

\par }{\QB kia mōhio ai ngā tāngata katoa nāna nei i hanga ki tāna mahi.


\par }{\Q \VS{8}Haere ana ngā kīrehe ki ngā piringa

\par }{\QB noho ana i ō rātou nohoanga.


\par }{\Q \VS{9}Puta mai ana te tūpuhi i te whare o te tonga;

\par }{\QB te mātao hoki i te hauraro.


\par }{\Q \VS{10}Nā te manawa o te Atua i hōmai te huka;

\par }{\QB ā, kūiti iho te whānuitanga o ngā wai.


\par }{\Q \VS{11}Āe rā, e utaina ana e ia te kapua mātotoru ki te haukū;

\par }{\QB tohatohaina ana e ia te kohu o tāna uira.


\par }{\Q \VS{12}E whakakōpikopikoa ana anō ā tawhio noa, he mea hoki nā ōna whakaaro;

\par }{\QB hei mea i ngā mea katoa e whakahaua atu ana e ia ki te mata o te ao.


\par }{\Q \VS{13}E whakaputaina ana e ia hei whiu,

\par }{\QB hei mea rānei mō tōna whenua, hei atawhai rānei.


\par }{\BB \par }
{\Q \VS{14}“Kia whai taringa mai ki tēnei, e Hopa;

\par }{\QB tū mārie, ka whakaaro ki ngā mea whakamīharo a te Atua.


\par }{\Q \VS{15}E mōhio ana rānei koe ki tā te Atua whakahautanga ki a rātou i tāna,

\par }{\QB i puta ai te mārama o tāna kapua?


\par }{\Q \VS{16}E mōhio ana rānei koe ki ngā pāunatanga o ngā kapua,

\par }{\QB ki ngā mahi whakamīharo a te tino o te mātauranga?


\par }{\Q \VS{17}Ki ōu kākahu nei ka mahana,

\par }{\QB ina whakamārietia e ia te whenua ki te hau tonga?


\par }{\Q \VS{18}Ka taea rānei e koe te whakatakoto ngātahi me ia te rangi hei papatupu,

\par }{\QB ānō he whakaata whakarewa?


\par }{\BB \par }
{\Q \VS{19}“Whakaaturia mai ki a mātou tā mātou e kōrero ai ki a ia;

\par }{\QB e kore hoki e tika i te pōuri tā mātou whakatakoto o te kōrero.


\par }{\Q \VS{20}E kōrerotia rānei ki a ia kei te mea ahau ki te kōrero?

\par }{\QB Kia hiahia rānei te tangata kia horomia ia?


\par }{\Q \VS{21}Nā, ināianei e kore ngā tāngata e kite ana i te mārama

\par }{\QB e wheriko mai nei i te rangi;

\par }{\QB otiia ka tika atu te hau, ka whakawāteatia rātou.


\par }{\Q \VS{22}E ahu mai ana i te hauraro te aho ānō he kōura;

\par }{\QB kei te Atua te korōria whakawehi.


\par }{\Q \VS{23}Ko te Kaha Rawa – e kore ia e taea te whakataki e tātou;

\par }{\QB hira rawa tōna kaha;

\par }{\QB ā, e kore ia e tūkino i tāna whakarite whakawā, i te nui o te tika.


\par }{\Q \VS{24}Koia ka wehi ngā tāngata i a ia;

\par }{\QB e kore ia e whai whakaaro ki te hunga ngākau mōhio.”




\par }\Chap{38}{\SH Ka Whakautu a Ihowā ki a Hopa
\par }
{\PP \VerseOne{1}Kātahi a Ihowā ka whakahoki kupu ki a Hopa i roto i te tūkauati, ā, ka mea:


\par }{\Q \VS{2}“Ko wai tēnei e whakapōuri nei i ngā whakaaro

\par }{\QB ki ngā kupu kāhore ōna mātauranga?


\par }{\Q \VS{3}Tēnā rā, whītikiria tōu hope, whakatāne;

\par }{\QB ka ui hoki ahau ki a koe,

\par }{\QB ā, māu e whakaatu mai ki ahau.


\par }{\BB \par }
{\Q \VS{4}“I hea koia koe i ahau e whakatakoto ana i te tūranga o te whenua?

\par }{\QB Whakaaturia mai, ki te mea e mōhio ana koe ki te whakaaro.


\par }{\Q \VS{5}Nā wai i whakarite ōna rūri? Ki te mea e mōhio ana koe;

\par }{\QB nā wai hoki i whakamārō te aho ki runga?


\par }{\Q \VS{6}I whakaūkia ōna tūranga ki runga ki te aha?

\par }{\QB Nā wai hoki i whakatakoto tōna kōhatu kokonga;


\par }{\Q \VS{7}i te mea i waiata ngātahi ngā whetū o te ata,

\par }{\QB ā, i hāmama ngā tama katoa a te Atua i te koa?


\par }{\BB \par }
{\Q \VS{8}“Nā wai hoki i tūtaki te moana ki te tatau, i a ia e puta mai ana,

\par }{\QB me te mea e whānau mai ana i roto i te kōpū?


\par }{\Q \VS{9}I ahau rā i mea ai i te kapua hei kākahu mōna,

\par }{\QB i te pōuri kerekere hei tākai mōna.


\par }{\Q \VS{10}Ā, whakapuakina ana e ahau tāku tikanga mōna,

\par }{\QB mea rawa ki ngā tūtaki, ki ngā tatau,


\par }{\Q \VS{11}me tāku kī atu anō, ‘Ka taea mai e koe a konei, kāti;

\par }{\QB hei konei ōu ngaru whakakake mau ai’?


\par }{\BB \par }
{\Q \VS{12}“Ko koe koia, i ōu rā nei, te kaiwhakahau i te ata;

\par }{\QB nāu rānei te pūaotanga i mōhio ai ki tōna wāhi;


\par }{\Q \VS{13}kia rurukutia e ia ngā pito o te whenua,

\par }{\QB ā, ruperupea ake ngā tāngata kikino i roto?


\par }{\Q \VS{14}Kua whiti kē, kua pērā anō me te paru i te hīri;

\par }{\QB tū ake ana ngā mea katoa ānō he kākahu.


\par }{\Q \VS{15}Ā, e kaiponuhia ana tō rātou mārama ki te hunga kino,

\par }{\QB whati iho te ringa whakakake.


\par }{\BB \par }
{\Q \VS{16}“Kua tae atu rānei koe ki ngā mātāpuna o te moana?

\par }{\QB Kua whakatakina haeretia rānei e koe te rire?


\par }{\Q \VS{17}Kua whakapuaretia rānei ki a koe ngā kūwaha o te mate?

\par }{\QB Kua kite rānei koe i ngā kūwaha o te ātārangi o te mate?


\par }{\Q \VS{18}Kua oti rānei te whakaaro e koe te whānuitanga o te whenua?

\par }{\QB Kōrero mai, ki te mea e mōhiotia katoatia ana e koe.


\par }{\BB \par }
{\Q \VS{19}“Kei hea te ara ki te nohoanga o te mārama?

\par }{\QB Te pōuri hoki, kei hea tōna wāhi?


\par }{\Q \VS{20}Kia kawea atu ai e koe ki tōna rohe,

\par }{\QB ā, mōhio iho koe ki ngā huarahi ki tōna whare?


\par }{\Q \VS{21}I mōhio pea koe nō te mea i whānau koe i taua wā,

\par }{\QB ā, he maha ōu rā!


\par }{\BB \par }
{\Q \VS{22}“Kua tomo rānei koe ki ngā takotoranga o te hukarere,

\par }{\QB kua kite rānei koe i ngā takotoranga o te whatu,


\par }{\Q \VS{23}i āku i rongoā ai mō te wā o te hē,

\par }{\QB mō te rā o te tatauranga, o te pakanga?


\par }{\Q \VS{24}Tēnā koa, te ara i marara atu ai te mārama,

\par }{\QB i pakaru atu ai te marangai ki runga ki te whenua?


\par }{\BB \par }
{\Q \VS{25}“Nā wai i wehe he awa mō te waipuke,

\par }{\QB he ara mō te uira o te whatitiri;


\par }{\Q \VS{26}kia ua ai ki te whenua, ki te wāhi kāhore nei he tangata;

\par }{\QB ki te koraha, kāhore nei ō reira tangata;


\par }{\Q \VS{27}hei whakamākona i te tūhea, i te ururua;

\par }{\QB hei mea kia pariri te tupu o te otaota hou?


\par }{\BB \par }
{\Q \VS{28}“He matua tāne anō rānei tō te ua?

\par }{\QB I whānau rānei i a wai ngā pata o te tōmairangi?


\par }{\Q \VS{29}I puta mai i roto i tō wai kōpū te huka tio?

\par }{\QB Ko te huka o te rangi, he whānau tēnā nā wai?


\par }{\Q \VS{30}Me te mea he kōhatu e huna ana i te wai;

\par }{\QB ā, whakatotoka ana te mata o te rire.


\par }{\BB \par }
{\Q \VS{31}“E taea rānei e koe te here te huihui o Matariki,

\par }{\QB e wewete rānei ngā here o Tautoru?


\par }{\Q \VS{32}E taea rānei e koe te ārahi mai te Mataroto i tōna wā,

\par }{\QB te taki mai rānei a Aketura rātou ko tāna rōpū?


\par }{\Q \VS{33}E mōhio ana rānei koe ki ngā tikanga o te rangi?

\par }{\QB Māu rānei e whai mana ai ki runga ki te whenua?


\par }{\BB \par }
{\Q \VS{34}“E ara rānei i a koe tōu reo ki ngā kapua,

\par }{\QB kia nui ai ngā wai hei taupoki i a koe?


\par }{\Q \VS{35}E taea rānei e koe ngā uira te unga atu, e haere ai rātou,

\par }{\QB me tā rātou kī anō ki a koe, ‘Tēnei mātou’?


\par }{\Q \VS{36}Nā wai i whakanoho ngā whakaaro nunui ki ngā wāhi o roto?

\par }{\QB Nā wai i hōmai ngā mahara ki te ngākau?


\par }{\Q \VS{37}Ko wai te mea whakaaro nui hei tatau i ngā kapua?

\par }{\QB Ko wai hei tāhoro i ngā ipu o te rangi?


\par }{\Q \VS{38}Ina ka papatupu te puehu anō he mea whakarewa,

\par }{\QB ā, ka piri ngā pōkuru ki a rātou anō?


\par }{\BB \par }
{\Q \VS{39}“Māu rānei e hopu he kai mā te raiona?

\par }{\QB Māu e nui ai he oranga mō ngā kūao raiona,


\par }{\Q \VS{40}ina tāpapa iho rātou i ō rātou nohoanga,

\par }{\QB ina noho i te piringa whanga ai?


\par }{\Q \VS{41}Nā wai i rite ai tāna kai mā te raweni,

\par }{\QB ina tangi āna pī ki te Atua,

\par }{\QB ina kōpikopiko rātou i te kore kai?”




\par }\Chap{39}{\SH Te Ariki o ngā Kararehe
\par }
{\Q \VerseOne{1}“E mōhiotia ana rānei e koe te wā e whānau ai ngā koati mohoao o te kāmaka?

\par }{\QB E kitea pūtia ana rānei e koe te wā e whakamamae ai ngā hāta?


\par }{\Q \VS{2}E taua anō rānei e koe ngā marama e rite ana i a rātou?

\par }{\QB E mōhio ana rānei koe ki te wā e whānau ai rātou?


\par }{\Q \VS{3}Tuohu ana rātou, kua puta mai ā rātou kūao,

\par }{\QB ākiritia mai ana e rātou ō rātou mea whakapōuri.


\par }{\Q \VS{4}E pai ana te āhua o ā rātou kūao, e tupu ana i te pārae;

\par }{\QB ka haere atu rātou, ā, kāhore e hoki mai anō.


\par }{\BB \par }
{\Q \VS{5}“Nā wai i tuku te kāihe mohoao kia haere noa atu;

\par }{\QB ngā here o te kāihe mohoao, nā wai i wewete?


\par }{\Q \VS{6}Ko te whare i whakaritea nei e ahau mōna, ko te koraha;

\par }{\QB ko ōna nohoanga ko te wāhi tītōhea.


\par }{\Q \VS{7}Whakahāweatia iho e ia te ngangau o te pā;

\par }{\QB e kore ia e rongo ki te reo o te kaiakiaki.


\par }{\Q \VS{8}Ko tōna wāhi kai kei te tuahiwi o ngā maunga,

\par }{\QB e rapua ana e ia ngā mea matomato katoa.


\par }{\BB \par }
{\Q \VS{9}“E pai rānei te unikanga kia mahi ki a koe?

\par }{\QB Kei tāu takotoranga kai rānei he moenga mōna?


\par }{\Q \VS{10}E herea rānei e koe te unikanga ki tōna taura i te awa parautanga?

\par }{\QB E rakarakatia rānei e ia ngā raorao me tāna whai anō i a koe?


\par }{\Q \VS{11}E whakawhirinaki atu rānei koe ki a ia, nō te mea e nui ana tōna kaha?

\par }{\QB E whakarērea atu rānei e koe tāu mahi māna?


\par }{\Q \VS{12}E whakapono atu rānei koe māna āu hua e whakahoki mai;

\par }{\QB māna e kohikohi mai ki tāu patunga wīti?


\par }{\BB \par }
{\Q \VS{13}“E whakamanamana ana te parirau o te otereti;

\par }{\QB otirā he atawhai anō rānei tā ōna hou, tā ōna raukura?


\par }{\Q \VS{14}E whakarērea ana e ia ōna hua ki te whenua,

\par }{\QB whakamahanatia iho e ia ki te puehu,


\par }{\Q \VS{15}wareware ake ia tērā pea e pēpē i te waewae,

\par }{\QB e takahia rānei e te kīrehe o te pārae.


\par }{\Q \VS{16}He mea pakeke ia ki āna pī, me te mea ehara i a ia;

\par }{\QB ahakoa ka maumauria tāna mahi, kāhore ōna manawapā;


\par }{\Q \VS{17}nō te mea i whakakāhoretia e te Atua he ngākau mahara mōna,

\par }{\QB kīhai hoki i hōmai he whakaaro ki a ia.


\par }{\Q \VS{18}I te wā e maranga ai ia ki runga,

\par }{\QB whakahāweatia iho e ia te hōiho rāua ko tōna kaieke.


\par }{\BB \par }
{\Q \VS{19}“Nāu rānei i hoatu tōna kaha ki te hōiho?

\par }{\QB Nāu rānei tōna kakī i whakakākahu ki te huruhuru?


\par }{\Q \VS{20}Nāu rānei ia i mea kia pekepeke, kia pērā me te māwhitiwhiti?

\par }{\QB He hanga whakawehi te korōria o tōna whewhengu.


\par }{\Q \VS{21}E hūkari ana ia i te raorao, me te koa anō ki tōna kaha;

\par }{\QB tika tonu ia ki te hunga mau patu.


\par }{\Q \VS{22}Whakahāwea ana ia ki te wehi, kāhore ōna mataku;

\par }{\QB e kore anō ia e nunumi mai i te hoari.


\par }{\Q \VS{23}Papā ana te papa pere ki tōna taha,

\par }{\QB te tao e rarapa ana, me te tīmata.


\par }{\Q \VS{24}E horomia ana e ia te whenua, me te ngangau me te riri;

\par }{\QB kāhore ia i te whakapono ko te reo tērā o te tētere.


\par }{\Q \VS{25}Ka tangi ana te tētere ka mea ia, ‘Ha, ha!’

\par }{\QB I tawhiti anō ka hongia e ia te pakanga,

\par }{\QB te whatitiri o ngā rangatira, me te hāmama.


\par }{\BB \par }
{\Q \VS{26}“He mōhio nōu i rere ai te kāhu,

\par }{\QB i roha ai i ōna parirau, i anga ai whaka te tonga?


\par }{\Q \VS{27}Nāu te kupu i kake ai te ēkara?

\par }{\QB I hangā ai e ia tāna ōhanga ki te wāhi tiketike?


\par }{\Q \VS{28}Noho ana ia i runga i te kāmaka, kei reira tōna kāinga,

\par }{\QB kei te kāmaka keokeo, kei te pā kaha.


\par }{\Q \VS{29}Ā, rapua ana e ia he kai i reira;

\par }{\QB e kite atu ana ōna kanohi i tawhiti.


\par }{\Q \VS{30}Horomititia ake ana hoki ngā toto e āna pī;

\par }{\QB ā, ko te wāhi i ngā tūpāpaku, kei reira anō ia.”




\par }\Chap{40}{\SH Ka Wero a Ihowā i a Hopa hei Whakautu
\par }
{\PP \VerseOne{1}I kōrero mai anō a Ihowā ki a Hopa, i mea:


\par }{\Q \VS{2}“E tohe ana rānei ki te Kaha Rawa te tangata whakatohutohu?

\par }{\QB Mā te tangata e whakatūpehupehu ana ki te Atua, māna e kōrero mai.”


\par }{\SH Te Whakautu a Hopa ki te Atua
\par }
{\PP \VS{3}Anō rā ko Hopa ki a Ihowā, i mea ia:


\par }{\Q \VS{4}“Nanā, ehara noa iho ahau; ko te aha tāku e whakahoki atu ai ki a koe?

\par }{\QB Ka kōpania tōku ringa ki tōku māngai.


\par }{\Q \VS{5}Kua kotahi tāku kōrerotanga, ā, e kore ahau e whakahoki kupu atu;

\par }{\QB ā, tuarua rawa, otirā kāhore atu āku.”


\par }{\SH Te Tuma a Ihowā ki a Hopa
\par }
{\PP \VS{6}Kātahi ka whakahokia mai e Ihowā ki a Hopa i roto i te tūkauati, ka mea:


\par }{\Q \VS{7}“Tēnā rā, whakatāne, whītikiria tōu hope,

\par }{\QB ā, ka ui atu ahau ki a koe, māu anō e whakaatu mai ki ahau.


\par }{\Q \VS{8}Me whakakāhore anō rānei e koe tāku whakawā?

\par }{\QB Me whakahē ki ahau kia whakatikaia ai tāu?


\par }{\Q \VS{9}He ringa pērā rānei tōu i tō te Atua?

\par }{\QB He reo whatitiri rānei tōu, he pērā i tōna?


\par }{\BB \par }
{\Q \VS{10}“Tēnā rā, rākai i a koe ināianei ki te rangatiratanga, ki te korōria;

\par }{\QB tātai i a koe ki te hōnore, ki te mana.


\par }{\Q \VS{11}Ringihia atu te puhaketanga o tōu riri;

\par }{\QB tirohia atu ngā mea whakakake katoa, whakaititia iho.


\par }{\Q \VS{12}Titiro atu ki ngā mea whakakake katoa, whakapikoa iho;

\par }{\QB takahia iho anō hoki te hunga kino i te wāhi e tū nā rātou.


\par }{\Q \VS{13}Huihuia atu rātou, hunā ki te puehu,

\par }{\QB herea ō rātou mata ki te wāhi ngaro.


\par }{\Q \VS{14}Nā, ko reira ahau whakaae ai ki a koe,

\par }{\QB mā tōu ringa matau anō koe e whakaora.


\par }{\BB \par }
{\Q \VS{15}“Nā, whakaaroa a Pehemoto,

\par }{\QB he mea hanga ngātahi kōrua nāku;

\par }{\QB e kai rā i te tarutaru, ānō he kau.


\par }{\Q \VS{16}Nanā, ko tōna kaha kei tōna hope,

\par }{\QB ko tōna pakaritanga kei ngā uaua o tōna kōpū.


\par }{\Q \VS{17}Ko tōna hiawero, ānō he hīta e tāwhiria ana e ia;

\par }{\QB pōwhiwhiwhi tonu ngā uaua o tōna hūhā.


\par }{\Q \VS{18}Ko ōna wheua, ānō he kōrere parāhi;

\par }{\QB ko ōna rara, he poro rino.


\par }{\BB \par }
{\Q \VS{19}“Ko ia te tino mea nui o ngā ara o te Atua –

\par }{\QB ko tōna kaihanga anake hei whakapā i tāna hoari ki a ia.


\par }{\Q \VS{20}He pono ko ngā maunga hei hōmai kai māna;

\par }{\QB kei reira anō e tākaro ana ngā kīrehe katoa o te pārae.


\par }{\Q \VS{21}Ko tōna takotoranga ko raro i ngā rākau kōuru nui,

\par }{\QB i te rake kākaho, i te repo.


\par }{\Q \VS{22}Hei taupoki mōna te whakamarumaru o ngā rākau kōuru nui,

\par }{\QB kei tētahi taha ōna, kei tētahi taha, ngā wirou o te awa.


\par }{\Q \VS{23}Nanā, ki te āki mai te waipuke, e kore ia e tūiri;

\par }{\QB ū tonu tōna whakaaro, ahakoa kōkiri noa mai a Horano ki tōna māngai.


\par }{\Q \VS{24}E hopukia rānei ia e tētahi i a ia e mataara ana,

\par }{\QB e poka rānei i tōna ihu ki te rore, puta noa?


\par }{\BB \par }


\PoetryChap{41}{\Q \VerseOne{1}“E taea rānei a Rewiatana te kukume mai e koe ki te matau?

\par }{\QB Te pēhi rānei i tōna arero ki te aho?


\par }{\Q \VS{2}E whakanohoia rānei e koe he aho ki tōna ihu?

\par }{\QB E pokaia rānei e koe tōna kauae ki te matau?


\par }{\Q \VS{3}E maha rānei āna īnoi ki a koe?

\par }{\QB E kōrero ngāwari rānei ia ki a koe?


\par }{\Q \VS{4}E whakarite kawenata rānei ia ki a koe?

\par }{\QB E riro ai ia i a koe hei pononga oti tonu mai?


\par }{\Q \VS{5}Ka rite rānei ia ki te manu hei mea tākaro māu?

\par }{\QB E herea rānei ia e koe hei mea mā āu kōtiro?


\par }{\Q \VS{6}E waiho rānei ia hei taonga hokohoko mā ngā rōpū tāngata hī ika?

\par }{\QB E wehewehea atu rānei mā ngā kaihokohoko?


\par }{\Q \VS{7}E kapi rānei tōna kiri i o tao?

\par }{\QB Tōna pane i ngā wero ika?


\par }{\Q \VS{8}Kia pā tōu ringa ki a ia;

\par }{\QB maharatia te whawhai, ā, kei pēnā ā mua.


\par }{\Q \VS{9}Nanā, he hori kau te manako ki a ia;

\par }{\QB e kore rānei tētahi e hinga noa ki te kite kau atu i a ia?


\par }{\Q \VS{10}Kāhore he tangata e māia rawa hei whakaoho i a ia;

\par }{\QB nā, ko wai e tū ki tōku aroaro?


\par }{\Q \VS{11}Ko wai te tangata nāna te mea kua takoto wawe ki ahau, e whakautu ai ahau ki a ia?

\par }{\QB Ahakoa he aha te mea i raro i ngā rangi, puta noa, nāku katoa.


\par }{\BB \par }
{\Q \VS{12}“E kore e hunā e ahau te kōrero mō ōna wāhi, mō tōna kaha,

\par }{\QB mō te ātaahua hoki o tōna hanganga.


\par }{\Q \VS{13}Mā wai e tīhore a waho o tōna kākahu?

\par }{\QB Ko wai e tae ki tāna paraire rererua?


\par }{\Q \VS{14}Mā wai e whakatuwhera ngā tatau o tōna mata?

\par }{\QB He wehi kei ōna niho ā taka noa.


\par }{\Q \VS{15}Ko tāna e whakamanamana ai ko ōna unahi pakari;

\par }{\QB tūtaki rawa pērā i te hīri piri tonu.


\par }{\Q \VS{16}Nā, i te tata tonu o tētahi ki tētahi,

\par }{\QB e kore te hau e puta i waenga.


\par }{\Q \VS{17}Piri tonu rātou ki a rātou anō, mau tonu,

\par }{\QB e kore anō e taea te wehe.


\par }{\Q \VS{18}Ka tihe ia, ka kōwhā mai te mārama;

\par }{\QB ā, ko te rite i ōna kanohi kei ngā kamo o te ata.


\par }{\Q \VS{19}E puta ana mai i tōna māngai he rama mura,

\par }{\QB mokowhiti ana ngā kora ahi.


\par }{\Q \VS{20}Puta ana te paowa i ōna pongaponga,

\par }{\QB me te mea nō te kōhua e koropupū ana, nō te otaota e kāia ana.


\par }{\Q \VS{21}Ngiha ana ngā waro i tōna hā,

\par }{\QB rere atu ana te mura i tōna māngai.


\par }{\Q \VS{22}Kei tōna kakī te kaha e noho ana,

\par }{\QB e tuapa ana te pāwera i tōna aroaro.


\par }{\Q \VS{23}Ko ōna kikokiko tāwerewere piri tonu;

\par }{\QB mārō tonu ki runga ki a ia, e kore e taea te whakakorikori.


\par }{\Q \VS{24}Pakari tonu tōna ngākau ānō he kāmaka;

\par }{\QB āe rā, mārō tonu ānō ko tō raro kōhatu huri.


\par }{\Q \VS{25}Ka whakarewa ia i a ia ki runga ka wehi ngā tāngata nunui;

\par }{\QB nā te pororaru ka pōrangi noa iho rātou.


\par }{\Q \VS{26}Ki te whai tētahi i a ia ki te hoari, e kore e taea;

\par }{\QB ahakoa e te tao, e te pere, e te koikoi rānei.


\par }{\Q \VS{27}Ki tōna whakaaro he kakau wīti te rino,

\par }{\QB he rākau popopopo te parāhi.


\par }{\Q \VS{28}E kore ia e tahuti i te pere;

\par }{\QB ki a ia ka meinga noatia ngā kōhatu o te kōtaha hei pāpapa.


\par }{\Q \VS{29}Kīia ake e ia ngā patu hei pāpapa

\par }{\QB e kataina ana e ia te huhū o te tao.


\par }{\Q \VS{30}Ko raro ōna e rite ana ki te kōhatu koikoi;

\par }{\QB e whārikitia ana e ia a runga o te paru ānō he patunga wīti.


\par }{\Q \VS{31}E meinga ana e ia te rire kia koropupū ānō he kōhua,

\par }{\QB me te moana kia rite ki te hinu.


\par }{\Q \VS{32}E hangaia ana e ia he huarahi mārama i muri i a ia;

\par }{\QB tērā e maharatia he hina te moana.


\par }{\Q \VS{33}I te whenua nei kāhore he mea hei rite mōna,

\par }{\QB he mea i hangā nei kāhore ōna wehi.


\par }{\Q \VS{34}E titiro ana ia ki ngā mea tiketike katoa;

\par }{\QB he kīngi ia mō ngā tama katoa a te whakapehapeha.”




\par }\Chap{42}{\SH Ka Rīpenetā a Hopa
\par }
{\PP \VerseOne{1}Anō rā ko Hopa ki a Ihowā, i mea ia:


\par }{\Q \VS{2}“E mōhio ana ahau e taea e koe ngā mea katoa,

\par }{\QB ā, e kore tētahi whakaaro ōu e taea te pēhi.


\par }{\Q \VS{3}‘Ko wai tēnei e huna nei i te whakaaro,

\par }{\QB ā, kāhore nei he mātauranga?’

\par }{\Q Nō reira kōrerotia ana e ahau he mea kīhai i mōhiotia e ahau,

\par }{\QB he mea whakamīharo rawa, e kore nei e taea e ahau,

\par }{\QB ā, kīhai i mōhiotia e ahau.


\par }{\Q \VS{4}‘Tēnā rā, whakarongo, ā, ka kōrero ahau;

\par }{\QB ka ui ahau ki a koe, ā, māu e whakaatu mai ki ahau.’


\par }{\Q \VS{5}I rongo ahau ki a koe, he rongo nā te taringa;

\par }{\QB tēnā ko tēnei, ka kite ā-kanohi nei ahau i a koe.


\par }{\Q \VS{6}Nā, whakarihariha ana ahau ki ahau anō,

\par }{\QB ā, ka rīpenetā i roto i te puehu, i te pungarehu.”


\par }{\SH Ka Whakamōrarotia ngā Hoa o Hopa
\par }
{\PP \VS{7}Heoi, i te mutunga o tā Ihowā kōrero i ēnei kupu ki a Hopa, nā, ka mea a Ihowā ki a Eripāta Temani, “Kua mura tōku riri ki a koe, ki a koutou ko ōu hoa tokorua; nō te mea kīhai koutou i kōrero i te mea tika mōku, kīhai i rite ki tā tāku pononga, ki tā Hopa.

\VS{8}Nā, tīkina ētahi pūru mā koutou kia whitu, kia whitu hoki ngā hipi toa, ā, ka haere ki tāku pononga, ki a Hopa, ka whakaeke ai i ētahi tahunga tinana mā koutou; ā, mā tāku pononga, mā Hopa, e īnoi mō koutou. Ka manako hoki ahau ki a ia, kia kore ai ahau e mea ki a koutou kia rite ki tā koutou mahi wairangi. Kīhai hoki koutou i kōrero i te mea tika mōku, kīhai i rite ki tā tāku pononga, ki tō Hopa.”


\par }{\PP \VS{9}Heoi, haere ana a Eripāta Temani, a Pirirara Huhi, a Topara Naamati, a meatia ana e rātou tā Ihowā i kōrero ai ki a rātou; ā, ka manako a Ihowā ki a Hopa.


\par }{\SH Ka Whakahokia ngā Rawa a Hopa
\par }
{\PP \VS{10}Ā, whakahokia ana a Hopa e Ihowā i te whakarau, i a ia i īnoi rā mō ōna hoa. Nā, ko ngā mea katoa i a Hopa i mua, whakanekehia ake āna e Ihowā kia pērā atu anō te maha.

\VS{11}Kātahi ka haere mai ōna tuākana, ōna tēina katoa, rātou ko ōna tuāhine katoa, me te hunga katoa i mōhio ki a ia i mua, hei hoa mōna, ki te kai taro i roto i tōna whare; tangi ana ki a ia, whakamārie ana i a ia mō te hē katoa i whakaekea nei e Ihowā ki a ia; ā, hōmai ana ki a ia e tēnei, e tēnei, tētahi moni me tētahi whakakai kōura.


\par }{\PP \VS{12}Heoi, manaakitia ana a Hopa e Ihowā i te whakamutunga, nui atu i tō te tīmatanga; ā, kotahi tekau mā whā mano āna hipi, e ono mano ngā kāmera, kotahi mano tōpū ngā kau, kotahi mano ngā kāihe uha.

\VS{13}Tokowhitu anō āna tama, tokotoru ngā tamāhine.

\VS{14}Ā, tapā iho e ia te ingoa o te tuatahi ko Hemaima, ko te ingoa o te tuarua ko Ketia, ā, ko te ingoa o te tuatoru ko Kerēnehāpuku.

\VS{15}Ā, kīhai i kitea he wāhine hei rite mō ngā tamāhine a Hopa te ātaahua i te whenua katoa; ā, i hoatu hoki e tō rātou pāpā he wāhi mō rātou i waenganui i ō rātou tungāne.


\par }{\PP \VS{16}Ā, i ora a Hopa i muri i tēnei kotahi rau e whā tekau ngā tau, i kite anō ia i āna tamariki, i ngā tamariki anō hoki a āna tamariki, e whā ngā whakatupuranga.

\VS{17}Heoi, ka mate a Hopa, he koroheke, he maha hoki ōna rā.

\par }