\NormalFont\ShortTitle{Kaikauwhau}

{\MTB Ko te

\par }{\MT Kaikauwhau



\par }\ChapOne{1}{\SH He Whakaaro o tētahi Kīngi Kaikauwhau
\par }
{\PP \VerseOne{1}Ko ngā kupu a te Kaikauwhau, arā a te tama a Rāwiri, i kīngi nei ki Hiruhārama:


\par }{\Q \VS{2}“He tino horihori rawa,” e ai tā te Kaikauwhau,

\par }{\QB “he tino horihori rawa; he horihori katoa!”


\par }{\BB \par }
{\Q \VS{3}He aha te pai ki te tangata o tōna māuiui katoa

\par }{\QB e māuiui ai ia i raro i te rā?


\par }{\Q \VS{4}Ko tēnei whakatupuranga e haere atu ana,

\par }{\QB ko tērā whakatupuranga e haere mai ana;

\par }{\QB ko te whenua ia, mau tonu.


\par }{\Q \VS{5}E whiti ana hoki te rā, e heke atu ana te rā,

\par }{\QB hohoro tonu atu ki tōna wāhi i whiti mai ai.


\par }{\Q \VS{6}E anga ana te hau ki te tonga,

\par }{\QB nā, ka taka ki te raki;

\par }{\Q he hanga takataka tonu tāna i tōna ara,

\par }{\QB ā, ka hoki mai anō te hau ki ōna takatakanga.


\par }{\Q \VS{7}E rere ana ngā awa katoa ki te moana,

\par }{\QB heoi kāhore e kī te moana;

\par }{\Q ko te wāhi i rere mai ai ngā awa,

\par }{\QB ka hoki atu anō rātou ki reira.


\par }{\Q \VS{8}Māuiui rawa ngā mea katoa,

\par }{\QB e kore e taea e te tangata te kōrero;

\par }{\Q e kore te kanohi e ngata i te mātakitaki,

\par }{\QB e kore te taringa e kī i te whakarongo.


\par }{\Q \VS{9}Ko tō mua mea koia anō hei mea āianei,

\par }{\QB ā, ko te mea i mahia i mua ka mahia anō āianei;

\par }{\QB kāhore hoki he mea hou i raro i te rā.


\par }{\Q \VS{10}Tērā anō rānei he mea e kī ai tētahi,

\par }{\QB “Titiro, he mea hou tēnei”?

\par }{\Q He mea ia nō ngā wā ō mua,

\par }{\QB nō ērā i mua atu i a tātou.


\par }{\Q \VS{11}Kāhore he mahara ki ngā whakatupuranga o mua;

\par }{\QB kāhore hoki e maharatia

\par }{\Q ngā whakatupuranga e haere mai

\par }{\QB ā muri nei e te hunga ō muri atu.


\par }{\SH Te Huakore o te Whai Whakaaronui
\par }
{\PP \VS{12}Ko ahau, ko te Kaikauwhau, te kīngi o Īharaira i Hiruhārama.

\VS{13}Nā, ka whakaangahia e ahau tōku ngākau ki te whakaaro nui hei rapu, hei kimi i ngā mea katoa e mahia ana i raro i te rangi. Nā te Atua tēnei whakararuraru kino i hōmai ki ngā tama a te tangata hei whakararu i a rātou.

\VS{14}Kua kite ahau i ngā mea katoa e mahia ana i raro i te rā; nanā, he horihori katoa, he whai hoki i te hau.


\par }{\Q \VS{15}Ko te mea piko e kore e taea te whakahāngai;

\par }{\QB ko te mea koha e kore e taea te tatau.


\par }{\PP \VS{16}I kōrerorero ahau ki tōku ngākau, i mea, “Nanā, kua whiwhi rawa ahau i te whakaaro nui ki runga ake i ō te hunga katoa i mua atu i ahau i Hiruhārama; āe rā, he maha ngā mea kua kitea e tōku ngākau o te whakaaro nui, o te mātauranga.”

\VS{17}Nā, ka whakaangahia e ahau tōku ngākau kia mōhio ki te whakaaro nui, kia mōhio ki te haurangi, ki te wairangi; ā, kua kite ahau he whai anō hoki tēnei i te hau.


\par }{\Q \VS{18}Mā te nui hoki o te whakaaro ka nui ai te pōuri,

\par }{\QB ā, ko te tangata e whakaneke ake ana

\par }{\QB i te mātauranga e whakaneke ake ana i te mamae.




\par }\Chap{2}{\SH Te Huakore o te Kaiapa
\par }
{\PP \VerseOne{1}I mea ahau i roto i tōku ngākau, “Tēnā rā, ka whakamātauria koe e ahau ki te koa; nā, te āhuareka māu.” Heoi, he horihori anō hoki tēnei.

\VS{2}Ko te kata, kīia iho e ahau “He haurangi;” ko te koa, “He mahi aha tāna?”

\VS{3}I whai ahau i roto i tōku ngākau me pēhea te whakaahuareka i tōku kikokiko ki te wāina – me te whakahaere anō ia a tōku ngākau i ahau i runga i te whakaaro nui – ā, me pēhea tāku hopu i te wairangi, kia kitea rā anō e ahau he aha rā tēnā mea pai a ngā tama a te tangata e mahia nei i raro i te rangi i ngā rā katoa e ora nei rātou.


\par }{\PP \VS{4}I mahia e ahau ētahi mahi nunui māku; i hangā e ahau ētahi whare mōku; i whakatōkia e ahau ētahi māra wāina māku.

\VS{5}I hangā e ahau ētahi kāri māku, me ētahi māra rākau, whakatōkia iho e ahau ki reira ngā tū rākau katoa e whai hua ana.

\VS{6}I hangā e ahau he poka wai māku hei whakamākūkū mai i reira i te ngahere, i te wāhi i whakatupuria ai ngā rākau.

\VS{7}I hokona e ahau he pononga tāne, he pononga wāhine, ā, he pononga anō i whānau ki tōku whare; he tini hoki āku kāhui kau, āku kāhui hipi, maha atu i ā te hunga katoa i mua atu i ahau i Hiruhārama.

\VS{8}I āmenea mai anō e ahau he hiriwa, he kōura, me te taonga i rawe ki ngā kīngi, ki ngā kāwanatanga; i meatia anō e ahau he kaiwaiata, tāne, he kaiwaiata wāhine, me ngā āhuareka anō a ngā tama a te tangata, te tini o te wāhine iti.


\par }{\PP \VS{9}Heoi, kua nui ahau, neke noa ake ana āku i ā te hunga katoa i mua ake i ahau i Hiruhārama, me te mau anō hoki tōku whakaaro nui.


\par }{\Q \VS{10}Ko ngā mea katoa anō hoki i hiahiatia e ōku kanohi,

\par }{\QB kīhai i kaiponuhia e ahau i a rāua,

\par }{\Q kīhai anō i pēhia e ahau tōku ngākau i te meatanga atu ki tētahi whakahari;

\par }{\QB i hari hoki tōku ngākau i ōku ruhatanga katoa;

\par }{\QB ā, ko te wāhi tēnei māku o ōku ruhatanga katoa.


\par }{\Q \VS{11}Kātahi ahau ka titiro ki ngā mahi katoa i mahia e ōku ringa,

\par }{\QB ki te ruhatanga hoki i ruha ai ahau i te mahinga;

\par }{\Q nanā, he horihori katoa, he whai kau i te hau,

\par }{\QB ā, kāhore he hua pai i raro i te rā.


\par }{\SH Te Whakaaronui me te Wairangi
\par }
{\Q \VS{12}I anga anō ahau ki te mātakitaki ki te whakaaro nui,

\par }{\QB ki te haurangi, ki te wairangi;

\par }{\Q he aha koia te mea e taea e te tangata e haere mai ana i muri i te kīngi?

\par }{\QB Heoi anō ko te mea kua oti noa ake.


\par }{\Q \VS{13}Kātahi ahau ka kite, hira ake te whakaaro nui i te wairangi;

\par }{\QB he pērā hoki me te mārama e hira ake ana i te pōuri.


\par }{\Q \VS{14}Ko te tangata whakaaro nui,

\par }{\QB kei tōna māhunga ōna kanohi,

\par }{\QB ā, kei te pōuri te wairangi e haere ana.

\par }{\Q Otiia, i kite anō ahau kotahi tonu te mea e pā ana ki a rātou katoa.


\par }{\PP \VS{15}Kātahi ahau ka kī ake i roto i tōku ngākau,

\par }{\Q “Ko te mea i pā ki te wairangi ka pā anō ki ahau nei anō hoki;

\par }{\QB he aha hoki ōku whakaaro i nui ake ai?”

\par }{\Q Nā, ko tāku kīanga ake i roto i tōku ngākau,

\par }{\QB “He horihori anō hoki tēnei.”


\par }{\Q \VS{16}Nō te mea kāhore he maharatanga ki te tangata whakaaro nui,

\par }{\QB pērā anō i te kore ki te wairangi ā ake ake;

\par }{\Q inā hoki i ngā rā e haere ake nei kua wareware noa ake ngā mea katoa.

\par }{\QB Nā, ko tō te tangata whakaaro nui tōna matenga, pērā anō i tō te wairangi!


\par }{\PP \VS{17}Nā, kua kino ahau ki te ora; nō te mea he hē ki ahau te mahi e mahia ana i raro i te rā; he horihori katoa hoki, he whai kau i te hau.

\VS{18}I kino anō hoki ahau ki tōku māuiui i māuiui ai ahau i raro i te rā; inā hoki me waiho iho e ahau mā te tangata i muri i ahau.

\VS{19}Ko wai hoki e mōhio ana hei tangata whakaaro nui rānei ia, hei wairangi rānei? Otiia, hei a ia te tikanga mō ōku māuiui katoa i māuiui ai ahau, i nui ai anō hoki ōku whakaaro i raro i te rā. He horihori anō hoki tēnei.

\VS{20}Nā, ka anga ahau, ka mea kia whakaparahako tōku ngākau ki te māuiui katoa i māuiui ai ahau i raro i te rā.

\VS{21}Tēnei hoki tētahi tangata kei runga nei i te whakaaro nui tāna mahi, kei runga i te mātauranga, kei runga i te mōhio; otiia ka waiho e ia hei wāhi mā te tangata kīhai nei i mahi. He horihori anō tēnei, he hē nui.

\VS{22}He aha oti te tukunga iho ki te tangata o tōna māuiui katoa, o te ngana o tōna ngākau i māuiui ai ia i raro i te rā?

\VS{23}He pōuri kau hoki ōna rā katoa, he ngākau mamae tōna raruraru, e kore anō hoki tōna ngākau e okioki i te pō. Nā, he horihori anō hoki tēnei.


\par }{\PP \VS{24}Kāhore he mea pai mā te tangata i tua atu i te kai, i te inu, i te mea kia whiwhi tōna wairua i te pai i roto i tōna māuiui. I kite anō hoki ahau i tēnei, nō te ringa o te Atua tēnei.

\VS{25}Ko wai oti e nui atu tāna kai, ko wai e reka ake i ahau?

\VS{26}Ki te tangata hoki e pai ana ki tō te Atua aroaro e hōmai ana e ia he whakaaro nui, he mātauranga, he koa; ki te tangata hara ia e hōmai ana e ia he raruraru, ki te kohikohi, ki te āmene mea mai, hei hoatutanga māna ki te tangata e pai ana ki tō te Atua aroaro. He horihori anō hoki tēnei, he whai i te hau.




\par }\Chap{3}{\SH He Wā mō ngā Mea Katoa
\par }
{\PP \VerseOne{1}He tāima anō kua takoto mō ngā mea katoa, me te wā mō ngā meatanga katoa i raro i te rangi:


\par }{\BB \par }
{\Q \VS{2}he wā e whānau ai, he wā e mate ai;

\par }{\Q he wā e whakatō ai, he wā e hūtia ai te mea i whakatōkia;


\par }{\Q \VS{3}he wā e patu ai, he wā e rongoā ai;

\par }{\Q he wā e wāwāhi iho ai, he wā e hanga ake ai;


\par }{\Q \VS{4}he wā e tangi ai, he wā e kata ai;

\par }{\Q he wā e auē ai, he wā e kanikani ai;


\par }{\Q \VS{5}he wā e ākiritia atu ai ngā kōhatu,

\par }{\Q he wā e kohikohia ai ngā kōhatu,

\par }{\Q he wā e awhi ai, he wā e kore ai e awhi;


\par }{\Q \VS{6}he wā e rapu ai, he wā e ngaro ai;

\par }{\Q he wā e tiaki ai, he wā e ākiri atu ai;


\par }{\Q \VS{7}he wā e haehae ai, he wā e tuitui ai;

\par }{\Q he wā e whakarongo puku ai, he wā e kōrero ai;


\par }{\Q \VS{8}he wā e aroha ai, he wā e mauāhara ai;

\par }{\Q he wā e whawhai ai, he wā e mau ai te rongo.


\par }{\SH Te Mahi mai nā te Atua
\par }
{\PP \VS{9}He aha te pai ki te kaimahi i tāna mea i māuiui ai ia?

\VS{10}Kua kite ahau i te raruraru e hōmai ana e te Atua ki ngā tama a te tangata hei whakararu i a rātou.

\VS{11}I hangā e ia ngā mea katoa kia ātaahua i tōna wā anō; ā, i whakanohoia e ia te ao ki ō rātou ngākau, engari kia kaua te tangata e kite i tā te Atua mahi i mahi ai, mai i te tīmatanga ā taea noatia te mutunga.

\VS{12}E mōhio ana ahau kāhore he mea pai atu mō rātou i te ngākau hari, i te mahi i te pai i a rātou e ora ana;

\VS{13}ā, he mea hoki nā te Atua kia kai ngā tāngata katoa, kia inu, kia kite anō hoki i te pai o tō rātou māuiui katoa.

\VS{14}E mōhio ana ahau ko ngā mea katoa e hangā ana e te Atua, ka mau tonu ā ake ake; e kore tētahi mea e honoa mai, e kore anō hoki tētahi wāhi e tangohia atu. I meatia hoki e te Atua kia wehi ai ngā tāngata i tōna aroaro.

\VS{15}Ko tō mua mea koia anō tēnei ināianei; nā, ko te mea e puta mai ā mua kua puta noa ake; e rapua ana anō e te Atua te mea onamata.


\par }{\SH He Tūkino i roto i te Ao
\par }
{\PP \VS{16}Nā, i kitea anō e ahau i raro i te rā, ko te wāhi o te whakawā i reira ia te kino, ā, ko te wāhi o te tika ko te kino i reira.

\VS{17}Ka mea ahau i roto i tōku ngākau, “Tērā e whakawākia e te Atua te tangata tika rāua ko te tangata kino; nō te mea kua takoto te wā i reira mō ngā meatanga katoa, mō ngā mahi katoa.”


\par }{\PP \VS{18}I mea ahau i roto i tōku ngākau, “Nā te mea mō ngā tama a te tangata, he mea nā te Atua hei whakaatu i a rātou, kia kite ai rātou he pērā noa iho rātou i te kararehe.”

\VS{19}Ko te mea hoki e pā ana ki ngā tama a te tangata, e pā ana ki ngā kararehe; kotahi tonu te mea e pā ana ki a rātou; ko te matenga o tētahi rite tonu ki te matenga o tētahi. Āe rā, kotahi tonu anō manawa ō rātou katoa; kīhai hoki te tangata i hipa ake i te kararehe; he horihori hoki te katoa.

\VS{20}E haere ana te katoa ki te wāhi kotahi; nō te puehu nei te katoa, ka hoki anō te katoa ki te puehu.

\VS{21}Ko wai e mātau ana ki te wairua o te tangata, e haere ana rānei ki runga, ki te wairua rānei o te kararehe, mehemea rānei e heke iho ana ki raro ki te whenua?


\par }{\PP \VS{22}Nā, ka kite ahau kāhore he pai nui atu i tēnei, arā kia koa te tangata ki āna mahi; ko te wāhi hoki tērā māna; mā wai ia e whakahoki mai, e mea kia kite i ngā mea e puta mai i muri i a ia?




\par }\Chap{4}{\PP \VerseOne{1}Nā, ka tahuri ahau, ā, ka titiro ki ngā tūkinotanga katoa e mahia nei i raro i te rā.

\par }{\Q Nā, ko ngā roimata o te hunga i tūkinotia,

\par }{\QB kāhore hoki ō rātou kaiwhakamārie;

\par }{\Q ā, he kaha kei te ringa o ō rātou kaitūkino,

\par }{\QB otiia kāhore ō rātou kaiwhakamārie.


\par }{\Q \VS{2}Nā, ko tāku whakamoemiti ki te hunga mate kua mate noa ake,

\par }{\QB nui atu i tāku ki te hunga ora e ora nei.


\par }{\Q \VS{3}Engari ia pai atu i a rāua

\par }{\QB te tangata kāhore anō i whānau noa,

\par }{\Q kāhore anō i kite noa i te mahi hē

\par }{\QB e mahia nei i raro i te rā.


\par }{\PP \VS{4}Nā, ka kite ahau i te māuiui katoa, i ngā mahi tohunga katoa, he mea hoki tēnei e hae ai te tangata ki tōna hoa. He horihori anō hoki tēnei, ā, he whai kau i te hau.


\par }{\Q \VS{5}Ko te wairangi, kei te kōtui i ōna ringa,

\par }{\QB ā, kainga ana e ia ōna kikokiko ake.


\par }{\Q \VS{6}He pai kē te ringa kī i runga i te āta noho,

\par }{\QB i ngā ringa kī e rua, ki te mea he ruha,

\par }{\QB he whai noa i te hau.


\par }{\PP \VS{7}Kātahi ahau ka tahuri, ā, ka kite i te horihori i raro i te rā:


\par }{\Q \VS{8}he tangata tērā, ko ia anake, kāhore hoki ōna tokorua;

\par }{\QB āe rā, kāhore anō hoki āna tama, ōna tuākana, tēina rānei;

\par }{\Q heoi kāhore he mutunga o tāna mahi katoa,

\par }{\QB e kore anō hoki ōna kanohi e mākona i ngā taonga.

\par }{\Q Nā, ka mea ia, “Ki a wai tōku whakaaro i ahau ka mahi nei,

\par }{\QB ka whakatiki nei i tōku wairua ki te pai?”

\par }{\QB He horihori anō tēnei, he raruraru kino.


\par }{\SH Te Painga o te Hoa
\par }
{\Q \VS{9}Erangi te tokorua i te kotahi;

\par }{\QB nō te mea ka whiwhi rāua ki te utu pai i tā rāua mahi.


\par }{\Q \VS{10}Ki te hinga hoki tētahi, mā tōna hoa ia e whakaara;

\par }{\QB auē te mate mō te kotahi, ina hinga,

\par }{\QB ki te kāhore te whakatokorua hei whakaara i a ia!


\par }{\Q \VS{11}Ki te takoto tahi anō ngā tokorua, ka mahana rāua;

\par }{\QB he tangata kotahi ia, mā te aha ka mahana ai tōna kotahi?


\par }{\Q \VS{12}Ki te kaha tētahi i a ia kotahi nei,

\par }{\QB ka māia te tokorua ki a ia.

\par }{\Q E kore hoki te aho takitoru e motu wawe.


\par }{\BB \par }
{\PP \VS{13}Pai ake te tamaiti rawakore, whakaaro nui i te kīngi kua koroheketia, kua wairangi, kua kore nei ōna mōhio ki te whakarongo ina whakatūpatoria.

\VS{14}I puta mai hoki tērā i roto i te whare herehere, hei kīngi; āe rā, ahakoa i roto i tōna whenua i kīngi ai, i whānau rawakore mai ia.

\VS{15}I kite ahau i te hunga ora katoa e haere nei i raro i te rā, kei te tama rātou, kei te tuarua, kua tū nei i te tūnga o tērā.

\VS{16}Kāhore he mutunga o te iwi katoa, arā o te hunga ko ia nei tō rātou ariki; nā, e kore ō muri iho i a ia e koa ki a ia. He pono, he horihori anō hoki tēnei, ā, he whai kau i te hau.




\par }\Chap{5}{\SH Te Wehi, te Māhaki, te Manawa
\par }
{\PP \VerseOne{1}Tiakina tōu waewae ina haere koe ki te whare o te Atua; he pai kē te whakatata ki te whakarongo i te hoatu i te patunga tapu a ngā wairangi; kāhore hoki rātou e mōhio he mahi kino tā rātou.


\par }{\Q \VS{2}Kei pōrahurahu tōu māngai,

\par }{\QB kei hohoro hoki te puaki o tētahi kupu

\par }{\QB a tōu ngākau i te aroaro o te Atua;

\par }{\Q nō te mea kei te rangi te Atua,

\par }{\QB ā, ko koe kei runga i te whenua;

\par }{\QB mō reira kia torutoru āu kupu.


\par }{\Q \VS{3}Ka puta mai hoki te rekanga kanohi ina nui te raruraru;

\par }{\QB me te reo o te wairangi ki te maha o ngā kupu.


\par }{\PP \VS{4}Ki te kīia taurangitia e koe tētahi mea mā te Atua, kei whakaroa koe ki te whakamana. E kore hoki ia e pai ki ngā wairangi; whakamanā e koe tāu i kī taurangi ai.

\VS{5}He pai kē ki te kore āu kī taurangi, i te puta i a koe o te kupu taurangi, ā, kāhore i whakamana e koe.

\VS{6}Kei tukua e koe tōu māngai kia mea hara mō ōu kikokiko; kaua hoki e kī ki te aroaro o te anahera, “He pōhēhē.” Kia riri te Atua ki tōu reo hei aha, ā, hē iho i a ia te mahi a ōu ringa?


\par }{\PP \VS{7}Nā konei tēnei mea, nā te maha o ngā rekanga kanohi, o ngā horihori, o ngā kōrero maha; ko koe ia kia wehi i te Atua.


\par }{\PP \VS{8}Ki te kite koe i te rawakore e tūkinotia ana, ā, e kāhakina kētia ana te whakawā rāua ko te tika i te kāwanatanga, kaua e mīharo ki taua mea; nō te mea e maharatia ana e tētahi, he tiketike ake nei i te mea tiketike; tēnei anō hoki tētahi e tiketike ake ana i a rātou.

\VS{9}Mā te katoa anō hoki ngā hua o te whenua; ā, ko te kīngi hoki, nā, e mahia ana e te māra he mea māna.


\par }{\Q \VS{10}Ko te tangata e aroha ana ki te hiriwa e kore e mākona i te hiriwa;

\par }{\QB ā, e kore hoki te tangata e whai ana ki ngā mea maha, ki ngā hua.

\par }{\QB He horihori anō tēnei.


\par }{\BB \par }
{\Q \VS{11}Ki te maha ngā rawa,

\par }{\QB ka tokomaha anō ngā tāngata hei kai;

\par }{\Q he aha hoki te pai ki te tangata nāna aua mea?

\par }{\QB Ko te mātakitaki kau atu a ōna kanohi.


\par }{\BB \par }
{\Q \VS{12}Ka reka tonu te moe a te tangata mahi,

\par }{\QB ahakoa iti tāna kai, nui rānei;

\par }{\Q ko te tangata taonga ia,

\par }{\QB e kore e tukua e āna mea maha kia moe.


\par }{\PP \VS{13}Tērā tētahi he ngau kino i kitea e ahau i raro i te rā,

\par }{\Q arā, he taonga e puritia ana e te tangata nāna, hei whakamamae anō i a ia;


\par }{\QB \VS{14}ā, ka pau aua taonga i te raruraru kino.

\par }{\Q Nā, ka whānau he tama māna,

\par }{\QB kāhore he mea i tōna ringa.


\par }{\Q \VS{15}Ka rite ki tōna haerenga mai i te kōpū o tōna whaea,

\par }{\QB ka hoki tahanga atu anō ia,

\par }{\Q ka pērā i tōna haerenga mai,

\par }{\QB e kore anō e riro i a ia tētahi wāhi mō tāna mahi hei maunga atu mā tōna ringa.


\par }{\PP \VS{16}Ā, he hē ngau kino anō hoki tēnei:

\par }{\Q arā ko tōna haerenga atu ka rite i ngā mea katoa ki tōna haerenga mai;

\par }{\QB he aha oti te pai ki a ia?

\par }{\QB Ko tāna i mahi ai mā te hau.


\par }{\Q \VS{17}Ā, i ōna rā katoa ka kai ia i roto i te pōuri,

\par }{\QB ka pororaru tōna ngākau ka pāngia e te mate, ka pukuriri.


\par }{\PP \VS{18}Nanā, ko tāku i kite ai, he mea pai, he mea ātaahua, kia kai te tangata, kia inu, kia kite hoki i te pai o tōna māuiui katoa i māuiui ai ia i raro i te rā i ngā rā katoa e ora ai ia, e hōmai nei e te Atua ki a ia; nāna hoki tēnā wāhi.

\VS{19}Ko ngā tāngata katoa hoki i hōmai ai e te Atua he taonga, he rawa, i tukua mai ai ki a rātou te tikanga mō te kai i tētahi wāhi o aua mea, mō te tango i te wāhi mā rātou, ā, kia koa rātou i tō rātou māuiui – he mea hōmai tēnei nā te Atua.

\VS{20}E kore hoki e nui tōna mahara ki ngā rā i ora ai ia; nō te mea he koa mō tōna ngākau tā te Atua i whakahoki ai ki a ia.




\par }\Chap{6}{\SH Te Hohoia o te Tūmanako
\par }
{\PP \VerseOne{1}Tērā tētahi hē i kitea e ahau i raro i te rā, he mea taimaha anō ki runga ki ngā tāngata.

\VS{2}He tangata i hōmai nei e te Atua ki a ia he taonga, he rawa, he korōria, ā, kīhai tōna wairua i hapa ki tētahi mea i hiahia ai ia, otiia kīhai i tukua e te Atua ki a ia te tikanga mō te kai i tētahi wāhi o aua mea, engari kainga ana e te tangata kē. He horihori tēnei, he mate kino.


\par }{\PP \VS{3}Ki te kotahi rau ngā tamariki a tētahi tangata, ā, he maha ngā tau e ora ai ia, maha atu ngā rā o ōna tau, ā, kāhore tōna wairua i ngata i te pai, kāhore hoki ia e whai tanumanga; e mea ana ahau tērā noa atu te pai o te materoto i a ia.

\VS{4}I haere mai hoki tērā i runga i te horihori, ā, haere atu ana i runga i te pōuri, ā, ka taupokina tōna ingoa e te pōuri.

\VS{5}Kīhai hoki ia i kite i te rā, kīhai anō i mōhio ki a ia; nui atu tō tēnei okioki i tō tērā.

\VS{6}Āe, ahakoa kotahi mano tōpū ngā tau i ora ai ia, heoi kāhore he pai i kitea e ia. He teka ianei e haere ana te katoa ki te wāhi kotahi?


\par }{\Q \VS{7}Ko ngā mea katoa i māuiui ai te tangata,

\par }{\QB hei mea anō mō tōna māngai,

\par }{\QB otiia e kore tōna wairua e mākona.


\par }{\Q \VS{8}He aha oti tā te tangata whakaaro nui

\par }{\QB e hira ake ana i tā te wairangi?

\par }{\Q He aha hoki tā te ware,

\par }{\QB e mōhio nei ki te haere i te aroaro o te hunga ora?


\par }{\Q \VS{9}He pai kē te kite o ngā kanohi i te kaipaowe o te hiahia;

\par }{\QB he horihori anō tēnei, ā, he whai i te hau.


\par }{\BB \par }
{\Q \VS{10}Ko ngā mea katoa ō mua kua oti noa ake te hua ki te ingoa,

\par }{\QB ā, e mōhiotia ana ko te tangata;

\par }{\Q e kore hoki ia e tau hei totohe

\par }{\QB ki te mea e kaha atu ana i a ia.


\par }{\Q \VS{11}Ka maha nei ngā mea hei whakanui i te horihori,

\par }{\QB he aha te painga ki te tangata?


\par }{\PP \VS{12}Ko wai hoki e mōhio ana he aha te mea pai ki te tangata i a ia nei i te ora, i ngā rā katoa o tōna oranga horihori, e rite nei ki te ātārangi i a ia e mahi nei? Ko wai hoki hei whakaatu ki te tangata ko te aha e puta mai i muri i a ia i raro i te rā?




\par }\Chap{7}{\SH He Matekiri Whakaaro o te Oranga
\par }
{\Q \VerseOne{1}Ko te ingoa pai, pai atu i te hinu utu nui;

\par }{\QB ko te rā o te matenga, pai atu i te rā o tō te tangata whānautanga.


\par }{\Q \VS{2}Ko te haere ki te whare tangihanga,

\par }{\QB pai atu i te haere ki te whare hākari;

\par }{\Q ko te mutunga hoki ia o ngā tāngata katoa;

\par }{\QB ā, ka rongoātia e te tangata ora ki roto ki tōna ngākau.


\par }{\Q \VS{3}Ko te ngākau mamae, pai atu i te kata;

\par }{\QB mā te pōuri hoki o te mata ka pai ai te ngākau.


\par }{\Q \VS{4}Kei te whare tangihanga te ngākau o te hunga whakaaro nui;

\par }{\QB kei te whare ia o te kata te ngākau o ngā wairangi.


\par }{\Q \VS{5}Ko te whakarongo, ina rīria te hē e te tangata whakaaro nui,

\par }{\QB pai atu i tā te tangata whakarongo ki te waiata a ngā wairangi.


\par }{\Q \VS{6}Rite tonu hoki ki te papātanga o ngā tātarāmoa

\par }{\QB i raro i te kōhua te kata a te wairangi.

\par }{\QB He horihori anō tēnei.


\par }{\Q \VS{7}He pono mā te pāhua ka wairangi ai te tangata whakaaro nui,

\par }{\QB mā te mea hōmai noa hoki ka kore ai te ngākau mahara.


\par }{\BB \par }
{\Q \VS{8}Ko te mutunga o te mea, pai atu i tōna tīmatanga;

\par }{\QB pai atu te wairua manawanui i te wairua whakakake.


\par }{\Q \VS{9}Kei hohoro tōu wairua ki te riri;

\par }{\QB kei te uma hoki o ngā wairangi te riri e noho ana.


\par }{\BB \par }
{\Q \VS{10}Kaua e mea, “He aha ngā rangi ō mua i pai ake ai i ēnei?”

\par }{\QB Kāhore hoki he whakaaro nui ōu i ui ai koe ki tēnā.


\par }{\BB \par }
{\Q \VS{11}He pai tonu te whakaaro nui, ānō he taonga tuku iho;

\par }{\QB āe rā, he pai rawa ake ki te hunga e kite ana i te rā.


\par }{\Q \VS{12}Hei whakamarumaru iho te whakaaro nui, hei pērā hoki i te moni te whakamarumaru;

\par }{\QB ko te pai ia o te mātauranga koia tēnei, ka ora i te whakaaro nui ngā tāngata nāna.


\par }{\Q \VS{13}Whakaaroa tā te Atua mahi;

\par }{\QB ko wai hoki hei mea kia tika tāna i mea ai kia hape?


\par }{\Q \VS{14}I te rā pai kia koa,

\par }{\QB ā, i te rā kino whakaaro;

\par }{\Q kua mahia nei hoki e te Atua tētahi kia takoto tahi me tētahi,

\par }{\QB he mea kia kaua ai e kitea e te tangata tētahi mea i muri i a ia.


\par }{\SH Ngā Aupiki o te Oranga
\par }
{\PP \VS{15}Kua kite ahau i tēnei katoa i ngā rā ōku i te horihori;

\par }{\Q he tangata tika tētahi, ngaro iho ia i runga i tōna tika;

\par }{\QB he tangata kino tētahi, roa noa iho ia i te ao i runga i tōna kino.


\par }{\Q \VS{16}Kaua e whakanuia rawatia tōu tika;

\par }{\QB kaua hoki e whakanuia rawatia ōu whakaaro;

\par }{\QB he aha koe i whakangaro ai i a koe?


\par }{\Q \VS{17}Kaua e whakanuia rawatia tōu kino,

\par }{\QB kaua anō hoki e wairangi;

\par }{\QB kia mate koe hei aha, i te mea kāhore anō tōu wā kia rite noa?


\par }{\Q \VS{18}He pai ki te puritia tēnei kupu e koe;

\par }{\QB kaua hoki tōu ringa e unuhia mai i tērā;

\par }{\QB ko te tangata hoki e wehi ana i te Atua ka puta mai i roto i ērā katoa.


\par }{\BB \par }
{\Q \VS{19}Ko te whakaaro nui rahi ake tōna kaha mō te tangata whakaaro

\par }{\QB i tō ngā rangatira kotahi tekau i roto i te pā.


\par }{\BB \par }
{\Q \VS{20}Kāhore hoki he tangata tika i te whenua e mahi ana i te pai,

\par }{\QB ā, kāhore ōna hara.


\par }{\Q \VS{21}Kaua anō e whakarongo ki ngā mea katoa e kōrerotia ana;

\par }{\QB kei rongo koe ki tāu pononga e kanga ana i a koe;


\par }{\Q \VS{22}he maha hoki ngā wā, e mōhio ana tōu ngākau,

\par }{\QB i kanga ai koe anō i ētahi.


\par }{\PP \VS{23}I whakamātauria e ahau tēnei katoa, he mea whakaaro mārie; i mea ahau,

\par }{\Q “Ka whakaaro nui ahau,”

\par }{\QB otiia i matara noa atu tēnei i ahau.


\par }{\Q \VS{24}Ko te mea onāianei he tawhiti rawa, he hōhonu rawa hoki;

\par }{\QB ko wai hei kite?


\par }{\Q \VS{25}I anga tōku ngākau, i mea kia mōhio, kia kimihia,

\par }{\QB kia rapua ngā whakaaro nui me ngā tikanga,

\par }{\Q kia mōhio anō hoki he wairangi te kino,

\par }{\QB he pōrangi te wairangi.


\par }{\BB \par }
{\Q \VS{26}Ā, ka kite ahau i te mea kawa atu i te mate,

\par }{\QB arā i te wahine, he rore nei,

\par }{\Q he kupenga tōna ngākau,

\par }{\QB he rāhiri hoki ōna ringa.

\par }{\Q Ko te tangata e paingia ana e te Atua ka mawhiti i a ia;

\par }{\QB ko te tangata hara ia ka mau i a ia.


\par }{\PP \VS{27}“Nanā, kua kitea tēnei e ahau,” e ai tā te Kaikauwhau, “he mea whakarite tētahi mea ki tētahi, kia kitea ai te tikanga.

\VS{28}He mea e rapua nei anō e tōku wairua, ā, kāhore anō i kitea; kotahi te tangata i kitea e ahau i roto i te mano. Nā, i roto i ēnei katoa kāhore ahau i kite i tētahi wahine.

\VS{29}Nanā, ko tēnei anake i kitea e ahau, arā i tika te tangata i tā te Atua hanganga; engari he maha ngā tikanga i rapua e rātou.”




\par }\PoetryChap{8}{\Q \VerseOne{1}Ko wai hei rite mō te tangata whakaaro nui?

\par }{\QB Ko wai hoki e mōhio ana ki te tikanga o tētahi mea?

\par }{\Q Ka ai te whakaaro nui o te tangata hei mea kia tīaho tōna mata,

\par }{\QB ka puta kē anō hoki te taikaha o tōna mata.


\par }{\SH Whakarongo ki te Kīngi
\par }
{\PP \VS{2}Ko tāku tēnei ki a koe, Puritia te kupu a te kīngi, me whakaaro anō hoki ki tā te Atua oati.

\VS{3}Kei mea wawe koe ki te haere atu i tōna aroaro. Kaua anō hoki e tohe tonu ki te mea kino; ka oti hoki i a ia ngā mea katoa e pai ai ia.

\VS{4}Nō te mea he mana tō te kupu a te kīngi, ā, ko wai hei mea atu ki a ia, “E aha ana koe?”


\par }{\Q \VS{5}Ko te kaipupuri o te whakahau,

\par }{\QB e kore rawa e mōhio ki te mea hē.

\par }{\Q E mōhio ana te ngākau o te whakaaro nui ki te wā,

\par }{\QB ki te tikanga.


\par }{\Q \VS{6}He wā hoki tō ngā meatanga katoa, he tikanga anō;

\par }{\QB he nui hoki nō te hē o te tangata i runga i a ia.


\par }{\Q \VS{7}Kāhore hoki ia e mōhio, ko te aha e puta ā mua,

\par }{\QB mā wai hoki e whakaatu ki a ia te pēheatanga o te putanga?


\par }{\Q \VS{8}Kāhore he tangata e whai mana ana ki te wairua, ki te pupuri i te wairua;

\par }{\QB kāhore hoki he mana ki te rā o te mate.

\par }{\Q I taua pakanga hoki e kore tētahi e tukua atu;

\par }{\QB e kore anō te kino e whakaora i te mea e tukua atu ki a ia.


\par }{\PP \VS{9}I kite ahau i tēnei katoa, i anga anō tōku ngākau ki ngā meatanga katoa e meatia ana i raro i te rā; he wā anō ka whai mana tētahi tangata ki tētahi tangata hei hē mōna.


\par }{\SH Te Hunga Kino me te Hunga Tika
\par }
{\PP \VS{10}I kite anō ahau i reira i te hunga kino e tanumia ana, ā, i haere mai rātou ki te wāhi o te tanumanga; ā, ko te hunga i mahi i te tika i haere atu i te wāhi o te tapu, ā, warewaretia ana rātou e te pā; he horihori anō hoki tēnei.

\VS{11}He kore i hohoro te whakaoti i te kupu whiu mō te mahi hē, koia i kī tonu ai ngā ngākau o ngā tama a te tangata i roto i a rātou ki te tohe ki te mahi i te kino.

\VS{12}Ahakoa he rau ngā mahi hē a te tangata hara, ā, ka roa ōna rā; heoi e mōhio ana anō ahau, ka pai te tukunga iho ki te hunga e wehi ana i te Atua, e wehi nei i tōna aroaro.

\VS{13}E kore ia e pai te tukunga iho ki te tangata kino, e kore anō e whakaroaina e ia ōna rā, he ātārangi nei te rite; mōna kīhai i wehi i te aroaro o te Atua.


\par }{\PP \VS{14}He horihori tēnei e mahia nei i runga i te whenua; arā he hunga tika ēnei, ā, ko te mea e pā ana ki a rātou pērā tonu i te mea e pā ana ki te mahi a te hunga kino; ā, he hunga kino ēnei, ā, ko te mea e pā ana ki a rātou pērā tonu i te mea e pā ana ki te mahi a te hunga tika; i kī ahau he horihori anō hoki tēnei.

\VS{15}Kātahi ahau ka whakamoemiti ki te koa; nō te mea kāhore he mea pai ake mā te tangata i raro i te rā, ko te kai anake, ko te inu, ko te harakoa. Ko tērā hoki e mau ki a ia i roto i tōna māuiui i ngā rā o tōna oranga, i hōmai nei e te Atua ki a ia i raro i te rā.


\par }{\PP \VS{16}I tāku tukunga i tōku ngākau kia mōhio ki te whakaaro nui, kia kite i te raruraru e mahia nei i runga i te whenua; i te ao nei hoki, i te pō kāhore ōna kanohi e kite i te moe.

\VS{17}Kātahi ahau ka kite i te mahi a te Atua, arā, e kore e kitea e te tangata te mahi e mahia ana i raro i te rā; ahakoa māuiui noa te tangata i te rapunga, e kore e kitea e ia. Āe rā, ahakoa mea noa te tangata whakaaro nui kia mōhiotia e ia, e kore e taea kia kitea e ia.




\par }\Chap{9}{\SH Ka Pā mai te Mate ki te Katoa
\par }
{\PP \VerseOne{1}Nā, ko tēnei katoa he mea whakaaro nā tōku ngākau, arā kia āta tirotirohia tēnei katoa; ko te hunga tika, ko te hunga whakaaro nui, me ā rātou mahi, kei roto i te ringa o te Atua. E kore te tangata e mōhio he aroha rānei, he kino rānei; kei tō rātou aroaro ngā mea katoa.

\VS{2}He rite tonu te pānga mai o ngā mea katoa ki ngā tāngata katoa; kotahi tonu te mea e pā ana ki te tangata tika, ki te tangata kino; ki te pai, ki te mā, ki te poke; ki te tangata i te patunga tapu, ki te tangata kāhore nei āna patunga tapu.

\par }{\Q Ko te tangata pai rite tonu

\par }{\QB ki te tangata hara,

\par }{\Q ko te tangata e oati ana,

\par }{\QB ki te tangata e wehi ana i te oati.


\par }{\PP \VS{3}He hē tēnei i roto i ngā mea katoa e meatia ana i raro i te rā, kotahi tonu te mea e pā ana ki te katoa. Ko te ngākau anō hoki o ngā tama a te tangata kī tonu i te kino; kei roto hoki te haurangi i ō rātou ngākau i a rātou e ora ana; ā muri iho ka riro rātou ki ngā tūpāpaku.

\VS{4}Ko te tangata hoki e tūhono ana ki te hunga ora katoa ka whai tūmanakohanga; pai atu hoki te kurī ora i te raiona mate.


\par }{\Q \VS{5}E mōhio ana hoki te hunga ora tērā rātou e mate;

\par }{\QB ko ngā tūpāpaku ia, kāhore ō rātou mōhio ki tētahi mea,

\par }{\Q kāhore ake hoki he utu i a rātou;

\par }{\QB ka warewaretia hoki te mahara ki a rātou.


\par }{\Q \VS{6}Ko tō rātou aroha hoki, ko tō rātou riri,

\par }{\QB ko tō rātou hae, kua kore noa ake;

\par }{\Q kāhore hoki he wāhi i a rātou ā ake ake,

\par }{\QB o ngā mea katoa e meatia ana i raro i te rā.


\par }{\PP \VS{7}Haere, kainga tāu kai i runga i te hari, inumia hoki tāu wāina i runga i te ngākau hari; nō te mea kua manako noa kē te Atua ki āu mahi.

\VS{8}I ngā wā katoa kia mā ōu kākahu; kaua hoki e whakakāhoretia te hinu mō tōu māhunga.

\VS{9}Kia ora tōu ngākau i tōu hoa wahine e aroha nā koe i ngā rā katoa o tōu oranga horihori, i hōmai nei ki a koe i raro i te rā, i ngā rā katoa o tōu horihori. Ko te wāhi hoki tēnā mōu i tēnei ao, i tōu māuiui anō hoki e māuiui nā koe i raro i te rā.

\VS{10}Ko ngā mea katoa e kitea e tōu ringa kia mahia, kia puta tōu uaua ki te mahi; kāhore hoki he mahi, kāhore he tikanga, kāhore he mātauranga, kāhore he whakaaro nui i te rēinga, i te wāhi ka haere atu nā koe ki reira.


\par }{\PP \VS{11}I hoki ahau, ā, i kite ahau i raro i te rā,

\par }{\Q ehara i te mea ko te hunga tere e puta i te oma,

\par }{\QB ko te hunga mārohirohi rānei e toa i te pakanga,

\par }{\Q ko te hunga whakaaro nui rānei e whiwhi i te taro,

\par }{\QB ko te hunga mōhio rānei e whiwhi i te taonga,

\par }{\Q ko te hunga tohunga rānei e manakohia,

\par }{\QB engari nā te wā, nā te tūpono noa,

\par }{\QB i hōmai ki a rātou katoa.


\par }{\PP \VS{12}Kāhore hoki te tangata e mōhio ki te wā mōna;

\par }{\Q he rite ki ngā ika e haoa ana ki te kupenga nanakia,

\par }{\QB ki ngā manu hoki e mau ana i te māhanga,

\par }{\Q he pērā anō hoki ngā tama a te tangata,

\par }{\QB e māhangatia ana i te wā whakarihariha,

\par }{\QB ina puta whakarere mai ki a rātou.


\par }{\SH He Pai ake te Whakaaronui i te Mahi Wairangi
\par }
{\PP \VS{13}I kitea anō e ahau te whakaaro nui pēnei i raro i te rā, ā, he mea nui ki ahau.

\VS{14}Tērā tētahi pā iti, me ōna tāngata torutoru i roto. Nā, ka haere mai tētahi kīngi nui ki te tū i reira, whakapaea ana e ia, hangā ana e ia ētahi pourewa nunui hei tatau atu ki reira.

\VS{15}Nā, i kitea tētahi tangata rawakore, whakaaro nui, i roto, ā, nāna, nā tōna whakaaro nui, ka ora te pā. Otiia, kīhai tētahi tangata i mahara ki taua tangata rawakore.

\VS{16}Nā, ko tāku kīanga ake, “Engari rawa te whakaaro nui i te kaha; heoi whakahāweatia iho ngā whakaaro nui o te rawakore, kīhai hoki āna kupu i whakarangona.”


\par }{\Q \VS{17}Ko ngā kupu a te hunga whakaaro nui, he mea āta kōrero,

\par }{\QB e rangona nuitia ake ana i te hāmama a te rangatira o ngā wairangi.


\par }{\Q \VS{18}Pai ake te whakaaro nui i ngā rākau o te riri;

\par }{\QB otiia kotahi noa te tangata hara, he nui tāna pai e takakino ai.




\par }\Chap{10}{\SH He Whakaaro Momo Kē
\par }
{\Q \VerseOne{1}Mā ngā ngaro mate ka piro whakahouhou ai te hinu a te kaiwhakananu;

\par }{\QB ka pērā anō te whakaaro nui me te ingoa nui,

\par }{\QB he iti noa te wairangi māna e tāmi.


\par }{\Q \VS{2}Kei tōna ringa matau te ngākau o te tangata whakaaro nui;

\par }{\QB kei tōna mauī ia te ngākau o te wairangi.


\par }{\Q \VS{3}Āe rā hoki, ka haere te wairangi i te ara, ka taka ōna mahara,

\par }{\QB ā, ka kōrero ia ki ngā tāngata katoa he wairangi ia.


\par }{\Q \VS{4}Ki te ara te wairua o te rangatira, he riri ki a koe,

\par }{\QB kaua tōu wāhi e whakarērea;

\par }{\QB ka ai hoki te whakangāwari hei whakamārie mō ngā hara nui.


\par }{\Q \VS{5}Tēnei tētahi kino i kitea e ahau i raro i te rā,

\par }{\QB e rite tonu ana ki te hē i puta mai i te rangatira:


\par }{\Q \VS{6}ko te wairangi e whakanohoia ana ki runga ki ngā wāhi tiketike rawa,

\par }{\QB ā, ko ngā tāngata taonga e noho ana i te wāhi i raro.


\par }{\Q \VS{7}I kite ahau i ngā kaimahi i runga i te hōiho,

\par }{\QB ā, ko ngā rangatira e haere ana, ānō he kaimahi, i runga i te whenua.


\par }{\BB \par }
{\Q \VS{8}Ko te tangata e keri ana i te rua, ka taka anō ki roto;

\par }{\QB ko te tangata e wāhi ana i te taiepa, ka ngaua e te nākahi.


\par }{\Q \VS{9}Ko te tangata e tārai ana i ngā kōhatu, ka mamae anō i reira;

\par }{\QB ko te tangata e tata ana i te rākau, ka ora noa anō i reira.


\par }{\BB \par }
{\Q \VS{10}Ki te pūhuki te rino, ā, kāhore e whakakoia te mata,

\par }{\QB kia nui ake anō tōna kaha;

\par }{\QB he pai ia ngā whakaaro nui hei whakatikatika.


\par }{\BB \par }
{\Q \VS{11}Ki te ngau te nākahi i te mea kīanō i whakawaia,

\par }{\QB kāhore hoki he painga o te kaiwhakawai.


\par }{\BB \par }
{\Q \VS{12}He ātaahua ngā kupu a te māngai o te tangata whakaaro nui;

\par }{\QB tēnā ko te wairangi ka horomia a ia anō e ōna ngutu.


\par }{\Q \VS{13}Ko te tīmatanga o ngā kupu a tōna māngai he wairangi;

\par }{\QB ko te mutunga o tāna kōrero, he haurangi, he hē.


\par }{\BB \par }
{\Q \VS{14}He maha anō hoki ngā kupu a te wairangi;

\par }{\QB engari e kore te tangata e mōhio ko te aha e puta mai.

\par }{\Q Nā, ko ngā mea e puta mai i muri i a ia,

\par }{\QB mā wai rā e whakaatu ki a ia?


\par }{\BB \par }
{\Q \VS{15}Hōhā iho ngā wairangi i tāna mahi, i tāna mahi;

\par }{\QB e kore nei hoki ia e mātau ki te haere ki te pā.


\par }{\BB \par }
{\Q \VS{16}Auē te mate mōu, e te whenua he tamaiti nei tōu kīngi,

\par }{\QB ā, e kai ana ōu rangatira i te ata!


\par }{\Q \VS{17}Ka hari koe, e te whenua, he tamaiti nei nō ngā rangatira tōu kīngi,

\par }{\QB ā, e kai ana ōu rangatira i te wā e tika ai –

\par }{\QB hei mea whakakaha, ehara i te mea hei whakahaurangi.


\par }{\BB \par }
{\Q \VS{18}Mā te māngere ka totohu iho ai te tuanui o te whare;

\par }{\QB mā te ngoikore anō o ngā ringa ka tūturu ai te whare.


\par }{\BB \par }
{\Q \VS{19}Hei mea mō te kata te hākari i tukua ai,

\par }{\QB he mea whakahari anō te wāina;

\par }{\QB ā, mā te hiriwa ka rite ai ngā mea katoa.


\par }{\BB \par }
{\Q \VS{20}Kaua e kangā te kīngi, kaua rawa i roto i tōu whakaaro;

\par }{\QB kaua hoki e kangā te tangata taonga i roto i tōu whare moenga;

\par }{\Q nō te mea ka kawea te reo e tētahi manu o te rangi,

\par }{\QB ka kōrerotia hoki taua mea e tētahi mea whai parirau.




\par }\Chap{11}{\SH Te Painga o te Mamahitanga
\par }
{\Q \VerseOne{1}Makā tāu taro ki te mata o ngā wai;

\par }{\QB kia maha hoki ngā rā ka kitea anō e koe.


\par }{\Q \VS{2}Hoatu tētahi wāhi mā te tokowhitu, āe mā te tokowaru anō hoki;

\par }{\QB e kore hoki koe e mōhio ko tēhea kino e puta mai ki te whenua.


\par }{\Q \VS{3}Ki te kī ngā kapua i te ua,

\par }{\QB ka ringihia ki te whenua.

\par }{\Q Ki te hinga hoki te rākau ki te tonga, ki te raki rānei,

\par }{\QB ko te wāhi e hinga ai te rākau, ko reira anō ia takoto ai.


\par }{\Q \VS{4}Ko te tangata e whai mahara ana ki te hau, e kore e rui;

\par }{\QB ko te tangata titiro kapua e kore e kokoti.


\par }{\BB \par }
{\Q \VS{5}Nā, ka kore anō koe e mōhio ki te huarahi o te hau,

\par }{\QB ki te tupu rānei o ngā wheua i roto i te kōpū o te wahine hapū;

\par }{\Q e kore anō hoki e mōhiotia e koe te mahi a te Atua,

\par }{\QB a te kaimahi o ngā mea katoa.


\par }{\BB \par }
{\Q \VS{6}I te ata ruia tāu purapura,

\par }{\QB ā, i te ahiahi kaua e pēpeke tōu ringa;

\par }{\Q kāhore hoki koe e mōhio ko tēnei rānei e tika,

\par }{\QB ko tērā rānei, ko rāua rānei e rua ka pai ngātahi.


\par }{\SH Te Whanaketanga me te Pakeketanga
\par }
{\Q \VS{7}He pono he āhuareka te mārama,

\par }{\QB ā, he mea pai ki ngā kanohi te titiro ki te rā.


\par }{\Q \VS{8}Āe rā, ki te maha ngā tau e ora ai te tangata,

\par }{\QB kia hari ia ki aua tau katoa;

\par }{\Q engari kia mahara ia ki ngā tau o te pōuri,

\par }{\QB tērā hoki e maha.

\par }{\Q Ko ngā mea e haere ake ana he horihori katoa.


\par }{\BB \par }
{\Q \VS{9}Kia koa, e te taitamariki, ki tōu taitamarikitanga;

\par }{\QB kia whakahari anō hoki tōu ngākau i a koe i ngā rā o tōu taitamarikitanga.

\par }{\Q Haere hoki i ngā ara o tōu ngākau,

\par }{\QB i te tirohanga anō a ōu kanohi;

\par }{\Q otiia kia mōhio anō koe,

\par }{\QB he mea ēnei katoa e riro ai koe i te Atua ki te whakawā.


\par }{\Q \VS{10}Nō reira whakawāteatia atu te riri i tōu ngākau,

\par }{\QB ā, whakanekehia atu te kino i tōu kikokiko;

\par }{\QB he mea horihori nei hoki te taitamarikitanga, me te houkuratanga.




\par }\PoetryChap{12}{\Q \VerseOne{1}Kia mahara rā ki tōu Kaihanga

\par }{\QB i ngā rā o tōu tamarikitanga,

\par }{\Q i te mea kāhore anō kia tae noa mai ngā rā o te kino,

\par }{\QB ā, kāhore anō kia tata mai ngā tau e kī ai koe,

\par }{\QB “Kāhore ōku āhuareka ki ēnei tau”;


\par }{\Q \VS{2}i te mea kāhore anō kia pōuri noa te rā, te mārama,

\par }{\QB te marama, me ngā whetū,

\par }{\QB ā, kāhore anō kia hoki mai ngā kapua i muri i te ua;


\par }{\Q \VS{3}i te rā e wiri ai ngā kaitiaki o te whare,

\par }{\QB ā, ka piko iho ngā tāngata mārohirohi,

\par }{\Q ka mutu anō hoki tā ngā kaihuri, nō te mea he torutoru rātou,

\par }{\QB ka pōuri anō hoki ngā mea e titiro mai nei i ngā matapihi.


\par }{\Q \VS{4}Ā, ka tūtakina ngā tatau i te huarahi;

\par }{\QB ā, ka iti te haruru o te huri,

\par }{\Q ā, ka ara ake tētahi i te tangi o te manu,

\par }{\QB ka whakahokia iho hoki ki raro ngā kōtiro katoa o te waiata.


\par }{\Q \VS{5}Āe rā, ka wehi rātou i te mea tiketike,

\par }{\QB kei te huarahi hoki ngā mea whakamataku;

\par }{\Q ā, ka puāwai te aramona,

\par }{\QB ka taimaha anō hoki te māwhitiwhiti,

\par }{\QB ka iti haere te hiahia.

\par }{\Q Ka haere nei hoki te tangata ki tōna whare tūturu,

\par }{\QB ā, ka hāereere ngā kaitangi i ngā huarahi.


\par }{\Q \VS{6}I te mea kāhore anō kia mawheto noa te aho hiriwa,

\par }{\QB kia pakaru noa rānei te oko kōura,

\par }{\Q kia pakaru rānei te hāka ki te puna,

\par }{\QB kia pakaru te wīra ki te poka wai,


\par }{\Q \VS{7}ā, ka hoki te puehu ki te whenua,

\par }{\QB ki tōna āhua ō mua,

\par }{\QB ā, ka hoki te wairua ki te Atua nāna nei i hōmai.


\par }{\BB \par }
{\Q \VS{8}“He horihori, he tino horihori,” e ai tā te Kaikauwhau;

\par }{\QB “he horihori te katoa.”


\par }{\SH Te Whakarāpopototanga
\par }
{\PP \VS{9}Nā, nō te mea he tangata whakaaro nui te Kaikauwhau, koia i whakaakona tonutia ai e ia te iwi ki te mātauranga; āe rā, i whakaaroaro ia, i rapu, ā, i āta whakatakotoria e ia ngā whakatauki maha.

\VS{10}I whai te Kaikauwhau kia kitea ngā kupu huatau; he mea tika anō te mea i tuhituhia, he kupu pono.


\par }{\PP \VS{11}Ko ngā kupu a te hunga whakaaro nui koia anō kei ngā werowero, ā, ko ngā kupu a ngā kaihuihui o ngā whakaminenga kei ngā whao i titia kia mau, he mea i hōmai e te hēpara kotahi.


\par }{\PP \VS{12}Ā, kia ai ēnei hei whakatūpato i a koe, e tāku tama. Ko te tuhi i ngā pukapuka maha kāhore he mutunga; ki te nui hoki te ako ka māuiui te kikokiko.


\par }{\BB \par }
{\Q \VS{13}Ko te whakamutunga tēnei o te mea katoa;

\par }{\QB kua rangona katoatia.

\par }{\Q E wehi ki te Atua, puritia āna whakahau;

\par }{\QB ko ngā mea katoa hoki ēnei hei mahi mā te tangata.


\par }{\Q \VS{14}Nō te mea ka whakawākia ngā mahi katoa e te Atua,

\par }{\QB te mea huna anō hoki,

\par }{\QB ahakoa pai, ahakoa kino.

\par }